MAURICE LEBLANC 


Romanas 


Iš prancūzų kalbos vertė 
EGIDIJA LEKAVICIENE 


ANDRENA 
DICTUM 
Vilnius 1997 


UDK 840-3 Maurice Leblanc 
Lc32 LA COMTESSE DE 
CAGLIOSTRO 
Librairie Gėnėrale 
Francaise et Claude 


Leblanc, 

Paris, 1964 
ISBN 9986-37-019-1 (Andrena) € Vertimas į lietuvių kalbą, 
ISBN 9986-637-17-1 (Dictum) Egidija Lekavičienė, 1997 


O dizainas, Romualdas 
Vaitkevičius, 1997 
O "Andrena", "Dictum", 1997 


Tai pirmasis Arseno Liupeno nuotykis; be abe- 
jo, jis turėjo būti išspausdintas anksčiau už visus 
kitus, jei Liupenas pats tam nebūtų daug kartų 
ryžtingai priešinęsis. 

— Na, - sakydavo jis. - Mano ir grafienės de Ka- 
liostro santykiai dar nereglamentuoti. Palaukime. 

- Laukta ilgiau, nei buvo numatęs Liupenas, tam 
prireikė ketvirčio amžiaus. Ir tik dabar leista pasa- 
koti apie neįtikėtiną meilės dvikovą, kurioje vienas 
prieš kitą stojo dvidešimtmetis jaunuolis ir Kaliost- 
ro duktė. 

Arsenui Liupenui - dvidešimt metų 


Raulis d'Andrezi užgesino žibintą ir paliko savo dviratį 
krūmokšniais apaugusioje pašlaitėje. Tuo metu Benu- 
vilio varpinė išmušė tris. 

Tirštoje nakties tamsybėje jis žingsniavo kaimo ke- 
liu, vedančiu į d'Etigo dvarą, kol atsidūrė prie jo valdas 
skiriančių sienų. Jis truputį palaukė. Trypčiojo arkliai, į 
kiemo grindinį bilsnojo ratai, skambčiojo Žvangučiai, 
paskui trinktelėjo dvivėrės durelės ir... brikas nudardėjo. 
Raulis vos spėjo išgirsti vyriškus balsus ir įžiūrėti šautuvo 
vamzdį. Vežimas jau įsuko į didįjį kelią ir lėkė Etreto 
link. | 

Taigi, pamanė jis, paukščių medžioklė darosi įdomi, 
uola, kur jie žudomi, labai toli... Pagaliau turiu sužinoti, 
ką reiškia ši improvizuota medžioklė ir visi šie atvyki- 
mai ir išvykimai. 

Raulis paėjėjo kairiuoju tvirtovės pasieniu ir, pasu- 
kęs už antrojo kampo, sustojo už kokių keturiasdešim- 
ties žingsnių. Rankoje jis laikė du raktus. Pirmuoju at- 
sirakino mažas žemas dureles, už kurių pasirodė besą 
tuščiaviduriai laiptai, vedantys prie senos, apgriuvusios 

sienos, juosiančios vieną rūmų fligelį. Pakilęs jais, ant- 
ruoju raktu jis atidarė slaptą įėjimą antrame aukšte. 

Raulis užsidegė kišeninį žibintuvėlį per daug nesisau- 
godamas, nes žinojo, kad tarnų buveinė yra kitoje pusėje, 
o Klarisa d'Etig, vienturtė barono duktė, gyveno trečiame 
aukšte. Paskui koridoriumi pasiekė erdvų darbo kabinetą: 
kaip tik čia prieš keletą savaičių Raulis paprašė barono 
dukters rankos ir buvo sutiktas tokia pasipiktinimo aud- 
ra, kad nemalonūs prisiminimai persekioja jį iki šiol. 

Iš veidrodžio žvelgė labiau nei įprastai išblyškęs jau- 
nuolis. Tačiau, nors ir jausmų pagautas, jis sugebėjo val- 
dytis ir šaltakraujiškai ėmėsi veikti. 

Tai ilgai netruko. Dar tuomet, kalbėdamasis su ba- 
ronu, jis pastebėjo, kad pašnekovas retkarčiais meta 
žvilgsnį į didelį rašomąjį raudonmedžio stalą, kurio 
gaubtas nebuvo nuleistas. Raulis žinojo visas vietas, kur 
įmanoma įrengti slaptavietes, ir visus būdus, kaip į jas 
patekti. Po minutės jis plyšyje aptiko ant plonutėlio po- 
pieriaus parašytą ir į tūtelę susuktą laišką. Jokio parašo, 
jokio adreso. 

Raulis ėmė skaityti šį laiškelį. Tekstas iš pradžių jam 
pasirodė per daug banalus, kad būtų reikėję jį taip 
kruopščiai slėpti. Bet, atidžiai gilindamasis į reikšmin- 
gesnius žodžius ir praleisdamas kai kuriuos sakinius, 
akivaizdžiai skirtus tuštiems tarpams užpildyti, jis galėjo 
atkurti tikrąjį laiško turinį: 


Aš vėl aptikau Ruane mūsų priešo pėdsakus ir įdėjau 
skelbimą vietos laikraščiuose, kuriuo pranešiau, kad Et- 
reto apylinkėse gyvenantis valstietis savo pievoje iškasė 
seną septynių žvakių varinę žvakidę. Ji tučtuojau telegra- 
Javo vežikui iš Etreto, kad dvyliktą dieną popiet jai atsiųstų 
dvivietę karietą į Fekano stotį. Aš pasirūpinau, kad tos 
dienos rytą vežikas gautų kitą depešą, atšaukiančią šį 
paliepimą. Jūsų karieta jos lauks Fekano stotyje ir su de- 
rama palyda atgabens tiesiai į mūsų susirinkimą. 

Tada galėsime įsteigti tribunolą ir paskelbti jai negai- 
lestingą nuosprendį. Visais laikais, kai tikslo didybė pa- 
teisina priemones, bausmė vykdoma neatidėliojant. Ge- 
ras priešas — miręs priešas. Pasirinkite artimiausią širdžiai 
sprendimą, bet atminkite sąlygas, kurias aptarėme pas- 
kutiniajame susitikime, ir gerai įsisąmoninkite, kad mūsų 
sumanymų sėkmė ir mūsų pačių gyvenimas priklauso nuo 
šios pragaro būtybės. Būkite atsargus. Organizuokite 
medžioklę, kad nukreiptumėte įtarimus. Aš atvyksiu į 
Havrą lygiai ketvirtą valandą su dviem mūsų draugais. 
Nesunaikinkite šio laiško, jūs turite jį man grąžinti. 


“Perdėtas atsargumas yra klaida“, - pagalvojo Rau- 
lis. Jeigu baronui rašęs asmuo nebūtų juo pasitikėjęs, 
baronas būtų sudeginęs šį laišką, ir aš nebūčiau suži- 
nojęs apie sumanytą pagrobimą, neteisėtą nuosprendį 
ir netgi, atleisk man, Viešpatie, apie numatytą Žmog- 
žudystę. Po velnių! Ar tik mano būsimasis uošvis, regis, 
toks dievotas, neturi ne visai katalikiškų užmačių?! Ar 
jis pasiryžtų įvykdyti žmogžudystę? Šiaip ar taip, visa 
tai yra ganėtinai siaubinga ir suteikia man kozirį. 

Raulis patrynė rankas. Šis reikalas jam patiko ir per 
daug nestebino, keletas detalių jau anksčiau buvo 
patraukę jo dėmesį. Taigi jis nusprendė grįžti į savo 
užeigą, ten pamiegoti, paskui vėl čia ateiti ir sužinoti, 
ką rezga baronas bei jo kviestiniai svečiai ir kas gi toji 
“pragaro būtybė", kurią jie taip nori sunaikinti. 

Jis viską sutvarkė, bet, užuot išėjęs, prisėdo prie ap- 
valaus vienakojo staliuko, ant kurio buvo Klarisos fo- 
tografija ir, pasidėjęs ją tiesiai priešais save, ilgai žvelgė 
į ją su begaliniu švelnumu. Klarisa d'Etig, tik truputį 
užjįjaunesnė!.. Aštuoniolikos metų! Aistringos lūpos... 
Svajingos akys... Skaistus, rausvas ir dailus blondinės 
veidas, saulės išblukinti plaukai, kaip tų mažų Ko krašto 
keliais lakstančių mergaičių, ir tiek švelnumo, tiek 
žavesio... 

Raulis žvelgė vis įdėmiau. Jaunuolį užvaldė įkyri min- 
tis ir atsispirti jai jis neturėjo jėgų. Klarisa buvo viena 
ten, viršuje, savo kambariuose, ir jau du kartus jam pa- 
sitarnavo raktai, kuriuos ji pati jam buvo patikėjusi. Tuo- 
met jie kartu gėrė popiečio arbatą. Tad kas gi jį sulaiko 
dabar? Tarnai neišgirs jokio triukšmo. Baronas turi 
grįžti tik popiet. Tad ar verta išeiti? 

Raulis nebuvo lovelasas. Dori ir švelnūs jausmai 
priešinosi instinktų ir geismų šėlsmui, kurio nepaprastą 
jėgą jis juto. Bet kaip atsispirti tokiai pagundai? Išdi- 
dumas, geismas, meilė, būtinas poreikis užkariauti vertė 
jį veikti. Ir, nekreipdamas dėmęsio į savo skrupulus, jis 
greitai pakilo laiptais aukštyn. 

Priešais uždarytas duris Raulis ėmė dvejoti. Jei jis 
ateitų vidury dienos, tai būtų garbingo draugo vizitas. 
Bet įsiveržti nakties valandą?! 

Ginčas su sąžine truko visai neilgai. Jis tyliai pabeldė 
ir dar tyliau sukuždėjo: 

— Klarisa... Klarisa... Tai aš. 

Minutėlę buvo tylu, ir jis jau norėjo pabelsti garsiau, 
bet tuo metu buduaro durys prasivėrė, ir pasirodė mer- 
gina su lempa rankoje. 

Raulis, pamatęs, kaip siaubingai ji išblyškusi ir išsi- 
gandusi, sukrėstas žengtelėjo atatupstas, pasiruošęs išeiti. 

— Nepyk, Klarisa... Aš atėjau prieš savo valią... Tik 
tark Žodį, ir aš išeisiu... 

Išgirdusi šiuos žodžius, Klarisa suprato, kad jai ne- 
gresia joks pavojus. Jinai būtų lengvai įveikusi iš anks- 
to su pralaimėjimu susitaikiusį priešininką. Mergina 
norėjo išlieti savo pyktį, bet tik nerišliai murmėjo 
kažkokius priekaištus. Ji norėjo Raulį išprašyti, bet 
neįstengė net pajudėti. Drebančia ranka pastačiusi 
lempą, ji čia pat susmuko be sąmonės... 

Jie mylėjo vienas kitą jau trys mėnesiai, nuo tos die- 
nos, kai susitiko pietuose, kur Klarisa kurį laiką viešėjo 
pas pensiono draugę. 

Ir nuo to karto abu jautė, kad juos sieja kažkokie 
saitai, kurie jam buvo nuostabiausias pasaulyje daly- 
kas, o jai — tarsi savanoriška vergovė, kurią ji brangino 
vis labiau ir labiau. Nuo pat pradžios Raulis jai buvo 
nesuprantamas, paslaptingas, atrodė, kad ji jo niekuo- 
met neperpras. Merginą liūdino dažni jo lengvabū- 
diškumo, piktos ironijos ir susirūpinimo protrūkiai. Bet 
koks žavesys, koks paperkantis linksmumas! Koks ūmus 
jaunatviškas entuziazmas ir dvasios polėkis! Netgi jo 
trūkumai Klarisai atrodė privalumai, o jo ydos virto 
dorybėmis, kurios ignoruojamos ir kurios tuoj tuoj 
suvešės. 

Sugrįžusi į Normandiją, ji vieną rytą su nuostaba 
pamatė prie sienos, tiesiai prieš savo langus, besiglau- 
džiančio jaunuolio siluetą. Jis buvo apsistojęs užeigoje 
už keleto kilometrų ir kone kasdien iš ten atvažiuodavo 
dviračiu pasimatyti su ja barono d'Etigo dvaro valdose. 

Anksti netekusi motinos, Klarisa nesijautė laiminga 
šalia savo tėvo - rūstaus, sunkaus būdo, pernelyg die- 
voto, besididžiuojančio savo titulu ir godaus žmogaus. 
Aplinkiniai ūkininkai jo bijojo kaip priešo. Kadangi 
Raulis, nors dar nepristatytas baronui, išdrįso paprašyti 
jo dukters rankos, šis taip įsiuto ant šio nesubrendėlio 
pretendento, be padėties ir be ryšių, kad būtų jį pričaižęs 
vytiniu, jeigu jaunuolis nebūtų į jį žvelgęs kaip tramdy- 
tojas, priverčiantis paklusti plėšrųjį Žvėrį. 

Ir tik norėdama ištrinti šio susitikimo įspūdį Raulio 
sieloje, Klarisa padarė klaidą ir du kartus atvėrė jam 
savo buduaro duris. Pavojingas neatsargumas, kuriuo 
Raulis puikavosi, vadovaudamasis įsimylėjėlių logika. 

Tą rytą, apsimetusi nesveikuojanti, mergina liepė 
atnešti pietus į jos kambarį. Tuo metu Raulis buvo 
pasislėpęs gretimame kambaryje. Pavalgę jie ilgai 
stovėjo susiglaudę prie atviro lango. Jie svaigo prisi- 
minę bučinius ir nekaltas glamones. 

Klarisa verkė. 

Bėgo valandos. Gaivus jūros dvelksmas glostė 
jaunuolių veidus. Priešais juos už didelio aptverto sodo 
ir žydinčių rapso laukų driekėsi dauba, ir niekas neuž- 
stojo dešinėje baltuojančių aukštų uolų linijos, einančios 
iki pat Fekano; kairėje buvo Etreto įlanka, Avalo uos- 
tas ir Didžiosios Adatos kyšulys. 

Jis jai švelni=i tarė: 

— Neliūdėkite, mano brangi mylimoji. Mes jauni, gy- 
venimas toks gražus, jis bus dar gražesnis, nes mes 
įveiksime visas kliūtis. Neverkite. 

Ji nusišluostė ašaras ir pamėgino jam nusišypsoti. 
Raulis, kaip ir ji, buvo lieknas, bet plačių pečių, elegan- 
tiškas ir tvirtas iš pažiūros. Iš visos jo energingos povy- 
zos išsiskyrė vylingos lūpos ir linksmumu švytinčios akys. 
Apsimovęs trumpomis kelnėmis ir apsirengęs švarku, 
iš po kurio kyšojo balta vilnonė palaidinė, jis atrodė 
neįtikėtinai lankstus. 

— Rauli, Rauli, - tarė ji nusiminusi. - Dabar, kai 
žiūrite į mane, jūsų mintys skrajoja kažkur toli! Jūs ne- 
galvojate apie mane po to, kas tarp mūsų įvyko! Ar tai 
įmanoma! Apie ką mąstote, mano Rauli? 

Jis nusijuokė ir atsakė: 

— Apie jūsų tėvą. 

— Apie mano tėvą? 

— Taip, apie baroną d'Etigą ir jo svečius. Kaip tokio 
amžiaus sulaukę Žmonės gali veltui švaistyti laiką 
žudydami vargšus nekaltus ant uolų tupinčius paukš- 
čius? | 

— Jiems tai teikia malonumą. 

— Jūs esate tuo įsitikinusi? Aš, pavyzdžiui, labai su- 
intriguotas. Paklausykite, dabar ne 1894 Viešpaties 
malonės metai, kaip kad visą laiką maniau... Ar jūs 
nejsižeisite? 

— Kalbėkite, mano brangusis. 

— Žinote, jie tarsi žaidžia sąmokslininkus! Taip, kaip 
tik taip, Klarisa... Markizas de Rolvilis, Matjė de la Vo- 

paljeras, grafas Oskaras de Beneto, Ru d'Estjė ir kiti; 
visi šie kilmingi Ko krašto ponai rezga sąmokslą. 

Ji patempė lūpą. 

— Jūs kalbate kvailystes, mano brangusis. 

— Bet jūs manęs taip atidžiai klausotės, - atsakė Rau- 
lis, įsitikinęs, kad ji nieko nežino. - Jūs taip keistai rea- 
guojate išgirdusi šiuos baisius mano žodžius!.. 

— Meilės žodžius, Rauli. 

Jis karštai ją apkabino. 

— Visas mano gyvenimas tėra vien meilė tau, mano 
mylimiausioji. Jei aš ir turiu kitų rūpesčių ar kitų siekių, 
tai tik todėl, kad noriu tave užkariauti! Klarisa, trum- 
pam įsivaizduok, kad tavo tėvas - sąmokslininkas. Jis 
suimtas ir pasmerktas mirti, ir staiga aš jį išgelbėju. Ne- 
jaugi po viso to jis atsisakytų atiduoti man į žmonas 
savo dukterį? 

— Anksčiau ar vėliau jis nusileis, mano brangusis. 

— Niekuomet! Aš neturtingas... Niekas manęs neglo- 
boja... 

— Bet jūs turite vardą... Jūs esate Raulis d'Andrezi. 

— Ne, aš netgi jo neturiu! 

— Kaip? Ką tai reiškia? 

— D'Andrezi - mergautinė mano motinos pavardė. 
Šeima buvo nepatenkinta jos vedybomis ir kaip tik jos 
valia motina, tapusi našle, susigrąžino buvusią pavardę. 

— Kodėl? - paklausė Klarisa, šiek tiek sugluminta 
šių netikėtų prisipažinimų. 

— Kodėl? Todėl, kad mano tėvas buvo tik prasčio- 
kas, vargšas kaip Jobas... Paprastas mokytojas... Ir, kaip 
manote, koks mokytojas? Gimnastikos, fechtavimo ir 
bokso! 

— Tuomet koks jūsų vardas? 

— O! Be galo banalus, mano vargšele Klarisa. 

— Kuo jūs vardu? 

— Arsenas Liupenas. 

— Arsenas Liupenas?.. 

— Taigi, anaiptol ne pats puikiausias vardas ir vertėjo 
ji pakeisti, ar ne? 

Klarisa atrodė apstulbinta. Jai buvo visai nesvarbu, 
koks yra jos mylimojo vardas. Bet bajoriška! kilmė baro- 
nui buvo svarbiausia ir būtina sąlyga norint tapti jo žentu. 

Tačiau ji sumurmėjo: 

— Jūs neturėtumėt išsižadėti savo tėvo. Būti mokyto- 
ju - jokia gėda. 

— Jokia gėda, - tarė jis juokdamasis taip, kad Klari- 
sai pasidarė nesmagu nuo to juoko. - Prisiekiu, man be 
galo pravertė tos bokso ir gimnastikos pamokos, kurias 
jis davė man dar kūdikystėje! Bet mano motina turbūt 
turėjo kitų priežasčių atsižadėti to puikaus Žmogaus, 
tačiau, kad ir kaip būtų, tai jos vienos reikalas. 

Staiga jis ją karštai pabučiavo ir, pradėjęs vienas sau 
šokti, sukdamasis artėjo prie jos. 

— Taigi juokis, mergaite! - sušuko jis. - Visa tai taip 
juokinga. Juokis! Koks skirtumas, Arsenas Liupenas ar 
Raulis d'Andrezi! Svarbiausia - sėkmė! Ir aš laimėsiu! 
Be abejonės, tu pamatysi, taip ir bus! Nėra būrėjo, ku- 
ris nebūtų išpranašavęs man didelės ateities ir pasau- 
linės šlovės. Raulis d'Andrezi bus generolas, ministras 
ar net ambasadorius... Šiaip ar taip, jis nebus Arsenas 
Liupenas. Taip lemia likimas, tai nuspręsta iš anksto. 
Aš esu pasirengęs. Plieniniai raumenys ir pirmarūšės 
smegenys! Nagi, ar nori, aš galiu pavaikščioti ranko- 
mis. Arba galiu tave panešioti ant ištiestų rankų? O gal 
labiau patiktų, kad tau nematant paimčiau tavo 
laikrodį? Gal verčiau padeklamuoti Homerą graikiškai 
ar Miltoną angliškai? O Dieve, koks puikus gyvenimas! 
Raulis d'Andrezi... Arsenas Liupenas... Dvi vienos sta- 
tulos pusės. Kurią iš jų nušvies šlovė, ta gyvųjų saulė? 

Raulis staiga nutilo. Atrodė, kad jo džiūgavimas jį 
patį netikėtai sutrikdė. Dabar jaunuolis tyliai stebėjo 


' Prancūzų kalboje dalelytė de prieš pavardę rodo kilmingumą. 

mažą ramų kambarį, kurio ramybę pats ką tik drumstė, 
taip kaip drumstė merginos ramybę ir švarią sąžinę. Pas- 
kui, staiga pasikeitęs, kaip buvo būdinga jo prigimčiai, 
jis atsiklaupė prieš Klarisą ir rimtai ištarė: 

— Atleiskite man. Ateidamas čia aš blogai pasielgiau... 
Tai ne mano klaida... Man sunku rasti pusiausvyrą... Ma- 
ne traukia ir gėris, ir blogis. Klarisa, reikia, kad tu 
padėtum pasirinkti man kelią ir atleistum, jei klysiu. 

Ji susiėmė galvą rankomis ir aistringai ištarė: 

— Neturiu už ką tau atleisti, mano brangusis. Aš esu 
laiminga. Tu man suteiki daug kančių, aš tai Žinau, bet iš 
anksto su džiaugsmu sutinku kęsti visus skausmus, ku- 
riuos dėl tavęs turėsiu patirti. Nagi imk mano fotografiją 
ir elkis taip, kad niekad netektų raudonuoti, kai į ją 
žiūrėsi. O aš, aš visada būsiu tokia, kokia esu dabar, tavo 
mylimoji ir tavo žmona. Aš myliu tave, Rauli! 

Klarisa pabučiavo jį į kaktą. Raulis jau juokėsi. Jis 
atsistojo Ir tarė: 

— Tu mane apginklavai kaip riterį. Nuo šiol esu ne- 
nugalimas ir pasiruošęs sutriuškinti mūsų priešus. Pa- 
sirodykite, navariečiai!.. Aš išeinu į sceną! 


Raulio planas — palikime šešėlyje Arseno Liupeno 
vardą, kadangi tuo metu, nežinodamas, ką lems liki- 
mas, jis pats šį vardą truputį niekino - taigi Raulio pla- 
nas buvo labai paprastas. Tarp sodo vaismedžių, kairėje 
rūmų pusėje, į tvirtovės — kadaise buvusio bastiono — 
sieną rėmėsi aplūžęs žemutėlis bokštas su stogeliu, kurį 
slėpė vijoklių tankumynas. Taigi Raulis nė kiek neabe- 
jojo, kad ketvirtą valandą numatytas susirinkimas vyks 
didžiojoje salėje, kur baronas priimdavo savo ūkininkus. 
Jis buvo pastebėjęs, kad viena anga, buvęs langas ar 
kažkas panašaus, išeina į kaimo pusę. 

Tokiam vikriam jaunuoliui nebus sunku pasilypėti! 
Raulis išėjo iš pilies, palindo po vijokliais ir jų didžiulių 
šaknų raizgalyne palypėjo iki storoje sienoje Žiojėjan- 

čios angos, kuri pasirodė besanti pakankamai gili, kad 
jis galėtų išsitiesti visu ilgiu. Taigi įsitaisęs penkių metrų 
aukštyje nuo žemės, paslėpęs galvą lapijoje, jis negalėjo 
būti pastebimas, o pats matė visą salę, didžiulę patalpą, 
kur stovėjo dvi dešimtys kėdžių, stalas ir platus bažny- 
tinis suolas. 

Po keturiasdešimties minučių čia pasirodė baronas 
su vienu iš savo draugų. Raulio spėlionės pasitvirtino. 

Baronas Godfrua d'Etigas buvo raumeningas lyg im- 
tynininkas, jo plytos spalvos veidą supo rusva barzda, 
žvilgsnis buvo skvarbus ir ryžtingas. Jo kompanionas — 
pusbrolis Oskaras de Beneto, kurį Raulis pažinojo iš 
matymo, buvo toks pat tipiškas normandų kaimietis, 
tik dar vulgaresnis ir nerangesnis. Šiuo momentu abu 
atrodė labai susijaudinę. 

— Jau greitai, — ištarė baronas. - Vopaljeras, Rolvilis ir 
d'Opgaras tuoj prisijungs prie mūsų. Bomanjanas su princu 
d'Arkoliu ir de Bri atvyks ketvirtą valandą pro didžiojo 
sodo vartus, aš juos atidariau... O paskui... O paskui... Tai 
bus ji... Jei tik mums pavyko įvilioti ją į spąstus. 

— Abejotina, - sumurmėjo Beneto. 

— Kodėl? Ji užsisakė dvivietę karietą, karieta bus ten, 
ir ji įsės. Ją atveš d'Ormonas. Keturių Kelių įkalnėje 
Ru d'Estjė užšoks ant paminos, atidarys dureles, ir jie 
abu suriš damą. Visa tai neišvengiama. 

Jie prisiartino prie tos vietos, kur aukščiau įsitaisęs 
jų klausėsi Raulis. Beneto sušnabždėjo: 

— O kas bus paskui? 

— Paskui aš paaiškinsiu mūsų draugams situaciją, pa- 
pasakosiu apie šios damos vaidmenį... 

— O kaip tu įsivaizduoji įtikinsiąs juos, kad pasmerktų 
ją Mirčiai?.. 

— Ar jūs man pritarsite, ar ne, rezultatas bus tas pats. 
Bomanjanas to reikalauja. Argi galime atsisakyti? 

— Ak! - ištarė Beneto. - Šis žmogus mus visus 
pražudys. | 

Baronas d'Etigas gūžtelėjo pečiais. 

— Reikia tokio kaip jis vyro, kad galėtų kovoti su to- 
kia moterim kaip ji. Ar tu viską paruošei? 

— Taip. Dvi valtys yra paplūdimy, Klebono Laiptų 
papėdėje. Mažesnioji kiaura, nuleista į vandenį ji nuskęs 
po dešimties minučių. 

— Tu įdėjai į ją akmenį? 

— Taip. Didelį skylėtą akmenį pririšau prie virvės 
žiedo. 

Jie nutilo. Nė vienas žodis neprasprūdo pro Raulio 
ausis, pokalbis įkaitino iki kraštutinumo ir taip begalinį 
jo smalsumą. 

“Velniai rautų! - pagalvojo jis. - UŽ visą imperiją 
neatiduočiau šios balkono ložės. Kokie nešvankėliai! 
Jiems nužudyti — tas pats, kas kitam apykaklaitę pasi- 
keisti!" 

Jį ypač stebino Godfrua d'Etigas. Kaip švelnioji Kla- 
risa gali būti tokio nedorėlio duktė? Kokio tikslo jis 
siekia? Kokiais tamsiais motyvais vadovaujasi? Neapy- 
kanta, gobšumu, noru keršyti, Žiauriais instinktais? Jis 
tarsi panėšėjo į praeities budelį, pasiruošusį žiauriam 
darbui. Liepsnos apšvietė jo išraudusį veidą ir rusvą 
barzdą. 

Kiti trys svečiai atvyko kartu. Raulis juos dažnai ma- 
tydavo barono d'Etigo draugėje. Jie atsisėdo nugara į 
abu langus, pro kuriuos salėn sklido šviesa, todėl jų vei- 
dus užstojo pusšešėlis. 

Tik ketvirtą valandą įėjo du nauji atvykėliai. Vie- 
nas, vyresnio amžiaus, kariškos laikysenos, apsitem- 
pęs surdutu, su barzdele, kuri Napoleono III laikais 
buvo vadinama imperatoriškąja, stabtelėjo ant slenks- 
čio. 

Visi atsistojo pasitikdami tą, antrąjį, kurį Raulis ne- 
dvejodamas nutarė esant nepasirašytojo laiško autoriu- 
mi, tą, kurio visi laukė ir kurį baronas kalbėdamas bu- 
vo pavadinės Boamanjanu. 

Jis, nors vienintelis neturėjo nei titulo, nei kilmin- 
gosios dalelytės “de" prieš pavardę, buvo sutiktas kaip 
vadas, paslaugiai, kaip ir pritiko sutikti tokios valdin- 
gos laikysenos ir diktatoriško žvilgsnio žmogų. Boman- 
janas buvo švariai nusiskutęs, įdubusiais skruostais, pui- 
kiomis juodomis aistra degančiomis akimis. Jo manie- 
ros kaip ir apranga dvelkė kažkokiu griežtumu ir netgi 
asketizmu. Bomanjanas panėšėjo į bažnyčios tarnautoją. 
Jis paprašė vėl visus atsisėsti, atsiprašė, kad neatsivedė 
grafo de Bri, ir pristatė savo bendrą: 

— Princas d'Arkolis... Jūs jį pažįstate, ar ne? Princas 
d'Arkolis anksčiau buvo su mumis, bet taip jau likimas 
lėmė, kad jis nedalyvavo mūsų ankstesniuose susirinki- 
muose ir savo misiją atliko būdamas toli nuo čia. Bet 
atliko labai sėkmingai. Šiandien jo paliudijimas mums 
būtinas, nes jau du kartus, 1870-aisiais, princas d'Ar- 
kolis buvo sutikęs šią pragaro būtybę, mums visiems 
keliančią grėsmę. 

Raulis tuoj sumetė mintyse skaičius ir truputį 
nusivylė: “pragaro būtybė“ turėjo būti perkopusi 
penkiasdešimt, nes princas d'Arkolis ją buvo sutikęs 
prieš dvidešimt ketverius metus. 

Tuo metu, kai princas užėmė vietą tarp svečių, Bo- 
manjanas pasivedėjo į šalį Godfrua d'Etigą. Baronas 
jam įteikė voką, kuriame, be abejo, buvo kompromi- 
tuojantysis laiškas. Paskui jie tyliai, bet gan gyvai ėmė 
kažką aptarinėti, tačiau Bomanjanas staiga nutraukė 
pokalbį vienutėliu energingu ir įsakmiu mostu. 

“Griežtas ponas, - pagalvojo Raulis. - Nuosprendis 
aiškus. Geras priešas - miręs priešas. Ji bus paskandin- 
ta, atrodo, tokia numatyta atomazga". 

Bomanjanas nuėjo į paskutiniąją eilę. Bet prieš 
atsisėsdamas d+r pasakė: 

— Mano draugai, jūs žinote, kokią svarbią ir sunkią 
valandą mes čia susirinkome. Mus visus vienija didis 
tikslas, kurį norime pasiekti, mes pradėjome bendrą ne- 

paprastai svarbų žygį. Mums atrodo, kad šalies, mūsų 
organizacijos ir mūsų tikėjimo interesai — aš neatskiriu 
vienų nuo kitų — priklauso nuo mūsų darbų sėkmės. 
Bet mūsų sumanymai jau kuris laikas kertasi su vienos 
moters nenumaldomu įžūlumu ir karingumu. Ji turi tam 
tikros informacijos ir stengiasi atskleisti tą pačią 
paslaptį, kuri mums tuoj tuoj turėtų paaiškėti. Jeigu ji 
mus pralenks, visos mūsų pastangos nueis vėjais. Ji ar- 
ba mes, dviem vietos nėra. Taigi kuo karščiausiai 
palinkėkime, kad kautynės baigtųsi mūsų naudai. 

Bomanjanas atsisėdo ir, abiem rankom atsirėmęs į 
kėdės atlošą, susigūžė, tarsi norėdamas, kad jo aukštas 
stotas būtų kuo mažiau pastebimas. 

Bėgo minutės. 

Atrodytų tas visus čia sutraukęs tikslas turėjo sukurs- 
tyti pokalbį, tačiau salėje tvyrojo mirtina tyla -— taip 
įsitempę visi laukė pasigirstant garsų iš kaimo pusės. 
Viską užgožė mintys apie šios moters suėmimą. Jie 
norėjo kuo skubiau pamatyti priešininką ir paimti jį į 
savo rankas. 

Baronas d'Etigas iškėlė pirštą. Pasigirdo duslus ar- 
klio kanopų kaukšėjimas. 

— Tai mano karieta, - pasakė jis. 

Taip, bet ar joje yra priešas? 

Baronas pasuko durų link. Kaip įprasta, sodas buvo 
tuščias, tarnai dykinėjo paradiniame kieme priešais 
rūmus. 

Kanopų bildesys artėjo. Karieta išsuko iš kelio ir jau 
kirto laukus, paskui staiga išniro tarp vartų kolonų. 
Vežėjas davė ženklą, ir baronas paskelbė: 

— Pergalė! Ji atvežta. 

Karieta sustojo. D'Ormonas greit nulipo nuo 
pasostės, Ru d'Estjė iššoko iš karietos. Barono pade- 
dami, jie įnešė į vidų moterį, kurios rankos ir kojos bu- 
vo surištos, o galva apmuturiuota gaziniu šaliu. Vyrai 
nunešė ją iki sažės vidury stovinčių klauptų. 

— Jokių ypatingų sunkumų neturėjome, - pasakė 
d'Ormonas. - Išlipusi iš traukinio ji tuoj pat sėdo į 
karietą. Ties Keturių Kelių sankryža ji, net nespėjusi 
aiktelėti, buvo surišta. 

— Nuimkite šalį, - įsakė baronas. - Beje, galite atrišti 
rankas ir kojas. 

Jis pats ėmėsi atmezginėti raiščius. 

D'Ormonas nuėmė vualį ir atidengė veidą. 

Susirinkusieji, stebėję šią procedūrą, nustėrę aikte- 
lėjo. Raulis, iš savo aukštybių pamatęs belaisvę aiškioje 
dienos šviesoje, irgi buvo pritrenktas: tai buvo jaunyste 
ir grožiu spindinti moteris. 

Staiga bruzdesį nustelbė šūksnis. Princas d'Arkolis, 
perėjęs į pirmąją eilę, persikreipusiu veidu išpūtęs akis 
vapėjo: 

— Tai ji... Tai ji... Aš ją atpažinau... O!.. Tai pasibai- 
sėtina! 

— Kas? — paklausė baronas. — Kas pasibaisėtina? 
Paaiškinkite! 

Ir princas d'Arkolis ištarė šį nesuprantamą sakinį: 

— Ji tokio pat amžiaus kaip prieš dvidešimt ketverius 
metus! 

Moteris sėdėjo tiesi, ant kelių laikydama suspaustus 
kumščius. Jos skrybėlė per užpuolimą nukrito, vešlius, 
išsidraikiusius plaukus vos prilaikė auksinės šūkos. 
Belaisvės veidas buvo nuostabiai gražus, jo skaistumą 
dar paryškino ypatinga išraiška: ir rami, ir išgąstinga. 
Atrodė, tarsi ji šypsotųsi. 

Ji priminė tas Leonardo da Vinčio ar dar tiksliau — 
Bernardino Luinio - moteris, kurių žavesys ir slypi 
šypsenoje — nepastebimoje, vos nuspėjamoje, kartu 
piktinančioje ir jaudinančioje. Ji buvo apsirengusi kuk- 
liai: po kelioniniu apsiaustu, kurį nusimetė, buvo pilka 
vilnonė suknelė, pabrėžianti jos liemenį ir pečių liniją. 

“Po velnių, - pagalvojo Raulis, sekdamas ją akimis. — 
Ji atrodo visai beginklė, nežemiška ir nuostabi būtybė. 

Kiek čia jų susirinko jos nužudyti — devyni ar de- 
šimt?" 

Ji atidžiai stebėjo visus susirinkusiuosius, d'Etigą ir 
jo draugus, stengdamasi įžiūrėti ir kitus, esančius 
pusšešėlyje. 

Pagaliau ji tarė: 

— Ko jūs iš manęs norite? Aš nepažįstu nė vieno iš 
čia esančiųjų. Kodėl mane čia atvežėte? 

— Jūs esate mūsų priešas, - paskelbė Godfrua d'Eti- 
gas. 

Ji švelniai palingavo galvą. 

— Jūsų priešas? Matyt, kažką painiojate. Ar jūs 
įsitikinę, kad neapsirinkate? Aš esu ponia Pelegrini. 

— Jūs nesate ponia Pelegrini. 

— Aš jums tvirtinu... 

— Ne, - garsiai pakartojo baronas Godfrua. 

Ir jis pridūrė šiuos žodžius, tokius pat nesupranta- 
mus kaip ir princo d'Arkolio žodžiai: 

— Pelegrini vardu aštuonioliktajame amžiuje dangstėsi 
žmogus, kurio duktė jūs esate. 

Minutėlę ji tylėjo, tarytum nebūtų pajutusi šio saki- 
nio absurdiškumo. Paskui paklausė: 

— Kaipgi, anot jūsų, aš turėčiau vadintis? 

- Žozefina Balzamo, grafienė de Kaliostro. 


II 


Žozefina Balzamo, 
gimusi 1768-aisiais 


KALIOSTRO! Nepaprasta asmenybė, taip stipriai su- 
jaudinusi Europą ir sukėlusi sąmyšį Prancūzijos dvare 
valdant Liudvikui XVI! Karalienės vėrinys... Ruano kar- 
dinolas... Marija Antuanetė... Kokie jaudinantys paslap- 
tingo gyvenimo epizodai. 

Keistas, mįslingas Žmogus, intrigų genijus, turėjęs 
didžiulę galią žmonėms, kuri iki galo nėra atskleista ir 
dabar. 

Apgavikas? Kas žino! Ar galima neigti, kad tam tik- 
ros subtilesnių 'ausmų būtybės gali pažvelgti į gyvųjų ir 
mirusiųjų pasaulį, nors kitiems tai uždrausta? Ar gali- 
ma laikyti šarlatanu ar bepročiu tą, kurio atmintis at- 
gamina buvusių gyvenimų prisiminimus ir kuris, prisi- 
mindamas tai, ką yra matęs, pasiremdamas ankstesniais 
pasiekimais, užmirštomis paslaptimis ir prarastais 
įsitikinimais, panaudoja galią, kurią mes vadiname 
antgamtiška, nors tuo tarpu šitai galbūt tėra tik tų mums 
iš naujo paklūstančių jėgų nedrąsus ir neryžtingas apibū- 
dinimas? 

Nors Raulis d'Andrezi, stebintis šią sceną iš savo pos- 
to, išliko skeptiškas ir vaipėsi pats iš savęs - tiesa, galbūt 
kiek neryžtingai - nepriklausomai nuo to, kaip klostėsi 
įvykiai, atrodė, kad susirinkusieji pačius neįtikimiausius 
teiginius priima kaip neginčijamas tiesas. Ar jie turėjo 
įrodymų, ar turėjo tikrų žinių? Ar jie įžvelgė jos - anot 
jų, Kaliostro dukters — aiškiaregystę ir pranašautojos 
gabumus, kuriais anksčiau pasižymėjo garsusis stebuk- 
ladaris, visų laikomas burtininku ir raganiumi? 

Godfrua d'Etigas, kuris vienintelis iš visų tebestovė- 
170, pasilenkė prie jaunosios moters ir tarė: 

— Jūs tikrai esate Kaliostro, ar ne? 

Ji susimąstė. Dabar jai labiausiai rūpėjo, kaip ap- 
ginti save, ji ieškojo geriausio atkirčio ir pirmiausia 
norėjo pažinti priešo turimus ginklus. Taigi moteris ra- 
miai tarė: 

— Niekas manęs neįpareigoja jums atsakyti, juo la- 
biau kad neturite teisės manęs kamantinėti. Tačiau 
kodėl turėčiau neigti, jog mano gimimo liudijime yra 
įrašytas Žozefinos Pelegrini vardas. Tik fantazija pa- 
skatino mane pasivadinti Žozefina Balzamo, grafiene 
de Kaliostro. Du vardai - Kaliostro ir Pelegrini - tarsi 
priartina prie visad mane dominusios asmenybės — 
Žozefo Balzamo. 

— Tai kieno gi tiesioginė palikuonė esate? - paklausė 
baronas. 

Ji gūžtelėjo pečiais ir nutilo. Ar tai buvo atsargu- 
mas? Panieka? Protestas prieš tokį absurdą? 

— Aš nenoriu vertinti šios tylos nei kaip prisipažini- 
mo, nei kaip paneigimo, - pasakė Godfrua d'Etigas, 
pasisukdamas į draugus. - Šios moters žodžiai nieko 
neverti ir imti juos neigti - reikštų veltui gaišti laiką. 
Esame čia, kad priimtume svarbius sprendimus. Mums 
rūpimą klausimą žino visi, tačiau detalių daugelis iš 
mūsų dar nesame girdėję. Taigi būtina priminti faktus. 
Jie kaip galint trumpiau išdėstyti pranešime, kurį ne- 

trukus jums perskaitysiu. Prašau dėmesingai jo išklau- 
syti. 

Ir jis oriai perskaitė tuos kelis puslapius, kuriuos, 
Raulis tuo neabejojo, turėjo būti suredagavęs Boman- 
janas. 


1870 metų kovo pradžioje, tai yra likus keturiems 
mėnesiams iki Prancūzijos-Prūsijos karo, Paryžių 
užplūdusioje svetimšalių gausybėje niekas nesusilaukė 
tiek dėmesio, kiek grafienė de Kaliostro. Graži, 
elegantiška, saujomis švaistanti pinigus, beveik visuo- 
met viena arba lydima jaunuolio, kurį pristatydavo kaip 
savo brolį, visur, kur tik pasirodydavo, visuose salonuose 
buvo sutinkama džiaugsmingai ir su begaliniu smalsu- 
mu. Pirmiausia intrigavo jos vardas, paskui - nepaprasta 
įtaka žmonėms, liudijanti jos giminystę su į;žymiuoju Ka- 
liostru. Jos paslaptinga elgsena, stebuklingai išgydyti 
žmonės, jos pranašystės apie praeitį ir ateitį. Aleksan- 
dras Diuma išpopuliarino Žozefą Balzamo, vadinamąjį 
grafą Kaliostrą. Pritaikydama tuos pačius metodus, ir 
netgi dar įžūlesnius, ji akiplėšiškai gyrėsi esanti Kaliost- 
ro duktė, tvirtino žinanti amžinos jaunystės paslaptį ir 
su šypsena kalbėjo apie susitikimus ar įvykius, kuriuo- 
se ji vienaip ar kitaip dalyvavo valdant Napoleonui I. 

"Toks populiarumas jai atvėrė Tiuilri vartus ir padėjo 
įžengti į Napoleono III dvarą. Kalbama netgi, kad bu- 
vo rengiami privatūs seansai, kur imperatorienė Euge- 
nija aplink gražiąją grafienę suburdavo savo artimiau- 
sius draugus. Pogrindinio satyros laikraštėlio “Le Cha- 
rivari"“ numeris, be kita ko, greit konfiskuotas, mums 
pasakoja apie tokį seansą, kuriame atsitiktinai dalyva- 
vo vienas laikraščio bendradarbis. Štai ištrauka iš šio 
straipsnio: 


Ji primena Džokondą. Beveik nesikeičianti nenusako- 
ma veido išraiška. Ji tiek pat meili ir naivi, kiek žiauri ir 

ištvirkusi. Tiek patyrimo žvilgsnyje ir kartėlio jos sustingu- 
sioje šypsenoje, kad jų tikrai užtektų visiems aštuonias- 
dešimčiai metų, kuriuos, pasak jos pačios, ji yra nugyve- 
nusi. Retkarčiais ji išsiima iš kišenės mažą auksinį 
veidrodėlį, užlašina ant jo porą lašų iš beveik neįžiūrimo 
fakonelio, nušluosto jį ir paskęsta apmąstymuose. Ir vėl 
pražysta jaunystė. 

Į mūsų klausimus ji atsakė: 

- Šis veidrodėlis priklausė Kaliostrui. Tiems, kas žvelgia 
į jį pasitikėdami, laikas sustoja. Žiūrėkite, veidrodėlio ap- 
taise įbrėžta data, 1763, po ja yra keturios eilutės, kuriose 
išvardytos keturios didžiosios mįslės. Šias mįsles jis girdėjo 
iš pačios karalienės Marijos Antuanetės lūpų, siūlėsi atspėti 
ir sakė girdėjęs, kad tas, kas ras jų šifro raktą, bus karalių 
karalius. 

— Ar galėtume jas išgirsti? - paklausė kažkuris. 

— Kodel gi ne? Jas išgirsti - tai dar nereiškia jas atspėti, 
net pačiam Kaliostrui neužteko tam laiko. Aš galiu jums 
pasakyti tik pavadinimus, antraštes. Štai jų sąrašas2: 

Užsispyrime - laimė. 

Bohemijos karalių antkapio plokštė. 

Prancūzijos karalių laimė. 

Septynių žvakių žvakidė. 

Paskui ji kalbėjosi su kiekvienu iš mūsų ir atskleidė 
tokių dalykų, kurie mus privertė krūptelėti iš nuostabos. 

Bet tai tebuvo preliudija, ir imperatorienė, nors ir neuž- 
davinėjo asmeninių klausimų, labai panoro sužinoti, kas 
jos laukia ateityje. 

- Jūsų didenybe, gal malonėtumėte šiek tiek papūsti, — 
pasakė grafienė, ištiesdama veidrodėlį. 

Ir tuoj pat įdėmiai žvelgdama į aprasojusį veidrodėlio 
paviršių ėmė murmeti: 


2 Pirmąją mįslę įminė mergina (žr. “Dorotėja, lyno šokėja"). Ki- 
tas dvi —- Arsenas Liupenas (žr. “Trisdešimties karstų sala" ir 
“Tuščiavidurė adata"). Ketvirtoji mįslė - šios knygos objektas. 

- Aš matau nepaprastai puikius dalykus... Didelį karą 
šią vasarą... Pergalę... Kariuomenės būriai sugrįžta pro 
Triumfo Akis Šaukiama “Imperatorius... Imperatoriška- 
sis princas", 


— Štai toks dokumentas, - vėl prabilo Godfrua d'Eti- 
gas. — Stebinantis dokumentas, nes jis buvo išspaus- 
dintas likus kelioms savaitėms iki karo paskelbimo. Kas 
ji buvo, ši moteris? Kas buvo ši avantiūristė, kurios pa- 
vojingos pranašystės galėjo paveikti silpnavalę nelai- 
mingąją valdovę ir išprovokuoti 1870-ųjų katastrofą? 

Kažkas (skaitykime toliau tą patį straipsnį) jos vieną- 
kart paklausė: 

— Jūs Kaliostro duktė, tebūnie taip, bet kas yra jūsų 
motina? 

— Mano motinos, - atsakė ji, - reikia ieškoti tarp la- 
bai aukštą padėtį užimančių Kaliostro amžininkių... Dar 
aukščiau... Taip, tai yra... Žozefina de Boarnė, būsimoji 
Bonaparto žmona, būsimoji imperatorienė... 

Napoleono T!II policija nesnaudė. Birželio pabaigo- 
je ji pateikė trv mpą ataskaitą - vieno geriausių agentų 
atlikto sunkaus tyrimo rezultatą. Aš ją perskaitysiu. 

Sinjorinos itališki pasai, nelaiduojant tikrumo dėl gi- 
mimo datos, - rašė agentas, - išduoti Žozefinos Peleg- 
rini-Balzamo, grafienės de Kaliostro, gimusios 1788 lie- 
pos 29-ąją Palerme, vardu. Nuvykus į Palermą man pa- 
vyko rasti senuosius Mortaranos parapijos registrus ir 
viename jų, ties 1788 metų liepos 29-osios data, aš ap- 
tikau Žozefinos Balzamo - Žozefo Balzamo ir 
Žozefinos de P, Prancūzijos karaliaus pavaldinės duk- 
ters — gimimo įrašą. 

Ar tai buvo Žozefinos Tašė iš Pažeri mergautinė 
pavardė? Ši moteris išsiskyrė su vikontu Boarnė ir vėliau 
ištekėjo už generolo Bonaparto. Aš ieškojau ta krypti- 
mi ir, kruopščiai išstudijavęs leitenanto Prevotė iš 
Paryžiaus užrašus, supratau, kad 1788 metais buvo 

ruošiamasi suimti poną Kaliostrą, kuris, nors ir būdamas 
ištremtas iš Prancūzijos po Vėrinio bylos, gyveno 
pasivadinęs Pelegrini pavarde mažame namelyje Fon- 
tenblo mieste. Ir kiekvieną dieną čia jį lankė aukšta liek- 
na dama. O Žozefina de Boarnė tuo metu gyveno Fon- 
tenblo. Ji buvo aukšta ir liekna. Numatytos suėmimo 
dienos išvakarėse Kaliostras dingo. Kitą dieną netikėtai 
išvyko Žozefina de Boarnė?. Po mėnesio Palerme gimė 
vaikas. 

Šie sutapimai neatrodo labai įspūdingi. Tačiau ko- 
kie reikšmingi jie tampa, sugretinti su štai šiais dviem 
įvykiais! Po aštuoniolikos metų imperatorienė Žozefina 
į Molmezono rūmus įveda merginą, kurią pristato kaip 
savo krikšto dukterį. Ji susilaukia imperatoriaus palan- 
kumo — Napoleonas žaidžia su ja kaip su vaiku. Kuo ji 
vardu? Žozefina, arba toliau Žozina. 

Imperijos griūtis. Caras Aleksandras I priglobia 
Žoziną ir ją išsiunčia į Rusiją. Kokį titulą ji pasirenka? 
Grafienės de Kaliostro. 


Iyloje nuskambėjo paskutinieji barono d'Etigo 
žodžiai. Visi jo klausėsi be galo atidžiai. Raulis, šios 
neįtikėtinos istorijos išmuštas iš vėžių, mėgino įžvelgti 
grafienės veide kokių nors jausmų atspindį, bet ji išliko 
rami, o gražiosios jos akys tebesišypsojo. 

O baronas kalbėjo toliau: 

— Šis pranešimas ir dar tikriausiai pavojinga įtaka, 
kurią grafienė darė Tiuilri, turėjo staigiai nutraukti jos 
laimę. Jai ir jos broliui buvo pasirašytas tremties nuo- 
sprendis. Brolis išvyko į Vokietiją, ji - į Italiją. Vieną 
rytą ji išlipo Modane, kur ją atvežė jaunas karininkas. 


3 Iki šiol nė vienas Žozefinos biografas negalėjo paaiškinti, kodėl 
ji pabėgo iš Fontenblo. Vienintelis ponas Frederikas Masonas, 
nujausdamas tiesą, parašė: “Galbūt vieną dieną bus surastas koks 
nors laiškas, patikslinantis ir patvirtinantis būtinumą išvykti“. 

Jis jai nusilenkė ir atsisveikino. Šis karininkas buvo prin- 
cas d'Arkolis. Tai jis galėjo gauti abu dokumentus, “Le 
Charivari" numerį ir slaptą raportą, kurio originalą su 
antspaudais ir parašais jis ir turi savo rankose. Tai jis ką 
tik patvirtino jums neabejotiną tapatybę tos, kurią matė 
tą rytą, ir tos, kurią mato šiandien. 

Princas d'Arkolis pakilo ir sunkiai ištarė: 

— Aš netikiu stebuklu. O tai, ką sakau, vis dėlto pa- 
tvirtina, jog stebuklo esama. Karininko garbė įparei- 
goja mane pareikšti, kad ši moteris yra ta pati moteris, 
kurią aš pasveikinau Modano stotyje prieš dvidešimt 
ketverius metus. 

— Kurią jūs pasveikinote labai trumpai, neištaręs nė 
vieno mandagaus žodelio? - paklausė Žozefina Bal- 
zamo. 

Ji pasisuko į princą ir klausinėjo linksmai, šiek tiek 
ironiškai. 

— Ką jūs tuo norite pasakyti? 

— Noriu pasakyti, jog prancūzų karininkas yra per 
daug mandagus, kad atsisveikintų su gražia moterimi 
paprastais protokoliniais žodžiais. 

— Ką tai reiškia? 

— Tai reiškia, kad jūs turėjote ištarti keletą sakinių. 

— Galbūt. Aš to nebepamenu... — šiek tiek sumišęs 
pasakė princas d'Arkolis. 

— Jūs pasilenkėte prie tremtinės, pone. Jūs bučiavote 
jos ranką truputėlį ilgiau nei derėjo ir pasakėte: “Ti- 
kiuosi, ponia, kad tos akimirkos, kurias taip maloniai 
praleidau šalia jūsų, bus ne vienintelės. O aš, aš jų nie- 
kada nepamiršiu". Ir jūs pakartojote, ypatinga intona- 
cija pabrėždamas savo galantiškus ketinimus: “Nieka- 
da, jūs girdite, ponia? Niekada..." 

Princas d'Arkolis atrodė nepaprastai išauklėtas. 
"Tačiau tiksliai atkartota prieš ketvirtį amžiaus prabė- 
gusi minutė jį taip sujaudino, kad jis tik suvebleno: 

— Po velnių! 

Bet tuoj atsitiesęs jis perėjo į puolimą. Jis kalbėjo 
trūkčiojančiu balsu. 

— Aš pamiršau, ponia. Jei šie prisiminimai ir buvo 
malonūs, tai antrasis susitikimas juos ištrynė. 

— Koks gi tas antrasis, pone? 

— Tai buvo kitų metų pradžioje Versalyje, kur aš 
lydėjau prancūzų įgaliotinius, įpareigotus derėtis dėl tai- 
kos sutarties. Aš jus pastebėjau kavinėje. Jūs sėdėjote 
prie stalo, gerėte ir linksminotės su vokiečių karinin- 
kais, tarp kurių buvo ir Bismarko pasiuntinys. Tą dieną 
supratau, koks jūsų vaidmuo Tiuilri ir kieno emisarė 
esate. 

Visi šie stulbinantys gyvenimo vingiai buvo papasa- 
koti trumpiau nei per dešimt minučių. Jokio argumen- 
tavimo. Jokio mėginimo logiškai pagrįsti šias nesuvo- 
kiamas peripetijas. Vien tik faktai. Vien tik įrodymai — 
trumpi, staigūs lyg kumščio smūgiai ir labiausiai pri- 
trenkiantys tuo, kad sukėlė prisiminimus visai jaunai 
moteriai, 0 juk daugumas įvykių dėjosi daugiau kaip 
prieš šimtą metų. 

Raulis d'Andrezi negalėjo atsitokėti. Jam atrodė, kad 
tai scena iš romano arba netgi iš fantastiškos ir klastin- 
gos melodramos. O ir sąmokslo dalyviai panėšėjo į atei- 
vius iš nerealaus gyvenimo. Jie klausėsi visų šių istorijų 
taip, lyg jos būtų neginčijamai tikros. Aišku, Raulis 
žinojo apie šių kaimiečių — paskutinių kitos epochos 
mohikanų - intelektualinį neišprusimą, bet kaipgi jie 
galėjo suderinti tai, kad ši moteris — tokia jauna, o jai 
priskiriamas toks garbingas amžius? Kad ir kokie leng- 
vatikiai jie būtų, bet kur jų akys? 

Beje, priešais juos sėdinčios grafienės de Kaliostro 
laikysena atrodė dar keistesnė. Ir tas jos tylėjimas, lyg 
pritarimas, o kartais — prisipažinimas? Ar ji atsisako 
sugriauti amžinosios jaunystės legendą, taip jai patikusią 
ir pasitarnavusią jos užmačioms? O gal jinai, nesuvok- 
dama, koks baisus pavojus pakibo virš jos galvos, 

nusprendė, kad visa ši mizanscena tėra paprasčiausias 
pokštas? 

— Tokia praeitis, - užbaigė baronas d'Etigas. 

— Aš nepabrėšiu tarpinių epizodų, siejančių ją su 
šiandiena. Vis tebesislapstydama užkulisiuose Žozefina 
Balzamo, grafienė de Kaliostro, buvo įsipainiojusi į 
bulanžizmo tragikomediją, Panamos dramą (ją mes ma- 
tome visuose mūsų šaliai pražūtinguose įvykiuose). Bet 
mes turime tik tam tikrų ženklų, liudijančių apie slaptą 
jos vaidmenį. Jokio įrodymo. Taigi grįžkime į dabartį. 
Gal turite kokių pastabų, ponia? 

— Taip, - atsakė ji. 

— Tad kalbėkite. 

Jaunoji moteris su ta pačia šiek tiek pašaipia intona- 
cija prabilo: 

— Jūs, atrodo, pateikiate man kaltinimą, ir tai darote 
kaip viduramžių tribunolas, tad norėčiau žinoti, ar tu- 
rite sukaupę nors kiek svaresnių mano kaltės įrodymų? 
Jei taip, tai mane galima kuo skubiau pasmerkti sude- 
ginti gyvą, kaip raganą, šnipę, eretikę, už visus nusikal- 
timus, kurių šventoji Inkvizicija neatleistų. 

— Ne, - atsakė Godfrua d'Etigas. — Šios įvairios čia 
nuskambėjusios avantiūros tik bendriausiais bruožais 
atskleidė gana aiškų jūsų paveikslą. 

— Jūs manote, kad apibūdinote mane pakankamai 
išsamiai? 

— Mums rūpimu požiūriu - taip. 

— Jūs pasitenkinate smulkmenomis. O kokį gi ryšį 
įžvelgiate tarp šių skirtingų nutikimų? 

— Trejopą ryšį. Pirmiausia — visų jus atpažinusių 
asmenų paliudijimas. Jo dėka mes žingsnis po žingsnio 
artėjame prie labiausiai nutolusių dienų, Paskui - jūsų 
prisipažinimas. 

— Koks prisipažinimas? 

— Jūs pažodžiui pakartojote princui d'Arkoliui Mo- 
dano stotyje įvykusį pokalbį. 

— Iš tiesų, - tarė ji. - O paskui?.. 

— O paskui - štai trys portretai. Visuose trijuose — 
jūs, argi ne? 

Ji žvilgtelėjo į juos ir pareiškė: 

— Visuose šiuose portretuose - aš. 

— Na, puiku! - ištarė Godfrua d'Etigas. — Pirmasis 
yra 1816 metais Maskvoje nupiešta Žozinos, grafienės 
de Kaliostro, miniatiūra. Antrasis, fotografija, datuo- 
jamas 1870 metais. O štai šis paskutinysis neseniai 
nupieštas Paryžiuje. Trys jūsų pasirašyti portretai. Tas 
pats parašas. Ta pati rašysena. Tas pats brūkštelėjimas 
pasirašant. 

— Ką tai įrodo? 

— Tai įrodo, kad ta pati moteris... 

— Kad ta pati moteris, - pertraukė ji, - taip pat atrodė 
ir 1816, ir 1870, ir 1894-aisiais! Taigi ant laužo ją! 

— Nesijuokite, ponia. Žinote, kad čia juokas — 
šventvagystė. 

Ji nekantriai krustelėjo ir pabeldė į suolo atramą. 

— Betgi, pone, pagaliau baikime šią parodiją. Kas čia 
dedasi? Kuo jūs mane kaltinate? Kodėl aš čia? 

— Jūs esate čia, ponia, kad atsakytumėte už visus sa- 
vo nusikaltimus. 

— Kokius nusikaltimus? 

— Mūsų buvo dvylika: mano draugai ir aš, dvylika 
siekiančių to paties tikslo. Dabar mes likom devyni. Ki- 
tus tris nužudėt jūs. 

Kažkoks šešėlis, Raulis d'Andrezi tarėsi jį pastebėjęs, 
šmėstelėjo jos veidu, - tarsi Džokondos šypsenos 
debesėlis. Tačiau tuoj pat jos gražus veidas atgavo įpras- 
tinę išraišką, tarsi niekas nebūtų galėjęs sudrumsti šios 
moters ramybės, netgi baisus ir taip tulžingai jai svies- 
tas kaltinimas. Iš tikrųjų atrodė, kad įprasti žmogiškieji 
jausmai jai nepažįstami ar — dar tiksliau - kad jie nie- 
kad neįgauna visiems žmonėms būdingos pasipiktini- 
mo, maišto ir siaubo išraiškos. Kokia keista būtybė! Kal- 

ta ar ne, kita būtų sukilusi, o ji, ji tylėjo ir niekaip nega- 
lėjai atspėti, ar to bejausmio tylėjimo priežastis — ciniz- 
mas ar nekaltumas. 

Barono draugai sėdėjo nuščiuvę pykčio perkreiptais 
veidais. Raulis pastebėjo, kad už jų, visai nepasiekia- 
mas Žozefinos Balzamo žvilgsnių, tūnojo Bomanjanas. 
Alkūnėmis jis buvo atsirėmęs į kėdės parankes, veidą 
pridengęs delnais. Tačiau akys tiesiog kibirkščiavo pro 
praskėstus pirštus ir siurbte siurbėsi į priešininkės veidą. 

Visiškoje tyloje Godfrua d'Etigas išdėstė kaltinamąjį 
aktą, arba tiksliau - tris baisaus kaltinimo aktus. Jis tai 
perskaitė sausai, kaip ir iki šiol, be nereikalingų detalių, 
nekeldamas balso, kaip paprastai kad skaitomas proto- 
kolas. 

“Prieš aštuoniolika mėnesių Deni Sen Eberas, jau- 
niausias iš mūsų, medžiojo Havro apylinkėse. Vėlyvą 
popietę jis atsiskyrė nuo kitų, užsimetė šautuvą ant pe- 
ties ir nuėjo, pasak jo, ketindamas ant aukštos uolos 
palydėti į jūrą besileidžiančią saulę. Naktį jis nebepa- 
sirodė. Kitą rytą jo lavonas buvo rastas ant jūros plau- 
namų uolų. 

Savižudybė? Deni Sen Eberas buvo turtingas, svei- 
kas, laimingas. Kam jam žudytis? Nusikaltimas? Apie 
tai net nebuvo kalbos. Taigi nelaimingas atsitikimas. 

Kitą, birželio, mėnesį mums - vėl gedulas tokiomis 
pat aplinkybėmis. Žoržas d'Iznovalis, medžiojęs 
žuvėdras labai ankstyvą rytą, Diepo kalnų papėdėje, pa- 
slydo ant dumblių taip nelemtai, kad galva trenkėsi į 
uolą ir krito be gyvybės ženklų. Po keleto valandų jį 
pastebėjo du žvejai. Jis buvo miręs. Žoržas d'Iznovalis 
paliko našlę su dviem mažomis dukrelėmis. 

Ir vėl nelaimingas atsitikimas, ar ne? Taip, nelaimė 
našlei, dviem našlaitėms, šeimai... O mums? Ar įmano- 
ma, kad antra nelaimė būtų atsitiktinai užklupusi tą 
mažą mūsų grupelę? Susivienija dvylika draugų dide- 
lei paslapčiai atskleisti ir didžiam tikslui pasiekti. Du iš 

jų žūsta. Ar negalima čia įžiūrėti nusikalstamų užmačių — 
pasikėsinimo į jų sumanymus? 

Tai princas d Arkolis mums atvėrė akis ir nukreipė 
mus teisingu keliu. Jis sužinojo, kad ne mes vieni žinome 
tą didelę paslaptį. Jis žinojo, kad per seansą pas impera- 
torienę Eugeniją buvo minimos keturios paslaptys, Ka- 
liostro perduotos palikuonims, ir kad viena iš jų, ta, kuri 
mus domina, būtent taip ir vadinasi —- septynių žvakių 
žvakidės paslaptis. Tad ar nereikėtų atsakymo ieškoti 
tarp tų, kuriems ši legenda buvo perduota? 

Mes ėmėmės žygių, ir po dviejų savaičių mūsų tyri- 
mas artėjo prie pabaigos. Vienišoje Paryžiaus gatvelėje 
privačiame name gana uždarai gyveno ponia Pelegrini, 
kuri dažnai kažkur dingdavo ištisus mėnesius. Ji buvo 
labai graži, bet nepaprastai kuklių manierų. Stengda- 
masi būti kuo mažiau pastebima, ji, pasivadinusi gra- 
fiene de Kaliostro, lankėsi tam tikruose sluoksniuose, 
kur buvo užsiiminėjama magija, okultizmu ir ragana- 
vimu. 

Vienas žmogus gavo jos fotografiją, štai šitą, 1r 
nusiuntė ją princui d'Arkoliui, kuris tuo metu keliavo 
po Ispaniją; jis apstulbo atpažinęs moterį, kurią vieną- 
kart jau buvo matęs. 

Pasidomėjome jos kelionėmis. Tą dieną, kai Havro 
apylinkėse mirė Sen Eberas, ją irgi matė netoli Havro. 
Ją matė ir Diepo apylinkėse tuo metu, kai Žoržas d'Iz- 
novalis buvo prie mirties Diepo uolų papėdėje. 

Aš apklausinėjau šeimas. Žoržo d'Iznovalio našlė 
man papasakojo, kad jos vyras paskutiniuoju metu prieš 
mirtį susitikinėjo su moterimi, kuri privertė jį daug 
kentėti. Kita vertus, ranka rašyta Sen Ebero išpažintis, 
rasta tarp jo popierių ir iki šiol išsaugota jo motinos, 
mums atskleidė mūsų draugo neatsargumą. Jis buvo 
užrašęs mūsų dvylika vardų ir keletą pastabų dėl septy- 
nių žvakių žvakidės į užrašų knygelę, o ši moteris ją 
pavogė. 

Tada viskas ir paaiškėjo. Užvaldžiusi dalį mūsų 
paslapčių ir trokštanti sužinoti jų daugiau, ta pati mo- 
teris, kurią mylėjo Sen Eberas, pasistengė, kad ją 
pamiltų ir Žoržas d'Iznovalis. Po to, išgavusi jų išpažintis 
ir bijodama būti jų draugų demaskuota, abu juos 
užmušė. Ši moteris yra čia, priešais mus". 

Godfrua d'Etigas vėl nutilo. Tyla pasidarė sunki, var- 
ginanti, tokia slogi, kad visi pasiruošusieji teisti lyg su- 
stingo šioje slegiančioje ir nerimo prisipildžiusioje ap- 
linkoje. Vienintelė grafienė de Kaliostro atrodė išsiblaš- 
kiusi, tarsi jos nebūtų sujaudinęs nė vienas žodis. 

Išsitiesęs savo poste Raulis d'Andrezi žavėjosi šios 
jaunos moters nuostabiu ir gašliu grožiu ir kartu jam 
buvo baisu girdėti tiek prieš ją sukauptų įrodymų. Kal- 
tinimai ją griūte užgriuvo. Raulis net neabejojo, kad 
jos laukia dar didesnė ataka. 

— Ar jums pasakoti apie trečiąjį nusikaltimą? — 
paklausė baronas. 

Ji atkirto nuvargusiu balsu: 

— Kaip norite. Visa, ką jūs kalbate, visiškai nesupran- 
tama. Jūs man pasakojate apie asmenis, kurių aš net 
vardų nesu girdėjusi. Taigi vienu nusikaltimu daugiau 
ar mažiau, argi ne?.. 

— Jūs nepažinojote Sen Ebero ir d'Iznovalio? 

Ji gūžtelėjo pečiais ir nieko neatsakė. 

Godfrua d'Etigas pasilenkė, paskui tylėliau paklausė: 

— O Bomanjaną? 

Ji pakėlė į baroną Godfrua nekaltas akis: 

— Bomanjaną? 

— Taip, trečiąjį iš mūsų draugų, jūsų nužudytą? Dar 
neseniai... prieš keletą savaičių... Jis buvo nunuodytas. 
Jūs jo nepažinojote? 


III 


Inkvizicijos tribunolas 


Ką reiškė šis nusikaltimas? Raulis pažvelgė į Boman- 
janą. Šis pakilo ir neišsitiesdamas visu ūgiu, pamažu, 
slėpdamasis už savo draugų nugarų, prisėlino prie 
Žozefinos Balzamo ir atsisėdo šalia. Grafienė buvo pa- 
sisukusi barono link ir to nepastebėjo. 

Dabar Raulis suprato, kodėl Bomanjanas slėpėsi ir 
kokie pavojingi spąstai paspęsti šiai jaunai moteriai. Jei 
iš tiesų ji norėjo nunuodyti Bomanjaną, jei tikrai manė 
jį mirus, koks baisus išgąstis turėtų apimti, pamačius 
priešais save tą patį Bomanjaną, gyvą ir pasiruošusį ją 
kaltinti! Ir, priešingai, jeigu ji nesudrebės ir šis žmogus 
jai pasirodys toks pat nepažįstamas kaip ir kiti - koks 
įrodymas jos naudai! 

Raulis pasijuto neramiai, jis taip troško, kad jai 
pavyktų sužlugdyti šį sąmokslą, jog ėmė galvoti, kaip ją 
perspėti. Bet baronas d'Etigas nepaleido savo grobio. 

— Jūs nebeprisimenate dabar šio nusikaltimo, ar ne? — 
paklausė jis. 

Ji truputį nekantraudama suraukė antakius ir nieko 
neatsakė. 

— Jūs turbūt nepažinojote ir Bomanjano? —- paklausė 
baronas, pasilenkęs prie jos kaip tardytojas, kuris tyko 
neapdairaus sakinio.- Kalbėkite gi! Jūs jo nepažinojote? 

Ji neatsakė. Kaip tik dėl šio atkaklaus užsispyrimo ji 
turėjo saugotis, 1r jos šypsenoje galėjai įžvelgti tam tikrą 
nerimą. Kaip laukinis žvėris ji užuodė spąstus ir tyrė jo 
žvilgsnį. 

Ji stebėjo Godfrua d'Etigą, pasisuko Vopaljero ir de 
Beneto link, paskui - į kitą pusę, kaip tik ten, kur buvo 
Bomanjanas... 

Staiga jaunoji moteris sutrikusi loštelėjo atgal, lyg 
išvydusi vaiduoklį, ir užsimerkė. Ji ištiesė rankas tarsi 
norėdama atstumti tą siaubingą, ją išgąsdinusią viziją, 
ir sumurmėjo: 

— Bomanjanas... Bomanjanas... 

Ar tai buvo prisipažinimas? Ar ji pasiduos ir prisi- 
pažins padariusi nusikaltimus? Bomanjanas laukė. Su- 
kaupęs visas jėgas, — tai liudijo sugniaužti kumščiai, 
iššokusios kaktos venos, nežmoniškų valios pastangų 
perkreiptas rūškanas veidas, — jis reikalavo silpnumo 
priepuolio, kai išnyksta bet koks pasipriešinimas. 

Vienu metu jis pamanė nugalėjęs. Jaunoji moteris 
sulinko, tarsi pasidavė savo valdovo malonei. Žiaurus 
džiaugsmas pakeitė jo veidą. Tačiau tuščios viltys! 
Įveikusi svaigulį ji atsitiesė. Sulig kiekviena sekunde 
grafienė vis labiau atgavo ramybę, veide vėl pasirodė 
šypsena, ir ji prakalbo taip logiškai, kad, atrodo, jos 
lūpomis bylojo tiesa, kurios niekas negali paneigti: 

— Jūs mane išgąsdinote, Bomanjanai, nes aš skaičiau 
laikraščiuose apie jūsų mirtį. Bet kodėl jūsų draugai 
norėjo mane apgauti? 

Raulis iškart suprato, kad visa tai, kas vyko iki šiol, 
nebuvo svarbu. Du tikri priešininkai susitiko čia akis į 
akį. Tikroji kova tik prasideda, kad ir kokia trumpa ji 
būtų, turint omenyje, kaip gerai pasirengęs Bomanja- 
nas ir kokia vieniša jaunoji moteris. 

Ir tai jau nebebuvo klastingas ir apgalvotas barono 
Godfrua puolimas, o pykčio ir neapykantos genamo 
priešo nežabota agresija. 

— Melas! Melas! - sušuko jis. - Jūs viską meluojate. 
Jūs - įsikūnijusi veidmainystė, niekšybė, išdavystė, yda! 
Po jūsų šypsena slepiasi viskas, kas yra labiausiai 
atstumiančio ir bjauriausio pasaulyje. O! Ši šypsena! 
Kokia šlykšti kaukė! Reikėtų ją nuplėšti ugnyje 
įkaitintomis replėmis. Jūsų šypsena — tai mirtis, tai 
amžinas pasmerkimas pragaro kančioms tam, kuriam 
ją skiriate... O! Kokia jūs niekinga! 

Iš pradžių Rauliui susidaręs įspūdis, kad dalyvauja 
inkvizicijos procese, dar labiau sustiprėjo, pamačius šio 
žmogaus įtūžį — jis sviedė anatemą su visa viduramžių 
vienuolio jėga. Jo balsas drebėjo iš pasipiktinimo, ges- 
tai buvo grėsmingi, tarsi ruoštųsi griebti už gerklės 
bedievę, dėl kurios dieviškos šypsenos galėjai pamesti 
galvą ir būti amžiams pasmerktas pragaro kančioms. 

— Nurimkite, Bomanjanai, - pasakė Žozefina be ga- 
lo švelniai ir tai jį dar labiau suerzino ir įžeidė. 

Nepaisydamas to, Bomanjanas pamėgino susitvar- 
dyti ir kontroliuoti savo žodžius. Bet jie veržte veržėsi 
iš burnos, jis kalbėjo dusdamas, skubotai, arba murmėjo 
taip, kad net draugai vos galėjo suprasti šią keistą 
išpažintį, kurią jis jiems atliko dabar, mušdamasis į 
krūtinę, kaip kažkada tikintieji, viešai išpažįstantys sa- 
vo klaidas. 

— Aš pradėjau ieškoti jos tuoj po d'Iznovalio mirties. 
Taip, aš galvojau, kad burtininkė dar įniršusi ant mūsų... 
ir kad aš būsiu stipresnis už kitus... geriau atsispirsiu 
pagundai... Jūs žinojote mano tuometinį apsisprendimą, 
ar ne? Pasišventęs tarnauti bažnyčiai, norėjau vėl užsi- 
vilkti kunigo sutaną. Aš jau turėjau prieglobstį: nuo blo- 
gio mane saugojo formalūs įsipareigojimai, o dar la- 
biau — mano karštas tikėjimas. Ir aš nuvykau į spiritiZ- 
mo seansą, kur žinojau ją rasiąs. 


38 Maurice Leblanc 


Ji iš tiesų ten buvo. Aš ją tuoj atpažinau, tam 
neprireikė mane ten nusivedusio draugo pagalbos. 
Prisipažinsiu, dar ant slenksčio bloga nuojauta privertė 
mane sudvejoti. Aš ją stebėjau. Ji kalbėjo su nedaug 
kuo, buvo santūri ir rūkydama cigaretes daugiau klau- 
Sėsl. 

Pagal mano nurodymus draugas atsisėdo prie jos ir 
įsitraukė į pokalbį su jos grupės žmonėmis. Paskui jis iš 
tolo pašaukė mane vardu. Iš sumišusio tos moters 
žvilgsnio pamačiau, kad jai pažįstamas šis vardas, kad 
jinai jį perskaitė pavogtoje Deni Sen Ebero užrašų 
knygelėje. Bomanjanas buvo vienas iš dvylikos 
sąjungininkų... vienas iš dešimties likusių gyvų. Ir ši mo- 
teris, kuri atrodė gyvenanti tarytum sapne, staiga pra- 
budo. Po minutėlės ji kreipėsi į mane. Per dvi valandas, 
pasitelkusi visas savo proto ir grožio galias, ji išgavo iš 
manęs pažadą, kad aš ateisiu jos aplankyti rytojaus 
dieną. 

Ta pačią akimirką, tą pačią sekundę, kai aš ją tąnakt 
palikau prie jos namų durų, man reikėjo sprukti į pa- 
saulio kraštą. Bet jau buvo per vėlu. Aš nebeturėjau 
nei drąsos, nei jėgų, mane užvaldė pašėlęs noras vėl ją 
pamatyti. Tiesa, šį norą teisinau didingais žodžiais: aš 
atlieku savo pareigą... Reikia pažinti priešininkės 
žaidimą, įrodyti, kad ji nusikalto, ir nubausti... Tiek 
pretekstų! O iš tikrųjų širdyje buvau įsitikinęs, kad ji 
nekalta. Jos šypsena man rodėsi kaip tyriausios sielos 
ženklas. 

Nei šventas Sen Ebero, nei vargšelio d'Iznovalio pri- 
siminimas neapšvietė man proto. Aš nenorėjau matyti. 
Keletą mėnesių gyvenau tarsi migloje, mėgaudamasis 
abejotinos vertės džiaugsmais, net nerausdamas dėl to, 
kad, sulaužęs įžadus ir atsižadėjęs savo tikėjimo, užsi- 
traukiau gėdą ir sukėliau pasipiktinimą. 

Man pačiam nesuvokiama, kaip galėjau taip elgtis, 
patikėkite manimi, bičiuliai. Tačiau vienas mano nusi- 

kaltimas galbūt pranoksta visus kitus. Aš išdaviau mūsų 
reikalą. Aš sulaužiau tą tylėjimo priesaiką, kurią mes 
davėme vienydamiesi bendram reikalui. Ši moteris apie 
didžiąją paslaptį žino viską, ką žinome ir mes. 

Po jo žodžių nuvilnijo pasipiktinimo murmesys. Bo- 
manjanas nulenkė galvą. 

Tik dabar Raulis suprato jo akivaizdoje vykstančią 
dramą, o jos veikėjai, jos aktoriai įgavo tikruosius 
bruožus. Kaimiečiai, valstiečiai, storžieviai - taip, su- 
prantama, bet čia buvo Bomanjanas ir jis įkvėpė jiems 
gyvybės, užkrėtė juos savo egzaltacija. Tarp šių vulgarių 
žmonių, šių bespalvių siluetų jis atrodė kaip pranašas 
ar pateptasis. Jis jiems davė užduotį - surengti šį 
sąmokslą, kuriam ir pats atsidavė visa siela ir kūnu, kaip 
kadaise riteriai pasišvęsdavo Dievui - palikdavo savo 
pilies bokštą ir išvykdavo į kryžiaus žygį. 

Tokia mistiška aistra uždega Žmones, paverčia juos 
didvyriais arba budeliais. Bomanjanas tikrai turėjo ink- 
vizitoriaus bruožų. Jei jis būtų gyvenęs XV amžiuje, 
būtų persekiojęs ir kankinęs bedievius, kad išplėštų iš 
jų tikėjimo žodį. 

Bomanjanas turėjo įgimtą savybę viešpatauti ir elgėsi 
kaip žmogus, kuriam kliūtys neegzistuoja. Moteris no- 
ri sutrukdyti pasiekti tikslą? Temiršta ji! Jei jis 17 mylėjo 
šią moterį, tai, atlikęs viešą išpažintį, galėjo tikėtis 
nuodėmių atleidimo. Ir kuo žiauresnis jis buvo sau, tuo 
didesnę savo mokytojo įtaką ir autoritetą juto jo besi- 
klausantieji. 

Nusižeminęs ir prisipažinęs apie savo nuopuolį, jis 
daugiau nebepyko ir karčiai vėl pradėjo: 

— Kodėl suklydau? Aš to nežinau. Toks žmogus kaip 
aš neturi klysti. Aš netgi negaliu sakyti, kad ji mane 
kamantinėjo. Ne. Ji dažnai užsimindavo apie keturias 
Kaliostro paminėtas paslaptis, ir vieną dieną aš beveik 
nejučiomis ištariau žodžius... niekingai... norėdamas jai 
pasigerinti... kad ji mane dar labiau vertintų... kad jos 

šypsena būtų švelnesnė. Aš sakiau pats sau: “Ji bus mūsų 
sąjungininkė... Ji mums padės patarimais, ištobulintu 
įžvalgumu ir aiškiaregyste..." Aš buvau pamišęs. 
Nuodėmės svaigulys sudrumstė man protą. 

Pabudimas buvo siaubingas. Vieną dieną - tai buvo 
prieš tris savaites — turėjau išvykti į misiją Ispanijoje. 
Rytą su ja atsisveikinau. Apie trečią valandą po pietų 
aš išėjau iš savo mažo butuko Liuksemburgo gatvėj, nes 
turėjau važiuoti į susitikimą Paryžiaus centre. Tačiau 
atsitiko taip, kad, pamiršęs duoti nurodymus tarnui, 
grįžau į namus per kiemą ir užlipau tarnybiniais laip- 
tais. 

Mano tarnas buvo išėjęs ir palikęs atdaras virtuvės 
duris. Iš tolo išgirdau kažkokį bruzdesį. Aš sulėtinau 
žingsnius. Kažkas buvo mano kambary, ir tai buvo ši 
moteris — jos atvaizdą pamačiau veidrody. 

Ką gi ji veikė palinkusi ties mano lagaminu? Aš 
emiau ją stebėti. 

Ji atidarė mažą kartoninę dėžutę, kurioje buvo 
tabletės nuo nemigos — aš jas visada pasiimdavau į 
kelionę. Ji paėmė vieną tabletę ir vietoj jos įdėjo kitą, 
kurią buvo išsiėmusi iš savo piniginės. 

Aš buvau taip sukrėstas, kad man net į galvą neatėjo 
mintis pulti prie jos. Kai įėjau į kambarį, jos jau nebe- 
buvo. Aš nebegalėjau jos sučiupti. 

Nubėgau pas vaistininką ir paprašiau ištirti tabletes. 
Vienoje jų buvo man skirtų mirtinų nuodų. 

Taigi turėjau nepaneigiamą įrodymą. Neatsargiai 
prasitaręs apie paslaptį ir papasakojęs viską, ką apie ją 
žinau, aš buvau pasmerktas. Juk taip? Ką ji ketino da- 
ryti? Nusikratyti nereikalingu liudininku ir konkuren- 
tu, kuris gali vieną gražią dieną pasiimti savąją laimi- 
kio dalį? Ką turėjau daryti aš? Atskleisti tiesą, pulti 
priešininką, ją apkaltinti ir nugalėti? Taigi manęs laukė 
mirtis. Mirtis, kaip ir Deni Sen Ebero ir Žoržo d'Izno- 
valio. Mirtis kvaila, be jokios priežasties. 

Aš parašiau vienam iš savo draugų į Ispaniją. Po ke- 
leto dienų kai kurie laikraščiai pranešė apie kažkokio 
Bomanjano mirtį Madride. 

Nuo tol gyvenau šešėly ir sekiau kiekvieną jos žingsnį. 
Iš pradžių ji nuvyko į Ruaną, paskui į Havrą, į Diepą, 
tai yra kaip tik į tas vietas, kurios tarsi apibrėžė mūsų 
numatytus ieškojimų plotus. Iš mano pasakojimų ji 
žinojo, kad ruošiamės išnaršyti seną vienuolyną Diepo 
apylinkėse. Vieną dieną ji nuvyko į šią apleistą vietovę, 
bet aš pamečiau jos pėdsakus. Ir vėl suradau ją Ruane. 
Visa kita jūs Žinote iš mūsų draugo d'Etigo, - kaip bu- 
vo paruošti spąstai ir kaip ji į juos pateko, suviliota ma- 
salo — septynių žvakių žvakidės, kurią valstietis taria- 
mai buvo radęs savo pievoje. 

"Tokia yra ši moteris. Jūs suprantate motyvus, kurie 
mums neleidžia jos atiduoti į teisingumo rankas. Bylos 
nagrinėjimas sukeltų skandalą, jei mūsų sumanymas 
išaiškėtų, nebegalėtume jo įgyvendinti. Mes privalome 
patys ją teisti, be neapykantos, bet griežtai - kaip ji to 
nusipelnė. 

Bomanjanas nutilo. Jis baigė savo kaltinamąją kalbą, 
ir jos baisus turinys kaltinamajai buvo pavojingesnis už 
jo pyktį. Ši moteris atrodė tikrai kalta, netgi pasibaisėtina 
šioje beprasmiškų mirčių serijoje. Pats Raulis d'Andrezi 
nebežinojo, ką ir galvoti. Jis nekentė šio vyriškio, kuris 
mylėjo jaunąją moterį ir ką tik drebėdamas pasakojo apie 
šios šventvagiškos meilės džiaugsmus... 

Grafienė de Kaliostro pakilo. Ji žvelgė į savo priešą 
tiesiai, kaip visuomet, šiek tiek pašaipiai. 

— Aš neapsirikau, - pasakė ji, - man kraunamas 
laužas?.. 

— Bus taip, - pareiškė Bomanjanas, — kaip mes 
nuspręsime, ir niekas nesutrukdys įvykdyti teisingą 
nuosprendį. 

— Nuosprendį? Kokią jūs turite teisę? Tam yra 
teisėjai. Sakote, bijot skandalo? O kuo aš čia dėta, kad 

jūsų sumanymams reikia patamsių ir tylos? Paleiskite 
mane! 

Jis ištarė: 

— Paleisti? Kad galėtumėte tęsti savo kruvinus dar- 
belius? Dabar jūs mūsų rankose. Ir jūs išgirsite mūsų 
nuosprendį. 

— Kokį nuosprendį? Jei tarp jūsų būtų nors vienas 
tikras teisėjas, nors vienas žmogus, išmanantis, kas yra 
kas, kas yra argumentai, o kas tik panašu į tiesą, jis 
juoktųsi iš jūsų kaltinimų ir nenuoseklių įrodymų. 

— Žodžiai! Tuščios frazės! - sušuko jis. - Mums 
reikėtų kontrargumentų, ko nors, kas paneigtų tai, ką 
pats savo akimis mačiau! 

— Kuriam galui man gintis? Jūsų sprendimas jau pri- 
imtas. 

— Jis priimtas, nes jūs esate kalta. 

— Kalta, kad siekiu to paties tikslo kaip ir jūs. Taip, 
aš pripažįstu, mano tikslas toks pat kaip ir jūsų, ir todėl 
jūs taip niekšiškai pasielgėte su manimi - sekėte mane 
ir suvaidinote meilės komediją. Jei pakliuvote į spąstus, 
juo blogiau jums! Jei jūs man papasakojote apie tą mįslę, 
apie kurią aš jau Žinojau iš Kaliostro dokumentų... juo 
blogiau jums! Dabar aš jau nesitrauksiu ir prisiekiu — 
pasieksiu tikslą, kad ir kas atsitiktų, nepaisydama jūsų. 
Stai koks, jūsų akimis, mano vienintelis nusikaltimas! 

— Jūsų nusikaltimas — žmonių žudymas, - tarė Bo- 
manjanas, iš naujo užsiplieksdamas. 

— Aš nežudžiau, - pasakė ji tvirtai. 

— Jūs nustūmėte Sen Eberą į prarają ir smūgiu į galvą 
užmušėte d'Iznoval]į. 

— Sen Eberą:. D'Iznovalį? Aš jų nepažinojau. Jų var- 
dus šiandien iš>irdau pirmą kartą. 

— O aš? O aš! - karštai sušuko Bomanjanas. — Ir 
manęs jūs nepažinojote? Jūs manęs nenorėjote nunuo- 
dyti? 

— Ne. 

Jis dar labiau įsiuto ir iš pykčio ėmė ją tujinti. 

— Bet aš tave mačiau, Žozefina Balzamo. Mačiau, 
kaip kad dabar tave matau! Tada, kai tu padėjai nuo- 
dus, aš mačiau tavo žiaurią šypseną ir grimasą. 

Ji papurtė galvą. 

— Ten buvau ne aš. 

Atrodė, jis uždus iš pykčio. Kaip ji gali taip įžūliai 
meluoti?.. Bet jaunoji moteris ramiai uždėjo ranką jam 
ant peties ir pakartojo: 

— Neapykanta jums sumaišė protą, Bomanjanai. Jūsų 
fanatiko siela priešinasi meilės nuodėmei. Bet, nepai- 
sant viso to, jūs leisite man gintis, ar ne? 

— Tai jūsų teisė. Bet paskubėkite. 

— Tai ilgai netruks. Paprašykite savo draugų grafienės 
de Kaliostro miniatiūros, nutapytos Maskvoje 1861 me- 
tais... (Bomanjanas pakluso ir paėmė miniatiūrą iš ba- 
rono rankų.) Gerai... Atidžiai į ją įsižiūrėkite. Tai ma- 
no portretas, tiesa? 

— Kur jūs sukate? 

— Atsakykite, tai mano portretas? 

— Taip, - aiškiai ištarė jis. 

— Tuomet, jeigu čia mano portretas, vadinasi, aš gy- 
venau toje epochoje? Prieš aštuoniasdešimt metų man 
buvo dvidešimt penkeri arba trisdešimt? Gerai pagal- 
vokite prieš atsakydamas. Matote, jūs nesiryžtate, jus 
glumina toks stebuklas! Ir jūs nedrįstate tvirtinti?.. Tai- 
gi dar toliau... Nuimkite šios miniatiūros rėmelio 
nugarėlę ir porceliano atvirkščioje pusėje pamatysite 
kitą portretą, portretą besišypsančios moters, kurios 
veidą iki pat antakių slepia plonytis vualis, vos vos pri- 
dengiantis į dvi dalis padalytus garbanotus plaukus. Ir 
čia aš, ar ne? 

Tuo metu, kai Bomanjanas apžiūrinėjo miniatiūrą, 
ji užsimetė ant galvos lengvą tiulio vualį taip, kad jo 
kraštas siektų antakius, ir vylingai nuleido blakstienas. 
Bomanjanas vis lygindamas ją su portretu sumurmėjo: 

— Tai jūs... tai jūs... 

— Jokių abejonių, tiesa? 

— Jokių. Tai jūs... 

— Gerai! Dabar perskaitykite datą dešinėje pusėje. 
„  Bomanjanas išskiemenavo: 

— Nutapyta Milane, 1498 metais. 

Ji pakartojo: 

— 1498-aisiais! Prieš keturis šimtus metų. 

Jaunoji moteris nuoširdžiai ir skambiai nusijuokė. 

— Neskubėkite taip, Bomanjanai, - pasakė ji. - Jau 
seniai žinojau zpie šį dvigubą portretą ir jo ieškojau. 
Bet būkite tikri, čia nėra jokio stebuklo. Aš nemėginsiu 
jūsų įtikinti, kad pozavau dailininkui ir kad man keturi 
šimtai metų. Ne, čia paprasčiausiai Mergelės Marijos 
veidas, ir tai yra Milano dailininko, Leonardo da Vinčio 
pasekėjo, Bernardino Luinio “Šventosios šeimynos" 
fragmento kopija. 

Paskui, staiga surimtėjusi ir neleisdama priešininkui 
atsikvošėti, ji pasakė: 

— Dabar jūs suprantate, kur link aš noriu pasukti, ar 
ne, Bomanjanai? Tarp Luinio Mergelės, jaunos 
mergaitės iš Maskvos ir manęs yra nesuvokiamas, nuo- 
stabus ir nenuginčijamas, absoliutus panašumas. Trys 
veidai kaip vienas. Trys trijų skirtingų moterų veidai yra 
tarsi tos pačios moters. Tad kodėl jūs negalite pripažinti, 
kad tas pats fenomenas, toks akivaizdus čia, pasikarto- 
ja ir kitomis aplinkybėmis ir kad moteris, kurią jūs 
matėte savo karnbaryje, buvau ne aš. Tai buvo kita mo- 
teris, pakankar::ai į mane panaši, ir jūs esate suklaidin- 
tas!.. Toji kita galėjo pažinoti ir nužudyti jūsų draugus 
Sen Eberą ir d'Iznovalį! 

— Aš mačiau... Aš mačiau... - užprotestavo Boman- 
janas, stovėdamas prieš pat ją visas išblyškęs ir 
drebėdamas iš pasipiktinimo. —- Aš mačiau savo akimis. 

— Jūs savo akimis matėte ir portretą, kuriam dvi- 
dešimt penkeri, ir miniatiūrą, kuriai aštuoniasdešimt 

metų, ir paveikslą, kuriam keturi šimtai metų. Ir visur 
buvau aš. 

Ji tarsi kvietė Bomanjaną pažvelgti į jos jaunyste 
spindintį veidą, jos skaistų grožį, puikius dantis, jos 
švelnius ir putlius skruostus. Netekęs jėgų, jis sušuko: 

— O, ragana! Kartais aš jau imu tikėti šiuo absurdu. 
Niekada nežinai, ko laukti iš tavęs! Žiūrėk, ant apnuo- 
ginto moters iš miniatiūros peties, ant baltutėlės 
krūtinės odos yra juodas ženklas. Toks pat ženklas yra 
ant tavo peties... Aš jį mačiau... Nagi parodyk jį kitiems, 
kad jie taip pat pamatytų ir įsitikintų, kad sakau tiesą. 

Bomanjanas buvo mirtinai išblyškęs, jo kakta Žliaugė 
prakaitas. Jis pakėlė ranką prie jos korsažo. Bet mote- 
ris atstūmė ją ir labai oriai tarė: 

— Pakaks, Bomanjanai, jūs nebežinote, ką darote, ir 
taip elgiatės jau daug mėnesių. Aš ką tik jūsų klausiau- 
si ir buvau apstulbinta, nes jūs kalbėjote apie mane lyg 
aš būčiau buvusi jūsų meilužė, bet juk aš nebuvau jūsų 
meilužė. Kilnu viešai muštis į krūtinę, bet dar reikia, 
kad išpažintis būtų nuoširdi. Jums tam neužteko drąsos. 
Išdidumo demonas neleido jums nusižeminti ir 
pripažinti, kad pralaimėjote: iš bailumo jūs visus 
privertėte patikėti tuo, ko nebuvo. Daugelį mėnesių jūs 
šliaužiojote man po kojomis, jūs manęs maldavote ir 
man grasinote, bet niekada, nei vieno kartelio jūsų lūpos 
neprisilietė prie mano rankų. Štai kodėl jūs taip elgiatės 
ir jaučiate man neapykantą. Negalėdamas manęs pa- 
lenkti į savo pusę, jūs panorote mane pražudyti ir savo 
draugams nupiešėte pasibaisėtiną nusikaltėlės, šnipės 
ir raganos paveikslą. Taip, raganos! Jūsų žodžiais ta- 
riant, toks vyras kaip jūs negali klysti, ir jeigu jūs sukly- 
dote, tai tik velniškų kerų paveiktas. Ne, Bomanjanai, 
jūs nebežinote nei ką darote, nei ką kalbate. Jūs mane 
matėte savo kambary, gaminančią miltelius jums nu- 
nuodyti? Tik paklausykite! Kokią jūs turite teisę rem- 
tis savo akių paliudijimu? Jūsų akių! Betgi jos visur mato 

tik mane, ir kitos moters veidą jūs palaikėte manuoju, 
kitaip ir negalėjote pamatyti. 

Taip, Bomanjanai, aš tą kartoju, kitos moters... Yra 
kita moteris tame kelyje, kuriuo mes visi einame. Yra 
kita moteris, paveldėjusi iš Kaliostro tam tikrus doku- 
mentus ir besivadinanti jo vardais: markizė de Belmont, 
grafienė de Feniks... Ieškokite jos, Bomanjanai. Tai ją 
jūs matėte ir savo perkaitusių smegenų haliucinacijų 
paveikti metėte tiek melagingų kaltinimų man. 

Taigi visa tai tėra vaikiška komedija, ir aš, išlikdama 
rami jūsų visų apsuptyje pirmiausia kaip nekalta mote- 
ris ir kaip moteris, kuri niekuo nerizikuoja, elgiausi 
visiškai teisingai. Nepaisant jūsų teisėjiškų ir budeliškų 
manierų, noro išpešti naudos, jei sumanymas pavyktų, 
visi jūs esate iš esmės dori žmonės ir niekuomet 
neišdrįsite pasmerkti manęs mirčiai. Galbūt jūs, Boman- 
janai, esate fanatikas ir bijotės manęs, bet jūs turėtumėte 
rasti paklusnių budelių, o jų čia nėra. Uždarysite mane? 
Įmesite į kokį tamsų kampą? Tebūnie, jei jums tai patin- 
ka! Bet atminkite, nėra kalėjimo, iš kurio aš negalėčiau 
išeiti taip lengvai kaip jūs iš šios salės. Taigi teiskite, pa- 
smerkite. O aš daugiau nebeištarsiu nė žodžio. 

Jaunoji moteris atsisėdo, nusiėmė vualį ir vėl pasi- 
rėmė alkūnėmis. Jos vaidmuo buvo baigtas. Ji kalbėjo 
be užsidegimo, bet su giliu įsitikinimu ir tikrai nenu- 
ginčijama logik4 prieš ją nukreiptus kaltinimus susiejo 
su nepaaiškinamo ilgaamžiškumo legenda, „kuriai čia 
buvo skiriama daugiausia dėmesio. 

— Viskas siejasi, - sakė ji, - ir jūs pats savo kaltina- 
mojoje kalboje turėjote pasiremti pasakojimu apie ma- 
no ankstesnį gyvenimą: Jūs turėjote pradėti savo 
kaltinamąją kalbą šimto metų senumo įvykiais ir baigti 
šiandieniniais nusikaltimais. Jei esu įsipainiojusi į šiuos 
nusikaltimus, tuomet aš - ir anų įvykių herojė. Jei aš ta 
moteris, kurią jūs matėte, vadinasi, taip pat esu ir ta, 
kurią jūs matote šiuose skirtinguose portretuose. 

Koks bus atsakymas? Bomanjanas tylėjo. Jis pra- 
laimėjo dvikovą ir nemėgino to slėpti. Beje, ir iš jo drau- 
gų veidų jau pranyko ta negailestinga išraiška, kuri 
iškreipia veidus žmonių, nebeturinčių kito pasirinkimo, 
kaip tik priimti siaubingą mirties nuosprendį. Jų veiduose 
atsispindėjo abejonė, Raulis d'Andrezi tą aiškiai pajuto 
ir jau būtų ėmęs puoselėti šiokią tokią viltį, jei nebūtų 
žinojęs apie Godfrua d'Etigo ir Beneto atliktus pasiren- 
gimus. Šis prisiminimas sumažino jo pasitenkinimą. 

Bomanjanas ir baronas d'Etigas tyliai pasišnabždėjo, 
paskui Bomanjanas prabilo kaip žmogus, kuris nebe- 
nori daugiau diskutuoti: 

— Mano draugai, prieš jus - visi bylos dokumentai. Kal- 
tinimas ir gynyba tarė savo paskutinį žodį. Matėte, kaip 
pagrįstai Godfrua d'Etigas ir aš apkaltinome šitą moterį 
ir kaip gudriai ji gynėsi, išsisukinėdama neleistinais prasi- 
manymais, ir galiausiai metė paskutinį kozirį - sukrečiantį 
savo pragariško apsukrumo ir gudrumo pavyzdį. Taigi si- 
tuacija labai paprasta: toks stiprus ir galingas priešas, nau- 
dojantis tokias priemones, niekada nepaliks mūsų 
ramybėje. Mūsų bendram žygiui iškilo pavojus. Priešas mus 
visus sunaikins, vieną po kito. Jis neišvengiamai mus 
sužlugdys ir pražudys. Ar tai reiškia, kad nėra kitos išeities, 
tik mirtis, ir kad tokia pelnyta bausmė būtų vienintelė, 
kurią turėtume taikyti? Ne. Mes jau nebeturime teisės 
prašyti, kad ši moteris dingtų, kad nebegalėtų nieko imtis. 
Ir jei mūsų sąžinė sukiltų prieš tokį sprendimą, turime jos 
klausyti, nes galų gale mes čia susirinkome ne bausti, bet 
gintis. Štai čia numatėme priemones, kurių imsimės, jei 
jūs tam pritarsite. Šią naktį netoli pakrantės kreisuos anglų 
laivas. Nuo jo atsiskirs valtis, kurią mes pasitiksime dešimtą 
valandą Belvalio smailės papėdėje. Ši moteris bus įsodin- 
ta į valtį ir nugabenta į Londoną, naktį išlaipinta iš laivo ir 
uždaryta į pamišėlių namus. Ji ten bus tol, kol mūsų su- 
manymas bus įgyvendintas. Nemanau, kad kas nors iš jūsų 
priešintųsi šiam planui, nes jis yra humaniškas ir kilnus, 

jis leis apsaugoti mūsų žygį ir apsisaugoti patiems nuo 
neišvengiamų pavojų. 

Raulis iškart perprato Bomanjano žaidimą ir pagal- 
vojo: “Tai mirtis. Nėra jokio anglų laivo. Yra dvi valtys, 
kurių viena, skylėtoji, bus išplukdyta į atvirą jūrą ir 
nuskęs. Grafienė de Kaliostro dings, ir niekas niekada 
nesužinos, kas jai nutiko". 

Jam kėlė siaubą šio plano dviveidiškumas ir klasta. 
Kaip galėjo Bomanjano draugai jam nepritarti, jeigu 
niekas ir neprašė atsakymo. Pakako, kad jie tyli. Nė vie- 
nas išjų neprieštaravo, ir Bomanjanas galėjo laisvai veik- 
ti Godfrua d'Etigui tarpininkaujant. 

Taigi nė vienas iš jų neprotestavo. Patys to nenutuok- 
dami, jie pasmerkė jaunąją moterį mirčiai. 

Visi pakilo eiti iš salės, laimingi, kad taip lengvai 
išsisuko iš bėdos. Niekas nieko nepastebėjo. Atrodė, 
kad jie eina iš nedidelio artimų draugų susibūrimo, kur 
buvo kalbama apie nereikšmingus dalykus. Beje, kai ku- 
rie iš jų skubėjo į netolimą geležinkelio stotelę, kad 
suspėtų į vakarinį traukinį. Po akimirkos visi jau buvo 
išėję, liko tik Bomanjanas ir du jo pusbroliai. 

Visa tai, kas čia vyko, išmušė iš vėžių Raulį; šis drama- 
tiškas seansas, kuriame moters gyvenimas buvo pavaiz- 
duotas taip neteisėtai ir savavališkai, o ji taip apgaulin- 
gai pasmerkta mirti, staiga baigėsi — netikėtai, kaip 
pjesė, kurioje atomazga įvyksta prieš logišką pabaigą, 
kaip procesas, kuriame nuosprendis paskelbiamas ne- 
baigus nagrinėti bylos. 

Stebint šį nešvarų žaidimą, Rauliui d' Andrezi vis 1a- 
biau ryškėjo klastingas ir veidmainiškas Bomanjano cha- 
rakteris. Negailestingas ir fanatiškas, graužiamas meilės 
ir didybės, jis paskelbė mirties nuosprendį. Bet, būdamas 
skrupulingas, silpnas, veidmainiškas ir bailus, jis bandė 
prisidengti sąžinės, galbūt net teisingumo regimybe. Štai 
kodėl jis priėmė klastingą sprendimą, pateikė tuščią 
blanką su parašais, šlykščia apgaule išgautais iš kaimiečių. 

Dabar, stovėdamas ant slenksčio, jis stebėjo moterį, 
kuri turėjo mirti. Išbalęs kaip drobė, surauktais anta- 
kiais, mėšlungiškai trūkčiojančiais veido raumenimis ir 
žandikauliais, ant krūtinės sukryžiuotomis rankomis jis, 
kaip paprastai, atrodė šiek tiek teatrališkai, lyg roman- 
tinis herojus. Jo galvoje turėjo spiestis pakrikos mintys. 
Gal šią paskutinę akimirką jis sudvejojo? 

Kad ir kaip ten būtų buvę, jo meditacija truko neil- 
gai. Jis spūstelėjo Godfrua d'Etigo petį ir pasišalin- 
damas sviedė nurodymą: 

— Saugokite ją! Ir jokių kvailysčių, girdite? Jei ne... 

Visą tą laiką grafienė de Kaliostro nepajudėjo, ir jos 
veide išliko ta pati susimąstymo ir dvasinės ramybės 
išraiška, taip mažai ką bendro turinti su šia situacija. 

“Žinoma, — pagalvojo Raulis, - ji neįtaria, koks pa- 
vojus jos tyko. Ji mano, kad bus uždaryta į pamišėlių 
namus, ir dėl tokios perspektyvos visai nesikankina"'. 

Praėjo valanda. Vakaro prietema ėmė skverbtis į salę. 
Jaunoji moteris du kartus žvilgtelėjo į laikrodį, kurį 
nešiojo pasikabinusi ant kaklo. 

Paskui ji pamėgino užmegzti pokalbį su Beneto, ir 
iškart jos veidas tapo gyva pagunda, o balse pasigirdo 
intonacijų, jaudinančių tarsi glamonė. 

Beneto paniurėliškai dėbtelėjo ir nieko neatsakė. 

Prabėgo dar pusvalandis... Žozefina pažiūrėjo į 
dešinę, į kairę ir pastebėjo, kad durys liko praviros. Tą 
minutę jai, be abejo, kilo mintis apie galimą pabėgimą, 
ir ji įsitempė, tarsi ruošdamasi šuoliui. 

Savo ruožtu Raulis ieškojo būdų, kaip jai padėti. Jei 
būtų turėjęs revolverį, būtų nušovęs Beneto. Jis pagal- 
vojo, kad reikėtų šokti į salę, bet anga buvo nepakan- 
kamai plati. 

Beje, Beneto, kuris buvo ginkluotas, pajuto pavojų 
ir pasidėjo revolverį ant stalo niurnėdamas: 

— Vienas vienintelis judesys, ir aš šaunu. Prisiekiu 
Dievu! 

Jis buvo iš tų žmonių, kurie laikosi priesaikos. Ji 
nebejudėjo. Nerimo suspausta širdimi Raulis Žiūrėjo į ją. 

Apie septintą valandą sugrįžo Godfrua d'Etigas. Jis 
uždegė lempą ir pasakė Oskarui Beneto: 

— Pasiruoškim. Eik paieškoti ratinėje neštuvų. Pas- 
kui eisi vakarieniauti. 

Atrodė, kad likęs vienas su jaunąja moterimi baro- 
nas dvejoja. Raulis matė jo paklaikusias akis, matė, kad 
jis nori kažką pasakyti ar padaryti. Bet tokiu atveju 
reikėtų nepaisyti kitų, 0 jų puolimas būtų buvęs baisus. 

— Melskite Dievą, ponia, - ištarė jis staiga. 

Ji pakartojo nieko nesuprasdama: 

— Melsti Dievą? Kodėl patariate tai daryti? 

Tada jis labai tyliai pasakė: 

— Darykite, kaip išmanote... aš tik norėjau jus įspėti... 

— Įspėti? — dar labiau sunerimusi paklausė ji. 

— Būna akimirkų, - sušnabždėjo jis, - kai reikia mels- 
tis Dievui, lyg mirtum jau šiąnakt. 

Jaunąją moterį supurtė siaubas. Staiga ji viską supra- 
to. Ji ėmė mosuoti rankomis, tarsi konvulsijų tampoma. 

— Mirti?.. Mirti?.. Bomanjanas apie tai neužsiminė... 
Jis kalbėjo apie pamišėlių namus... 

Godfrua d'Etigas neatsakė. Tuomet nelaimingoji 
ėmė vapėti: 

— O! Dieve mano, jis mane apgavo. Pamišėlių na- 
mai, tai netiesa... Tai visai kas kita... Jie mane įmes į 
vandenį. Nakties tamsybėj... O! Siaubas! Bet tai 
neįmanoma... Aš mirsiu... Pagalbos!.. 

Godfrua d'Etigas po pažastimi atnešė susuktą ilgą 
užtiesalą. Be galo grubiai jis užmetė jį jaunajai mote- 
riai ant galvos ir ranka užspaudė jai burną, kad nebūtų 
girdėti riksmų. 

Sugrįžo Beneto. Jie dviese paguldė ją ant neštuvų ir 
stipriai pririšo taip, kad pro lentų plyšius pralįstų 
geležinis žiedas, prie kurio turėjo būti pririštas sunkus 
akmuo... 


IV 


Kiaura valtis 


Temo. Godfrua d'Etigas uždegė lempą, ir abu pusbro- 
liai įsitaisė šermenų budynei. Lempos šviesoje jų vei- 
dai atrodė niūrūs, prislėgti minčių apie nusikaltimą. 

— Tu turėjai atnešti buteliuką romo, - sušvokštė Os- 
karas Beneto. - Būna momentų, kai geriau nežinoti, 
ką darai. 

- Čia ne tas atvejis, - mestelėjo baronas. - Priešingai. 
Mums reikia sutelkti visą dėmesį. 

— Linksma. 

— Reikėjo kalbėtis su Bomanjanu ir atsisakyti jam 
padėti. 

— Tai neįmanoma. 

— Tuomet paklusk. 

Praėjo dar šiek tiek laiko. Jokie garsai neatsklido nei 
iš pilies, nei iš apsnūdusio kaimo. 

Beneto priėjo prie belaisvės, pasiklausė, paskui atsi- 
sukdamas tarė: 

— Ji net nevaitoja. Stipri moteris. - Ir pridūrė šiek 
tiek baimingu balsu: — Ar tiki visu tuo, kas apie ją sako- 
ma? 

— Kuo? 

— Kadjai tiek metų?.. Visomis tomis praeities istori- 
jomis“? 

— Kvailystės! 

— O Bomanjanas tuo tiki. 

— Ar gali žinoti, ką galvoja Bomanjanas? 

— Vis dėlto sutik, Godfrua, yra tikrai kurioziškų 
dalykų, ir visa tai leidžia manyti, kad ji ne vakar gimusi. 

Godfrua d'Etigas sumurmėjo: 

— Taip, žinoma... Kai skaičiau visa tai, man pačiam 
atrodė, lyg ji būtų tikrai gyvenusi anoje epochoje. 

— Vadinasi, tu tuo tiki? 

— Ganėtinai. Bet nustokime apie tai kalbėję. To jau 
per daug - įsivelti į tokius reikalus. O! Prisiekiu Aukš- 
čiausiuoju (jis pakėlė balsą), jei būčiau galėjęs nusišalinti 
nuo jų ir nesitepti rankų!.. Tiktai... 

Godfrua nebuvo nusiteikęs šnekučiuotis ir nieko 
nebepasakė apie šią jam tokią nemalonią istoriją. 

Tačiau Beneto vėl prašneko: 

— Aš taip pat sprukčiau lyg niekur nieko, prisiekiu Die- 
vu. Juolab kad mes esame įpainioti kaip reikiant. Aš jau 
tau sakiau, Bomanjanas žino daug daugiau nei mes, o mes 
esame tik žaisliukai jo rankose. Vieną gražią dieną jam 
nebereikės mūsų paslaugų, jis atsisveikins, ir tuomet 
paaiškės, kaip sumaniai jis viską pakreipė savo naudai. 

— To niekada nebus. 

— Vis dėlto... - paprieštaravo Beneto. 

Godfrua jam uždengė ranka burną ir sušnabždėjo: 

— Nutilk. Ji girdi. 

— Nesvarbu, - atkirto antrasis, - juk netrukus... 

Jie nebedrįso trikdyti tylos. Kartkartėmis išmušdavo 
bažnyčios laikrodis, ir jie susižvalgę pašnibždomis im- 
davo skaičiuoti dūžius. 

Kai laikrodis išmušė dešimt kartų, Godfrua d'Eti- 
gas trenkė kumščiu į stalą taip, kad net lempa šoktelėjo: 

— Velniai rautų! Reikia eiti. 

— O, - sušuko Beneto, - kokia niekšybė! Mes ten 
eisime vieni? 

— Kiti nori mus palydėti. Bet aš juos paliksiu ant uo- 
los, nes jie tiki pasaka apie anglų laivą. 

— Man labiau patiktų, kad ten eitume visi. 

— Nutilk, įsakyta tik mums. Kiti galėtų išplepėti... O 
čia bus švaru. Žiūrėk, štai jie. 

Tai buvo tie, kurie nesėdo į traukinį, tai yra d'Ormo- 
nas, Ru d'Estjė ir Rolevilis. Jie turėjo pasiėmę iš 
arklidžių žibintą, bet baronas liepė jį užgesinti. 

— Jokios šviesos, - pasakė jis. - Kas nors pamatys ant 
uolos šmėkščiojančius žmones, ir pasklis kalbos. Ar vi- 
si tarnai atsigulė? 

— Taip. 

— O Klarisa? 

— Ji savo kambaryje. 

— Iš tiesų, - pasakė baronas, - ji šiandien truputį ne- 
galuoja. Į kelią! 

D'Ormonas ir Rolevilis čiupo neštuvų rankenas. Jie 
perėjo sodą ir per lauką pasuko kaimo keliuko, vedančio 
prie Klebono Laiptų, link. Dangus buvo juodas, be 
žvaigždžių, ir kortežas yrėsi į priekį apgraibomis, 
klupinėdamas per pravėžas ir knapsėdamas nuokalnėse. 
Pylėsi keiksmai, bet juos greit slopino Godfrua pyktis. 

— Netriukšmaukite, po galais! Gali atpažinti mūsų 
balsus! 

— Kas, Godfrua? Visiškai nieko nėra, o tu juk turėjai 
griebtis atsargumo priemonių dėl muitininkų? 

— Taip. Jie užeigoje. Juos pakvietė Žmogus, kuriuo 
aš visiškai pasitikiu. Bet gali būti dar koks nors postas. 

Lyguma žemėjo, ir kelias toliau jau ėjo loma. Var- 
gais negalais jie pasiekė vietą, kur prasideda laiptai. Ka- 
daise jie buvo iškalti Benuvilio klebono iniciatyva, kad 
krašto Žmonės galėtų nusileisti tiesiai į paplūdimį. 

Dieną, kai pro kreidoje pramuštas kiaurymes laip- 
tus apšviečia saulė, atsiveria nuostabus vaizdas į jūrą, 

kurios bangos plakasi į uolas ir į kurią, regis, tie laiptai 
nugrimzta. 

— Bus nelengva, - tarė Rolevilis. - Mes galėtume jums 
padėti. Bent pašviesti. 

— Ne, - pareiškė baronas. — Atsargumo sumetimais 
geriausia išsiskirti. 

Visi pakluso ir pasišalino. Du pusbroliai negaišdami 
laiko ėmė leistis laiptais. 

Tai truko ilgai. Laiptai buvo labai aukšti, o posūkiai 
kartais tokie staigūs, kad trūkdavo vietos neštuvo ran- 
kenoms ir reikėjo juos iškelti labai aukštai. Kišeninio 
žibintuvėlio šviesa tik retkarčiais nušviesdavo jų kelią. 
Oskaras de Beneto nenustojo pykęs ir, kaip jam liepė 
netašyto kaimiečio instinktas, paprasčiausiai siūlė “vi- 
sa tai" sviesti per kraštą, tai yra per vieną iš kiaurymių. 

Pagaliau jie pasiekė smulkiais akmenėliais nusėtą 
paplūdimį, kur galėjo atsikvėpti. Netoliese buvo matyti 
dvi greta mirkstančios valtys. Visiškai rami jūra, be 
mažiausios bangelės, skalavo jų kilius. Beneto parodė 
skylę, kurią buvo pramušęs mažesniojoje valtyje - ji lai- 
kinai buvo užkimšta šiaudų gniužulu. Jie paguldė 
neštuvus į valtį, ant trijų suolų. 

— Suriškime viską kartu, — sukomandavo Godfrua 
d'Etigas. 

Beneto atkreipė dėmesį: 

— O jeigu kada būtų pradėtas tyrimas ir visa tai ap- 
tikta jūros dugne - šie neštuvai būtų svarbus įkaltis prieš 
mus! 

— Mes nuplauksime pakankamai toli, kad niekas to 
niekada neatskleistų. Beje, tai seni neštuvai, nenaudo- 
jami jau dvidešimt metų, aš juos paėmiau iš apleisto 
klojimo. Nėra ko būgštauti. 

Jis kalbėjo drebėdamas, sutrikęs, Beneto jo tiesiog 
negalėjo atpažinti. 

— Kas tau, Godfrua? 

— Man? Nieko, atstok. 

— Tuomet ką? 

— Tuomet stumkime valtį... Bet iš pradžių, kaip Bo- 
manjanas liepė, reikia atkimšti jai burną ir leisti pareikšti 
paskutinę valią. Tu nori tai padaryti, a? 

Beneto suvapėjo: 

— Ją paliesti? Ją išvysti? Aš verčiau mirsiu nei... O 
tu? 

— Aš nebegaliu... aš daugiau nebegaliu... 

— Juk ji kalta, ji užmušė... 

— Taip... taip... Galbūt, galimas daiktas... Tik kad ji 
tokia švelni!.. 
 — Taip, - linktelėjo Beneto. - Ir tokia graži... graži 
kaip Mergelė Marija... 

Tą pat akimirksnį jie puolė ant kelių tiesiog 
paplūdimio žvirgžde ir ėmė melsti dangų malonės tai, 
kuri tuoj turėjo mirti, ir prašyti Mergelės Marijos pa- 
galbos. 

Karštos Beneto maldos ir prašymai sumišo su aistrin- 
gais ir dažnais Godfrua amen. Atrodo, tai jiems padėjo 
atgauti šiek tiek drąsos, nes abu staiga atsistojo, trokšdami 
viską užbaigti. Beneto atnešė didžiulį iš anksto suieškotą 
akmenį, nieko nelaukdamas pririšo jį prie metalinio žiedo 
ir stumtelėjo valtį. Ji tuoj ėmė sklęsti lygutėliu vandens 
paviršiumi. Bendromis pastangomis jie išjudino kitą valtį 
ir patys į ją sušoko. Godfrua čiupo abu irklus, o Beneto 
patraukė už virvės pasmerktosios valtį. 

Taip jie tolo nuo kranto, lėtai irdamiesi, kad nebūtų 
girdėti irklų pliuškenimo. Juodesni už naktį uolų 
kontūrai leido jiems apgraibomis išlaviruoti tarp uolų 
ir išplaukti į atvirą jūrą. Bet po kokių dvidešimties 
minučių irklų yriai sulėtėjo, ir valtelės sustojo. 

— Daugiau nebegaliu... - sumurmėjo visai netekęs 
jėgų baronas. - Rankos nebeklauso. Tavo eilė... 

— Aš neįstengsiu, - atsakė Beneto. 

Tuomet Godfrua dar pamėgino irkluoti, bet, netru- 
kus atsisakęs savo ketinimų, tarė: 

— Kuriam galui? Mes turbūt tikrai jau nuplaukėme 
už horizonto linijos. Kaip tu manai? 

Antrasis pritariamai tarė: 

— Juo labiau kad brizas nuneš valtelę dar toliau už 
horizonto. 

— Tada ištrauk šiaudinį kamštį. 

— Tu turėtum tai padaryti, - užprotestavo Beneto, 
kuriam toks poelgis buvo tolygus žmogžudystei. 

— Pakaks kvailysčių! Užbaikim šitai! 

Beneto patraukė virvę. Dabar valtis plūduriavo tie- 
siai prieš jį. Tereikėjo pasilenkti ir panardinti ranką. 

— Aš bijau, Godfrua, - sumikčiojo jis. - Vardan mano 
amžinojo išganymo, ne aš turiu tai padaryti, o tu, girdi? 

Godfrua pašoko, pastūmė jį, persilenkė per valties 
kraštą ir, panardinęs ranką į vandenį, vienu trūktelėjimu 
ištraukė kaištį. Vanduo suburbuliavo, ir ši staigi per- 
maina jį taip paveikė, kad jis panoro vėl užkimšti skylę. 
Bet buvo per vėlu. Beneto, irgi išgąsdintas kliokiančio 
vandens, buvo jau sugriebęs irklus ir irklavo iš visų jėgų. 
Abi valteles po akimirkos jau skyrė nemažas atstumas. 

— Stok! — sukomandavo Godfrua. - Stok! Aš noriu 
ją išgelbėti. Stabdyk, po velnių!.. A! Tai tują nužudysi... 
Žudikas, žudikas... Aš, aš ją būčiau išgelbėjęs. 

Tačiau Beneto, apsvaigęs iš siaubo, nieko nesuvok- 
damas, irklavo taip, kad net irklai braškėjo. 

Gyvasis lavonas pasiliko vienas - kaipgi kitaip galėjai 
pavadinti nejudančią bejėgę būtybę, atiduotą mirčiai 
pramuštoje valtyje. Per keletą minučių ši silpnutėlė valtis 
neišvengiamai prisipildys vandens ir nuskęs. 

Godfrua d'Etigas tai žinojo. Tad savo ruožtu-apsi- 
sprendęs ir jis griebė irklą. Abu bendrininkai, sulinkę 
nuo desperatiškų pastangų, stengėsi kuo greičiau 
pabėgti iš nusikaltimo vietos. Jie bijojo išgirsti nevilties 
šūksnį, juo labiau tą siaubingą vandens burbuliavimą iš 
plūduriuojančios valties, kurią netrukus vanduo paslėps 
visiems laikams. Laivelis jau buvo nugrimzdęs beveik 

sulig vandens paviršiumi, ir dangus, pritvinkęs žemai 
plaukiančių debesų, atrodė, slegia visu svoriu. 

D'Etigas ir Oskaras de Beneto turėjo būti jau 
pusiaukelėje iki kranto. Nebuvo girdėti jokių garsų. 

Tuo momentu valtis pakrypo į dešinę, ir kažkokiame 
baisiame sąstingyje visą laiką buvusi jaunoji moteris pa- 
juto, kad artėja atomazga. Ji nė nekrūptelėjo, nepa- 
mėgino išsilaisvinti. Mirties akivaizdoje išgyvenama to- 
kia dvasinė būsena, kai ima atrodyti, kad jau esi ana- 
pus gyvenimo. 

Tačiau ji nustebo, kad nejautė šalčio lediniame van- 
denyje, juk jos moteriška oda tokia jautri. Ne, valtis ne- 
beskendo. Atrodė, tarsi kažkas būtų įsikibęs į jos bortą. 

Kas? Baronas? Jo bendras? Ji pamanė, jog čia nei 
vienas, nei kitas, nes nepažįstamas balsas sušnibždėjo: 

— Patikėkite, čia draugas, kuris jus išgelbės. 

Tas draugas pasilenkė ties ja ir, pats nežinodamas, 
ar ji girdi, ar ne, tučtuojau paaiškino: 

— Jūs manęs niekada nesate mačiusi... Mano vardas 
Raulis... Raulis d'Andrezi. Viskas gerai. Aš užkimšau 
skylę medžio gabalu, apvyniojęs jį skuduru. Tokio re- 
monto gal užteks... Tačiau pirmiausia mes turime atsi- 
kratyti šio didžiulio akmens. 

Jis peiliu perpjovė virves, kuriomis buvo surišta jau- 
noji moteris: paskui sugriebė didįjį akmenį ir išmetė jį į 
jūrą. Pagaliau jis nutraukė apklotą, į kurį ji buvo susuk- 
ta, ir pasilenkęs tarė: 

— Kaip aš džiaugiuosi! Viskas pavyko kur kas geriau, 
nei tikėjausi, ir štai jūs išgelbėta. Vanduo nespėjo pa- 
kilti iki jūsų, juk taip? Kokia laimė! Jūs nenukentėjote? 

Ji vos girdimai sušnibždėjo: 

— Taip... virvės man nuveržė kojas... 

— Nieko baisaus, — pasakė jis. - Dabar svarbiausia 
pasiekti krantą. Jūsų budeliai jau tikriausiai sausumoje 
ir paskubomis kabarojasi laiptais. Mums nebėra ko bai- 
mintis. 

Nieko nelaukdamas jis ištraukė irklą, kurį buvo iš 
anksto paslėpęs valties dugne, pritvirtino jį paskuigaly- 
je ir ėmė irkluoti, nenutraukdamas žaismingo pasako- 
jimo. Atrodė, tarsi nieko svarbesnio nebūtų įvykę už 
tai, kas dabar čia vyksta, ir vyksta vien jo malonumui. 

— Pirmiausia norėčiau truputį mandagiau prisistaty- 
ti, nors mano išvaizda ir ne reprezentacinė. Visas ma- 
no kostiumas tėra kažkas panašaus į improvizuotas 
maudymosi kelnaites, prie kurių prikabinau peilį... Taigi 
aš esu Raulis d'Andrezi, pasirengęs jums tarnauti, ka- 
dangi atsitiktinumas man suteikė šią progą. O! Papras- 
čiausias atsitiktinumas... Netikėtas pokalbis. Aš 
sužinojau, kad prieš kažkokią ponią rezgamas sąmoks- 
las. Tada užbėgau jums už akių. Aš nusileidau į paplū- 
dimį, ir kai du pusbroliai išniro iš laiptų tunelio, įšokau 
į vandenį. Man liko tik prisikabinti prie jūsų valties, kai 
ją ėmė buksyruoti. Tai štai ką aš padariau. Ir nei vienas, 
nei kitas nepastebėjo, kad su savo auka jie kartu tempė 
ir plaukimo čempioną, tvirtai nusprendusį ją išgelbėti. 
Aš viską pasakiau. Paskui papasakosiu smulkmenas, jei 
jums bus įdomu Dabar man atrodo, kad jūs visai manęs 
nesiklausote. 

Jis minutėlę nustojo irklavęs. 

— Man labai skauda, - tarė ji, - aš visai nusilpau. 

Jis atsakė: 

— Galiu patarti —- apalpkit. Niekas taip gerai nenura- 
mina, kaip sąmonės netekimas. 

Atrodo, ji jo paklausė, nes keletą kartų sudejavusi 
emė kvėpuoti ramiai ir lygiai. Raulis pridengė jos veidą 
ir greit priėjo išvadą: 

— Puiku. Aš turiu visišką veikimo laisvę ir nepriva- 
lau niekuo kliautis. 

Tačiau tai nesutrukdė jam su didžiausiu pasitenkini- 
mu pratęsti monologą žmogaus, kuris žavisi pačiu savi- 
mi ir net mažiausiais savo veiksmais. Valielė greit čiuožė 
uolų masyvo link. 

Kai jos priekis įsirėžė į pakrantės akmenukus, Rau- 
lis iššoko, paskui lengvai savo tvirtomis rankomis pakėlė 
jaunąją moterį ir paguldė ją uolos papėdėje. 

— Aš — bokso ir klasikinių imtynių čempionas, - 
pasakė jis. — Prisipažinsiu, nors jūs manęs ir negalite 
girdėti, kad šie mano laimėjimai — tėvo nuopelnas... O 
kiek dar kitų! Bet gana niekus taukšti!.. Jūs pailsėkit 
po šia uola, apgaulingų bangų raminama. O aš trum- 
pam jus paliksiu. Tikiuosi, planuojate atkeršyti abiem 
pusbroliams? Todėl reikia, kad jie nesurastų valties ir 
manytų, kad jus gražiai ir gerai paskandino. Taigi kant- 
rybės. 

Negaišdamas Raulis d'Andrezi ėmėsi to, ką buvo 
sumanęs. Jis vėl išplaukė valtele į atvirą jūrą, ištraukė 
apsuktą skuduru kamštį ir, kai ji ėmė grimzti, šoko į 
vandenį. Grįžęs į krantą jis susirado drabužius, kuriuos 
buvo paslėpęs uolų įduboje, nusimovė “maudymosi 
kostiumą" ir apsirengė. 

— O dabar, - tarė jis, sugrįžęs prie jaunosios moters, — 
mums reikės lipti į viršų, ir tai nebus labai patogu. 

Ji truputį atsigavo, ir savo žibinto šviesoje Raulis 
pamatė, kad ji atmerkė akis. Jo padedama Žozefina 
pamėgino atsistoti, bet šūktelėjo iš skausmo ir krito be 
jėgų. Jis nuavė batelį ir tučtuojau pamatė, kad jos pėda 
kruvina. Sužeidimas nelabai pavojingas, bet juk ji 
kenčia! Raulis savo nosine aprišo žaizdą ir nusprendė 
nedelsdamas žygiuoti iš čia. 

Jis užsikėlė ją sau ant peties ir pradėjo kopti aukštyn. 
Trys šimtai penkiasdešimt pakopų. Jei Godfrua d'Eti- 
gui ir Beneto buvo taip sunku nusileisti, tai galima 
įsivaizduoti, kiek jėgų prireikė jaunuoliui užkopti į viršų! 
Keturis kartus jis turėjo sustoti, apsipylęs prakaitu ir 
jausdamas, kad nebeįstengia žengti nė Žingsnio. 

Tačiau jis kopė vis aukštyn, neprarasdamas geros 
nuotaikos. Sustojęs pailsėti trečią kartą, Raulis atsisėdo, 
paguldė ją sau ant kelių ir jam pasirodė, kad Žozefina 

juokiasi iš jo linksmų šnekų ir neišsenkamo įkvėpimo. 
Tada jis ėmė šturmuoti paskutiniąją laiptų atkarpą, 
spausdamas ją prie krūtinės ir jausdamas, koks lanks- 
tus nuostabus jos kūnas. 

Pasiekęs viršūnę, jis net neprisėdo. Ant plokščia- 
kalnio sūkuriavo gaivus vėjas. Raulis skubėjo pristatyti 
jaunąją moterį į saugią vietą ir sukaupęs jėgas nunešė 
ją per laukus iki vienišo klojimo, kurį buvo jau anksčiau 
nusižiūrėjęs. Iš anksto numatęs, kaip gali klostytis 
įvykiai, jis čia buvo palikęs du butelius vandens, konja- 
ko ir truputį maisto. 

Raulis atrėmė prie sienos kopėčias, vėl užsimetė ant 
pečių savo naštą, pastūmė medinę lentą, dengiančią 
angą į pastogę, paskui nuvertė kopėčias. 

— Dvylika valandų mes būsime saugūs ir galėsime 
išsimiegoti. Niekas mūsų netrukdys. Rytoj apie vidur- 
dienį aš parūpinsiu vežimą, ir mus nuveš, kur panorė- 
sime. | 

Ir štai jiedu, nuo visų atsiskyrę, vienas šalia kito po 
tokio tragiško ir nuostabaus nuotykio, kokį tik galima 
įsivaizduoti. Kaip nutolo dabar visos šiandieninės siau- 
bo scenos! Inkvizicijos tribunolas, žiaurūs teisėjai, 
niūrūs budeliai, Bomanjanas, Godfrua d'Etigas, nuo- 
sprendis, kelionė prie jūros, kiaura valtis, skęstanti nak- 
ties tamsybėse... Bet šie jau praeity likę košmarai labai 
suartino auką ir išgelbėtoją! 

Silpnoje ant sijos kabančios lempos šviesoje jis 
paguldė jaunąją moterį ant šieno, kuriuo buvo užversta 
pakraigė, rūpestingai ją pagirdė ir švelniai aptvarstė jos 
žaizdą. Jo globojama, pasijutusi toli nuo pavojų, nebe- 
sibaimindama savo priešų, Žozefina Balzamo visiškai 
nurimo. Ji užmerkė akis ir užsnūdo. 

Lempa gerai apšvietė jos gražų veidą, šiek tiek 
paraudusį nuo išgyventų jausmų gausybės. Raulis 
atsiklaupė prie Žozefinos ir ilgai į ją žiūrėjo. Apsunku- 
si nuo šilumos klojime, ji buvo prasisegusi palaidinukę, 

1r Raulis matė jos nuostabius pečius, kurių tobula linija 
grakščiai jungėsi su baltutėlaičiu kaklu. 

Jis prisiminė juodąjį apgamą, apie kurį kalbėjo Bo- 
manjanas ir kuris buvo matyti miniatiūroje. Taigi jis 
negalėjo atsispirti pagundai akivaizdžiai įsitikinti, ar tokį 
pat apgamą ant krūtinės turėjo ir nuo mirties jo išgelbėta 
moteris. Jis lėtai pakėlė drabužio kraštą. Dešinėje, ant 
baltutėlės šilkinės odos, puikavosi apgamas, juodas kaip 
ta muselė, kurias kitados dėl grožio prisiklijuodavo 
koketės. Jis lygiai kilnojosi pagal kvėpavimo ritmą. 

— Kas jūs? Kas jūs tokia? - sumurmėjo jis sumišęs. — 
Iš kokio jūs pasaulio? 

Ir jis, kaip ir kiti, pajuto nepaaiškinamą nerimą ir 
kažkokią mistinę paslaptį, kuri gaubė šią būtybę - ir 
paskirus jos gyvenimo epizodus, ir jos fizinį panašumą 
į anksčiau gyvenusias moteris. Raulis ėmė ją klausinėti, 
tarsi tikėdamasis, kad Žozefina Balzamo galės atsakyti 
už tą moterį, kuri kažkada pozavo miniatiūrai. 

Jaunosios moters lūpos ištarė keletą žodžių, kurių 
Raulis nesuprato, bet jis buvo taip arti jųjų, O jos 
kvėpavimas buvo toks švelnus, kad jis, drebėdamas iš 
susijaudinimo, švelniai prisilietė prie jų savo lūpomis. 

Ji atsiduso ir atsimerkė. Pamačiusi šalia klūpantį 
Raulį, ji paraudo ir nusišypsojo, paskui sunkūs vokai 
vėl nusileido, ir ji užmigo. 

Raulis, visai netekęs galvos, degdamas geismu, 
sušnabždėjo keletą egzaltuotų žodžių ir laikė sudėjęs 
rankas kaip prieš dievaitę, kuriai skiriama karščiausia 
ir beprotiškiausia giesmė. 

— Jūs tokia nuostabi!.. Aš nežinojau, kad pasaulyje 
gali egzistuoti toks grožis. Liaukitės šypsotis!.. Aš su- 
prantu, kodėl jie norėjo jus pravirkdyti. Jūsų šypsena 
sukrečia sielą... Daug kas norėtų ją išdildyti, kad nie- 
kas daugiau jos nebeišvystų... Ak! Šypsokitės man vie- 
nam, maldauju... - Ir dar tyliau ir aistringiau pridūrė: — 
Žozefina Balzamo... Koks mielas vardas! Ir kiek paslap- 

čių jis slepia!.. Ragana, anot Bomanjano... Ne, kerėtoja! 
Jūs perskrodžiate tamsą, jūs lyg šviesa, lyg saulė... 
Žozefina Balzamo... Burtininkė... Magiška moteris. Ak! 
Visa, kas atsivėrė prieš mano akis! Visa tai, ką aš ma- 
tau — laimė!.. Mano gyvenimas prasidėjo nuo tos 
minutės, kai aš jus pakėliau ant rankų... Jokių kitų 
prisiminimų, jokių vilčių - tik jūs, tik jūs!.. Dieve! Die- 
ve mano! Kokia jūs nuostabi! Norisi verkti iš nevilties... 

Jis buvo šalia, jo lūpos beveik lietėsi prie jos lūpų, 
bet nedrąsus bučinys buvo vienintelė glamonė. Kad ir 
kiek palaimos slėpė Žozefinos Balzamo šypsena, Rau- 
lio drovumas buvo persunktas pagarbos jai ir jo 
susižavėjimas reiškėsi tik garsiais ir jaunuoliško atsida- 
vimo kupinais žodžiais. 

— Aš jums padėsiu... Kiti nieko negalės jums padary- 
ti... Jei jūs norite pasiekti tą patį tikslą kaip ir jie, aš 
pažadu, jums pavyks. Toli nuo jūsų ar šalia jūsų aš visa- 
da būsiu tas, kuris jus apgins ir išgelbės... Tikėkite ma- 
no atsidavimu... 

Murmėdamas savo padrikus pažadus ir priesaikas 
jis pagaliau užmigo, ir tai buvo gilus, geras, vaikiškas 
miegas be sapnų, kuris pervargusiam jaunam organiz- 
mui reikalingas jėgoms atstatyti. 

Bažnyčios laikrodis išmušė vienuolika dūžių. Jis juos 
skaičiavo su vis augančia nuostaba. 

— Vienuolikta valanda ryto, ar gali būti? Pro lentų 
plyšius ir seno šiaudinio stogo spragas skverbėsi diena. 
Pro vieną pusę įspindo keli saulės spindulėliai. 

— Kur jūs? — paklausė jis. - Aš jūsų nematau. 

Lempa buvo užgesinta. Jis nubėgo iki angos, 
atitraukė lentą, ir pakraigė prisipildė šviesos. Žozefinos 
Balzamo niekur nebuvo. 

Jis apžiūrėjo šieno kauges, ėmė jas naršyti ir įnirtingai 
mėtyti šieną pe: angą į apačią. Nieko. Žozefina Balza- 
mo buvo dingusi. 

Jis nulipo žemyn, apieškojo sodą, apžvelgė šalia 

esančią lygumą ir kelią. Tuščios pastangos! Kad ir 
sužeista, negalėdama tvirtai priminti viena koja, ji pali- 
ko šį prieglobstį: nušoko ant žemės, perėjo sodą, gretimą 
lauką. 

Raulis d'Andrezi trumpam sugrįžo į klojimą. Ant 
grindų jis pastebėjo stačiakampį kartono gabalėlį ir jį 
pakėlė. Tai buvo grafienės de Kaliostro fotografija. 

Kitoje pusėje pieštuku buvo parašyta pora eilučių: 


Aš dėkoju savo išgelbėtojui, bet tegul jis nemėgina 
manęs ieškoti. 


V 


Viena iš septynių žvakių 


Yra pasakų, kurių herojus, pasinėręs į pačius nepapras- 
čiausius nuotykius, tik priartėjus atomazgai netikėtai 
pastebi, kad jis tebuvo žaisliukas likimo rankose. Rau- 
lis, atradęs savo dviratį ant skardžio, kur buvo anksčiau 
Ji paguldęs, staiga pats suabejojo, ar tai nebuvo vien 
sapnai — vienas už kitą įdomesni, vaizdingesni, kelian- 
tys baimę ir galiausiai smarkiai nuviliantys. 

Ši prielaida jo nesustabdė. Iš nuotraukos, kurią laikė 
rankose, į jį žvelgė tikroji tiesa, o dar labiau turbūt ją 
skleidė svaiginantis Žozefinos Balzamo bučinio prisi- 
minimas. Tai buvo tikrovė, nuo kurios jis negalėjo toli 
nuklysti. 

Šią akimirką pirmą kartą - jis tai konstatavo, bet tuoj 
nuvijo šalin sąžinės priekaištus - pirmą kartą aiškiai pa- 
galvojo apie Kiarisą d'Etig ir su ja praleistas puikias 
rytmečio valandas. 

Bet tokiame, kaip Raulio, amžiuje širdies dvejonės 
lengvai išsisklaido: Raulis tarsi išsiskaidė į dvi būtybes, 
kurių viena lyg ir nesąmoningai tebemylėjo, ir ši meilė 
tarsi buvo ateities vizija, o kita stačia galva puolė į nau- 

jos aistros verpetus. Prieš jo akis išplaukė sutrikęs ir 
sielvartingas Klarisos paveikslas - lyg iš mažos koplyčios 
gilumos, kur prie virpančių žvakių šviesos jis pats atei- 
davo pasimelsti. Bet staiga grafienė de Kaliostro tapo 
vienintele dievybe, kurią jis garbino. Tai buvo despotiška 
ir pavydi dievybė, niekam neleidžianti nuslėpti nuo jos 
nei mažiausios minties, nei menkiausios paslapties. 

Raulis d'Andrezi - dar vadinkime jį taip tol, kol jis 
neišgarsino Arseno Liupeno vardo, - taigi Raulis d'An- 
drezi niekada nebuvo mylėjęs. Iš tiesų tam jam trūko 
laiko, o ne progos. Degdamas garbės troškimu, bet 
nežinodamas, kur ir kaip bus lemta išsipildyti jo 
svajonėms nusipelnyti šlovę ir įsigyti turtą bei galybę, 
jis bandė savo jėgas visur, kad būtų pasirengęs atsiliep- 
sielą, valią, fizinį vikrumą, raumenų jėgą, lankstumą ir 
ištvermę ir pats su nuostaba matė, kaip plečiasi 
galimybių ribos, tarytum neatlaikiusios jo pastangų 
jėgos. 

Šios savybės Rauliui labai pravertė gyvenime, juk jis 
neturėjo jokio turto. Našlaitis, vienas visame pasauly- 
je, be draugų, be ryšių, be amato - ir vis dėlto jis gyve- 
no. Kaip? Į šį klausimą jis nebūtų galėjęs atsakyti, o ir 
pats į jį niekad per daug nesigilino. Gyveno kaip galėjo, 
savo poreikius ir norus derindamas prie aplinkybių. 

— Man skirta laiminga dalia, - kalbėjo jis. - Tad eime 
jos pasitikti. Tai, kas turi įvykti - įvyks, ir man atrodo — 
bus nuostabu. 

Štai tuomet jis ir sutiko savo kelyje Žozefiną Balza- 
mo. Ir tuoj pat pajuto, kad jai užkariauti nepagailės visų 
savo jėgų ir energijos. 

Jam Žozefina Balzamo neturėjo nieko bendro su ta 
“pragaro būtybe“, kurią sudirgintai savo draugų vaiz- 
duotei mėgino nupiešti Bomanjanas. Visa ši kruvina vi- 
zija, visi šie nusikaltimo ir klastos atributai, visi šie ra- 
ganos skarmalai sklaidėsi kaip košmaras priešais gražią 

nuotrauką, kurioje jis matė šviesias jaunos moters akis 
1r švelnias lūpas. 

— Aš tave surasiu, - prisiekinėjo jis, apipildamas jos 
nuotrauką bučiniais, - o tu mane mylėsi taip, kaip aš 
tave myliu, ir būsi man labiausiai atsidavusi ir pati bran- 
giausia meilužė. Aš skaitysiu tavo mistišką gyvenimą 
kaip atverstą knygą. Mes kartu pasijuoksime iš tavo 
įžvalgumo galios, tavo stebuklų, tavo neįtikimos 
jaunystės — visko, kas kitus trikdo ir baugina. Tu būsi 
mano, Žozefina Balzamo. 

Raulis pats jautė, kokia drasi ir akiplėšiška yra ši prie- 
saika. Širdies gilumoje Žozefina Balzamo jį dar baugi- 
no. Jis lyg ir pyko ant jos, kaip vaikas, norintis prilygti 
suaugusiajam, bet privalantis paklusti stipresniam už 
save. 

Dvi dienas Raulis išbuvo užsidaręs kambarėlyje pir- 
majame užeigos aukšte. Pro langą buvo matyti obelų so- 
das. Tai buvo apmąstymų ir laukimo dienos. Popietėmis 
jis vaikštinėdavo po normandų kaimus, kitaip tariant, po 
tas vietoves, kur tikėjosi sutikti Žozefiną Balzamo. 

Jis iš tiesų manė, kad jaunoji moteris, dar neatsiga- 
vusi po siaubingo išbandymo, negrįš į savo butą 
Paryžiuje. Ji išliko gyva, ir dabar jai reikėjo, kad bude- 
liai patikėtų, jog ji tikrai mirusi. Bet, antra vertus, 
norėdama jiems atkeršyti, ji turėjo pasiekti tikslą pir- 
ma jų, todėl negalėjo ilgam pasitraukti iš mūšio lauko. 

Trečios dienos vakarą Raulis ant savo kambario sta- 
lo rado pavasarinių gėlių puokštę: slenktenės, narcizai, 
raktažolės... Jis paklausė užeigos šeimininko, iš kur jos. 
Niekas nieko nematė. 

“Tai ji", - pagalvojo jis, bučiuodamas ką tik jos nu- 
skintas gėles. 

Keturias dienas iš eilės jis sėdėjo kiemo gilumoje, 
pasislėpęs už ratinės. Kai netoliese pasigirsdavo 
žingsniai, jo širdis imdavo daužytis. Ir kas kartą nusivylęs 
jis pajusdavo tikrą skausmą. 

Bet ketvirtąją dieną, penktą valandą, tarp skardyje 
augančių medžių ir krūmokšnių pasigirdo medžiagos 
šiugždesys. Pro šalį prašlamėjo moteriška suknelė. Rau- 
lis buvo bepašokas, bet staiga nugalėjo susierzinimą. 

Jis atpažino Klarisą d'Etig. 

Rankoje ji laikė gėlių puokštę, lygiai tokią pat kaip 
anoji. Klarisa lengvai perėjo kiemą, priėjo prie pirmo- 
jo aukšto lango 1r ištiesusi ranką padėjo puokštę. 

Kai ji grįžo atgal, Raulį sukrėtė jos veido blyškumas. 
Klarisos skruostai buvo praradę skaistų raudonį, o 
patamsėję paakiai liudijo skausmą ir ilgas nemigo va- 
landas. 

“Aš daug iškęsiu dėl tavęs", — tuomet ištarė ji, vis 
dėlto negalvodama, kad jos kančia prasidės taip greit ir 
kad ta pati diena, kai ji atsidavė Rauliui, bus ir atsisvei- 
kinimo, ir nepaaiškinamo jo dingimo diena. 

Raulis prisiminė jos pranašystę ir, susierzinęs dėl jai 
suteikto skausmo, pykdamas, kad buvo apviltas ir kad 
gėlių atnešė Klarisa, o visai ne ta, kurios laukė, jis leido 
jai nueti. 

Tačiau kaip tik Klarisai, sugriovusiai jo paskutinę 
laimės viltį, jis turėjo būti dėkingas už paliktą ženklą, 
padėsiantį susigaudyti naktyje. Po valandos jis paste- 
bėjo prie pertvaros padėtą laiškelį, ir jį atplėšęs per- 
skaitė: 


Mano brangusis, nejaugi viskas baigta? Ne, juk netie- 
sa? Aš be reikalo verkiu?.. Negali būti, kad Tau jau 
nebereikėtų tavosios Klarisos? 

Mano brangusis, šivakar jie visi išvyksta traukiniu ir 
sugrįš tik rytoj labai vėlai. Juk Tu ateisi pas mane? Tu 
nebeleisi man verkti?.. Ateik, mano brangusis... 

| 

Varganos beviltiškos eilutės... Raulio jos nesujaudi- 
no. Jis galvojo apie laiški: minimą kelionę ir prisiminė 
tokį Bomanjano kaltinimą: “Iš manęs sužinojusi, kad 

mes netrukus turėtume apsilankyti kaimyniniame dva- 
re netoli Diepo, ji skubiai ten nuvyko... 

Ar tik ne ta vieta buvo šios dienos išvykos tikslas? Ir 
gal kaip tik ten Raulis turės progą įsikišti į kovą ir pa- 
kreipti įvykius kita linkme? 

Tą patį vakarą septintą valandą, apsirengęs kaip 
pakrantės Žvejys, neatpažįstamai užsimaskavęs ochros 
sluoksniu, nuraudoninusiu jo veidą, jis įlipo į tą patį 
traukinį kaip ir baronas d'Etigas su Oskaru Beneto, du 
kartus persėdo ir išlipo mažoje stotelėje. Čia susirado 
nakvynę. 

Kitą rytą d'Ormonas, Rolevilis 17 Ru d'Estjė atvyko 
pasitikti abiejų savo draugų, ir Raulis leidosi jiems iš 
paskos. 

Nuvažiavęs dešimt kilometrų sustojo prie apleisto 
dvaro, vadinamo Gero pilimi. Artindamasis prie atvirų 
geležinių vartų Raulis pamatė, kad parke darbuojasi 
daugybė darbininkų. Jie rausė alėjas ir vejas. 

Buvo dešimta valanda. Priebutyje darbininkų vyres- 
nieji pasitiko penkis atvykėlius. Raulis nepastebėtas 
įsimaišė tarp Žmonių ir ėmė klausinėti. Taip jis sužinojo, 
kad Gero pilį ką tik nusipirko markizas de Rolevilis ir 
kad šįryt pradėta tvarkyti aplinka. 

Raulis girdėjo vieno darbų vykdytojo atsakymą ba- 
ronui: 

— Taip, pone, nurodymai duoti. Jei mano vyrai raus- 
dami Žemę suras monetų, metalinių, geležinių, varinių 
daiktų ar kitko, jiems liepta visa tai atnešti ir už tai 
pažadėta atlyginti. 

Buvo akivaizdu, kad visas šis sujudimas kilo dėl vie- 
nos priežasties - kažko ieškoma. “Bet ko?" - mąstė Rau- 
lis. 

Jis pasivaikščiojo parke, spėjo dvarą, pasižvalgė po 
rūsius. | 

Pusę dvyliktos Raulis dar n turėjo jokio apčiuopiamo 
rezultato, bet jį vis įkyriau kamavo mintis, kad reikia 

kažko griebtis. Tuščiai gaišdamas laiką jis suteikia dau- 
giau galimybių kitiems, o pats rizikuoja konstatuoti jau 
įvykusį faktą. 

Tuo metu penkių draugų grupė buvo už dvaro, ilgo- 
je parke besidriekiančioje aikštėje. Ją supo neaukšta 
siena su baliustrada ir dvylika plytinių stulpelių, kadai- 
se laikiusių akmenines vazas, iš kurių dabar likusios be- 
veik vien šukės. 

Grupė strypais apsiginklavusių darbininkų ėmė griauti 
šią sieną. Raulis žiūrėjo į juos susimąstęs, rankas susikišęs 
į kišenes, su cigarete dantyse, visai nesirūpindamas, kad 
jo buvimas čia gali gan keistai atrodyti. 

Godfrua d'Etigas iš popieriaus suko suktinę taba- 
kui. Neradęs degtukų jis priėjo prie Raulio ir paprašė 
jo ugnies. 

Raulis ištiesė cigaretę ir, kol baronas pridegė savąją, 
jo galvoje staiga spontaniškai gimė planas. Jis buvo la- 
bai paprastas, net menkiausios smulkmenos atrodė 
logiškos. Tik reikėjo skubėti. 

Raulis nusiėmė beretę, ir dienos šviesą išvydo gerai 
ševeliūrą. 

Baronas d'Etigas dėmesingai pažvelgė į jį ir staiga 
viską supratęs baisiausiai supyko. 

— Ir vėl jūs! Ir dar persirengęs! Kas čia per intriguo- 
janti naujiena ir kaip jūs drįsote mane sekti iki čia? Aš 
jums kategoriškai atsakiau, mano dukters ir jūsų vedy- 
bos neįmanomos. | 

Raulis nutvėrė jį už rankos ir valdingai tarė: 

— Nereikia triukšmauti! Tuomet abu viską prarastu- 
me! Atveskite man savo draugus. 

Godfrua dar norėjo pasipriešinti. 

— Atveskite man savo draugus, - pakartojo Raulis. — 
Aš jums padarysiu paslaugą. Ko jūs ieškote? Žvakidės, 
ar ne? 

— Taip, - nenoriai patvirtino baronas. 

— Septynių žvakių žvakidės, kaip tik taip. Aš Žinau 
slėptuvę. Vėliau aš duosiu kitų naudingų patarimų, jie 
jums labai pravers. O paskui mes pakalbėsime apie 
panelę d'Etig. Šiandien nereikia liesti šios temos... 
Kvieskite savo draugus. Greitai. 

Godfrua dvejojo, bet Raulio pažadai ir garantijos jam 
padarė įspūdį. Jis pakvietė savo draugus, ir tie tučtuojau 
prisistatė. 

— Aš pažįstu šį vaikiną, - pasakė baronas. - Jis sako, 
galbūt pavyks rasti... 

Raulis jį nutraukė: 

— Pone, aš nesakiau... “galbūt". Aš kilęs iš šio krašto. 
Dar visai vaikas žaisdavau šioje pilyje su seno sodinin- 
ko vaikais. Sodininkas kartu dirbo ir sargu, jis mums 
dažnai rodydavo ant vienos rūsio sienos pritvirtintą 
žiedą. “Ten yra slėptuvė, - sakydavo jis, - mačiau ten 
dedant senovinius daiktus, žvakides, laikrodžius". 

Šis pasakojimas be galo sujaudino Godfrua draugus. 

Beneto paskubomis paprieštaravo: 

— Rūsiai? Mes juos apžiūrėjome. 

— Matyt, neatidžiai, — tvirtai atkirto Raulis. — Tuoj 
jus nuvesiu. 

Į ten galėjai patekti laiptais, kurie iš lauko leidosi į 
požemį. Už dvejų didelių durų keletas laiptelių vedė į 
skliautuotas sales. 

— Trečioji iš kairės, - nurodė Raulis, kuris besidai- 
rydamas buvo įsidėmėjęs rūsio planą, - žiūrėkite, 
anoji... 

Jis įvedė juos visus penkis į tamsų laidojimo rūsį, ku- 
ris buvo toks žemas, kad reikėjo pasilenkti. 

— Čia nieko nematyti, - nusiskundė Ru d'Estjė. 

— Iš tiesų, — tarė Raulis. —- Bet štai degtukai, o aš 
mačiau žvakigalį ant laiptų pakopų. Sekundėlę... Aš 
nubėgsiu jo paimti. 

Jis uždarė rūsio duris, pasuko raktą, ištraukė jį ir 
nubėgo šaukdamas belaisviams: 

— O dabar uždekite visas septynias žvakes! Žvakidę 
jūs rasite po paskutiniąja plokšte, rūpestingai suvyniotą 
į voratinklį... 

Dar neišlipęs į viršų jis išgirdo duslius smūgius — tai 
penki draugai iniršę daužė duris, ir jis pagalvojo, kad šios 
išklibusios, kirvarpų išgraužtos durys neatlaikys ilgiau kaip 
keletą minučių. Bet Rauliui pakako ir tokio atokvėpio. 

Vienu šuoliu jis atsidūrė aikštėje, paėmė iš darbinin- 
ko rankų kirtiklį 17 nubėgo prie devintojo stulpo. Jis 
numušė vazą, paskui ėmė daužyti plytas dengiantį 
suskeldėjusį cementinį kapitelį, 1 netrukus tas subyrėjo 
į gabalus. Atsiradusioje mūro kiaurymėje iš žemėtų 
akmenų krūvos Raulis be vargo ištraukė kažkokį pailgą 
aprūdijusį metalinį daiktą: tai ir buvo viena žvakidė iš to 
didelio liturginio kandeliabro, kurie statomi ant altorių. 

Grupė darbininkų apstojo jį ratu ir šūkaudami 
apžiūrinėjo Raulio rankose esantį radinį. Tai buvo pir- 
moji sėkmė. 

Galbūt Raulis būtų išlikęs šaltakraujiškas ir nusineš- 
damas žvakidę būtų suvaidinęs neva einąs pas draugus 
ir nešąs ją atiduoti. Bet kaip tik tą minutę nuo dvaro 
kampinės sienos pasigirdo šauksmai, ir draugų priešaky 
pasirodė Rolevilis. 

— Vagis! Laikykite jį! Gaudykite vagį! - suriaumojo 
jis. 

Raulis stačia galva nėrė į darbininkų būrį ir spruko 
tolyn. Tai buvo absurdiška, kaip, beje, ir visi dabartiniai 
jo poelgiai, nes juk jeigu jis būtų norėjęs pelnyti baro- 
no ir jo draugų pasitikėjimą, jam nederėjo jų įkalinti 
rūsyje nei pagrobti tai, ko tie ieškojo. 

Bet Raulis iš tikrųjų kovojo dėl Žozefinos Balzamo 
ir teturėjo vieną tikslą - vieną gražią dieną įteikti jai ką 
tik iškovotą trofėjų. Taigi jis spruko kiek kojos neša. 

Pro pagrindinius vartus Rauliui kelio nebuvo, tad jis 
nubėgo palei tvenkinį. Atsikratęs dviejų jį norėjusių 
sučiupti vyriškių, vejamas tik per dvidešimt metrų atsili- 

kusio tunto riaumojančių persekiotojų, jaunuolis atsidū- 
rė darže, iš visų pusių apjuostame įspūdingo aukščio siena. 

“Po velnių, - pagalvojo jis, - įklimpau. Tai bus lelia- 
vimo, tai laimikis medžiokliniams šunims... kokia 
nesėkmė!" 

Kairiau daržo buvo iškilę kaimo bažnyčios bokštai, 
o bažnyčios kapinės tęsėsi per patį daržo vidurį. Ta vi- 
sai nedidukė uždara erdvė kadaise buvo pilies savininkų 
de Gerų kapavietė. Ją supo tvirta tvora, ten tankiai au- 
go kukmedžiai. Taigi tą pačią akimirką, kai Raulis lei- 
dosi žemyn palei šią tvorą, prasivėrė durys, ir ištiesta 
ranka užtvėrė kelią. Ta ranka pagriebė jaunuolį už ran- 
kos, ir Raulis priblokštas pasijuto besąs įtrauktas į 
tamsųjį masyvą, o tai padariusi moteris tuoj uždarė du- 
ris prieš pat persekiotojų nosis. 

Jis greičiau atspėjo nei atpažino, kad tai Žozefina 
Balzamo. 

— Eime, - pasakė ji, panirdama į kukmedžių tankynę. 

Kitos atdaros durys sienoje vedė į kaimo kapines. 

Prie bažnyčios stovėjo senamadiška, nebent 
retkarčiais kaimo vietovėse dar sutinkama karieta, pa- 
arklėkais. Ant pasostės sėdėjo žilabarzdis į kuprą 
susimetęs vežikas mėlyna palaidine. 

Raulis ir grafienė įšoko į karietą. Niekas jų nepastebėjo. 

Ji paliepė vežikui: 

— Leonardai, į Liunerėjaus ir Dudevilio kelią. Greitai! 

Bažnyčia stovėjo kaimo pakrašty. Pasirinkdami 
Liunerėjaus kelią, jie išvengė tankiau gyvenamų 
vietovių. Priešaky plytėjo ilga pakrantė, kelias kilo į 
plokščiakalnį. Abu sulysę kuinai jį įveikė tokiu greičiu, 
kaip kad didieji ristūnai įveikia hipodromo pakilimą. 

Nors ir kaip prastai karieta atrodė iš išorės, jos vidu- 
je buvo erdvu, patogu, mediniai pinučiai saugojo nuo 
nekuklių žvilgsnių ir sudarė tokią intymią aplinką, kad 
Raulis krito ant kelių ir atsidavė meilės egzaltacijai. 

Jis duso iš džiaugsmo. Nesvarbu - įsižeidė grafienė ar 
ne, - jis tikėjosi, kad šis, antrasis, susitikimas po 
išsigelbėjimo aną naktį, vykstantis tokiomis ypatingomis 
aplinkybėmis, sutvirtino jų santykius, ir tai leis peršokti 
keletą etapų ir pradėti pokalbį tinkamu pareiškimu. 

Ir jis tai padarė iškart, ir taip linksmai, kad būtų 
nuginklavęs net Žiauriausiąją iš visų moterų. 

— Jūs? Tai jūs? Kaip netikėtai! Likus akimirkai, kai gauja 
ruošėsi mane sudraskyti, štai iš šešėlio išnyra Žozefina Bal- 
zamo ir mane išgelbsti. O! Koks aš laimingas ir kaip jus 
myliu! Jau daugelį metų jus myliu... Visą amžių! Taip, taip, 
aš turiu šimtą meilės metų... seną meilę, jauną - kaip jūs... 
ir tokią gražią kaipjūs!.. Jūs tokia graži! Neįmanoma žvelgti 
įjus be jaudulio... Tai džiaugsmas ir kartu neviltis, apimanti 
nuo minties, jog niekada, kad ir kas atsitiktų, niekada 
nepajėgsi perprasti visko, kas jumyse gražu. Jūsų žvilgsnis, 
jūsų šypsena — visa tai liks nesuvokiama visiems laikams. 

Jis suvirpėjo ir sušnibždėjo: 

— O, jūs pažvelgėte į mane! Taigi jūs nepykstate ant 
manęs? Sutinkate, kad aš kalbėčiau jums apie savo meilę? 

Ji pravėrė dureles: 

— O jei paprašyčiau jūsų išlipti? 

— Aš nesutikčiau. 

— Ojei į pagalbą pasikviesčiau vežiką? 

— Aš jį užmuščiau. 

— Ojei pati išlipčiau? 

— Aš sekčiau paskui jus ir vis tiek kalbėčiau. 

Ji ėmė juoktis. 

— Na, jūs turite atsakymus į visus klausimus. Pasiliki- 
te. Bet užteks kvailysčių! Verčiau papasakokite man, 
kas jums ką tik nutiko ir kodėl šie vyrai jus persekioja. 

Jis triumfavo: 

— Taip, aš jums papasakosiu viską, nes jūs manęs ne- 
atstumiate... nes jūs priimate mano meilę. 

— Betgi aš nieko nepriimu, - tarė ji juokdamasi. — Jūs 
mane užvertėte prisipažinimais, o net nepažįstate manęs. 

— Aš jūsų nepažįstu? 

— Jūs manęs gerai net nematėte, tik naktį, žibinto 
šviesoje. 

— O dieną prieš tą naktį argi aš jūsų nemačiau? Ar aš 
neturėjau laiko žavėtis jumis per tą baisųjį d'Etigo seansą? 

Staiga surimtėjusi ji pažvelgė į jį: 

— O, jūs ten dalyvavote? 

— Aš ten buvau, - tarė jis linksmai ir su užsidegimu. — 
Aš buvau ten ir Žinau, kas jūs esate! Kaliostro duktė, aš 
jus pažįstu. Šalin kaukes! Napoleonas jums sakė “tu"... 
Jūs išdavėte Napoleoną, tarnavote Bismarkui, jūs 
prisidėjote prie šauniojo generolo Bulanžė savižudybės. 
Jūs maudotės jaunystės versmėje. Jums šimtas metų... ir 
aš jus myliu. 

Jos skaisčioj> kaktoje vos vos matėsi susirūpinimo 
raukšlelė, ir ji pakartojo: 

— O, jūs buvote ten... Aš taip ir maniau. Niekšai, kiek 
kančių jie man suteikė!.. Jūs girdėjote šlykščius jų kal- 
tinimus? 

— Aš girdėjau kvailybes, - sušuko jis, — ir mačiau gaują 
velnio apsėstųjų, kurie jūsų neapkenčia, kaip kad 
neapkenčiama visa, kas gražu. Bet tai tik pamišimas ir 
absurdas. Negalvokime apie juos šiandien. Man norisi 
prisiminti tik Žavingus stebuklus, kurie kaip gėlės 
pražysta jums po kojų. Noriu tikėti jūsų amžina jaunys- 
te. Noriu tikėti, kad jūs nebūtumėte mirusi, jei nebūčiau 
jūsų išgelbėjęs. Noriu tikėti, kad mano meilė antgam- 
tiška ir kad burtai padėjo jums ką tik nužengti iš kuk- 
medžio kamieno. 

Ji nusiraminusi palingavo galvą: 

— Kad patekčiau į Gerų sodą, aš jau buvau įėjusi pro 
šias senas durcles, jų raktą radau įkištą skylutėje, o 
žinodama, kad šįryt jie turėtų pradėti ieškojimus, aš jų 
tykojau. 

— Stebuklas, sakau jums. Ir ne tik šis. Ištisas savaites 
ir mėnesius, O gal ir dar ilgiau, šiame parke buvo ieško- 

ma septynių žvakių žvakidės, o man užteko tik panorėti 
ir pagalvoti, kokį malonumą jums suteikčiau, ir aš ją 
suradau per kelias minutes, nors aplink buvo minia 
žmonių ir mūsų priešininkai mus persekiojo. 

Ji atrodė pritrenkta: 

— Ką! Ką jūs sakote?.. Jūs būsite radęs?.. 

— Ne vieną kandeliabrą, ne, bet vieną iš septynių jo 
šakų. Štai ji. 

Žozefina Balzamo griebė šį metalinį daiktą ir 
karštligiškai ėmėsi jį apžiūrinėti. Tai buvo apvali, gana 
stora ir šiek tiek banguota žvakidė, jos paviršių dengė 
storas pilkšvai žalsvų apnašų sluoksnis. Vienas galas bu- 
vo truputį suplotas ir jame įstatytas didelis violetinis 
akmuo, nugludintas kaip brangakmenis. 

— Taip, taip... - sušnibždėjo ji. - Be jokios abejonės, 
ši žvakidė nupjauta prie pat postamento. O! Jūs nepati- 
kėsite, kaip aš jums dėkinga!.. 

Raulis keliais vaizdingais sakiniais nupiešė visą mūšį. 
Jaunoji moteris negalėjo atsipeikėti. 

— Kaip jūs tai sugalvojote? Kodėl nusprendėte 
sudaužyti devintąjį stulpą, o ne kurį kitą? Atsitiktinu- 
mas? 

— Žinoma, ne, - patvirtino jis. - Aš buvau įsitikinęs. 
Vienuolika iš dvylikos stulpų sumūryti prieš XVII 
amžiaus pabaigą, o šis, devintasis, - vėliau. 

— Kaip jūs tai sužinojote? 

— Vienuolika stulpelių sumūryta iš tokių plytų, ko- 
kios nebenaudojamos jau du šimtus metų, o devintojo 
plytos yra tokios pat kaip ir dabartinės. Vadinasi, šis 
stulpelis buvo išgriautas, o paskui atstatytas. Kodėl? Ar 
tik ne šiai žvakidei paslėpti? 

Žozefina Balzamo ilgai tylėjo. Paskui lėtai ištarė: 

— Tai nuostabu... Niekada nebūčiau patikėjusi, kad 
gali taip pasisekti ir kad taip greit!.. Ten, kur mes visi 
buvom užplaukę ant seklumos... Taip, iš tiesų, - pridūrė 
ji, - štai kur stebuklas... 

— Meilės stebuklas, - pakartojo Raulis. 

Karieta dardėjo pasišokčiodama, dažnai aplinkiniais 
keliais, ne per gyvenvietes. Nei kalneliai, nei nuokalnės 
nemažino dviejų liesų kuinų įkarščio. Dešinėje ir kairėje 
keitėsi ir keitėsi lygumų peizažai. 

— Ar Bomanjanas ten buvo? - paklausė grafienė. 

— Ne, - atsakė Raulis, - jo laimė. 

— Laimė? 

— Aš jį būčiau pasmaugęs. Neapkenčiu šio tamsaus 
tipo. 

— Ne labiau nei aš, — tarė ji tvirtu balsu. 

— Bet jūs ne visada jo neapkentėte, — pasakė jis, 
negalėdamas nuslėpti pavydo. 

— Melas, paskalos, - patikino Žozefina Balzamo, ne- 
pakeldama balso. - Bomanjanas yra nedoras, netekęs 
pusiausvyros ir nesveikai išdidus, ir tik todėl, kad 
atstūmiau jo meilę, jis norėjo mano mirties. Visa tai 
pasakiau tą dieną, ir jis neprieštaravo... Jis negalėjo 
prieštarauti. 

Raulis vėl puolė ant kelių apimtas entuziazmo: 

— O! Švelnūs žodžiai! — sušuko jis. — Vadinasi, jūs 
niekada jo nemylėjote? Koks palengvėjimas! Juk iš 
tiesų, ar įmanoma, kad Žozefina Balzamo įsimylėtų 
Bomanjaną?.. 

Jis juokėsi ir plojo rankomis. 

— Paklausykite, nebenoriu taip jūsų vadinti. Žozefina 
nėra gražus vardas. Norite, vadinsiu jus Žozina? Žozina, 
taip, kaip jus vadino Napoleonas ir jūsų mama Boarnė. 
Sutarta, ar ne? Jūs esate Žozina... mano Žozina... 

— Pirmiausia prašyčiau pagarbos, - tarė ji, 
šypsodamasi iš jo vaikiškumo, - aš nesu jūsų Žozina. 

— Pagarbos! Bet ji manyje nebesutelpa! Kaipgi taip! 
Mes esame uždaryti vienas šalia kito... Jūs tokia bejėgė, 
o aš sukniubęs po jūsų kojomis kaip prieš dievaitę. Ir aš 
bijau! Ir drebu! Jei jūs man ištiestumėte pabučiuoti sa- 
vo ranką, aš neišdrįsčiau!.. 


VI 


Policininkai ir žandarai 


Visą ilgą kelią Raulis garbino ir šlovino grafienę de Ka- 
liostro. Gal ir teisingai ji pasielgė, kad neištiesė jam 
pabučiuoti rankos, kad nenorėjo išbandyti Raulio 
jausmų. Juk iš tiesų, jei jau jis davė sau žodį užkariauti 
jaunąją moterį ir nusprendė jo laikytis, tai ir čia, šalia 
jos, jo mintys ir elgsena buvo pagarbūs, bet kartu jam 
užteko drąsos užversti ją meilės žodžių lavina. 

Ar ji klausėsi? Kartais — taip, kaip kad klausomasi 
vaiko, kuris jums meiliai čiauška apie savo prisirišimą. 
Bet kartais ji paskęsdavo savo mintyse, ir tai Raulį trikdė. 

Galų gale jis sušuko: 

— O, prašau jūsų, pakalbėkite su manimi. Aš mėginu 
juokaudamas pasakyti jums tai, ko neišdrįsčiau ištarti 
rimtai. Bet širdies gilumoje aš jūsų bijau ir pats nežinau, 
ką kalbu. Prašau jūsų, atsakykite man. Tik keletą žodžių, 
kurie grąžintų mane į tikrovę. 

— Tiktai keletą žodžių? 

— Taip, ne daugiau. 

— Na, gerai. Dudevilio stotis visai arti, jūsų laukia 
geležinkelis. 

Jis pasipiktinęs sukryžiavo rankas. 

— Ojūs? 

— Aš? 

— Taip, ką gi jūs darysite visai viena? 

— O, Dieve, - tarė ji, - pasistengsiu susitvarkyti pati, 
kaip ir iki šiol. 

— Tai neįmanoma! Jūs nebegalite apsieiti be manęs. 
Jūs stojote į mūšį, kuriame mano pagalba būtina. Bo- 
manjanas, Godfrua d'Etigas, princas d' Arkolis - šie ban- 
ditai jus sunaikins. 

— Jie mano, kad aš mirusi. 

— Juo labiau. Jei jūs mirusi, kaipgi ketinate veikti? 

— Nebijokite. Veiksiu taip, kad jie manęs nepamatytų. 

— Bet juk daug lengviau būtų tai padaryti per tarpi- 
ninką, tai yra per mane. Prašau, o šį kartą kalbu rimtai, 
neatstumti mano pagalbos. Yra dalykų, kurių moteris 
negali atlikti viena. Dėl to, kad jūs siekiate to paties 
tikslo kaip ir tie vyrai ir kad jūs kariaujate su jais, jie 
surengė prieš jus niekšišką sąmokslą. Jie taip baisiai jus 
apkaltino ir metė prieš jus tokius iš pirmo žvilgsnio rim- 
tus argumentus, kad vieną akimirką ir jūs man pasirodėt 
ragana ir nusikaltėlė, ant kurios Bomanjanas išliejo visą 
savo neapykantą ir pagiežą. Nepykite ant manęs už tai. 
Kai davėte jiems atkirtį, aš supratau klydęs. Bomanja- 
nas ir jo bendrai tėra šlykštūs ir bailūs budeliai. Jūs juos 
nugalėjote savo žmogiškuoju orumu ir jų šmeižtas ne- 
paliko pėdsakų mano atminty. Bet sutikite, kad aš 
jums padėčiau. Jei jus įžeidžiau savo meilės žodžiais — 
daugiau apie tai kalbos nebus. Vieno teprašau - leis- 
kite pasišvęsti jums, kaip pasišvenčiama grožiui ir ty- 
rumui. 

Ji nebesipriešino. Už nugarų liko Dudevilio miestelis. 
Truputį toliau iš Yveto kelio ekipažas įsuko į skroblų 
juosiamą ir obelų prisodintą sodybos kiemą ir ten sustojo. 

- Lipkime, — pasakė grafienė. - Ši sodyba priklauso 
šauniai moteriškei, motinai Vaser. Jos užeiga yra šiek 

tiek tolėliau. Ji buvo mano virėja, ir kartais aš atvažiuoju 
pas ją pailsėti dviems ar trims dienoms. Mes ten papie- 
tausime... Leonardai, išvyksime po valandos. 

Jie vėl pasuko į didijį kelią. Žozefina Balzamo žengė 
lengvai, lyg mergaitė. Ji vilkėjo pilka suknele, tvirtai ap- 
gludusia liemenį, dėvėjo alyvų spalvos skrybėlaitę su 
aksomo raišteliais, papuoštą žibuoklių puokštelėmis. 
Raulis d'Andrezi ėjo šiek tiek atsilikęs, neišleisdamas 
jos iš akių. 

Už pirmojo posūkio pasirodė nedidelis baltas pasta- 
tas šiaudiniu stogu, priešais kurį žaliavo sodas ir žydėjo 
gėlynai. Durys vedė tiesiai į kavinę, kuri užėmė visą 
pirmąjį aukštą. 

— Vyriškas balsas, —- tarė Raulis, rodydamas į vienas 
duris galinėje sienoje. 

— Tai ir yra tas kambarys, kur ji man paduoda pietus. 
Ji ten, be abejo, su keletu valstiečių. 

Dar jai nebaigus sakinio atsidarė durys ir pasirodė 
senyvo amžiaus moteris, prisijuosusi medvilninę 
prijuostę ir apsiavusi klumpėmis. 

Pamačiusi Žozefiną Balzamo ji susijaudinusi uždarė 
paskui save duris ir ėmė kažką nesuprantamai vapa- 
lioti. 

— Kas yra? - sunerimusi paklausė Žozefina Balza- 
mo. 

Motina Vaser susmuko ant kėdės ir sušnabždėjo: 

— Išeikite... gelbėkitės... greitai... 

— Bet kodėl? Kalbėkite. Paaiškinkite mums... 

Senoji moteris tegalėjo ištarti keletą žodžių: 

— Policija... jūsų ieško... Jie rausėsi tame kambaryje, 
kur padėjau jūsų lagaminus... Dabar laukia žandarų... 
Gelbėkitės, kitaip pražūsite. 

Grafienė susverdėjo, apėmęs silpnumas ją privertė 
atsiremti į indaują. Ji maldaujamai pažvelgė į Raulį, 
tarsi iš tiesų jaustųsi pražuvusi ir prašytųsi jo pagalbos. 

Jis sumišęs ištarė: 

— Argi jūs bijote žandarų? Juk jie ieško ne jūsų... 
Nagi? 

— Taip, taip, jie ieško jos, - pakartojo motina Vaser. — 
Jos ieško, gelbėkite ją. 

Išblyškęs, dar aiškiai nesuvokdamas, ką reiškia ši sce- 
na, bet nujausdamas jos galimus tragiškus padarinius, 
Raulis čiupo grafienę už rankos, truktelėjo ją išėjimo 
link ir išstūmė laukan. 

Bet peržengusi slenkstį pirmoji ji išgąstingai puolė 
atgal ir sušnabždėjo: 

— Žandarai!.. Jie mane pamatė!.. 

Abu kaip akis išdegę spruko į vidų. Motina Vaser 
visa drebėjo ir apkvaišusi kartojo: 

— Žandarai... policija... 

— TVliau! - sušnibždėjo Raulis, išlikdamas visai ra- 
mus. - Iyliau! Aš atsakau už viską. Kiek yra policininkų ? 

— Du. 

— Ir du žandarai. Taigi jėga nieko nepadarysi, mes 
apsupti. Kur lagaminai, kuriuos jie išnaršė? 

— Viršuje. 

— O kur laiptai į viršų? 

— Čia. 

— Gerai. Likite ten ir pasistenkite neišsiduoti. Kar- 
toju, aš atsakau už viską! 

Jis vėl paėmė grafienę už rankos ir pasuko nurodytų 
durų link. Laiptai tarsi kopėtėlės papūgai vedė į palėpės 
kambarį, kur buvo paskleistos visos suknelės ir balti- 
niai, buvę lagaminuose. Kol jie ten lipo, abu policinin- 
kai grįžo į kavinę. Raulis tylutėliai prisėlino prie 
pastogės langelio ir pastebėjo du žandarus. Nulipę nuo 
arklių, jie rišo juos prie sodo stulpų. 

Žozefina Balzamo nejudėjo. Raulis matė, kaip neri- 
mas pakeitė ir susendino jos veidą. 

Jis tarė jai: 

— Greičiau! Jums reikia persirengti kitais drabužiais. 
Apsivilkite kita suknele... geriausiai juoda. 

Raulis vėl pažvelgė pro langą ir pamatė apačioje so- 
de besišnekučiuojančius policininkus ir žandarus. Kai 
ji baigė rengtis, Raulis paėmė jos ką tik vilkėtą pilkąją 
suknelę ir pats ją apsirengė. Jis buvo lieknas: suknelė, 
kurią jis patempė žemiau, kad dengtų kojas, jam kuo 
puikiausiai tiko. Jis buvo taip sužavėtas šiuo persiren- 
gimu ir toks ramus, kad jaunoji moteris irgi atrodė ap- 
siraminusi. 

— Paklausykite, ką jie sako, - paragino jis. 

Aiškiai girdėjosi keturių vyrų pokalbis prie slenksčio. 
Vienas iš jų, neabejotinai žandaras, paklausė storu 
monotonišku balsu: 

— Jūs įsitikinę, kad ji čia gyvendavo? 
saugoti du jos lagaminai. Ant vieno iš jų parašyta: 
panelė Pelegrini. Be to, motina Vaser juk dora moteriš- 
kė, ar ne? 

— Doresnės už motiną Vaser nėra; ją pažįsta visi šių 
apylinkių žmonės! 

— Na va! Motina Vaser sako, kad ši ponia Pelegrini 
kartkartėmis atvykdavo pabūti keletą dienų pas ją. 

— Velniai rautų! Įvykdžius apiplėšimą pailsėti prieš 
darant antrą. 

— Tikrai taip. 

— Taigi ta ponia Pelegrini būtų geras laimikis. 

— Puikus. Kvalifikuotos vagystės. Apgavystės. 
Slėpimas. Trumpai tariant, velnias ir jo svita... O kur 
dar krūvos bendrininkų! 

— Ar ji turi kokių ypatingų požymių? 

— Ir taip, ir ne. 

— Yra du jos portretai, ir abu skirtingi. Viename ji 
jauna, kitame sena. Apie jos amžių galėtume pasakyti: 
“tarp trisdešimties ir šešiasdešimties". 

Jie pratrūko juokais, paskui storas balsas vėl pa- 
klausė: 

— Bet jūs aptikote pėdsakus? 

— Ir taip, ir ne. Prieš dvi savaites ji veikė Ruane ir 
Diepe. Ten jos pėdsakai dingsta. Paskui jie vėl buvo ap- 
tikti palei pagrindinį geležinkelį ir vėl pamesti iš akių. 
Arba ji tęsė kelionę Havro link, arba pasuko į Fekaną. 
Neįmanoma to nustatyti. Ji visiškai pradingo. Mes su- 
sipainiojome. 

— O kodėl atvykote čia? 

— Atsitiktinumas. Stoties tarnautojas, kuris vežė la- 
gaminus iki čia, prisiminė šią Pelegrini pavardę. Ji bu- 
vo užrašyta ant vieno lagamino, o užrašas paslėptas po 
etikete, bet etiketė atsiklijavo. 

— Ar apklausinėjote kitus keleivius, užeigos klientus? 

— O! Klientai čia retai apsilanko. 

— Čia yra kažkokia ponia, ją mes pastebėjome tik 
atvykę. 

— Ponia?.. 

— Be abejo. Mes dar buvome ant arklių, kai ji išėjo iš 
namo pro šias duris, bet staiga grįžo atgal, tarsi 
nenorėdama būti pastebėta. 

— Tai neįmanoma!.. Ponia šioje užeigoje? 

— Pilkai apsirengusi. Negalėčiau tvirtinti, kad tai ji, 
ne. Bet suknelės spalva, taip... Ir skrybėlė... skrybėlė su 
violetinėmis gėlėmis. 

Keturi vyrai nutilo. 

Visą šį pokalbį Raulis ir jaunoji moteris išklausė ne- 
pratardami nė žodžio, žiūrėdami vienas kitam į akis. 
Sulig kiekvienu išgirstu sakiniu Raulio veidas vis labiau 
rūstėjo. O ji nė karto nepaprieštaravo. 

— Jie ateina... jie ateina... — tyliai sušnibždėjo ji. 

— Taip, - pasakė jis, - laikas veikti. Antraip jie užlips 
čia ir ras jus šiame kambaryje. 

Ji tebebuvo su skrybėle. Raulis ją nuėmė ir užsidėjo 
ant galvos. Jis truputį sulenkė skrybėlės kraštus, kad 
geriau matytųsi žibuoklės ir kuo labiau būtų prideng- 
tas veidas, ir užsirišo skrybėlės raiščius. Paskui davė pas- 
kutinius nurodymus. 

— Aš juos nuviliosiu. Kai tik kelias bus laisvas, ra- 
miai nueisite iki fermos kiemo, kur stovi jūsų vežimas. 
Sėskite i jį, o Leonardas tegu laiko paruoštas vadeles... 

— O jūs? — paklausė jinai. 

— Prisijungsiu prie jūsų po dvidešimties minučių. 

— O jeigu jie jus sulaikys? 

— Jie nesulaikys nei manęs, nei jūsų. Bet neskubėkite. 
Nebėkite. Elkitės šaltakraujiškai. 

Raulis priėjo prie lango ir pažvelgęs Žemyn pamatė, 
kad vyrai suėjo į vidų. Tada jis peržengė palangę, nušoko 
į sodą ir, šūktelėjęs taip, lyg būtų pamatęs žmones, kurių 
bijo, nudūmė kiek kojos neša. 

Tuoj pat jam iš paskos pasigirdo riksmai: 

— Tai ji!.. Pilka suknele!.. Violetinės gėlės ant 
skrybėlės! Stok, arba šausiu!.. 

Vienu ypu Raulis peršoko kelią ir nubėgo dirbamais 
laukais, paskui įstrižai kirto šlaitą, kitą atšlaitę, vėl lau- 
kus... Taip pasiekė gervuogių gyvatvore apsodintą 
keliuką, kuris ėjo pro kitą fermą. 

Raulis atsigręžė. Truputį atsilikę persekiotojai 
negalėjo jo pamatyti. Akimirksniu jis nusimetė suknelę 
ir skrybėlę ir sviedė jas į brūzgynus. Paskui užsidėjo sa- 
vo jūreivišką kepuraitę, prisidegė cigaretę ir susikišęs 
rankas į kišenes pasuko atgal. 

Iš už fermos kampo priešais jį išniro du pridusę po- 
licininkai. 

— Eli, jūreivi!.. Ar sutikote moterį, a? Pilkai apsiren- 
gusią moterį? 

Jis patvirtino: 

- Žinoma... moterį, kuri bėgo kaip pamišusi, ar ne?.. 

— Taip, taip... kur ji? 

— Ji įbėgo į fermą. 

— Kaip? 

— Per užtvarą... 

— Seniai? 

— Ne daugiau kaip prieš dvidešimt sekundžių. 


64 Maurice Leblanc 


Vyrai nuskubėjo ten, o Raulis nuėjo savo keliu. Pa- 
keliui jis trumpai ir draugiškai pasisveikino su atbėgan- 
čiais žandarais ir nerūpestingu žingsniu pasiekė šiek tiek 
tolėliau nuo užeigos einantį kelią. Kaip tik ties posūkiu. 

Už kokio šimto metrų buvo kiemas, kur augo skrob- 
lai ir obelys ir kur laukė vežimas. 

Leonardas sėdėjo ant pasostės su botagu rankoje. 
Žozefina Balzamo buvo viduje ir laukė pravėrusi dure- 
les. 

Raulis paliepė: 

— Į Yvetą, Leonardai. 

— Ką tu sakai, - paprieštaravo grafienė, - bet juk 
tada mes turėsime važiuoti pro užeigą. 

— Svarbiausia, kad nepamatytų mūsų išvykstančių iš 
čia. Taigi kelias tuščias. Pasinaudokite tuo... Neskubia 
ristele, Leonardai... Tuščiomis grįžtančio laidotuvių 
vežimo žingine... 

Jie iš tiesų pravažiavo užeigą. Tuo momentu polici- 
ninkai ir žandarai grįžo per laukus atgal. Vienas jų mo- 
savo pilka suknele ir skrybėle. Kiti skeryčiojosi tuščiomis 
rankomis. 

— Jie surado jūsų daiktus, - tarė Raulis, - ir dabar 
žino, kaip toliau elgtis. Jie nebe jūsų ieško, bet manęs, 
sutiktojo jūreivio. O į vežimą net dėmesio nekreipia. 
Net jei kas pasakytų jiems, kad mes esame šioje karie- 
toje, — jūs, ponia Pelegrini ir aš, jūreivis, jūsų bendri- 
ninkas, - jie pratrūktų juokais. 

— Jie kamantinės motiną Vaser. 

— Lai ji sukasi kaip išmano! 

Kai policininkai ir žandarai dingo jiems iš akių, Rau- 
lis liepė važiuoti greičiau. 

— O! O! - ištarė jis, kai abu arkliai truktelėjo po pir- 
mojo botago kirčio. - Vargšai gyvuliai, toli netrauks. 
Tiek laiko jau įkinkyti!.. 

— Nuo pat ryto, - pasakė Žozefina, - nuo Diepo, kur 
aš šiąnakt nakvojau. 

— O kur mes važiuojame? 

— Iki Senos krantų. 

— Po velnių! Šešiolika ar septyniolika Ijė per vieną 
dieną tokiu kinkiniu! Tai neįtikima! 

Ji nieko neatsakė. 


Tarp dviejų priekinių stiklų buvo siaura veidrodžio 
juostelė, kurioje Raulis galėjo matyti Žozefiną. Ji buvo 
apsivilkusi tamsesnę suknelę ir užsidėjusi lengvą skrybė- 
laitę su nuo jos krintančiu gana tankiu vualiu, den- 
giančiu visą galvą. Jaunoji moteris atrišo jį ir iš po 
veidrodžiu kabojusio tinklelio ištraukė odinį krepšelį, 
kuriame buvo senas veidrodėlis su rankenėle ir auksi- 
niais rėmeliais, tualeto reikmenys, raudonų dažų tūtelė, 
šepečiai... 

Pasiėmusi veidrodėlį ji ilgai žiūrėjo į savo pavargusį 
ir susenusį veidą. Paskui užlašino ant veidrodėlio keletą 
lašų iš siauručio buteliuko ir patrynė drėgną paviršių 
šilkine skepetaite. Ir dar kartą pažvelgė į save. 

Iš pradžių Raulis nieko nesuprato ir pastebėjo tik 
griežtas akis ir jos liūdesį, išryškėjusį žvelgiant jai į save 
veidrodėlyje. 

Taip tyloje prabėgo dešimt, penkiolika minučių. Jis 
matė jos įtemptą žvilgsnį, minčių ir valios koncentraciją, 
atsispindinčią jos akyse. Paskui nušvito šypsena, 
neryžtinga, drovi, tarsi saulės spindulys žiemą. Po aki- 
mirksnio ji pasidarė drąsesnė ir skleidėsi vis plačiau 
prieš nustebusias Raulio akis. Burnos kampučiai dar 
labiau pakilo. Oda parausvėjo. Kūnas, rodėsi, stangrėja. 
Skruostai ir smakras atgavo savo tikrąją formą, ir gražus, 
švelnus Žozefinos Balzamo veidas vėl nušvito. 

Įvyko stebukias. 

“Stebuklas? — pagalvojo Raulis. - Ne. Greičiau tai — 
valios stebuklas. Tai įtaka aiškios ir stiprios minties, kuri 
nepripažįsta nuopuolio ir atstato drausmę ten, kur at- 
sirado netvarkos ir nuosmukio požymių. O flakonėlis, 

stebuklingas eliksyras — tai paprasčiausia komedija". Jis 
paėmė jos veidrodėlį ir ėmė jį apžiūrinėti. Tai tas pats 
daiktas, apie kurį buvo šnekėta susirinkime pas d'Etigą, 
tas pats veidrodėlis, kuriuo grafienė naudojosi pas 
imperatorienę Eugeniją. Jo apvadas buvo puošnus, o 
auksinė nugarėlė gerokai aplankstyta. 

Ant rankenėlės buvo išgraviruota grafo karūna, da- 
ta (1783) ir keturių mįslių sąrašas. Raulis, pajutęs 
begalinį norą ją įskaudinti, pasišaipė: 

— Jūsų tėvas paliko jums brangų veidrodį. Šis talis- 
manas padeda atgauti žvalumą po pačių nemaloniausių 
išgyvenimų. 

— Aišku, — tarė ji, - aš pamečiau galvą. Man tai atsi- 
tinka retai, šiaip jau visada žinodavau, ką daryti kur 
kas sunkesnėmis aplinkybėmis nei dabar. 

— O!.. O! Sunkesnėmis... — ištarė jis su ironiška abe- 
jone. 

Daugiau jie nebeapsikeitė nė vienu žodeliu. Arkliai 
tebetraukė ta pačia lygia žingine. Iki pat horizonto 
plytėjo didžiosios Ko krašto lygumos, visad vienodos ir 
visad skirtingos, kartkartėmis paįvairinamos fermų ir 
miškelių. 

Grafienė de Kaliostro nuleido savo šydą. Raulis pa- 
juto, kad ši moteris, kuri prieš porą valandų buvo jam 
tokia artima ir kuriai jis taip džiaugsmingai siūlė savo 
meilę, staiga nutolo ir tapo visai svetima. Jų nebesiejo 
joks ryšys. Paslaptingoji siela apsisiautė tvirtomis sute- 
momis ir tai, ką jis ten galėjo pastebėti, taip skyrėsi nuo 
to, ką buvo įsivaizdavęs. 

Vagilės siela... baikšti ir nerami siela, nekenčianti die- 
nos šviesos... ar gali būti! Kaip paaiškinti, suderinti tai, 
kad šis naivus nekaltos mergelės veidas, šis skaidrus lyg 
šaltinio vanduo žvilgsnis tėra melaginga išorė? 

Raulis buvo toks nusivylęs, kad važiuodamas pro 
mažą Yveto miestelį tesvajojo, kaip čia greičiau paspru- 
kus. Jis negalėjo apsispręsti, ir tai padvigubino jo pyktį. 

Staiga prieš jo akis išplaukė Klarisos d'Etig paveikslas, 
ir jis prisiminė taip kilniai atsidavusią jam šią mielą ir 
švelnią merginą. 

Tačiau Žozefina Balzamo nepaleido savo aukos. To- 
kia suvytusi, kaip jam pasirodė, tokia nebepanaši į 
įsivaizduotąją dievaitę, tačiau tai buvo ji! Nuo jos skli- 
do svaiginantis kvapas. Raulis lietė jos drabužius. Jis 
bet kada vienu kryptelėjimu galėjo paimti ją už rankos 
ir pabučiuoti jos iškvėpintą odą. Ji visa buvo vien aist- 
ra, geismas, įkūnytas geidulingumas, vien jaudinanti 
moteriškumo paslaptis. Ir prisiminimai apie Klarisą 
d'Etig vėl pranyko. 

“Zozina!.. Žozina", - sumurmėjo jis taip tyliai, kad 
ji nieko neišgirdo. 

Kam vėl šaukti apie savo meilę ir sielvartą? Ar tai 
sugrąžins prarastą pasitikėjimą ir negrįžtamai dingusį 
žavesį? 

Jie artėjo prie Senos. Pasiekę į Kodebeką besilei- 
džiančio šlaito viršūnę, pasuko į kairę ir toliau dardėjo 
tarp miškingų kalvų Sent Vandrilio slėniu. 

Jie pravažiavo žymiosios abatijos griuvėsius, kurių 
sienas skalavo vanduo, pasiekė upę ir pasuko Ruano 
keliu. 

Po akimirkos vežimas stabtelėjo, ir Leonardas tuoj 
pasuko atgal, išlaipinęs abu keliauninkus miškelio 
pakrašty, iš kur buvo matyti Sena. Iki jos bangavo ištisa 
nendrių pieva. 

Žozefina Balzamo padavė savo bendrakeleiviui 
ranką ir pasakė: 

— Sudiev, Rauli. Truputį tolėliau rasite La Majerė 
stotį. 

— O jūs? - paklausė jis. 

— O! Mano buveinė visai arti. 

— Nematau... 

— Tai ta barža, kurią galima atspėti esant ten, tarp 
šakų. 

Ž Aš jus palydėsiu. 

Nendryno viduriu ėjo siauras molo ruoželis. Juo ir 
pasuko grafienė, lydima Raulio. 

Taip jie pasiekė pylimą ir atsidūrė prie pat baržos, 
kurią dar gožė gluosnių užsklanda. Niekas negalėjo jų 
nei matyti, nei girdėti. Jie buvo vienui vieni po aukštu 
mėlynu dangum. Tokios minutės visiems laikams išlieka 
atminty ir dažnai nulemia žmogaus likimą. 

— Sudiev, - dar kartą ištarė Žozefina Balzamo. - Su- 
diev... 

Raulis nesiryžo paimti šią paskutiniam sudiev ištiestą 
ranką. 

— Jūs nenorite paspausti man rankos? — paklausė ji. 

— Taip... taip... - sušnabždėjo jis. - Bet kodėl gi mes 
turime skirtis? 

— Nes nebeturime ką vienas kitam pasakyti. 

— Iš tiesų, bet juk mes nieko ir nepasakėme. 

Jis abiem rankomis suėmė šiltą ir minkštą jos rankutę 
ir tarė: 

— Šių vyrų kalbos... jų kaltinimai toje smuklėje, ar tai 
tiesa? 

Jis norėjo paaiškinimo, nors ir melagingo, kuris leistų 
išsaugoti abejonę, bet ji atrodė nustebusi ir atkirto: 

— Kam jums šitai? 

— Kaip? 

— Taip, išties galėtum pamanyti, kad tokie paaiški- 
nimai pakeis jūsų elgesį. 

— Ką tuo norite pasakyti? 

— Dieve mano, nieko ypatingo. Noriu pasakyti, kad 
galėčiau suprasti jūsų susijaudinimą, jei paaiškėtų, jog 
padariau siaubingus nusikaltimus, kuriais Bomanjanas 
ir baronas d'Etigas mane neteisingai ir kvailai apkalti- 
no, bet juk dabar kalbame ne apie tai. 

— Vis dėlto aš prisimenu jų kaltinimus. 

— Jų kaltinimus tai, kurios vardą aš jiems pasakiau, 
kaltinimus markizei de Belmont. Bet juk kalbame ne 

apie nusikaltimus. O kodėl jums taip rūpi tai, kas atsi- 
tiktinai iškilo aikštėn? 

Raulį suglumino šis netikėtas klausimas. 

Ji šypsodamasi ir nė kiek nesivaržydama žvelgė tie- 
siai į jį, paskui truputį ironiškai prakalbo: 

— Be abejo, vikontas Raulis d'Andrezi sukrėstas? Vi- 
kontas Raulis d'Andrezi, žinoma, turi būti dorovingų 
pažiūrų, turėti bajoriško takto... 

— Kodėl taip kalbate? - paklausė jis, - kad patirčiau 
nusivylimą?.. 

— Puiku! — tarė ji. — Štai ir ištartas šis žodis! Jūs 
nusivylęs. Jūs bėgote paskui gražų sapną, bet viskas pra- 
dingo. Moteris jums pasirodė tokia, kokia yra. Atsaky- 
kite tiesiai, mes juk kalbamės visai atvirai. Jūs nusivylęs? 

Jis sausai tarstelėjo: 

— Taip. 

Įsiviešpatavo tyla. Ji Žiūrėjo į jį, tarsi stengdamasi 
permatyti kiaurai, paskui sušnabždėjo: 

— Aš vagilė, ar ne? Štai ką jūs norite pasakyti. Vagilė? 

— Taip. 

Ji šyptelėjo ir tarė: 

— O jūs? | 

Kadangi jis mėgino protestuoti, ji šiurkščiai sugriebė 
jį už peties ir valdingai, familiariai sviedė jam: 

— O tu, mano mažyli? Kas toks esi tu? Galų gale 
reikėtų atskleisti ir tavo žaidimo kortas. Kas tu toks? 

— Mano vardas Raulis d'Andrezi. 

— Juokai! Tavo vardas Arsenas Liupenas. Tavo tėvas 
Teofrastas Liupenas, derinęs bokso mokytojo amatą su 
pačia pelningiausia sukčiaus profesija, buvo nuteistas 
ir įkalintas Jungtinėse Amerikos Valstijose, ten ir mirė. 
Tavo motina mergautine pavarde kaip vargšė giminaitė 
apsigyveno pas tolimą pusbrolį kunigaikštį Drė Subizą. 
Vieną gražią dieną kunigaikštienė aptiko, kad dingo 
istoriškai be galo vertinga brangenybė - įžymusis Ma- 
rijos Antuanetės vėrinys. Kad ir kaip jo ieškojo, niekas 

niekada nesužinojo, kas jį taip įžūliai ir velniškai vik- 
riai pavogė. O aš, aš tai žinau. Tai buvai tu. Tau tuomet 
buvo šešeri. 

Raulis, pabalęs iš įsiūčio, sukandęs dantis, klausėsi, 
paskui sušnabždėjo: 

— Mano motina buvo nelaiminga, pažeminta, aš 
norėjau jai padėti. 

— Vogdamas? 

— Man buvo sešeri metai. 

— Šiandien tau dvidešimt, tavo motina mirusi, tu esi 
suaugęs, protingas, kupinas energijos. Kaip tu gyveni? 

— Aš dirbu. 

— Taip, kitų kišenėse. 

Ji neleido jam prieštarauti. 

— Nesakyk nieko, Rauli. Žinau menkiausias tavo gy- 
venimo smulkmenas, galėčiau papasakoti, kaip gyve- 
nai šiemet ir anksčiau, nes seku tave jau seniai, ir visa, 
ką tau pasakyčiau, tikriausiai nebūtų gražiau už tai, ką 
neseniai išgirdai smuklėje. Policininkai? Žandarai? Kra- 
tos? Persekiojimas?.. Tu irgi visa tai patyrei dar neturė- 
damas nė dvidešimties! Tad ar verta priekaištauti? Ne, 
Rauli, nes aš daug Žinau apie tavo gyvenimą, o atsitik- 
tinumas tau atskleidė dalį manojo, taigi užmirškime vi- 
sa tai. Vogti nėra gražu. Nukreipkime akis kitur ir 
patylėkime. 

Raulis tylėjo apimtas kažkokio didžiulio nuovargio. 
Staiga pro rūko ir nevilties šydą jis pamatė gyvenimą, 
kur nebuvo spalvų, nebuvo nei grožio, nei žavesio. Jam 
norėjosi verkti. 

— Paskutinį kartą, Rauli, tariu tau sudiev, - pasakė ji. 

— Ne... ne, - suvapėjo jis. 

— Taip reikia, mano mažyli. Aš tau suteiksiu tik skaus- 
mo. Nemėgink sujungti savo gyvenimo su manuoju. Tu 
ambicingas, energingas ir turėdamas tokias savybes ga- 
li pasirinkti savo kelią. 

Paskui tylėliau pridūrė: 

— Aš nesu įkūnytas gėris, Rauli. 

— Bet kodėl, Žozina? Štai kas mane išties gąsdina. 

— Per vėlu. 

— Man taip pat! 

— Ne, tu esi jaunas. Gelbėkis. Bėk nuo tau gresiančio 
likimo. 

- Betgi jūs, jūs, Žozina?.. 

— Tai mano gyvenimas. 

— Baisus gyvenimas, nuo kurio jūs kenčiate. 

— Jei taip manai, kodėl nori juo dalytis? 

— Todėl, kad myliu jus. 

— Tai dar viena priežastis vengti manęs, mano mažyli. 
Ši mūsų meilė iš anksto pasmerkta. Tu raudonuotum 
dėl manęs, o aš nepasitikėčiau tavimi. 

— Aš jus myliu. 

— Šiandien. O rytoj? Rauli, paklusk mano įsakymui, 
kurį tau parašiau ant savo nuotraukos po pirmojo mūsų 
susitikimo nakties: “Nemėginkite manęs ieškoti". 

— Taip, taip, - lėtai ištarė Raulis d'Andrezi. — Jūs 
teisi. Bet baisu pagalvoti, kad viskas bus baigta, netgi 
nespėjus įsižiebti vilčiai... ir kad jūs manęs nebeprisi- 
minsite. 

— Neįmanoma pamiršti to, kuris du kartus išgelbėjo 
iš mirties. 

— Ne, bet jūs pamiršite, kad aš jus myliu. 

Ji palingavo galvą. 

— Aš to nepamiršiu, - tarė ji. Ir nustojusi jį tujinti, 
jausmingai pridūrė: - Jūsų entuziazmas, jūsų polėkis... 
Visa, kas jumyse nuoširdu ir spontaniška... ir visa kita, 
ko aš dar iki galo nesuvokiu... mane be galo jaudina. 

Jie tebestovėjo laikydamiesi už rankų ir tebežiūrėjo 
vienas kitam į akis. Raulis buvo sklidinas švelnumo. 
Žozefina jam meiliai tarė: 

— Kai žmonės skiriasi visiems laikams, jie grąžina vi- 
sa, ką buvo vienas kitam dovanoję. Rauli, ar grąžinsite 
man mano portretą? 

— Ne, ne, niekada! - sušuko jis. 

— Tuomet aš, - tarė ji su šypsena, kuri Raulį taip svai- 
gino, - aš būsiu padoresnė ir jums teisėtai grąžinsiu vi- 
sa, ką man buvote davęs. 

— Ką, Žozina? 

— Pirmąją naktį... klojime... Kai aš miegojau, Rauli, jūs 
pasilenkėte prie manęs, ir aš pajutau jūsų lūpas prie savųjų. 

Ji apsivijo rankomis Raulio kaklą, prisitraukė jį, ir 
jų lūpos susiliejo. 

— O! Zozina! - ištarė jis sutrikęs. - Darykite su ma- 
nimi, ką norite, aš jus myliu... aš jūs myliu... 

Jie ėjo Senos pakrante. Virš jų galvų siūbavo nendrės. 
Jų drabužiai kliudė ilgus siaurus vėjelio judinamus la- 
pus. Jie ėjo pasitikti laimės, kupini tų minčių, kurios 
virpina visų įsimylėjėlių širdis, kai jų rankos susipina. 

— Dar žodį, Rauli, - tarė ji sustodama. — Vieną žodį. 
Jaučiu, kad su jumis aš būsiu pavydi ir nepakanti. Ar 
nėra kitos moters jūsų gyvenime? 

— Jokios. 

— Ak, - karčiai ištarė ji. - Jūs meluojate! 

— Meluoju? 

— O Klarisa d'Etig? Taip, jūs turėjote pasimatymą 
kaime? Jus ten matė. 

Jis susierzino. 

— Sena istorija... Bereikšmis flirtas. 

— Ar galite prisiekti? 

— Prisiekiu. 

— Tuo geriau, - pasakė ji dusliai. — Tuo geriau jai. Ir 
kad niekuomet ji neįsiterptų tarp mūsų! Antraip... 

Jis ją prisitraukė prie savęs. 

— Aš myliu tik jus, Žozina, ir visada mylėjau tik jus. 
Mano gyvenimas prasideda šiandien. 


VII 


Kapu palaima 


Barža Nerūpestingoji buvo tokia pat kaip ir visos kitos, 
nenauja, išblukusi, bet sutuoktinių jūrininkų pono ir 
negalėjai suprasti, ką Nerūpestingoji plukdo: keletas 
dėžių, senų pintinių, statinių — štai ir viskas. Bet " 
kad ši barža visiškai nieko negabėna. 

Visas jos vidus buvo padalytas į tris nedidelius pato- 
gius ir švara spindinčius kambarius - į dvi kajutes, ku- 
rias skyrė svetainė. Štai čia Raulis ir Žozefina Balzamo 
išgyveno mėnesį. Sutuoktiniai Delatrai, nešnekūs ir pik- 
toki žmonės, su kuriais Raulis keletą kartų veltui mėgino 
užmegzti pokalbį, buvo užsiėmę namais ir virtuve. 
Kartkartėmis prie Nerūpestingosios priplaukdavo nedi- 
delis vilkikas ir timptelėdavo ją Senos kilpa. 

Visa gražiosios upės istorija buvo kaip ant delno 
įsimylėjėliams, kai jie apsikabinę per liemenį eidavo 
pasivaikščioti ir gėrėdavosi nuostabiais gamtovaizdžiais: 
Brotonės miškas, Žiumježo griuvėsiai, Sen Žoržo aba- 
tija, Buijo kalvos, Ruanas, Aršo tiltas... 


94 Maurice Leblanc 


Palaimos kupinos savaitės! Raulis tryško linksmu- 
mu ir entuziazmu. Nuostabūs reginiai, gražios gotikinės 
bažnyčios, saulėlydžiai ir mėnesienos - visa tai jam teikė 
įkvėpimo ugningai gražbylystei. 

Žozina, tylesnė, šypsojosi tarsi laimingame sapne. 
Kiekviena diena ją vis labiau artino prie mylimojo. Jei 
ji anksčiau gyveno tik tenkindama savo įgeidžius, tai 
dabar pakluso meilės įstatymams, kurie vertė plakti jos 
širdį ir išmokė kentėti dėl tikros meilės. 

Apie praeitį, apie savo slaptą gyvenimą — niekada 
nė žodžio. Tačiau vieną kartą vis dėlto užsimezgė po- 
kalbis ir šia tema. Kai Raulis pasijuokė iš jos dėl 
“amžinos jaunystės stebuklo", ji atsakė: 

— Stebuklas yra tas, kas nesuprantama. Štai pavyz- 
dys: mes nuvažiavome dvidešimt mylių per dieną, tu 
šaukei: stebuklas! Bet jei būtum truputėlį pagalvojęs, 
būtum supratęs, kad šis nuotolis buvo įveiktas ne dviem, 
o keturiais arkliais: Leonardas iškinkė gyvulius Dude- 
vilio ūkio kieme, kur buvo paruošta jų pamaina. 

— Čia tai bent! - sušuko susižavėjęs jaunuolis. 

— Kitas pavyzdys. Niekas pasaulyje nežino, kad tu esi 
Liupenas. Taigi, o jei tau pasakysiu, kad jau tą naktį, kai 
mane išgelbėjai nuo mirties, aš žinojau tavo tikrąjį vardą?.. 
Stebuklas? Visai ne. Tu supranti, jog mane domina vis- 
kas, kas susiję su grafu Kaliostru. Prieš keturiolika metų, 
kai išgirdau, jog iš kunigaikštienės Drė Subiz namų dingo 
Karalienės vėrinys, atlikau kruopštų tyrimą ir pirmiausia 
išgirdau apie jaunąjį Raulį d'Andrezi, vėliau - jaunąjį 
Liupeną, Teofrasto Liupeno sūnų. Paskui buvau dar daug 
kur aptikusi tavo pėdsaką. Ir visa tai įsidėmėjau. 

Raulis keletą sekundžių galvojo, paskui rimtai ištarė: 

— Tuomet, manoji Žozina, arba tu buvai dešimties 
metelių ir stebuklas, kad tokio amžiaus vaikui pavyktų 
atlikti tyrimą, kur visi kiti nieko nepešė, arba tau buvo 
tiek pat metų kaip dabar, ir tai būtų dar didesnis ste- 
buklas, o Kaliostro dukra! 

Ji suraukė antakius. Šis pajuokavimas jai, atrodo, ne- 
patiko: 

— Prašau, Rauli, niekada nekalbėkime apie tai, ge- 
rai? 

— Kaip gaila! - pasakė Raulis, truputį įžeistas, kad 
buvo demaskuotas kaip Arsenas Liupenas, ir trokš- 
damas atsikeršyti. - Niekas pasaulyje nejaudina manęs 
labiau nei tavo amžiaus mįslė ir tavo Žygiai bei nutiki- 
mai per visą šimtmetį! Aš turiu keletą versijų apie tai, 
jos galėtų pasirodyti gan įdomios. 

Ji žiūrėjo į jį susidomėjusi. Raulis pasinaudojo tuo 
ir tuoj prašneko šiek tiek pašaipiu tonu: 

— Mano argumentacija remiasi dviem aksiomomis. 
Pirmoji: kaip sakei, stebuklų nebūna. Antroji: tu esi sa- 
vo motinos duktė. 

Ji nusišypsojo. 

— Gera pradžia. 

— Tu esi savo motinos duktė, - pakartojo Raulis, - o 
tai reiškia, kad pirmiausia buvo grafienė de Kaliostro. 
Būdama dvidešimt penkerių ar trisdešimties, ji apaki- 
no Antrosios Imperijos pabaigos Paryžių ir sudomino 
Napoleono III dvarą. Ją lydinčio vadinamojo brolio 
(brolis, draugas ar meilužis, argi tai svarbu!) padeda- 
ma, ji sukūrė visą giminystės su Kaliostru istoriją ir 
parengė netikrus dokumentus, pagal kuriuos policija 
informavo Napoleoną III apie Žozefinos Boarnė ir Ka- 
liostro dukterį. Išvyta ji išvažiavo į Italiją, Vokietiją, pas- 
kui dingo... kad atgimtų po dvidešimt ketverių metų 
savo dievinamos ir kaip du vandens lašai į motiną 
panašios dukters asmenyje antrąja grafiene de Kaliost- 
ro, dabar čia esančia. Ar teisybę sakau? 

Žozina nieko neatsakė, ji nė nekrustelėjo. Raulis 
kalbėjo toliau: 

— Motinos ir dukters panašumas stulbinantis... toks 
tobulas, kad nuotykiai tiesiog savaime kartojasi. Kodėl 
dvi grafienės? Iš jų tik viena tikroji, ta, kuri paveldėjo 

savo tėvo Žozefo Balzamo paslaptis. Ir kai Bomanja- 
nas savo ruožtu atliko tyrimą, neišvengiamai atrado do- 
kumentus, jau suklaidinusius Napoleono policiją, ir tą 
seriją portretų bei miniatiūrų, patvirtinančių amžinai 
jaunos moters tapatybę ir siejančių ją net su Bernardi- 
no Luinio “Mergelės" originalu: lemties užgaida jos 
išties labai panašios. Beje, yra ir vienas liudytojas: prin- 
cas d'Arkolis. Kadaise princas d'Arkolis matė grafienę 
de Kaliostro. Jis ją nuvežė į Modaną. Ir kai vėl išvydo 
ją Versalyje, iš jo lūpų išsiveržė nuostabos šūksnis: | 

— Tai ji! Ir tokio pat amžiaus! 

— Kuo gi remiasi ta daugybė įrodymų? Pasakojimu 
apie tai, kaip tavo motina ir princas d'Arkolis pasikeitė 
keletu žodžiu Modane, labai detaliu šio įvykio aprašymu, 
kurį tu perskaitei motinos išsaugotame laikraštyje. Ak! 
Štai šios avantiūros viršūnėlės ir šaknelės. Ir tai labai pa- 
prasta. Be galo panašios motina ir duktė, ir jų grožis pri- 
mena Luinio paveikslą. Štai ir viskas. Žinoma, yra dar ir 
markizė de Belmont. Bet aš manau, kad šios ponios ir 
tavo panašumas gan abejotinas, ir kad tik pono Boman- 
jano troškimo ir sutrikusio proto dėka jūs buvote suta- 
patintos. Taigi nieko dramatiško, visa ši istorija — tik links- 
ma ir gerai apgalvota intriga. Aš viską pasakiau. 

Raulis nutilo. Jam pasirodė, kad Žozefina Balzamo 
truputį pablyško, jos veidas persikreipė. Savo ruožtu ji 
turėjo jaustis įžeista, ir tai jį prajuokino. 

— Aš tiksliai pataikiau, a? — paklausė jis. 

„Ji išsisuko nuo tiesaus atsakymo. 

— Mano praeitis priklauso tik man, - pasakė ji, - ir 
mano amžius — mano reikalas. Tu gali manyti, kaip tau 
patinka. 

Jis stvėrė ją į glėbį ir apibėrė aistringais bučiniais. 

— Aš manau, kad tau šimtas keturi metai, Žozefina 
Balzamo, ir nera nieko puikesnio kaip šimtametės 
bučinys. Tu turbūt pažinojai Robespjerą, o gal ir 
Liudviką XVI. 

Incidentas nebepasikartojo. Raulis d'Andrezi aiškiai 
jautė, kaip suirzta Žozefina Balzamo dėl menkiausio 
nekuklaus mėginimo paliesti šią temą, ir nebedrįso jos 
klausinėti. Beje, argi jis nežinojo tikros teisybės? 

Žinoma, jis tai žinojo, jam nekilo jokių abejonių. 
Tačiau jaunoji ponia išsaugojo tą paslaptingą žavesį, ku- 
ris jį kerėjo prieš jo paties valią ir kėlė jam apmaudą. 

Baigiantis trečiajai savaitei, vėl pasirodė Leonardas. 
Vieną rytmetį Raulis pamatė dviejų mažų perkarusių 
arkliukų traukiamą vežimą, kuriuo grafienė netrukus 
kažkur išvyko. 

Ji sugrįžo tik vakare. Leonardas pernešė į Nerūpes- 
tingąją rankšluosčiais apsuktus ir virvutėm suraišiotus 
ryšulius ir nuleido juos į angą, kurios Raulis nebuvo 
pastebėjęs. 

Naktį jam pavyko atidaryti angą slepiantį dangtį ir 
apžiūrėti ryšulius. Juose buvo nuostabūs nėginiai ir 
brangūs arnotai. 

Kitą rytą - nauja ekspedicija. Rezultatas: puikus XVI 
amžiaus kilimas. 

Tomis dienomis Raulis labai nuobodžiavo. Kartą ne- 
toli Manto vėl likęs vienas jis išsinuomojo dviratį ir kurį 
laiką važinėjosi po kaimus. Po pusryčių išvažiuodamas 
iš mažo miestelio Raulis pastebėjo didelį namą, kurio 
sode buvo pilna žmonių. Jis privažiavo arčiau. Čia iš 
varžytynių buvo parduodami gražūs baldai ir sidabri- 
niai indai. 

Neturėdamas ką veikti jis apsuko ratą aplink namą. 
Vienas jo frontonas kyšojo virš žalios lapijos, tame so- 
do pakrašty nebuvo žmonių. Dar gerai nesuvokdamas, 
kokiam impulsui paklūsta, Raulis pastebėjo kopėčias, 
jas pastatė, užlipo aukštyn ir apžergė atviro lango 
palangę. 

Viduje kažkas negarsiai riktelėjo. Raulis pastebėjo 
Žozefiną Balzamo, kuri iškart susivaldė ir jau įprastu 
tonu jam tarė: 

— O, tai tu, Rauli? O aš čia gėriuosi įrištų mažų 
knygučių kolekcija... Puikumėlis! O kokios retos! 

To užteko. Raulis apžiūrėjo knygas ir įsidėjo į kišenę 
tris “elzevirus"', tuo tarpu grafienė, Rauliui nematant 
ir nežinant, vogė iš vitrinos medalius. 

Jie nusileido laiptais. Minios klegesyje niekas 
nepastebėjo, kad jie išeina. 

Už trijų šimtų metrų jų laukė vežimas. 

Nuo tada ir Pontuazoje, ir Sen Žermene, ir Paryžiuje — 
visur, kur tik Nerūpestingoji išmesdavo inkarą, kartais 
net prieš pačią policijos nuovadą, ji atstojo jiems na- 
mus, ir jie “veikė? kartu. 

Jei uždaras grafienės de Kaliostro būdas ir paslap- 
tinga siela visiškai tiko tokiam užsiėmimui, tai impul- 
syvi Raulio prigimtis vis labiau ėmė viršų ir kiekviena 
tokia operacija pasibaigdavo juoko protrūkiais. 

— Nieko nepadarysi, - kalbėjo jis, — jei jau atsukau 
nugarą dorybės takeliui, tai žvelkime į viską linksmai, o 
ne taip niūriai... kaip tu, mano Žozina. 

Kiekvienas išbandymas pačiam Rauliui atskleisda- 
vo naujus jo sugebėjimus ir talentus, kurių nė neįtarė 
turįs. Kartais —- parduotuvėje, lenktynėse, teatre - jo 
bendrininkė išgirsdavo negarsų džiaugsmingą pliaukš- 
telėjimą liežuviu ir tada pamatydavo savo mylimojo ran- 
kose laikrodį, jo kaklaraištyje naują segtuką. Ir visada 
tas pats šaltakraujiškumas, visada nekaltojo ramybė, tar- 
si jam negrėstų jokie pavojai. 

Tačiau tai netrukdė jam paklusti Žozefinos Balza- 
mo reikalavimams būti atsargiems. Iš baržos jie išeidavo 
tik persirengę prastuomenės žmonių drabužiais. Arti- 
miausioje gatvėje jų laukdavo senas vežimas, pakinky- 
tas vienu arkliu. Jame jie persirengdavo. Grafienė de 
Kaliostro niekuomet nenusiimdavo šydo - didžiulėmis 
gėlėmis siuvinėto nėrinio. 

Visas šias smulkmenas, o kiek dar kitų sužinojo Rau- 
lis apie savo meilužės tikrąjį gyvenimą! Dabar jis nebe- 

abejojo, kad ji vadovavo organizuotai sąmokslininkų 
gaujai, su kuria susisiekdavo per tarpininką Leonardą. 
Jis nebeabejojo, kad jai rūpi septynšakės žvakidės isto- 
rija ir kad ji seka Bomanjano ir jo draugų veiklą bei 
manevrus. 

Dvilypis gyvenimas labai dažnai nuteikdavo Raulį 
prieš Žozefiną Balzamo, kaip ji pati ir buvo numačiusi! 
Užmiršdamas, ką pats darąs, jis pykdavo dėl jos “veik- 
los“, nes tai neatitiko to padorumo supratimo, kurį, ne- 
paisydamas visko, jis buvo išsaugojęs. Meilužė - vagilė 
ir gaujos vadeiva! Tai jį žeidė. Jie dažnai kivirčydavosi 
dėl nereikšmingų dalykų. Tai buvo dviejų tokių stiprių 
ir tokių spalvingų asmenybių susikirtimai. 

Tačiau kai vienas įvykis juos staiga sviedė į tikrą kovą, 
nors ir būdami nusistatę prieš bendrus priešus, jie su- 
prato, kad tokia meilė, kaip jų, tam tikromis akimirko- 
mis gali turėti pagiežos, puikybės ar net priešiškumo. 

Tas įvykis, padaręs galą tam laikotarpiui, kurį Raulis 
vadino Kapu palaima, buvo nelauktas susitikimas. 
Vieną vakarą jie pamatė Bomanjaną, baroną d'Etigą ir 
de Beneto - trys draugai ėjo į Varjetė teatrą. 

— Pasekime juos, — pasiūlė Raulis. 

Grafienė dvejojo, bet jis primygtinai paragino. 

— Kaip? Tokia proga pasitaikė, o mes ja nepasinau- 
dosime! 

Jie abu įėjo ir įsitaisė tamsioje benuaro dėžėje. Tuo 
momentu, kol patarnautoja uždarė vartelius, jiems pa- 
kako laiko pastebėti netoli scenos esančios ložės gilu- 
moje Bomanjano ir jo dviejų sėbrų siluetus. 

Čia jau buvo apie ką pamąstyti. Kodėl Bomanjanas — 
bažnytinis ir iš pažiūros griežtų įpročių žmogus — 
užklydo į bulvarinį teatrą, kur kaip tik rodomas labai 
jau dekoltuotų moterų reviu, vargu ar galįs jį sudo- 
minti? 

Raulis uždavė šį klausimą Žozefinai Balzamo, bet ji 
nieko neatsakė, ir toks abejingumas Rauliui dar kartą 

parodė, kad jaunoji moteris sąmoningai šalinasi jo ir 
išties nenori bendradarbiauti šioje jam dar gan neaiš- 
kioje srityje. 

— Na ką gi, - pats sau tvirtai pasakė jis, lyg mesda- 
mas iššūkį. - Kiekvienas už save ir kiekvienas sau. Ma- 
tysim, kam atiteks didysis laimėjimas. 

Scenoje virtinė moterų pagal taktą kilnojo kojas. Vie- 
na kūmutė, pusnuogė graži mergina, vaizdavo “kaskadi- 
ninkę" ir pateisino savo vardą netikrų brangenybių kas- 
kadomis, kurios liejosi jai nuo galvos iki kojų. Įvai- 
riaspalvių brangakmenių juosta puošė jos kaktą, plau- 
kuose žybčiojo elektros lemputės. 

Baigėsi antras veiksmas. Netoli scenos esančios ložės 
varteliai tebebuvo aklinai uždaryti, net negalėjai atspėti, 
ar trys draugai dar ten. Bet per paskutiniąją pertrauką 
Raulis vaikštinėdamas šalia tos ložės pamatė, kad jos 
durelės šiek tiek praviros. Jis pažvelgė pro jas. Viduje 
nieko nebuvo. Pasiteiravęs jis sužinojo, kad trys ponai 
išėjo iš teatro prieš pusvalandį! 

— Nebėra čia kas veikti, - pasakė jis prisivijęs grafie- 
nę, - jie paspruko. 

Tuo metu pakilo uždanga. Ta pati kūmutė vėl 
pasirodė scenoje. Jos šiek tiek pakeista šukuosena lei- 
do geriau pamatyti juostą, kurią ji buvo užsirišusi ant 
kaktos nuo pat pradžių. Tai buvo paauksuoto audinio 
juosta su pritvirtintais skirtingų spalvų brangakmeniais. 
Jų buvo septynetas. 

— Septyni, - pagalvojo Raulis. - Štai dėl ko čia atėjo 
Bomanjanas. 

Kol Zozefina Balzamo rengėsi, jis iš patarnautojos 
sužinojo, kad ta kūmutė, Brižita Ruselen, gyvena Mon- 
martre, sename name, iš kur kasdien su ištikima sena 
tarnaite nusileidžia dalyvauti būsimo pasirodymo re- 
peticijoje. 

Kitos dienos rytą, vienuoliktą valandą, Raulis išlipo 
iš Neriipestingosios. Jis papusryčiavo viename Monmart- 

ro restorane, 0 vidurdienį, pasukęs stačia ir vingiuota 
gatve, praėjo pro nedidelį siaurutį namelį su sienų ap- 
suptu kiemu. Salimais stovėjo kitas toks pat pastatas, o 
jo viršutinis aukštas buvo neapgyvendintas - pakako tik 
žvilgtelėti į langus be užuolaidų, kad tai suprastum. 

Akimirksniu, kaip tai jam buvo būdinga, Raulis 
surezgė planą ir kaip visada beveik mechaniškai tučtuo- 
jau ėmėsi įį įgyvendinti. 

Jis vaikštinėjo pirmyn ir atgal kaip vyriškis, paskyręs 
čia pasimatymą. Staiga pamatęs, kad šio pastato 
kiemsargė šluoja šaligatvį, jis prasmuko pro šios mo- 
ters nugarą, užkopė laiptais, išlaužė tuščio buto duris, 
atvėrė vieną šoninį langą, kuris buvo prie pat kaimyni- 
nio namo stogo, ir, įsitikinęs, kad niekas nemato, 
stryktelėjo ant jo. 

Visai šalia žiojėjo pastogės langelis. Raulis pralindo 
į šlamštu užverstą palėpę, iš kurios galėjai nusileisti pro 
angą, uždarytą pakeliamomis durelėmis, bet jos buvo 
sulūžusios, ir Raulis sugebėjo tik tiek jas kilstelėti, kad 
prakištų galvą. Iš čia jis matė trečiojo aukšto laiptų 
aikštelę ir dalį laiptinės. Bet kopėčių nebuvo. 

Apačioje, tai yra antrajame aukšte, girdėjosi dviejų 
besikalbančių moterų balsai. Persisvėręs Raulis įdėmiai 
klausėsi jų ir iš kai kurių posakių suprato, kad jaunoji 
artistė šiuo metu pietauja savo buduare, o jos pašnekovė, 
vienintelė namų tarnaitė, tvarko kambarį ir tualetą. 

— Baigiau! — šūktelėjo Brižita Ruselen, grįždama į 
savo kambarį. - Ak! Mano geroji Valentina, koks 
džiaugsmas! Šiandien nėra repeticijų! Aš prigulsiu iki 
pasirodymo... 

Ši poilsio diena truputį sumaišė Raulio planus, mat 
jis tikėjosi, kol Brižitos Ruselen nebus, tyliai apžiūrėti 
jos namus. Vis dėlto jis apsišarvavo kantrybe tikėda- 
masis atsitiktinumo. 

Prabėgo kelios minutės. Brižita niūniavo arijas iš re- 
viu, kol kieme suskambėjo varpelis. 

— Keista, - pasakė ji. - Juk šiandien aš nieko nelau- 
kiu. Bet nueik pažiūrėti, Valentina. 

Tarnaitė nulipo laiptais žemyn. Pasigirdo uždaromų 
durų trinktelėjimas, ir ji grįžo sakydama: 

— Tai iš teatro... direktoriaus sekretorius atnešė šį 
laišką. 

— Duok. Tu jį pakvietei į svetainę? 

— Taip. 

Raulis pastebėjo antrajame aukšte švystelint jauno- 
sios artistės sijoną. Tarnaitė ištiesė voką, Brižita tuoj jį 
atplėšė ir pusbalsiu perskaitė: 


Mano mažoji Ruselen, patikėkite mano sekretoriui 
juostą su brangakmeniais, kurią dėvite ant kaktos. Man 
ji reikalinga naujam modeliui sukurti. Tai skubu. Jūs ją 
atgausite šįvakar teatre. 


Išgirdęs šiuos žodžius Raulis suvirpėjo. 

“Palauk! Palauk! - pagalvojo jis, — juosta su bran- 
gakmeniais! Septynetas akmenų! Ar direktorius irgi ei- 
na tais pačiais pėdsakais? Ar Brižita Ruselen jam pa- 
klus?*' 

Netrukus jis galėjo nusiraminti. Jaunoji moteris 
sumurmėjo: 

— Neįmanoma. Aš jau esu pažadėjusi šiuos brangak- 
menius. 

— Kaip negerai, —- pastebėjo tarnaitė, - direktorius 
nebus patenkintas. 

— Ko tu nori? Aš pažadėjau, ir man turi labai bran- 
giai sumokėti. 

— Tai ką atsakyti? 

— Aš tuoj jam parašysiu, - nusprendė Brižita Ruselen. 

Ji sugrįžo į savo buduarą ir po akimirkos įteikė voką 
tarnaitei. 

— Ar tu pažįsti šį sekretorių? Tu jį esi mačiusi teatre? 

— Dievaži ne, tai naujokas. 

— Tegul tik jis pasako direktoriui, kad aš apgailes- 
tauju ir kad šįvakar viską jam pati paaiškinsiu. 

Valentina vėl išėjo ir šįkart užtruko gan ilgai. Brižita 
sėdo prie pianino ir ėmė dainuoti vokalizes, ir tai, be 
abejo, užgožė visus garsus, sklindančius nuo pagrindi- 
nio įėjimo — Raulis nieko negirdėjo. 

Savo ruožtu jis buvo šiek tiek sumišęs dėl šio nela- 
bai aiškaus įvykio. Tas nepažįstamas sekretorius, tas pa- 
liepimas atiduoti papuošalus - visa tai kvepėjo spąstais 
ar įtartina kombinacija. 

Tačiau jis apsiramino. Kažkieno šešėlis praslinko pro 
duris ir pasuko buduaro link. 

“Valentina grįžta, - pamanė Raulis. - Mano spėjimas 
buvo klaidingas. Tas vyriškis išėjo". 

Bet staiga riturnelės vidury pianino garsai liovėsi, 
taburetė, ant kurios dainininkė sėdėjo, staigiai stumte- 
lėta nuvirto, O ji pati nerimastingai ištarė: 

— Kas jūs?.. Ak! Sekretorius, ar ne? Naujasis sekre- 
torius... Bet ko gi jūs, pone, norite? 

— Ponas direktorius, — tarė vyriškas balsas, - man 
įsakė parnešti brangenybes. Ir aš primygtinai reikalau- 
ju... 

— Bet aš jam atsakiau... - suvapėjo Brižita, apimta 
vis didėjančio nerimo!.. — Tarnaitė turėjo jums įteikti 
laišką... Kodėl ji neužlipo laiptais kartu su jumis? Va- 
lentina! 

Ji ją beviltiškai pašaukė keletą kartų. 

— Valentina! Ak! Jūs man keliate baimę, pone... Jūsų 
akys... 

Smarkiai trinktelėjo durys. Raulis girdėjo kėdžių 
bildesį, kovos triukšmą, paskui garsų riksmą: 

— Į pagalbą! 

"To užteko. Beje, tiksliai tą pačią sekundę, kai Raulis 
pajuto Brižitai Ruselen gresiantį pavojų, jis, įtempęs 
visas jėgas, pakėlė dureles šiek tiek daugiau ir taip 
prasiskynė sau kelią. Bet tam jis sugaišo nemažai bran- 

gaus laiko. Paskui jis nušoko žemyn, kūlvirsčiais nusiri- 
to nuo trečiojo aukšto laiptais ir atsidūrė prieš trejas 
uždaras duris. Nesirinkdamas jis puolė pro vienas iš jų 
ir pateko į kambarį, kuriame buvo didžiulė netvarka. 
Nieko ten nematydamas jis perbėgo skersai jį iki tuale- 
to, paskui iki to kambario, kuriame, jo manymu, vis dar 
tebevyko kova. 

Nors kambaryje tvyrojo prietema, nes užuolaidos bu- 
vo beveik visai nuleistos, jis tučtuojau pamatė ant kelių 
klūpantį vyrą, kuris abiem rankomis smaugė ant kilimo 
gulinčią moterį. Skausmingos dejonės maišėsi su bjau- 
riausiais keiksmais. 

— Dievulėliau, ar tu nutilsi! A! Po šimts perkūnų, tu 
vis dar atsisakai atiduoti brangenybes. Na gerai, 
mažyle... 

Raulis metėsi ant užpuoliko su tokia neįveikiama 
jėga, kad ši ataka privertė jį paleisti auką. Dabar jau du 
vyrai nusirito židinio link, ir čia Raulis taip stipriai 
trinktelėjo į jį kaktą, kad keletui sekundžių pajuto 
silpnumą. 

Žudikas, beje, buvo sunkesnis už jį, ir šio lieso paaug- 
lio ir grubaus ir raumeningo vyro dvikova negalėjo ilgai 
trukti. Iš tikrųjų po akimirkos vienas iš jų paėmė viršų, kai 
tuo tarpu kitas gulėjo prispaustas prie grindų ir silpnai 
dejavo. Ir tas pirmasis buvo ne kas kitas kaip Raulis. 

— Gražus smūgis, ar ne, pone? - nusišaipė jis. - Aš 
gaunu pomirtines pono Teofrasto Liupeno instrukci- 
jas, tai iaponų kovos metodas. Jis jus minutei kitai 
nusiunčia į geresnį pasaulį ir padaro nepavojingą kaip 
avinėlį. 

Raulis pasilenkė prie jaunosios artistės ir pakėlęs ją 
ant rankų paguldė į lovą. Jis tuoj pamatė, jog siaubin- 
guose žudiko gniaužtuose ji nenukentėjo taip baisiai, 
kad reikėtų baimintis dėl jos gyvybės. Brižita Ruselen 
kvėpavo lygiai, nesimatė jokių sužeidimų. Bet ji visa 
virpėjo ir žvelgė beprotės akimis. 

— Jums neskauda, panele? — paklausė jis švelniai. — 
Juk ne? Nebijokite, jums nebėra ko bijoti, o kad 
būtumėt tuo dar tikresnė... 

Jis greitai nuplėšė užuolaidas, ištraukė jų virvutes ir 
surišo gulinčio vyriškio riešus. Kambaryje tapo šviesiau, 
ir jis pasuko galvažudį į lango pusę, kad galėtų įžiūrėti 
jo veidą. 

Jis buvo pritrenktas taip, kad iš nuostabos net 
riktelėjo, o paskui nustėręs sušnabždėjo: 

— Leonardas... Leonardas... 

Jam niekad nebuvo tekę matyti šio žmogaus 1š arti, 
paprastai jis sėdėdavo sulinkęs ant vežimo pasostės, 
įtraukęs galvą į pečius, ir visai negalėjai nuspėti jo ūgio — 
Raulis jį manė esant beveik kuprotą ir gležną. 

Bet jis pažino jo kaulėtą profilį, kurį ilgino žilstelėjusi 
barzda, ir visos jo abejonės išsisklaidė: tai buvo Leo- 
nardas, Žozefinos Balzamo įgaliotinis ir jos dešinioji 
ranka. | 

Raulis jį surišo, kietai užkimšo burną, apsuko jo galvą 
rankšluosčiu ir nuvilko jį į buduarą, kur pririšo prie sun- 
kios sofos kojų. Paskui sugrįžo pas tebevaitojančią 
jaunąją moterį. 

— Stai ir viskas, — pasakė jis. - Jūs jo daugiau nebe- 
pamatysite. Pailsėkite, o aš eisiu pažiūrėti, kas nutiko 
jūsų tarnaitei. 

Dėl Valentinos jis taip nesijaudino ir, kaip tikėjosi, 
rado ją pirmajame aukšte, svetainės kampe, lygiai to- 
kioje pat padėtyje, kokioje ką tik paliko Leonardą - 
visai bejėgę ir tylią. Tai buvo protinga moteris. Išlaisvinta 
ir sužinojusi, kad užpuolikas nebegali nieko blogo pa- 
daryti, ji nesiblaškė ir klausė Raulio nurodymų. Jis 
pasakė: 

— Aš esu slaptosios policijos agentas. Aš išgelbėjau 
jūsų šeimininkę. Eikite ir pasirūpinkite ja. O aš pasi- 
stengsiu ištardyti šį vyriškį ir sužinoti, ar jis neturėjo 
bendrininkų. 

Raulis ją stumtelėjo laiptų link, norėdamas greičiau 
likti vienas ir pagalvoti apie tai, kas jam įkyriai nedavė 
ramybės. Mintys taip kamavo, kad buvo akimirkų, kai 
jis beveik norėjo dingti toliau nuo čia ir, jeigu būtų 
paklusęs savo vidiniam balsui, būtų palikęs viską liki- 
mo valiai, sprukęs iš mūšio lauko ir pabėgęs per 
kaimyninį namą. 

Bet jis per daug aiškiai žinojo, ką turi daryti, kad 
būtų galėjęs paklusti savo instinktui. Vis stiprėjanti va- 
lia lyderio, kuris gali ryžtis rizikingiems žygiams ir 
išsaugoti šaltakraujiškumą pačiomis tragiškiausiomis 
aplinkybėmis, vertė jį veikti. Jis perėjo kiemą ir labai 
atsargiai šiek tiek pravėrė didžiąsias duris. 

Jis žvilgtelėjo pro plyšį: šiek tiek tolėliau, kitoje gatvės 
pusėje, stovėjo senasis vežimas. Ant pasostės sėdėjo jau- 
nuolis — Raulis jį buvo keletą kartų matęs su Leonar- 
du, jo vardas buvo Dominikas - ir saugojo arklį. 

Bet ar karietoje nebuvo kito sėbro? Ir kas jis? 

Raulis neuždarė durų. Jo įtarimai pasitvirtino, ir da- 
bar niekas pasaulyje nebūtų jam sukliudęs pasiekti tiks- 
lo. Jis sugrįžo į antrąjį aukštą ir pasilenkė prie belais- 
vio. 

Dar kovodamas su užpuoliku, Raulis atkreipė dėmesį 
į vieną detalę: iš Leonardo kišenės iškrito didelis medi- 
nis švilpukas su grandinėle, ir Leonardas, nepaisyda- 
mas pavojaus, mašinaliai jį sugriebė, lyg bijodamas jo 
netekti. Ir Raulis pagalvojo: ar švilpukas gresiant pa- 
vojui turėjo perspėti bendrininką? O gal priešingai, tai 
buvo signalas pašaukti sėbrą, kai darbas bus atliktas? 

Raulis turbūt labiau intuityviai nei protu pritarė ant- 
rajai hipotezei. Jis tik trumpam pravėrė langą, kad 
galėtų sušvilpti. Ir pasislėpęs už tiulio užuolaidų, ėmė 
laukti. 

Širdis daužėsi krūtinėje. Dar niekada jis nebuvo 
kentėjęs tokių sielos kančių. Širdies gilumoje jis neabe- 
jojo, kas netrukus turėtų atsitikti, žinojo, koks siluetas 

tuoj pasirodys tarpduryje. Bet jis vis dar norėjo turėti 
viltį, nepaisydamas to, kas akivaizdu. Raulis nenorėjo 
pripažinti, jis vijo šalin mintį, kad šioje nešvarioje isto- 
rijoje galvažudys Leonardas buvo tik padėjėjas, vykdy- 
tojas... 

Sunkiai trinktelėjo kiemo durys. 

— Ak! —- su neviltimi ištarė Raulis. 

Jis išvydo Žozefiną Balzamo. 

Ji įėjo ramiai, nesivaržydama, lyg būtų atėjusi ap- 
lankyti draugės. Nuo tos akimirkos, kai pasigirdo Leo- 
nardo švilpukas, kelias buvo laisvas, vadinasi, jai 
tereikėjo prisistatyti. Apsigaubusi vualiu, ji lengvai 
perėjo kiemą ir pranyko namo tarpduryje. 

Raulis tuoj pat atgavo ramybę. Jo širdis nustojo 
daužiusis. Jis buvo pasirengęs kovoti su šiuo antruoju 
priešininku, kaip kad kovojo su pirmuoju, tik skirtin- 
gais, bet taip pat veiksmingais ginklais. Jis pusbalsiu 
pašaukė Valentiną ir jai pasakė: 

— Kad ir kas atsitiktų - nė žodžio. Prieš Brižitą Ru- 
selen surengtas sąmokslas, aš noriu jį atskleisti. Štai vie- 
nas sąmokslininkas. Jokio triukšmo, sutarta? 

Tarnaitė pasisiūlė: 

— Aš galiu padėti, pone... nubėgti pas komisarą... 

— Jokiu būdu. Jei jie sužinos apie tai, gali blogai baig- 
tis jūsų šeimininkei. Aš atsakau už viską, bet su sąlyga, 
kad joks garsas nepasigirs iš šio kambario, joks garsas, 
girdite! 

— Gerai, pone. 

Raulis uždarė abejas duris. Taigi kambarys, kuriame 
buvo Brižita Ruselen, ir kitas kambarys, kuriame turėjo 
būti sužaista Raulio ir Žozinos partija, buvo atskirti. 
Kaip jis ir norėjo, ten negalėjo kilti joks triukšmas. 

Tuo metu įėjusi pro duris Žozefina Balzamo pamatė 
Raulį ir iš drabužių atpažino surištą Leonardą. 

Raulis tiksliai žinojo, kad Žozefina Balzamo sunkią 
minutę gali puikiai valdytis. Ji nė kiek nesumišo, ne- 

lauktai radusi čia Raulį, tokią netvarką kambaryje ir 
įkalintą Leonardą, bet, tramdydama savo moteriškus 
nervus ir jaudulį, ėmė svarstyti. Buvo nesunku supras- 
ti, kad ji pati sau užduoda klausimus: “Ką visa tai 
reiškia? Ką čia veikia Raulis? Kas surišo Leonardą?" 
Galų gale, nusiimdama šydą, ji paprasčiausiai paklausė 
to, kas ją labiausiai neramino: 

— Kodėl tu taip žiūri į mane, Rauli? 

Prieš atsakydamas jis truputį patylėjo. Jis jau ketino 
ištarti siaubingus žodžius ir žiūrėjo į ją įsmeigęs akis, 
kad nepraleistų nė menkiausio jos raumenėlio virpte- 
lėjimo, nė mažiausio akių mirksnio. 

— Brižita Ruselen nužudyta. 

— Brižita Ruselen? 

— Taip, artistė, kurią vakar matėme, toji su brangak- 
menių juosta. Ir tu neišdrįsi pasakyti, kad nežinai, kas 
yra ši moteris, nes esi čia, jos namuose. Tai tu įparei- 
gojai Leonardą pranešti tau, kai tik darbas bus atlik- 
tas. 

Ji atrodė sukrėsta. 

— Leonardas? Tai buvo Leonardas? 

— Taip, - patvirtino jis. — Tai jis nužudė Brižitą. Aš jį 
užtikau smaugiantį ją abiem rankomis. 

Jis matė, kad Žozefina visa virpa. Paskui ji sušmuko 
ant kėdės šnabždėdama: 

— Ak! Vargšas!.. Vargšelis... ar gali būti, kad jis tai 
būtų padaręs? 

Ir dar tyliau, su vis didėjančiu išgąsčiu pridūrė: 

— Jis užmušė... jis užmušė... Ar gali būti? Jis man 
buvo prisiekęs, kad niekad nieko nežudys!.. Jis man tai 
buvo prisiekęs... O! Aš nenoriu tikėti... 

Ar ji buvo nuoširdi, ar vaidino komediją? Ar Leo- 
nardas veikė apimtas staigaus pykčio, ar pagal instruk- 
cijas, kurios įsakė griebtis net nusikaltimo, jei nepavyktų 
apgauti? Pavojingi klausimai, į kuriuos Raulis pats sau 
negalėjo atsakyti. 

Žozefina Balzamo pakėlė galvą, pažiūrėjo į Raulį 
ašarų pilnomis akimis, paskui netikėtai puolė prie jo, 
grąžydama rankas. 

— Rauli... Rauli... kodėl tu į mane taip žiūri? Ne... 
ne... juk ne? Tu manęs nekaltini? O! Tai būtų siaubin- 
ga!.. Tu galėtum patikėti, kad aš žinojau?.. Kad aš 
įsakiau ar leidau įvykdyti šį baisų nusikaltimą?.. Ne... 
Prisiek man, kad netiki. O! Rauli... mano Rauli... 

Raulis grubokai privertė ją atsisėsti. Paskui jis 
pastūmė Leonardą į tamsesnį kampą. Ir nužingsniavęs 
keletą Žingsnių skersai ir išilgai kambario, sugrįžo prie 
grafienės de Kaliostro ir sugriebė ją už pečių: 

— Paklausyk, Žozina, - ištarė jis lėtai, labiau kaltin- 
tojo ar net priešo nei mylimojo balsu, - paklausyk 
manęs. Jei per pusvalandį man visko nepapasakosi apie 
šią aferą ir apie su ja susijusias slaptas machinacijas, aš 
elgsiuosi su tavimi kaip su mirtinu priešu. Gera valia ar 
prievarta išvesiu tave iš šių namų ir nė kiek neabejoda- 
mas pranešiu artimiausiam policijos komisariatui apie 
tą nusikaltimą, kurį tavo sėbras Leonardas ką tik padarė 
Brižitos Ruselen atžvilgiu... Po viso to tu galėsi aiškintis 
ir narpliotis iš bėdos pati. Na, ar kalbėsi? 


VIII 


Du norai 


Karas buvo paskelbtas, tai padarė Raulis, taigi jis turėjo 
ir daugiau šansų. Staiga užklupta Žozefina Balzamo bu- 
vo gerokai sugniuždyta tokios visai netikėtos, stiprios 
ir negailestingos atakos. 

Žinoma, tokios moterys kaip ji negali susitaikyti su 
pralaimėjimu. Ji norėjo priešintis. Ji negalėjo sutikti, 
kad toks švelnus ir mielas mylimasis, koks buvo Raulis 
d'Andrezi, galėtų taip staiga tapti padėties šeimininku 
ir jai grubiai priinesti savo valią. Ji vėl griebėsi švelnumo, 
ašarų, pažadų, visų moteriškų priemonių. Raulis pasiro- 
dė negailestingas. 

— Tu prabilsi! Man jau gana tavo paslapčių. Tau jos 
gal ir patinka, bet man - ne. Man reikia visiško aiškumo. 

— Bet ką gi tau papasakoti? — sušuko ji, apimta ne- 
vilties. - Apie savo gyvenimą? 

— Tavo gyvenimas priklauso nuo tavęs pačios, — 
pasakė Raulis, - slėpk savo praeitį, jei bijai ją man 
papasakoti. Aš gerai žinau, kad tu visada būsi pa- 
slaptis man ir visiems, ir niekuomet tavo skaistus vei- 
delis neišduos, kas vyksta tavo širdy. Bet aš noriu 

pažinti tą tavo gyvenimoWalį, kuri persipina su ma- 
nuoju gyvenimu. Mes turime bendrą tikslą. Parodyk 
man kelią, kuriuo tu eini. Antraip aš, sekdamas pas- 
kui tave, rizikuoju susidurti su nusikaltimais, o aš to 
nenoriu! 

Jis trinktelėjo kumščiu į stalą. 

— Girdi, Žozina. Aš nenoriu žudyti! Vogti — taip. 
Plešti - žinoma! Bet žudyti - ne, tūkstantį kartų ne! 

— Aš irgi šito nenoriu, - tarė ji. 

— Galbūt, bet tu priverti žudyti. 

— Melas! 

— Tuomet kalbėk. Paaiškink. 

Ji grąžė rankas. Ji priešinosi ir vaitojo: 

— Aš negaliu, aš negaliu... 

— Kodėl? Kas trukdo tau papasakoti man viską, ką 
tu Žinai apie šią aferą, viską, ką tau atskleidė Bomanja- 
nas? 

— Aš nenorėčiau tavęs įpainioti į visą šitą reikalą, — 
sušnabždėjo ji, - nenorėčiau tavęs supriešinti su šiuo 
žmogumi. 

Jis pratrūko juoktis. 

— Gal tu bijai dėl manęs? O! Puikus pretekstas! Nu- 
siramink, Žozina. Aš nebijau Bomanjano. Yra kitas 
priešas, kurio aš bijau labiau nei jo. 

— Kas jis? 

— Tu, Žozina. 

Jis šiurkščiai pakartojo: 

— Tu, Žozina. Kaip tik todėl aš ir noriu viską išsiaiš- 
kinti. Kai pamatysiu tavo tikrąjį veidą, aš nebebijosiu. 
Ar tu apsisprendei? 

Ji papurtė galvą. 

— Ne, - tarė ji, - ne. 

Raulis užsiplieskė. 

— Vadinasi, tu nepasitiki manimi. Didelio čia daikto: 
tu nori viską Žinoti ir daryti viena. Ką gi, eime. Tik ten 
geriau galėsi įvertinti situaciją. 

Jis ją suėmė ir užsimetė s4u ant peties, kaip jau buvo 
daręs tą pirmąjį vakarą, uolų papėdėje. Ir su tokiu “kro- 
vinių“ pasuko durų link. 

— Sustok, — paprašė ji. 

Raulis taip neapsakomai lengvai pasinaudojo savo 
fiziniu pranašumu ir primetė savo valią, kad šis įvykis 
padėjo jai galutinai apsispręsti ir paklusti jam. Ji paju- 
to, kad nebegalima jo provokuoti. 

— Ką tu nori sužinoti? - paklausė ji, kai jie vėl atsisėdo. 

— Viską, - atkirto jis, — ir pirmiausia — kodėl tu esi 
čia ir kodėl tas vargšas nužudė Brižitą Ruselen. 

Ji pasakė: 

— Juosta su brangakmeniais... 

— Betgi jie neturi jokios vertės! Tai juk šiaip sau ak- 
menys, netikri granatai, topazai, beriliai, opalai... 

— Taip, bet tie septyni... 

— Na ir kas? Ar dėl to reikėjo ją žudyti? Juk reikėjo 
paprasčiausiai palaukti ir pirmai progai pasitaikius pa- 
sirausti jos kambariuose. 

— Žinoma, bet atrodo, kad ir kiti seka tais pačiais 
pėdsakais. 

— Kiti? 

— Taip, šįryt, pirmą valandą, mano įsakymu Leonar- 
das viską išsiklausinėjo apie tą Brižitą Ruselen, kurią 
vakar vakare aš pamačiau su diadema, ir atėjo man pa- 
sakyti, kad aplink šį namą slankioja žmonės. 

— Žmonės? Kokie žmonės? 

— Ponios Belmont pasiuntiniai. 

— "Tos moters, kuri įsipainiojusi į šį reikalą? 

— "Taip, jos pėdsakų yra visur. 

— Na ir kas? - pakartojo Raulis, - argi tai priežastis, 
dėl kurios reikėjo ją žudyti? 

— Jis išsikraustė iš proto! Aš būsiu jam neatsargiai 
pasakiusi: “Man reikia šios juostos bet kokia kaina". 

— Matai, matai! - sušuko Raulis. - Mes esame pri- 
klausomi nuo šio galvijo, kuris pameta galvą ir apkvaišęs 

žudo. Reikia padaryti tam galą. Aš verčiau galvosiu, kad 
žmonės, kurie šįryt čia slankiojo, buvo pasiųsti Boman- 
jano. Bet tu negali lygintis su Bomanjanu. Leisk man 
pačiam imtis vadovauti. Jei nori laimėti, - tik su mani- 
mi, tik su manimi tu laimėsi. 

Žozina pasidavė. Raulis galutinai įtvirtino savo 
pranašumą, kalbėdamas įtikinamu tonu ir demonstruo- 
damas fizinę jėgą. Ji staiga pamatė jį esant stipresnį, 
nei buvo iš tikrųjų, ir galingesnį, gabesnį už visus jos iki 
tol pažinotus vyrus, turintį subtilesnę sielą, aštresnį 
žvilgsnį ir didelį sugebėjimą veikti. Ir ji nusilenkė prieš 
šią tvirtą valią ir tokį energinga spaudimą. 

— Na ką gi, - pasakė Žozefina. - Aš kalbėsiu. Bet 
kodėl mes turime kalbėtis čia? 

— Čia, ir niekur kitur, - papurtė galvą Raulis, gerai 
žinodamas, kad jeigu grafienė susitvardys, jis nieko 
nebeišpeš. 

— Naką gi,- pasakė ji dar kartą, - ką gi, aš nusileidžiu, 
nes ant kortos pastatyta mūsų meilė ir, atrodo, tu šiai 
istorijai teiki labai daug reikšmės. 

Raulis pajuto begalinį pasididžiavimą savimi. Pirmą 
kartą jis suprato, kad gali daryti įtaką kitiems, kad iš 
tikrųjų turi nepaprastos galios primesti aplinkiniams sa- 
vo sprendimus. 

O grafienė de Kaliostro neturėjo visų šių savybių. 
Tariama Brižitos Ruselen mirtis savotiškai palaužė jos 
sugebėjimą pasipriešinti, o surišto Leonardo vaizdas 
prieš akis dar pridėjo nervingumo ir nevilties. O jis, kaip 
visada, greit pajuto, kad pasitaikė gera proga pakreipti 
viską savo naudai ir laimėti - grasinimais ir bauginimu, 
jėga ir gudrumu - galutinę pergalę! 

Dabar jis buvo padėties viešpats. Jis privertė Žoze- 
finą Balzamo paklusti ir kartu pažabojo savo karštą 
meilę. Bučiniai, glamonės, gundymo gudrybės, aistros 
burtai, geismo kerai —- niekas nebebaugino, nes jis jau 
buvo priartėjęs prie išsiskyrimo su ja ribos. 

Jis nuėmė staltiesę nuo apvalaus vienakojo staliuko 
ir užmetė ant Leonardo, paskui sugrįžo ir atsisėdo 
priešais Žoziną. 

— Aš klausau. 

Ji metė į jį pagiežos ir bejėgiško pykčio kupiną 
žvilgsnį ir sumurmėjo: 

— Tu neteisus. Tu naudojiesi laikinu mano silpnumu 
ir reikalauji papasakoti tai, ką aš tau vieną gražią dieną 
būčiau mielai papasakojusi. Tu visai be reikalo mane 
žemini, Rauli. 

Jis kietai pakartojo: 

— Aš klausau. 

Tada ji pradėjo pasakoti: 

— Tu to norėjai. Baikime šitai, ir kuo greičiausiai. Aš 
pradėsiu nuo smulkmenų, kad galėtume eiti tiesiai į 
tikslą. Pasakojimas nebus nei ilgas, nei sudėtingas. 
Paprasčiausia ataskaita. Taigi prieš dvidešimt ketverius 
metus, likus keletai mėnesių iki 1870 metų Prancūzijos 
17 Prūsijos karo pradžios, kardinolas Bonšozas, Ruano 
arkivyskupas ir senatorius, teikdamas sutvirtinimo 
sakramentą Ko krašte, buvo užkluptas siaubingos aud- 
TOS ir pasislėpė Gero pilyje, kur tuomet gyveno jos pas- 
kutinysis savininkas riteris Dezobas. Jis ten papietavo, 
o kai vakare grįžo į jam paruoštą kambarį, riteris De- 
zobas, - beveik devyniasdešimtmetis, susikūprinęs, bet 
visai šviesaus proto senelis - paprašė jo ypatingos au- 
diencijos. Arkivyskupas nedelsdamas sutiko, ir ši au- 
diencija truko labai ilgai. Štai jums santrauka iš to keis- 
to pasakojimo, kurį tuomet išgirdo kardinolas de 
Bonšozas. Vėliau jis ši reziumė užrašė, ir aš nepakeičiau 
nė vieno žodžio. 

Štai jis. Aš jį moku mintinai: 

Monsinjore, — kalbėjo senasis riteris, - manau, aš 
jūsų nenustebinsiu, jei pasakysiu, kad mano jaunystė 
prabėgo audringų revoliucinių įvykių sūkury. Izroro 
laikmečiu aš, dvylikametis našlaitis, kiekvieną dieną 

lydėdavau savo tetą iš Dezobų giminės į netolimą 
kalėjimą, kur ji skirstė menką pagalba ir rūpinosi ligo- 
niais. Čia kalėjo daugybė įvairiausių vargšų žmonelių, 
kurie buvo teisiami ir pasmerkiami mirti spėtinai. Kaip 
tik čia aš pats turėjau progos aplankyti šaunų vyriškį, 
kurio vardo niekas nežinojo, ir niekas nežinojo nei 
kodėl, nei kieno įskųstas jis buvo suimtas. Mano paro- 
dytas mandagumas ir gailestis jį paskatino pasitikėti ma- 
nimi. Aš susilaukiau jo simpatijų, ir tos dienos, kai jis 
buvo nuteistas ir pasmerktas mirti, vakarą jis man 
pasakė: 

— Mano vaike, rytoj auštant žandarai mane nuves 
ant ešafoto, ir aš mirsiu, taip niekam ir nepasakęs. kas 
esu. Aš taip noriu. Ir tau to nepasakysiu. Bet aplinkybės 
verčia mane pasitikėti tavimi ir paprašyti, kad išklau- 
sytum mane kaip vyras ir vėliau su vyrišku sąžiningumu 
ir šaltakraujiškumu visa tai išsaugotum. Misija, kurią 
tau pavedu, yra be galo svarbi. Aš tikiu, mano vaike, 
kad tu garbingai susidorosi su šia užduotim ir, kad ir 
kas atsitiktų, išsaugosi paslaptį, nuo kurios labai daug 
kas priklauso. 

— Jis man dar papasakojo, - kalbėjo toliau Dezobas, — 
kad buvo kunigas, ir todėl nesuskaičiuojamų turtų — 
brangakmenių saugotojas. Kiekvienas iš tų brangakme- 
nių, net pats mažiausias, buvo be galo vertingas. Tik įsigyti 
šie akmenys buvo paslėpti pačioje originaliausioje iš visų 
slėptuvėje. Ko krašto užkampyje, atvirame lauke, kur gali 
vaikščioti visi, kas nori, stūksojo vienas iš akmeninių 
stulpų, žymėdavusių ir dabar tebežyminčių tam tikrų 
valdų, laukų, sodų, pievų, miškų ir kitas ribas. Šis grani- 
tinis stulpas buvo beveik visai susmegęs į žemę, apsuptas 
brūzgynų ir viršutiniame gale turėjo dvi ar tris natūralias 
kiaurymes, dabar užsikimšusias žemėmis, kur augo 
smulkūs augalėliai ir laukinės gėlės. 

Kaip tik čia per šias kiaurymes, iš kurių kiekvienąkart 
buvo rūpestingai iškeliami žemių luitai, kad vėl būtų 

galima juos padėti į tą pačią vietą, kaip tik čia, į šią 
atvirame ore esančią taupyklę, buvo dedami nuostabūs 
brangakmeniai. Žinoma, šios ertmės po truputį 
prisipildė, ir kadangi jokios kitos slėptuvės nebuvo, 
keletą metų naujai įsigyti brangakmeniai buvo dedami 
į puošnią medinę dėžutę, kurią pats kunigas keletą 
dienų prieš suėmimą užkasė prie šio stulpo. 

Jis man labai tiksliai nurodė tą vietą ir pasakė for- 
mulę —- vieną žodį, kuris labai aiškiai tą vietą apibūdintų, 
jei aš pamirščiau. 

Tada turėjau pažadėti, kad kai tik grįš ramesni lai- 
kai, - Ojis teisingai numatė, kad tai atsitiks tik po gerų 
dvidešimties metų, — pirmiausia nuvyksiu ten įsitikinti, 
ar viskas tebėra kaip buvę, ir kad nuo to laiko aš kas- 
met dalyvausiu Šv. Velykų sekmadienio rytinėse mišiose 
Gero kaimo bažnyčioje. 

Vieną Šv. Vesykų sekmadienį šalia indo švęstam van- 
deniui aš pamatysiu juodai apsirengusį žmogų. Kai pa- 
sakysiu jam savo vardą, jis mane nuves prie varinio 
septynių žvakių kandeliabro, kuris uždegamas tik per 
didžiąsias šventes. Tada aš turėsiu nedelsdamas patikėti 
jam tą formulę. 

Taip mes turėjome atpažinti vienas kitą. O paskui aš 
jį turėjau nuvesti prie to granitinio stulpelio. Prisiekiau 
savo amžinuoju išganymu, kad tiksliai laikysiuosi gautų 
instrukcijų! Kitą dieną garbusis kunigas užkopė ant 
ešafoto. 

Monsinjore, nors buvau ir labai jaunas, išlaikiau sa- 
vo duotą priesaiką laikyti paslaptį. Kai mano teta iš 
Dezobų giminės mirė, mane paėmė į kariuomenę pul- 
ko sūnumi, ir aš dalyvavau visuose Direktorijos ir Im- 
perijos karuose. Kai būdamas trisdešimt trejų metų Na- 
poleonas žlugo, aš, netekęs savo pulkininko laipsnio, 
pirmiausia nuvykau prie slaptavietės, kur lengvai ra- 
dau granito stulpelį, paskui, 1816 metų Šv. Velykų 
sekmadienį, nuėjau į Gero bažnyčią, kur virš altoriaus 

pamačiau varinį kandeliabrą. Prie švęsto vandens indo 
tą sekmadienį juodai apsirengusio žmogaus nebuvo. 

Aš ten buvau ir kitą Šv. Velykų sekmadienį, paskui 
kasmet per Šv. Velykas, nes per tą laiką nusipirkau Ge- 
ro pilį ir kaip skrupulingas kareivis ėjau sargybą poste, 
kuris man buvo paskirtas. Aš vis laukiau. 

Muonsinjore, štai aš laukiu jau penkiasdešimt penke- 
rius metus. Niekas neatėjo, ir niekuomet negirdėjau kal- 
bant apie ką nors, kas turėtų bent menkiausią sąryšį su 
šia istorija. Stulpelis tebestovi kaip stovėjęs. Kandeliabrą 
Gero zakristijonas uždega per didžiąsias šventes. Bet 
juodai apsirengęs Žmogus į pasimatymą neatėjo. 

Ką aš turėjau daryti? Kur kreiptis? Mėginti ieškoti 
bažnyčios autoritetų pagalbos? Prašyti Prancūzijos ka- 
raliaus audiencijos? Ne, mano misija tiksliai apibrėžta. 
Aš neturiu teisės pasielgti savo nuožiūra. 

Aš tylėjau. Bet kaip mane kamavo sąžinės priekaištai! 
Kokie skausmingi skrupulai! Koks nerimas, kad galiu 
numirti ir nusinešti į kapą tokią siaubingą paslaptį! 

Monsinjore, šįvakar visos mano abejonės ir mano 
skrupulai išsisklaidė. Jūsų atsitiktinis apsilankymas 
šioje pilyje man atrodo nenuginčijama Dievo valios 
apraiška. Jūs kartu esate ir dvasiškoji, ir pasaulietinė 
valdžia. Kaip arkivyskupas, jūs atstovaujate bažnyčiai. 
Kaip senatorius, jūs atstovaujate Prancūzijai. Manau, 
aš nesuklysiu teigdamas, kad šie mano parodymai su- 
domins ir vieną, ir kitą. Nuo šiol jūsų valioje pasirink- 
ti, monsinjore. Tad veikite! Veskite derybas. Ir kai jūs 
man pasakysite, į kieno rankas turi patekti man 
patikėtos saugoti šventenybės, aš jums duosiu visus rei- 
kalingus nurodymus. 

Kardinolas de Bonšozas išklausė jį nepertraukdamas. 
Jis negalėjo susiiaikyti neprisipažinęs riteriui Dezobui, 
kad ši istorija jam atrodo kiek neįtikima. Tada riteris 
išėjo ir po akimirkos sugrįžo su maža puošnia medine 
Dezilių giminės dėžute. 

— Štai dėžutė, apie kurią jis man buvo pasakojęs ir 
kurią aš ten radau. Man pasirodė išmintingiau ją pasi- 
imti su savimi. Neškitės ją, monsinjore, ir pamėginkite 
įvertinti kelis šimtus joje esančių brangakmenių. Tada 
jūs patikėsite, kad mano istorija yra tikra ir kad garbu- 
sis kunigas neklydo, kalbėdamas apie nesuskaičiuo- 
jamus turtus, nes, jo tvirtinimu, granito stulpelyje su- 
talpinta dešimt tūkstančių brangakmenių, tokių pat 
nuostabių kaip ir šie. 

Riterio atkaklumas ir jo pateikti įrodymai įtikino 
kardinolą, ir nuo tol jis įsipareigojo rūpintis šiuo reika- 
lu ir pažadėjo pranešti senukui, kai tik sprendimas bus 
priimtas. 

Pokalbis ir baigėsi šiuo pažadu, kurį arkivyskupas 
buvo tvirtai pasiryžęs išpildyti, bet vėlesni įvykiai 
sulėtino šių planų įgyvendinimą. Šie įvykiai, tu juos 
žinai, tai pirmiausia Prancūzijos ir Prūsijos karo paskel- 
bimas ir visos su tuo susijusios negandos. Valdiškos pa- 
reigos užgriuvo kardinolą visa savo našta. Imperija 
žlugo. Prancūzija buvo nugalėta. O laikas bėgo. 

Kai iškilo giCcsmė Ruanui, kardinolas, norėdamas 
išgabenti į Angliją kažkokius labai svarbius dokumen- 
tus, sugalvojo kartu su jais išsiųsti ir tą riterio dėžutę. 
Gruodžio 4-ąją, tos dienos, kai vokiečiai turėjo įžengti 
į miestą, išvakarėse, kardinolo patikėtinis ponas 
Žoberas pats išvyko kabrioletu į Havrą, kur turėjo sėsti 
į laivą. 

Po dviejų dienų kardinolas sužinojo, kad Žobero la- 
vonas buvo rastas Ruvrėjaus miško dauboje, už dešim- 
ties kilometrų nuo Ruano. Kardinolui atnešė lagaminą 
su dokumentais. O kabrioletas ir arklys dingo. Dingo ir 
puošni medinė Dezilių giminės dėžutė. Surinktais duo- 
menimis, nelaimingasis Žoberas galėjo žūti nuo 
vokiečių kavaleristų rankos, nes kaip tik jie tuomet leis- 
davosi į žygius netoli Ruano ir plėšdavo Havro link 
sprunkančių turtingų buržua vežimus. 

Nelaimės tuo dar nesibaigė. Sausio pradžioje 
kardinolą aplankė riterio Dezobo pasiuntinys. Senu- 
kas nepakėlė savo šalies pralaimėjimo. Prieš mirtį jis 
brūkštelėjo porą vos įskaitomų sakinių: 


Ta formulė, kuri nurodo vietą, yra išgraviruota dėžutės 
viduje... Varinį kandeliabrą aš paslėpiau savo sode. 


Taigi nebeliko jokių pėdsakų. Dėžutė su brangak- 
meniais buvo pavogta, ir nebebuvo jokio įrodymo, kad 
galėtum tvirtinti, jog riterio Dezobo pasakojimas ne iš 
piršto laužtas. Niekas nebuvo matęs ir brangakmenių. 
Ar jie iš tiesų buvo tikri? O galbūt jie egzistavo iš viso 
tik šio riterio vaizduotėje? O gal ta puošnioji dėžutė 
buvo paprasčiausiai prikrauta teatro bižuterijos ir 
spalvotų akmenėlių? 

Kardinolą pamažu apniko abejonės, ir po kurio lai- 
ko jos taip sustiprėjo, kad jis galų gale nusprendė iš 
viso tylėti ir riterio Dezobo pasakojimą laikyti senatvės 
kliedesiu. Juk būtų buvę net pavojinga skleisti tokius 
svaičiojimus. Taigi jis tylėjo. Bet... 

— Bet, — pakartojo Raulis d'Andrezi, kurį tokie 
svaičiojimai, atrodo, be galo sudomino... 

— Bet, - atsakė Žozefina Balzamo, - prieš priimda- 
mas galutinį sprendimą jis parašė šiuos kelis puslapius, 
šiuos prisiminimus, susijusius su jo pokalbiu Gero pily- 
jeir vėlesniais nutikimais, ir šiuos prisiminimus užmiršo 
sudeginti arba pametė. Praėjus keletui metų po jo mir- 
ties, jie buvo atrasti vienoje jo teologijos knygoje, kai jo 
biblioteka buvo parduodama iš varžytynių. 

— Kas juos rado? 

— Bomanjanas. 

Žozefina Balzamo pasakojo šią istoriją nuleidusi 
galvą, truputį monotonišku balsu, tarsi atsakinėdama 
pamoką. Pakėlusi akis ir pamačiusi Raulio veido išraiš- 
ką, ji buvo apstulbinta. 

— Kas tau? - paklausė ji. 

— Tai mane suintrigavo. Tik pagalvok, Žozina, tu tik 
pagalvok, žingsnelis po žingsnelio, sužinoję trijų senukų 
pasakojimus apie paslaptingąją žvakidę, mes grįžtame 
daugiau kaip šimtą metų į praeitį ir priartėjame prie 
legendos, kaip jau sakiau, prie siaubingos viduramžių 
paslapties. Grandinė nenutraukta. Visi žiedai yra savo 
vietose. Štai pasirodė ir paskutinioji grandinės grandis — 
Bomanjanas. Ką jis veikia? Ar reikia jam nurodyti, ko 
vertas jo vaidmuo šioje istorijoje, ar iš viso atimti Šį 
vaidmenį? Ar aš turiu prisijungti prie jo, ar išplėšti iš jo 
žvakidę? 

Raulio pagyvėjimas persidavė ir grafienei de Kaliost- 
ro, bet jis neleido jai net įsiterpti. Tačiau ji dvejojo, nes 
galbūt svarbiausi žodžiai, bent jau patys sunkiausi 
žodžiai, kur kalbama apie jos vaidmenį, nebuvo ištarti. 
Bet jis jai pasakė: 

— Tęsk, Žozina. Mes esame nuostabiam kely. Eiki- 
me kartu, ir laimėjimas bus bendras, jis jau beveik mūsų 
rankose. 2 

Ji pasakojo toliau: 

— Bomanjaną gali apibūdinti vienu žodžiu: garbėt- 
roška. Nuo pat pradžių jis savo tikrąjį pašaukimą - tar- 
nauti Dievui - pavertė tarnavimu savo beribėms garbėt- 
roškos amhicijoms. Ir viena, ir kita jį atvedė į Jėzuitų 
ordiną, kur jis užima gan aukštą postą. Atrastieji me- 
muarai jį apsvaigino. Jam atsivėrė platūs horizontai, 
pasisekė įtikinti kai kuriuos ordino vyresniuosius, 
juos uždegti troškimu surasti turtus, ir pavyko pa- 
siekti, kad savo sumanymui įgyvendinti galėtų nau- 
dotis visomis jėzuitų dispozicijoje esančiomis priemo- 
nėmis. 

Tučtuojau jis subūrė aplink save grupę kilmingesnių 
ir ne tokių kilmingų, daugiau ar mažiau prasiskolinusių 
kaimiečių, ir jiems atskleidė tik dalį viso sumanymo. 
Bomanjanas juos įtraukė į tikrą viskam pasiruošusių 

sąmokslininkų sąjungą. Kiekvienas turėjo savo veiklos, 
savo tyrimo sriti. Bomanjanas jiems negailėjo pinigų. 

Dveji kruopščių ieškojimų metai davė neblogų rezul- 
tatų. Iš pradžių paaiškėjo, kad giljotinuotasis kunigas 
vadinosi brolis Nikolia, jis buvo Fekano abatijos 
iždininkas. Paskui perkračius slaptus archyvus ir senus 
kartuliarus buvo surasta labai įdomi korespondencija — 
visų Prancūzijos vienuolynų vieni kitiems kažkada rašyti 
laiškai, ir iš jų paaiškėjo, kad nuo labai senų laikų visos 
religinės institucijos savanoriškai mokėjo mokesčius, o 
jie suplaukdavo vien tik į Ko šalies vienuolynus. Tai bu- 
vo tarsi bendras iždas, neišsemiamas rezervas, kuris 
padėtų išgyventi galimų antpuolių atveju ir įgalintų pa- 
sirengti kryžiaus žygiams. Šiuos turtus tvarkė iždininkų 
taryba iš septynių narių, bet tik vienas jų Žinojo, kur tie 
turtai slepiami. 

Revoliucija sugriovė visus tuos vienuolynus. Bet tur- 
tai tikrai egzistavo. Brolis Nikolia buvo paskutinysis jų 
saugotojas. 

Po Žozefinos Balzamo žodžių stojo ilga tyla. Raulio 
smalsumas buvo patenkintas, ir jį užplūdo emocijos. 
Iramdydamas entuziazmą jis šnabždėjo: 

— Kaip tai nuostabu! Koks puikus nuotykis! Aš visad 
buvau įsitikinęs, kad praeitis perdavė dabarčiai šiuos 
pasakiškus turtus, kurių paieškos neišvengiamai virto 
neišsprendžiama problema. Argi galėjo būti kitaip? 
Mūsų protėviai neturėjo, kaip kad mes, seifų nei 
Prancūzijos banko rūsių. Jie buvo priversti pasirinkti 
natūralias slėptuves, kur kaupdavo auksą ir brangeny- 
bes, o šią paslaptį užšifruodavo mnemotechnikos for- 
mule, kuri buvo tarsi spynos šifras. Jei atsitikdavo kas 
nors nenumatyto, paslaptis taip ir likdavo paslaptimi, 
o taip sunkiai sukauptas iždas pražūdavo. 

Raulio užsidegimas vis augo, ir jis linksmai plepėjo: 

— Bet taip neatsitiks, Žozefina Balzamo, ir tai yra 
fantastiškiausia! Jeigu brolis Nikolia sakė tiesą, o viskas 

tai liudija, jeigu dešimt tūkstančių brangakmenių buvo 
sumesta į šią nepaprastą taupyklę, ir šį dar iš viduramžių 
atėjusį palikimą reikėtų įvertinti milijaraūu frankų, tai vi- 
sos milijonų vienuolių pastangos, šios didžiulės viso pa- 
saulio krikščionių ir didžiųjų fanatizmo epochų aukos — 
visa tai yra kažkokio granitinio stulpo viduje, vidury 
normandiško va'smedžių sodo! Argi ne nuostabu? 

— Okoks tavo vaidmuo šioje istorijoje, Žozefina Bal- 
zamo? Ką gi tu atnešei? Ar tu turi kokių ypatingų 
nurodymų iš Kaliostro? 

— Tiktai keletą žodžių, - atsakė ji. - Ant lapo, kur aš 
turiu surašytas keturias jo atskleistas mįsles, jis užrašė 
prie šitos ir prie “Prancūzijos Karalių laimė" tokią 
pastabą: “Tarp Ruano, Havro ir Diepo (Marijos Antua- 
netės prisipažinimas)". , 

— Taip, taip, - dusliai pakartojo Raulis, - Ko kraštas... 
senosios upės žiotys... čia viešpatavo ir klestėjo Pran- 
cūzijos karaliai ir vienuoliai. Kaip tik čia buvo paslėptos 
dešimties krikščionybės amžių santaupos... Ten yra dvi 
puošnios dėžutės, aišku, netoli viena kitos, ir kaip tik 
ten aš jas surasiu. 

Paskui, pasisukdamas į Žoziną, tarė: 

— O tuirgi ten ieškojai? 

— Taip, bet be tikslių duomenų... 

— Ir kita moteris ieškojo, kaip ir tu? — paklausė jis, 
žvelgdamas jau tiesiai į akis. - Toji, kuri nužudė du Bo- 
manjano draugus? 

— Taip, — atsakė ji, - markizė de Belmont, kuri, aš 
manau, taip pat yra Kaliostro palikuonė. 

— Tr tu nieko nesuradai? 

— Nieko, kol vieną dieną nesutikau Bomanjano. 

— Bomanjano, kuris norėjo atkeršyti už savo draugų 
mirtį? 

— Taip, - pasakė ji. 

— Ir Bomanjanas po truputį tau patikėjo viską, ką 
pats žinojo? 

— Taip. 

— Jis pats? 

— Jis pats... 

— Ir tu supratai, kad jis siekia to paties tikslo kaip ir 
tu. Tu pasinaudojai jo meile tau, kad išgautum paslaptis. 

— Taip, - atsakė ji atvirai. 

— Tu daug ką statei ant kortos. 

— Aš rizikavau savo gyvybe. Nuspręsdamas mane 
nužudyti, jis, žinoma, norėjo išsilaisvinti nuo meilės be 
atsako, kuri vertė jį kentėti, bet kartu ypač bijojo dėl 
man papasakotų paslapčių. Staiga aš jam tapau priešu, 
galinčiu pirma jo pasiekti tikslą. Tą dieną, kai jis supra- 
to padaręs klaidą, aš ir buvau pasmerkta mirti. 

— Tačiau jo atradimai apsiribojo tik keletu gana 
neaiškių istorinių duomenų? 

— Tiktai šituo. 

— O viena kandeliabro atšaka, kurią aš radau, buvo 
pirmasis tikras daiktinis įrodymas? 

— Pirmasis. 

— Taip ir maniau. Nors nuo jūsų išsiskyrimo jis galėjo 
ir pažengti keletą žingsnių į priekį. 

— Keletą žingsnių? 

— Šiaip ar taip, bent jau vieną žingsnį. Vakar vakare 
Bomanjanas atėjo į teatrą. Kodėl? Ar tik ne dėl to, kad 
Brižita Ruselen ant galvos nešiojo juostą su septyniais 
brangakmeniais? Jis norėjo sužinoti, ką tai reiškia, 1r, 
be abejo, šįryt kaip tik jo paliepimu ir buvo sekamas 
Brižitos namas. 

— Gal taip ir buvo, bet mes nieko negalime sužinoti. 

— Mes galime tai sužinoti, Žozina. 

— Kaip? Iš ko? 

— Iš Brižitos Ruselen. 

Ji sudrebėjo. 

— Brižita Ruselen... 

— Žinoma, - ramiai tarė Raulis, — pakaks tik jos 
paklausinėti. 

— Paklausinėti šios moters" 

— Aš kalbu kaip tik apie ją, o ne kurią nors kitą. 

— Betgi... betgi... vadinasi, ji gyva? 

— Dievaži, gyva! 

Jis vėl atsistojo ir du ar tris kartus apsisuko ant kulnų, 
tarsi ruoštųsi šokti kankaną ar anglų šokį Žigą. 

— Prašau, grafiene de Kaliostro, nesvaidyk man 
įsiutusių žvilgsnių. Jei aš nebūčiau išprovokavęs gan stip- 
raus nervinio sukrėtimo, kad palaužčiau tavo 
pasipriešinimą, tu nebūtum ištarusi nė vieno žodelio 
apie šiuos įvykius, ir kur mes tuomet būtume? Po die- 
nos kitos Bomanjanas užvaldytų milijardą, o Žozefina 
krimstų nagus. Na, aš noriu išvysti linksmą šypsnį vie- 
toj šio neapykantos kupino žvilgsnio. 

Ji sušnabždėjo: 

— Koks tu įžūlus!.. Kaip tu drįsai! O visi šie grasimt- 
mai, šis šantažas, kad priverstum mane prabilti, tebuvo 
komedija? O, Rauli, aš tau niekada neatleisiu. 

— Taip, taip, žinoma, - tarė jis juokaujamu tonu, - tu 
man atleisi. Paprastas mažas padorios meilės įžeidimas, 
nuo to mūsų meilė nepasikeis, mano brangioji! Žmo- 
nėms, mylintiems vienks kitą taip kaip mes, tai nieko 
nereiškia. Vieną dieną vienas truputį įžeidžia, kitą dieną 
kitas... Kol vėl įsiviešpatauja visiška santarvė. 

— Jeigu iki tol tarp jų viskas nebūna baigta, - iškošė 
ji pro sukąstus dantis. 

— Baigta? Todėl, kad aš tau palengvinau prisipaži- 
nimą? Baigta?.. 

Grafienė tebeatrodė tokia užsirūstinusi, kad staiga 
Raulis taip pratrūko juoktis, jog turėjo nutraukti savo 
pasiaiškinimus. Jis ėmė straksėti tai ant vienos kojos, 
tai ant kitos, ir vis mirė juokais: 

— Dieve! Kaip tai juokinga. Madam supyko!.. Bet 
kodėl? Juk kuo daugiau mažyčių išdaigų, tuo geriau?.. 
Dėl niekų jūs pradedate pykti! Ak! Mano geroji Žoze- 
fina, tu mane taip prajuokinai! 

Jijo nebesiklausė. Nebekreipdama į Raulį dėmesio ji 
nutraukė nuo Leonardo rankšluostį ir nupjovė raiščius. 

Leonardas puolė prie Raulio tarsi nuo grandinės pa- 
leistas Žvėris. 

— Neliesk jo! - įsakė ji. 

Jis taip ir sustingo suspaudęs kumščius prie pat Rau- 
lio veido, o tas pro juoko ašaras sumurmėjo: 

— Nagi... iššoko kaip velnias iš tabokinės... 

Nesitverdamas pykčiu, šis Žmogus visas tiesiog drebėjo: 

— Dar pažiūrėsim, ponaiti... Dar pažiūrėsim... po- 
naiti... kas bus po šimto metų... 

— Ir tu skaičiuoji šimtmečiais, ir tu! - pasišaipė Rau- 
lis, - kaip ir tavo globėja... 

— Tu eik, - paliepė grafienė de Kaliostro, stumdama 
Leonardą prie durų. — Eik... Privažiuosi karietą... 

Jie pasikeitė keletu trumpų žodelių Rauliui nesu- 
prantama kalba. Paskui, likusi viena su jaunuoju Rau- 
liu, Žozefina priėjo prie jo ir atšiauriu balsu paklausė: 

— O kas toliau? 

— Toliau? 

— Taip, kokie tavo ketinimai? 

— Betgi visiškai tyri, Žozina, angeliški ketinimai. 

— Gana juokų. Ką tu ketini daryti? Kaip ruošiesi 
veikti? 

Surimtėjęs jis atsakė: 

— Aš veiksiu visai kitaip nei tu, Žozina. Tu niekada 
manimi nepasitikėjai. Aš būsiu tuo, kuo tu nebuvai, 
būsiu sąžiningas draugas, ir man būtų gėda, jei tau 
padaryčiau ką nors blogo. 

— Ką tai reiškia? 

— Tai reiškia, kad aš tuoj užduosiu Brižitai Ruselen 
keletą man būtinų klausimų, ir tu galėsi juos išgirsti. 
Ar sutinki? 

— Taip, - atsakė ji, vis dar suirzusi. 

— Tuomet pasilik čia. Tai ilgai neužtruks. Laikas verčia 
skubėti. 

— Laikas verčia skubėti? 

— Taip, tu tuoj viską suprasi, Žozina. Sėdėk tyliai. 

Raulis skubiai atidarė abejas duris ir paliko jas pra- 
viras, kad Žozefina galėtų išgirsti kiekvieną žodelį, pas- 
kui pasuko prie lovos, kur Valentinos globojama ilsėjosi 
Brižita Ruselen. 

Jaunoji artistė jam nusišypsojo. Nors ir buvo labai 
išgąsdinta ir nieko nežinojo, kas vyko už dvejų durų, 
matydama savo išgelbėtoją ji jautėsi saugi, pasitikėjo 
juo ir tai ją pačią ramino. 

— Aš jūsų nenuvarginsiu, — tarė jis. — Tik vieną ar 
porą minučių. Ar jūs sugebėsite atsakyti? 

— O! Žinoma. 

— Na, tai štai. Jus užpuolė savotiškas pamišėlis, kurį 
sekė policija, ir jis tuoj bus uždarytas. Taigi joks pavo- 
jus nebegresia. Bet aš norėčiau kai ką pasitikslinti. 

— Klauskite. , 

— Kas tai per juosta su brangakmeniais? Iš kur jūs ją 
gavote? | 

— Tai brangakmeniai... kuriuos aš suradau senoje 
puošnioje dėžutėje. 

— Senoje medinėje dėžutėje? 

— Taip, visai suskilusioje ir netgi neužrakintoje. Ji bu- 
vo paslėpta po šiaudais palėpėje, mažame kaimo na- 
melyje, kur gyvena mano mama. 

— Kur? 

— Lilbonoje, tarp Ruano ir Havro. 

— Žinau. O kaip ši dėžutė ten pateko?.. 

— Nežinau. Aš mamos šito nepaklausiau. * 

— Jūs radote brangakmenius tokius, kaip jie atrodo 
dabar? 

— Ne, jie buvo įsodinti į didelius sidabrinius žiedus. 

— O kur tie žiedai? 

— Dar vakar aš juos turėjau savo makiažo dėžutėje 
teatre. 

— O dabar jų nebeturite? 

— Ne, aš juos atidaviau vienam ponui, kuris atėjo 
manęs pasveikinti į mano persirengimo kambarį, ir juos 
atsitiktinai pamatė. 

— Jis buvo vienas? 

— Su dviem ponais. Jis kolekcionierius. Aš jam 
pažadėjau šiandien trečią valandą atnešti septynis bran- 
gakmenius, jis restauruos žiedus. Jis man už juos gerai 
atlygins. 

— Šių žiedų vidinėje pusėje buvo įrašai? 

— Taip... Kažkokie senoviškai užrašyti žodžiai, aš ne- 
atkreipiau į juos dėmesio. 

Raulis kažką pamąstė ir griežtokai užbaigė: 

— Aš jums patariu šios dienos įvykius laikyti visiškoje 
paslaptyje. Antraip šis reikalas galėtų turėti liūdnų 
padarinių ne tik jums, bet ir jūsų motinai. Stebėtina, 
kad ji slėpė savo namuose žiedus, kurie nėra brangūs, 
bet turi didelę istorinę vertę. 

Brižita Ruselen sumišo: 

— Aš esu pasiruošusi juos susigrąžinti. 

— Neverta. Išsaugokite akmenis. O aš eisiu jūsų var- 
du pareikalauti, kad tas ponas grąžintų žiedus. Kur jis 
gyvena? 

— Vožiraro gatvėje. 

— Koks jo vardas? 

— Bomanjanas. 

— Gerai. Ir paskutinis patarimas, panele. Persikelki- 
te kitur. Šis namas stovi per daug atokiai nuo kitų. Ir 
kurį laiką (gal apie mėnesį) pagyvenkite viešbutyje su 
savo tarnaite. Jums ten niekas negrės. Sutinkate? 

— Taip, pone. 

Lauke Žozefina Balzamo įsikibo Rauliui d'Andrezi 
į parankę. Ji atrodė labai paveikta ir visai pamiršusi apie 
kerštą ir pagiežą. Galiausiai ji jam tarė: 

— Jei aš teisingai supratau, tu eisi pas jį? 

— Pas Bomanjaną. 

— Tai beprotybė. 

— Kodėl? 

— Pas Bomanjaną! Bet juk tu žinai, kad jis namie, ir 
dar su dviem kitais. 

— Du plius vienas lygu trys. 

— Prašau tavęs, neik ten. 

— Kodėl? Manai, jie mane suvalgys? 

— Bomanjanas gali bet ko griebtis. 

— Tai ką, jis žmogėdra? 

— O! Nejuokauk, Rauli! 

— Neverk, Žozina. 

Jis jautė, kad ji buvo nuoširdi, ir sugrįžus moteriškam 
švelnumui, pamiršo jų nesutarimus ir baiminosi dėl jo. 

— Neik ten, Rauli, - pakartojo ji. - Aš žinau Boman- 
jano namus. Trys banditai tave taip puls, kad niekas 
negalės tavęs apsaugoti. 

— Juo geriau, -- tarė jis, - kadangi niekas nebegalės 
apginti būtent jųjų. 

— Rauli, Rauli. Tu juokauji, tačiau... Ė 

Jis ją prispaudė prie savęs. 

— Paklausyk, Žozina, aš paskutinis prisijungiau prie 
šios milžiniškos aferos, kai aistros jau virė, ir atsidūriau 
tarp dviejų galingų organizacijų - tavosios ir Bomanja- 
no. Aišku, abi jos nenori priimti ir pasveikinti manęs, 
trečiojo vagišiaus... Ir jei aš nepasikliausiu tik savimi ir 
nesiimsiu ryžtingų priemonių, manęs laukia liūdna baig- 
tis. Tad leisk man pačiam susitvarkyti su mūsų priešu 
Bomanjanu taip, kaip aš susitvarkiau su savo drauge 
Žozefina Balzamo. Aš esu šio to vertas, ar ne, ir tu ne- 
gali paneigti, kad mano lanke dar yra keletas strėlių... 

Tai buvo naujas įžeidimas. Ji paleido jo ranką, ir da- 
bar jie tylėdami Žžingsniavo vienas greta kito. 

Sielos gilumoje Raulis klausė savęs, ar tik ši skais- 
taus veido mot.ris, kurią jis taip karštai mylėjo ir ku- 
rios buvo taip Karštai mylimas, kaip tik ir nebus pats 
negailestingiausias jo priešas. 


IX 


Nuo didingo iki juokingo — 
vienas žingsnis 


— Ar ponas Bomanjanas čia gyvena? 

Durų langelis prasivėrė ir už jo grotelių pasirodė se- 
no tarno veidas. 

— Čia. Bet jis nepriima. 

— Pasakykite jam, kad atėjau siunčiamas panelės 
Brižitos Ruselen. 

Bomanjano butas užėmė visą pirmąjį namo aukštą. Čia 
nebuvo nei durininko, nei durų skambučio. Priešais ma- 
syvias duris su grotuotu lyg kalėjimo langeliu kabojo 
geležinis plaktukas, kuriuo turėdavo pabelsti visi atėjusieji. 

Raulis laukė ilgiau kaip penkias minutes. Jaunuolio 
vizitas, O dar su žinia iš jaunosios artistės, turėjo suin- 
triguoti tris asmenis. 

— Pone, prašom duoti savo vizitinę kortelę, - sugrįžęs 
paprašė tarnas. 

Raulis padavė savo kortelę. 

Vėl reikėjo ilgokai palaukti. Paskui subildėjo atitrau- 
kiami skląsčiai, sužvangėjo atkabinama durų grandinėlė, 

1r Raulis buvo įvestas į erdvų, gerai išvaškuotą vestibiulį, 
panašų į vienuolyno priimamąjį, kurio sienos šlapiavo. 

Jie praėjo daugybę durų. Paskutiniosios buvo dvigu- 
bos, apmuštos oda. 

Senasis patarnautojas atidarė šias duris ir, praleidęs 
Raulį, vėl uždarė jas jam už nugaros. Jaunuolis liko vie- 
nas akis į akį su trim savo priešais — kaipgi kitaip jis 
galėjo vadinti šiuos žmones, iš kurių mažiausiai du sekė 
jo atėjimą ten, apačioje, tarsi pasiruošę pulti boksinin- 
kai. 

— Tai jis! Tai tikrai jis! - sušuko Godfrua d'Etigas, iš 
pasiutimo pašokęs. - Bomanjanai, tai jis, tas žmogus iš 
Gero, kuris pavogė vieną kandeliabro žvakidę. O! Koks 
jis įžūlus! Ką jūs ketinate daryti šiandien? Jei jūs atėjote 
prašyti mano dukters rankos... 

Raulis juokdamasis atsakė: 

— Betgi, pone, jūs tik apie tai ir galvojate? Panelei 
Klarisai aš jaučiu pačius nuoširdžiausius jausmus, ir 
širdyje su pagarba tebepuoselėju tą pačią viltį. Bet 
šiandien ne taip, kaip tą dieną, mano tikslas - ne 
piršlybos. 

— Tuomet koks yra jūsų tikslas?.. - burbtelėjo baro- 
nas. 

— Tą dieną Gero pilyje mano tikslas buvo uždaryti 
jus rūsyje. Šiandien... 

Bomanjanas turėjo įsikišti, nes Gedfrua d'Etigas 
puolė prie įsibrovėlio. 

— Palikime tai, Godfrua. Sėskite, ir ką gi ponas galėtų 
mums pasakyti apie šio vizito tikslą? 

Jis pats atsisėdo prie savo rašomojo stalo. Raulis ir- 
gi įsitaisė pasiūlytoje vietoje. 

Prieš pradėdamas kalbėti jis trumpai peržvelgė savo 
pašnekovus - jie atrodė šiek tiek pasikeitę nuo susirin- 
kiimo pas baroną d'Etigą laikų. Svarbiausia, baronas bu- 
vo susenęs, jo skruostai susiraukšlėjo, o akys vienu me- 
tu pasirodė paklaikusios, ir tai sukrėtė Raulį. Įkyri min- 

tis, sąžinės graužimas - tai priežastys, dėl kurių Boman- 
janą krečia drugys, jam nuolat neramu: šitai Raulis 
manė visiškai įžvelgęs iškankintame Bomanjano veide. 

Tačiau jis labiau valdėsi. Jei Žozinos mirties prisimi- 
nimas jį ir persekiojo, tai turėjo būti greičiau ginčas su 
sąžine, kur smerkiami savi poelgiai, bet patvirtinama 
savo teisė. Tai grynai vidinė drama, kuri nepalietė šio 
vyriškio išorės ir negalėjo pažeisti jo pusiausvyros, ne- 
bent tik protarpiais ar krizių metu. 

“Čia ir dabar, - pagalvojo Raulis, - aš turiu juos 
įveikti, jei noriu laimėti. Jis arba aš, reikia, kad vienas 
iš mudviejų pasitrauktų". 

Ir kai Bomanjanas vėl paklausė: 

“Kojiūs norite? Panelės Ruselen vardas jums padėjo 
prasibrauti pas mane. Su kokiais ketinimais?“", — jis 
drąsiai atsakė: 

— Pone, aš noriu pratęsti tą pokalbį, kurį jūs vakar 
vakare pradėjote su ja Varjetė teatre. 

Ataka buvo nukreipta tiesiai į tikslą. Bet Bomanja- 
nas nesistengė nuo jos pasislėpti. 

— Aš manau, - tarė jis, - kad šis pokalbis tegali būti 
pratęstas tik su ja pačia, ir tik jos vienos aš laukiau. 

— Panelę Ruselen sulaikė svarbi priežastis, - tarė 
Raulis. 

— Labai svarbi priežastis? 

— Taip. Ją ką tik kėsinosi nužudyti. 

— Nejaugi? Ką jūs sakote? Mėgino ją nužudyti? O 
už ką? 

— Iš jos norėjo atimti septynis brangakmenius, taip 
pat kaip jūs ir šie ponai paėmėte iš jos septynis Žiedus. 

Godfrua ir Oskaras de Beneto subruzdo savo kėdėse. 
Bomanjanas susitvardė, bet su nuostaba Žiūrėjo į šį 
ir arogancijos pavidalą. Bet kuriuo atveju priešininkas 
atrodė jam toks nereikšmingas, kad neleidžiančiu 
prieštarauti tonu pareiškė jam: 

— Štai jau antrą kartą, pone, jūs kišate snapą, kur 
nereikia, ir dar tokia maniera, kad, be abejo, verčiate 
jus pamokyti taip, kaip nusipelnėte. Pirmąjį kartą, Ge- 
ro pilyje, įvilioję mano draugus į žabangas, jūs užgrobėte 
mums priklausiusį daiktą, ir tai įprastine kalba vadina- 
ma visai paprastai - kvalifikuota vagystė. Šiandien jūsų 
agresija dar labiau papiktinanti, nes jūs atėjote mus 
užgaulioti tiesiog į akis be mažiausio preteksto, ir pa- 
kankamai gerai: žinodamas, kad mes nepavogėme šių 
žiedų, 0 ji mums juos atidavė. Ar jūs galėtumėte pasa- 
kyti, kokie yra tokio jūsų elgesio motyvai? 

— Jūs irgi pakankamai gerai žinote, - atsakė Raulis, — 
kad iš mano pusės nėra buvę nei vagystės, nei agresi- 
jos, tai tik pastangos pasiekti tą patį tikslą kaip ir jūsų. 

— O! Jūs siekiate to paties tikslo kaip ir mes? — 
paklausė Bomanjanas truputį tyčiodamasis. - Prašom 
pasakyti, koks gi tai tikslas? 

— Atrasti dešimt tūkstančių brangakmenių, paslėptų 
tuščiaviduriame granito stulpelyje. 

Šis smūgis Bomanjaną išmušė iš vėžių, ir jo elgesys ir 
tylėjimas išdavė jį pasijutus gan nekaip. O Raulis puolė: 

— Taip, mes abu ieškome nuostabaus senųjų vienuo- 
lynų lobio, ir taip jau atsitiko, kad mūsų keliai susikir- 
to, ir mes patyrėme šoką. Tai toks reikalas. 

Vienuolynų lobis! Granitinis stulpelis! Dešimt 
tūkstančių brangakmenių! Kiekvienas žodis tvojo Bo- 
manjanui tarytum vėzdas. Taigi jie dar turi skaitytis su 
šiuo varžovu! Grafienė de Kaliostro išnyko iš akiračio, 
bet kovoje dėl milijonų pasirodė kitas konkurentas! 

Godfrua d'Etigas ir Beneto svaidė įtūžusius žvilgsnius 
ir pūtė savo atletiškas krūtines, pasiruošę kovai. 

Bomanjanas visomis išgalėmis mėgino išlikti šalta- 
kraujiškas, jausdamas tai esant būtina. 

— Pasakos! — tarė jis, mėgindamas kalbėti įtikinamai 
ir sumegzti savo minčių giją. - Bobų paistalai! Bobučių 
pasakos! Ir tam jūs gaištate laiką? 

— Aš negaištu jo daugiau nei jūs, - replikavo Raulis, 
nenorėdamas, kad Bomanjanas atgautų pasitikėjimą sa- 
vimi ir nepraleisdamas progos jį sugluminti. - Ne dau- 
giau nei jūs visi, vien tik ir tesirūpinantys, kaip atrasti šį 
lobį... ne daugiau nei kardinolas de Bonšozas, kurio pa- 
sakojimas buvo visai ne bobučių pasakos! Ir ne dau- 
giau nei tuzinas draugų, kurių vadas ir įkvėpėjas csate 
jūs. 

— Pone Dieve, - ironiškai šūktelėjo Bomanjanas, — 
jūs viską Žinote! 

— Kur kas daugiau, nei jūs manote! 

— Ir kas gi jus informuoja? 

— Viena moteris! 

— Viena moteris? 

- Žozefina Balzamo, grafienė de Kaliostro. 

— Grafienė de Kaliostro? — sušuko apstulbintas Bo- 
manjanas. - Jūs ją pažinojote? 

Raulio planas pavyko. Užteko šiame ginče tik 
paminėti Kaliostro vardą, kad priešininkas suglumtų, 
ir šis suglumimas buvo toks didelis, kad Bomanjanas 
(koks nepaaiškinamas neatsargumas!) prakalbo apie 
grafienę de Kaliostro būtuoju laiku - kaip apie mirusią. 

— Jūs ją pažinojote? Kur? Kada? Ką ji jums pasakė? 

— Aš susipažinau su ja praėjusios žiemos pradžioje, 
kaip ir jūs, pone, - atsakė Raulis, anaiptol nesitraukda- 
mas. — Ir visą šią Žiemą, iki to momento, kol turėjau 
laimės sutikti barono d'Etigo dukterį, aš beveik kas- 
dien mačiausi su ja. 

— Jūs meluojate, pone, - ištarė Bomanjanas. - Ji 
negalėjo kasdien matytis su jumis. Ji man būtų paminė- 
jusi jūsų vardą! Aš buvau gan artimas jos draugas, ji 
nebūtų slėpusi nuo manęs tokių dalykų! 

— Bet ji tai nuslėpė. 

— Tai įžeidimas! Jūs norite priversti mane galvoti, kad 
jūsų santykiai buvo intymūs! Tai melas, pone, tai 
neįmanomas dalykas! Žozefinai Balzamo galima prikišti 


134 Maurice Leblanc 


daug ką: jos koketiškumą, jos klastingumą, bet tik ne 
ištvirkavimą. 

— Meilė - tai ne ištvirkavimas, - ramiai atsakė Rau- 
lis. 

— Apie ką jūs kalbate? Meilė? Žozefina Balzamo jus 
mylėjo? 

— Taip, pone. 

Bomanjanas nebesusivaldė. Jis ėmė mosikuoti 
kumščiu Rauliui panosėje. Savo ruožtu draugai jį ra- 
mino, bet jis visas drebėjo iš pykčio, prakaitas upeliais 
tekėjo per veidą. 

“Jis mano rankose", - pagalvojo laimingas Raulis. 
Kai kalba sukosi apie nusikaltimą ir sąžinės graužimą, 
jis neišsidavė. Bet jį tebekamuoja meilė, ir aš dabar da- 
rysiu su juo, ką panorėsiu. 

Praėjo pora minučių. Bomanjanas nusišluostė veidą, 
paskui išmaukė stiklinę vandens ir supratęs, kad priešas 
ne toks jau silpnas, kaip atrodė, pakeitė taktiką ir vėl 
prabilo: 

— Mes nuklydome, pone. Jūsų jausniai grafienei de 
Kaliostro neturi nieko bendra su tuo, apie ką šiandien 
kalbame. Bet aš noriu grįžti prie savo pirmojo klausi- 
mo: ką jūs ketinate daryti? 

— Viskas laba: paprasta, - atsakė Raulis, - užtenka ir 
trumpo paaiškinimo. Jei kalbėsime apie viduramžių 
bažnyčios turtus, tokius turtus, kuriuos jūs pats norite 
atiduoti į Jėzuitų ordino kasas — tai buvo taip: šios iš 
visų provincijų plaukiančios aukos būdavo siunčiamos 
į septynis didžiausius Ko krašto vienuolynus ir sudarė 
bendrą didžiulį “lobį". Jį valdė vadinamieji septyni de- 
leguoti valdytojai, kurių vienas žinojo seifo vietą ir spy- 
nos šifrą. Kiekvienas vienuolynas turėjo vyskupo arba 
ganytojiškąjį žiedą, kurį perduodavo iš kartos į kartą 
kaip tik šiems įgaliotiniams. Kaip šios misijos simbolis 
šią septyneto tarybą reprezentavo septynių žvakių kan- 
deliabras, kurio kiekvienoje atšakoje (prisiminkime 

hebrajų liturgiją ir Mozės šventyklą), buvo tos pačios 
spalvos ir rūšies brangakmenis, kaip ir viename iš žiedų. 
Zvakidėje, kurią aš radau Gero pilyje, yra raudonos 
spalvos brangakmenis, netikras granatas, ir jis yra šio 
vienuolyno reprezentacinis akmuo. Kita vertus, mes 
žinome, kad brolis Nikolia, paskutinysis Ko krašto 
vienuolynų valdytojas, buvo Fekano abatijos vienuolis. 
Jūs sutinkate su manimi? 

— Taip. 

— Vadinasi, pakanka tik sužinoti tų septynių abatijų 
pavadinimus, kad sužinotum septynias vietoves, kur 
ieškojimai gali būti sėkmingi. O šie septyni pavadini- 
mai yra išgraviruoti vidinėje pusėje tų septynių žiedų, 
kuriuos Brižita Ruselen jums atidavė teatre vakar va- 
kare. Štai šiuos septynis žiedus aš ir prašau duoti man 
apžiūrėti. 

— Kitaip tariant, - iškošė Bomanjanas, - tai, ko mes 
ieškojome ilgus ilgus metus, jūs norite nušauti pirmu 
šūviu! 

— Tikrai taip. 

— Ojei aš nesutiksiu parodyti? 

— Atleiskite, jūs nesutiksite? Aš galiu atsakyti tik tuo- 
met, kai gausiu formalų atsakymą. 

— Aišku, aš nesutiksiu. Jūsų prašymas visiškai kvai- 
las, ir aš kategoriškai jį atmetu. 

— Tada aš jus išduosiu. 

Bomanjanas atrodė pritrenktas. Jis žiūrėjo į Raulį 
taip, tarsi turėtų reikalą su pamišėliu. 

— Jūs mane išduosite... Ką tai reiškia? 

— Aš jus visus tris išduosiu. 

— Visus tris? — nusišaipė jis. - Bet kokiu pagrindu, 
mano ponaiti? 

- Aš jus visus tris išduosiu kaip Žozefinos Balzamo, 
grafienės de Kaliostro, žudikus. 

Jokio protesto. Jokio maišto. Godfrua d'Etigas ir jo 
pusbrolis Beneto tarsi dar giliau nugrimzdo į savo 

krėslus. Bomanjanas buvo išblyškęs it numirėlis, ir jo 
ironija virto siaubinga grimasa. 

Jis atsistojo, pasuko spynoje raktą ir įsidėjo jį į kišenę. 
Tai turėjo šiek tiek apraminti abu jo sėbrus. Tas smur- 
tas, kurį, atrodo, pranašavo šis jų vado poelgis, juos 
padrąsino. 

Raulis išdrįso pajuokauti. 

— Pone, - tarė jis, - kai naujokas atvyksta į pulką, ji 
sodina ant arklio be balnakilpių, kol šiam išgaruoja bet 
koks pasitikėjimas savimi. 

— Ką tai reiškia? 

— O štai ką: aš prisiekiau niekada nesinešioti revol- 
verio iki tos dienos, kol visose situacijose galėsiu pasi- 
kliauti tik savo protu. Taigi aš jus perspėjau: aš be 
balnakilpių... tiksliau, be revolverio. Jūs trys, ir visi trys 
ginkluoti, o aš esu vienas. Taigi... 

— Taigi pakaks žodžių, —- grasinamai pertraukė Bo- 
manjanas. - Pateikite faktų. Jūs mus kaltinate nužudžius 
grafienę de Kaliostro? 

— Taip. 

— Jūs turite įrodymų šiam stulbinančiam kaltinimui 
paremti? 

— Taip, turiu. 

— Aš klausau. 

— Tai štai. Prieš keletą savaičių klaidžiojau aplink ba- 
rono d'Etigo valdas, tikėdamasis, kad galėsiu netyčia 
sutikti panelę d'Etig, ir pamačiau vieno iš jūsų draugų 
važnyčiojamą karietą. Ji įsuko į barono kiemą. Aš taip 
pat. Moteris, Žozefina Balzamo, buvo įnešta į senovi- 
nio bokšto salę, kur jūs visi buvote susirinkę vadinama- 
jam tribunolui. Šis procesas buvo pats klastingiausias 
ir nesąžiningiausias, koks tik gali būti. Jūs buvote 
viešasis kaltintojas, pone, ir jūs griebėtės apgavysčių 1r 
tuščiažodžiavote, kol įtikinote, kad ši moteris buvo jūsų 
meilužė. O šiems dviem ponams buvo skirtas budelių 
vaidmuo. 

— Įrodymų! Įrodymų! - sugriežė dantimis Bomanja- 
nas, O jo veidas tapo neatpažįstamas. 

— Aš ten buvau, gulėjau senovinio lango nišoje tie- 
siai VITŠ jūsų galvos, pone. 

— Tai neįmanoma! - suburbėjo Bomanjanas. - Jei tai 
tiesa, jūs turėjote pamėginti įsikišti ir ją išgelbėti. 

— Išgelbėti? - paklausė Raulis, nenorėdamas atskleis- 
ti visų savo kortų. — Aš, kaip ir kiti jūsų draugai, ma- 
niau, kad jūs nutarėte uždaryti ją į pamišėlių namus 
Anglijoje. Palikau savo slėptuvę tuo pat metu kaip ir 
visi. Aš bėgau iki pat Etreto, išsinuomojau valtį ir vaka- 
re nusiyriau prie tos anglų jachtos, apie kurią jūs 
kalbėjote ir kurios kapitoną rizikavau išgąsdinti. Bet 
tai buvo klaidingas manevras, kuris kainavo gyvybę šiai 
nelaimingajai. Tik vėliau perpratau niekšišką jūsų 
gudrybę ir galėjau atkurti nusikaltimą su visomis siau- 
bingomis smulkmenomis — apie jūsų dviejų bendrų 
nusileidimą Klebono laiptais, apie tą kiaurą valtį ir 
paskandinimą... 

Visi trys vyriškiai klausėsi jo su baime akyse, po 
truputį stumdami savo kėdes artyn vieną prie kitos. Be- 
neto pastūmė stalą ir tarsi atsitvėrė nuo jaunuolio. Rau- 
lis pastebėjo, kokia baisi grimasa perkreipė Godfrua 
d'Etigo veidą. 

Dabar būtų užtekę Bomanjanui tik duoti ženklą, kad 
baronas nutaikytų revolverį ir nesvarstydamas šautų 
Rauliui į galvą... 

Galbūt kaip tik tai 1r privertė Bomanjaną atidėti tokį 
nurodymą. Jis iškošė pro dantis: 

— Aš jums dar kartą kartoju, pone, kad jūs neturite 
teisės taip elgtis ir kištis ten, kur jums nepridera. Bet aš 
nenoriu meluoti ir neigti to, kas buvo. Tiktai... tiktai 
nesuprantu, kaip jūs, žinodamas tokią paslaptį, drįstate 
būti čia ir mus provokuoti? Juk tai beprotybė! 

— Kodėl gi, pone? - naiviai paklausė Raulis. 

— Todėl, kad jūsų gyvybė dabar mūsų rankose. 

Jis gūžtelėjo pečiais: 

— Mano gyvybei negresia pavojus. 

— Tačiau mes esame trise ir nelabai nuolaidūs, jei 
kalba sukasi apie mūsų saugumą. 

— Aš niekuo nerizikuoju ir manau, kad jūs esate ma- 
no gynėjai. 

— Tuo jūs visiškai įsitikinęs? 

— Taip, kadangi jūs manęs dar neužmušėte po viso 
to, ką aš pasakiau. 

— Ojei aš nuspręsiu tai padaryti? 

— Po valandos jūs visi trys būsite sulaikyti. 

— Nagi! 

— Aš turėjau garbės jums tai pasakyti. Dabar yra ke- 
turios valandos penkios minutės. Vienas mano drau- 
gas dabar vaikšto prie policijos prefektūros. Jeigu be 
penkiolikos minučių penktą aš nenueisiu į susitikimą 
su juo, jis viską praneš kriminalinei policijai. 

— Melas! Tauškalai! — sušuko Bomanjanas, kuris 
atrodė atgaunąs viltį. - Mane visi pažįsta. Kai tik jūsų 
draugas paminės mano vardą, policijoje iš jo tik pasi- 
juoks. 

— Jis bus išklausytas. 

— Palauksim... - sumurmėjo Bomanjanas ir pasisuko 
Godfrua d'Etigo link. 

Galbūt tuoj bus paskelbtas mirties nuosprendis. Rau- 
lis mėgavosi pavojumi. Dar keletas sekundžių, ir tas 
ženklas, kurį buvo atitolinęs savo nepaprastai šalta- 
kraujišku elgesiu, bus duotas. 

— Dar vieną Žodį, - ištarė jis. 

— Kalbėkite, —- nepatenkintas suurzgė Bomanjanas. — 
Bet tik su sąlyga, kad tas žodis bus įrodymas prieš mus. 
Aš nebenoriu girdėti daugiau kaltinimų. Prisiimu 
atsakomybę dėl viso šito ir dėl to, ką gali galvoti teisin- 
gumas, bet aš noriu įrodymo, kuris parodytų man, kad 
negaištu veltui laiko diskųtuodamas su jumis. Nedel- 
siant įrodymų, 0 iei ne... 

Jis vėl pakilo iš savo vietos. Raulis atsistojo tiesiai 
priešais jį ir atkakliai, valdingai tarė: 

— Įrodymą... O jei ne - mirtis, ar ne? 

— Taip. 

— Štai mano atsakymas. Septyni žiedai dabar pat. Jei 
ne... 

— Jei ne? 

— Mano draugas perduos policijai laišką, kurį jūs 
parašėte baronui d'Etigui. Šiame laiške jam nurodėte, 
kaip pagrobti Žozefiną Balzamo, ir vertėte ją nužudyti. 

Bomanjanas suvaidino esąs nustebęs. 

— Laišką? Patarimus nužudyti? 

— Taip, - patvirtino Raulis, - savotiškai užšifruotą laišką, 
bet užteko tik praleisti nieko nereiškiančius sakinius. 

Bomanjanas prapliupo juoku. 

— Ak! Taip, aš Žinau... aš prisimenu... keverzonės. 

— Ši keverzonė ir yra tas nepaneigiamas įrodymas, 
kurio jūs prašote. 

— Iš tiesų, iš tiesų, prisipažįstu, - kaip visada ironiškai 
ištarė Bomanjanas. — Tik aš nebe mokinys ir ėmiausi 
atsargumo priemonių. Šį laišką baronas d'Etigas man 
grąžino prieš susirinkimą. 

— Jums grąžino kopiją, 0 aš išsaugojau originalą, kurį 
radau jo rašomojo stalo slaptavietėje. Ir šį originalą ma- 
no draugas nuneš į policiją. 

Aplink Raulį susidaręs ratas buvo pralaužtas. Dviejų 
pusbrolių veiduose žiaurumą pakeitė baimė ir nerimas. 
Raulis galvojo, kad dvikova buvo baigta ir baigta be ypa- 
tingos kovos. Keletas susikirtimų kardais, keletas 
klaidinančių judesių. Ne vienas prieš vieną. Viskas taip 
puikiai pavyko, savo apsukriais manevrais Raulis taip 
gerai prispyrė Bomanjaną, kad, apimtas tokios paki- 
lios dvasinės būsenos, nebegalėjo blaiviai visko pasver- 
ti ir įžiūrėti priešininko silpnųjų pusių. 

Kad ir tas laiškas: Raulis tvirtino turįs originalą. Bet 
kuo jis rėmėsi taip tvirtindamas? Niekuo. Tokiu būdu 

Bomanjanas, reikalavęs nepaneigiamų ir apčiuopiamų 
įrodymų, staiga, Raulio gudrybių paveiktas, pasitenki- 
no vieninteliu Raulio tvirtinimu. 

Iš tikrųjų jis netikėtai atsitraukė, be derybų ir be 
abejonių. Jis atidarė stalčių, paėmė septynis žiedus ir 
paprasčiausiai pasakė: 

— Kur garantija, kad jūs nepanaudosite šio laiško 
prieš mus? 

— Mano žodžiai, pone, ir beje, tarp mūsų kalbant, 
aplinkybės juk keičiasi. Kitą kartą jūs galite būti 
pranašesnis. 

— Galite tuo neabejoti, pone, — valdydamas pyktį 
atsakė Bomanjanas. 

Raulis pagriebė žiedus drebančia ranka. Iš tikrųjų 
visų jų vidinėje pusėje buvo išgraviruoti vardai. Ant po- 
piergalio jis greitai užsirašė septynių abatijų pavadini- 
mus: 

Fekanas 

Sen Vandnilis 

Žiumježas 

Valmontas 

Kriušė le Valasas 

Montiviljė 

Sen Žorž de Bošenvilis 

Bomanjanas buvo paskambinęs tarnui, bet sulaikė jį 
koridoriuje ir, priėjęs prie Raulio, tarė: 

— Bet kuriuo atveju turiu pasiūlymą... Jūs žinote, kiek 
mes dėjome pastangų. Jūs tiksliai žinote, kur mes da- 
bar esame ir kad tikslas yra nebe taip jau toli. 

— Ir aš taip manau, - pasakė Raulis. 

— Tai štai. Ar jūs būtumėte pasiruošęs, - aš kalbu 
tiesiai, — užimti vietą tarp mūsų? 

— Tokiomis pat teisėmis kaip ir jūsų draugai? 

— Ne. Tokiomis pat teisėmis kaip aš. 

Pasiūlymas buvo sąžiningas, Raulis tai jautė ir buvo 
pamalonintas, kad jam suteikta tokia garbė. Galbūt jis 

būtų sutikęs, jei nebūtų Žozefinos Balzamo. Bet tarp 
jos ir Bomanjano visiška santarvė buvo neįmanoma. 

— Aš jums dėkoju, - tarė Raulis, — bet dėl ypatingų 
priežasčių privalau atsisakyti jūsų pasiūlymo. 

— Taigi būsite mano priešas? 

— Ne, pone, konkurentas. 

— Priešas, - primygtinai pakartojo Bomanjanas, - va- 
dinasi, turi būti... 

— Turi būti žiūrima kaip į grafienę de Kaliostro, — 
pertraukė Raulis. 

— Jūs tai pats pasakėte, pone. Jūs žinote, kad mūsų 
tikslo didybė pateisina priemones, kurių kartais būname 
priversti griebtis. Jeigu vieną gražią dieną jos bus nu- 
kreiptos prieš jus, pats būsite kaltas. 

— Pats būsiu kaltas. 

Bomanjanas pašaukė tarną. 

— Palydėkite poną. 

Raulis tris kartus žemai nusilenkė ir nuėjo ilgu kori- 
doriumi iki durų su praviru langeliu. Čia jis paprašė 
senojo tarno: 

— Sekundėlę, mano drauge, malonėkite luktelėti. 

Tada skubiai nuėjo atgal rašomojo stalo link, kur 
tebesėdėjo trys vyriškiai, ir, stabtelėjęs prie slenksčio, tarė: 

— Beje, kai dėl to garsiojo kompromituojančio laiško, 
tai aš jūsų ramybės dėlei turiu prisipažinti, kad niekuo- 
met neturėjau jo kopijos, vadinasi, mano draugas negali 
turėti jokio originalo. Ir pabaigai: ar jūs nemanote, kad 
tik aš sugalvojau visą šią istoriją apie draugą, kuris vaikšto 
netoli prefektūros ir laukia manęs sutartu laiku? Miego- 
kite ramiai, ponai, bus malonu jus vėl pamatyti. 

Jis uždarė duris prieš pat Bomanjano nosį ir išėjo, 
tam dar nespėjus įspėti tarno. 

Ir antrasis mūšis buvo laimėtas. 

Gatvės gale jo laukė Žozefina Balzamo, kuri ir buvo 
atvežusi jį pas Bomanjaną. Ji sėdėjo fiakre, pro dureles 
buvo matyti jos palenkta galva. 

— Vežėjau, - įsakė Raulis, - Sen Lazaro stotis, prie 
pagrindinio išėjimo! 

Jis įšoko į karietą ir tučtuojau nesitverdamas 
džiaugsmu pergalingai sušuko: 

— Žiūrėk, brangioji, štai septyni mums reikalingi pa- 
vadinimai. Štai sąrašas. Imk. 

— Nejaugi? 

— Taip, taip. Antroji pergalė tą pačią dieną, ir kokia 
pergalė! Dieve mano! Kaip lengva apgauti žmones! 
Truputį drąsos, keletas gerų idėjų, šiek tiek logikos ir 
tvirtas noras kuo greičiau pasiekti tikslą. Ir kliūtys pačios 
pasitraukia. Bomanjanas sukčius, ar ne? Et! Jis pasidavė 
kaip ir tu, mano geroji Žozina. Nagi? Tavo mokinys da- 
ro tau garbę? Du puikiausius mokytojus, Bomanjaną ir 
Kaliostro dukterį, sutriuškino, sutrynė į miltelius mo- 
kinys! Ką tu pasakysi, Žozefina? 

Jis pats save pertraukė: 

— Brangioji, tu nenori, kad aš taip kalbėčiau? 

— Ne, ne, - atsakė ji šypsodamasi. 

— Tu nebepyksti dėl tos nesenos istorijos? 

— O! - atsiduso ji. - Neklausinėk manęs tiek daug! Tu 
pamatysi, nereikia žeisti mano savigarbos. Ašjos turiu daug 
ir esu kerštinga. Bet su tavimi viskas kitaip, aš negaliu 1l- 
gai pykti. Tu kažką slepi savyje, o tai mane nuginkluoja. 

— Bomanjanas nenuginkluotas, po velnių! 

— Bomanjanas - vyras. 

— Na, gerai! Aš skelbsiu karą vyrams! Aš išties ma- 
nau, kad esu tam sutvertas, Žozina! Taip, nuotykiams, 
pergalėms, viskam, kas nepaprasta ir neįtikima. Aš 
jaučiu, kad nėra tokios situacijos, iš kurios negalėčiau 
išpešti sau naudos. Taigi, Žozina, juk didelė pagunda 
stoti į kovą, kai esi įsitikinęs savo pergale? 

Vežimas lėkė siauromis gatvelėmis kairiuoju Senos 
krantu, paskui pervažiavo į dešinįjį. 

— Ir aš laimėsiu, Žozina, nuo šiandien - visada. Visi 
koziriai mano rankose. Po keletos valandų aš išlipsiu 

Lilbonoje. Aš susirasiu našlę Ruselen ir, norės ji to ar 
ne, apžiūrėsiu tą medinę Dezilių dėžutę, ant kurios 
išgraviruotas paslaptingas žodis. Taip ir bus! Su šiuo 
žodžiu ir septynių abatijų pavadinimais, velniai rautų, 
aš būtinai laimėsiu! 

Žozina juokėsi iš jo entuziazmo. Raulis džiūgavo. 
Jis pasakojo apie savo dvikovą su Bomanjanu. Jis bu- 
čiavo jaunąją moterį, nėrėsi iš kailio praeivių akivaiz- 
doje, atsidarė langą, apibarė vežiką, kurio arklys šliaužė, 
anot jo, “kaip sraigė". 

— Nagi, šuoliais, senas kelme! Kaip! Tu turi garbės 
vežti savo vežime Sėkmės dievą ir Grožio karalienę, o 
tavo žirgas nebelekia šuoliais! 

Ekipažas važiavo Operos aveniu, kirto Pti Šamp ir 
Kapucinų gatves. Komarteno gatve arklys pasileido 
šuoliais. 

— Puiku! - šaukė Raulis. - Be dvylikos minučių penk- 
ta valanda. Mes tuoj pasieksime savo tikslą. Žinoma, 
Lilbonoje tu eisi su manimi? 

— Nėra reikalo. Užteks, jei vienas iš mūsų bus ten. 

— Na gerai, - tarė Raulis, - tu pasitiki manimi ir Žinai, 
kad aš neišduosiu ir kad mus sieja bendras reikalas. Vie- 
no pergalė yra ir kito pergalė. 

Bet kai jie privažiavo Obė gatvę, kairėje pusėje 
triukšmingai atsivėrė vartai, ir vežimas nelėtindamas 
greičio įdardėjo į kiemą. Iš abiejų pusių prišokę trys 
vyrai šiurkščiai sugriebė Raulį ir ištraukė jį iš fiakro, 
šiam nespėjus nė piršto pajudinti. 

Jis tik spėjo išgirsti karietoje pasilikusios Žozefinos 
Balzamo valdingą balsą: 

— Į Sen Lazaro stotį, ir greitai! 

Vyrai įtempė Raulį į namo vidų, įmetė jį į pustamsį 
kambarėlį ir užtrenkė masyvias duris. 

Raulis trykšte tryško tokiu džiaugsmu, kad net dabar 
negalėjo iš karto atsitokėti. Jis dar juokėsi ir juokavo, 
bet su vis augančiu įsiūčiu, kuris pakeitė jo balso tembrą. 

— Dabar mano eilė!.. Bravo, Žozefina... Ak! Koks 
meistriškas smūgis! Tiesiai į taikinį!.. Iš tiesų aš to 
nesitikėjau. Ne, bet kaip tave turėjo pralinksminti ma- 
no triumfo giesmė: “Aš sutvertas pergalei!" “Viskam, 
kas nepaprasta ir neįtikima!"' Koks idiotas! Jei gali taip 
apsikvailinti, geriau jau užčiaupk burną. Kaip staigiai 
viskas apsivertė aukštyn kojom! 

Jis puolė prie durų. Kas iš to! Tikros kalėjimo durys. 
Jis pamėgino užsiropšti iki mažo langelio, pro kurį 
skverbėsi gelsva šviesa. Bet kaip jį pasiekti? Staiga jo 
dėmesį patraukė vos girdimas triukšmas, ir prietemoje 
jis pastebėjo, kad vienos sienos kampe, pačioje palubėje, 
pramušta tarsi šaudymo anga, pro kurią staiga išlindo 
šautuvo vamzdis, nukreiptas tiesiai į jį. Raulis judėjo — 
ir jis keitė kryptį, Raulis sustingdavo - ir vamzdis buvo 
nejudrus. 

Raulis visą savo pyktį nukreipė į šį nematomą šaulį 
ir dosniai apipylė jį keiksmais. 

— Niekšas! Nenaudėlis! Nusileisk gi iš savo skylės 
pažiūrėti, kas aš toks. Kokiu amatu tu vertiesi! Ir dar, 
pasakyk savo šeimininkei, kad jai šitai atsirūgs ir kad 
prieš... 

Staiga jis nutilo. Visi tie plepalai jam pasirodė kvai- 
li, 1r netikėtai jis, pamiršęs pyktį ir pasidavęs likimo va- 
liai, išsitiesė geležinėje lovoje, kuri stovėjo nišoje! Čia 
pat buvo ir tualetas. 

— Po viso šit.., — tarė jis, - gali nušauti mane, jei tau 
patinka, bet leisk man pamiegoti... 

Raulis iš tikrųjų nė negalvojo apie miegą. Pirmiausia 
reikėjo įvertinti situaciją ir padaryti išvadas, kad ir ko- 
kios nemalonios jos būtų. Tai nebuvo sunku, viskas tilpo 
į vieną sakinį: Žozefina Balzamo nusprendė pati susi- 
rinkti jo pergalės vaisius. Bet kokių priemonių ji turėjo 
turėti savo dispozicijoje, kad per tokį trumpą laiką galėtų 
patirti sėkmę! Raulis neabejojo, kad Leonardas, lydimas 
kito sėbro ir kitos karietos, sekė juos iki Bomanjano ir 

tučtuojau susitarė su ja. Paskui Leonardas nuvyko 
paspęsti spąstų Komarteno gatvėje, specialiai tam skir- 
tame bute, o Žozefina Balzamo tuo metu laukė. 

Ką galėjo padaryti jis, toks jaunas ir vienas, prieš tiek 
priešų? Iš vienos pusės Bomanjanas su begaliniais ryšiais 
ir slaptais agentais užnugaryje. Iš kitos pusės - Žozefina 
Balzamo ir visa jos taip gerai organizuota gauja! 

Raulis priėmė sprendimą: “Jei aš, kaip tikiuosi, ka- 
da nors grįšiu į tiesų kelią, - tarė jis pats sau, - arba jei 
galutinai pasuksiu nuotykių keliu, kas labiau tikėtina, 
prisiekiu, kad disponuosiu reikiamomis veikimo 
priemonėmis. Vargas vienišiams! Tik vadai pasiekia 
tikslą. Aš nugalėjau Žoziną, tačiau šįvakar kaip tik ji 
uždės ranką ant brangiosios, puošniosios dėžutės, tuo 
tarpu aš kamuojuosi ant drėgnų šiaudų!" 

Jis taip mąstė, kol pajuto, kad jį apima kažkoks 
nepaaiškinamas stingulys ir apleidžia jėgos. Jis kovojo 
prieš šį keistą miegą. Bet labai greitai jo smegenis 
aptraukė migla. Tuo pat metu jis pajuto šleikštulį ir 
sunkumą skrandyje. 

Norėdamas įveikti silpnumą jis ėmė žingsniuoti po 
kambarį. Tai truko neilgai, Rauliui darėsi vis silpniau, 
ir staiga jis krito ant savo čiužinio, sukaustytas siaubin- 
gos minties: jis prisiminė, kad karietoje Žozefina Bal- 
zamo buvo ištraukusi iš savo kišenės mažą auksinę 
saldainių dėžutę, kurią ji visad nešiojosi, ir pati pasiėmė 
ir tuoj pat prarijo du ar tris Žirnelius, o jam mašinaliai 
pasiūlė vieną. 

— O! - sumurmėjo jis, apsipylęs prakaitu, - ji mane 
nunuodijo... žirnelyje buvo nuodų... 

Tokia mintis jam atėjo į galvą, bet jis neturėjo laiko 
patikrinti, ar ji teisinga. Jam svaigo galva, atrodė, kad 
pats sūkuriuoja virš didelės skylės, į kurią paskui rau- 
dodamas krinta. 

Mintis apie mirtį taip stipriai užvaldė Raulį, kad 
atsimerkęs jis dar nebuvo tikras, ar tebėra gyvas. Jis 

vargais negalais keletą kartų įkvėpė, iškvėpė, pats sau 
įgnybo, prakalbo balsu. Jis buvo gyvas! Tolimas gatvės 
triukšmas jį tuo galutinai įtikino. 

— Išties, — tarė jis pats sau, - aš nenumiriau. Bet ko- 
kios esu nuomonės apie mylimą moterį! Dėl kažkokio 
menko narkotiko, kurį ji man pakišo, tučtuojau apkal- 
tinau ją esant nuodytoja. 

Jaunuolis negalėjo tiksliai pasakyti, kiek laiko miego- 
jo. Dieną? Dvi? Daugiau? Galva buvo sunki, akyse mir- 
guliavo, visame kūne jautėsi skausmingas nuovargis. 

Palei sieną Raulis pamatė pintinę su maistu, kurią 
turbūt kažkas nuleido pro palubės angą. Ten nebebuvo 
matyti jokio šautuvo. 

Jis buvo alkanas ir ištroškęs. Jis valgė ir gėrė. Raulio 
nuovargis buvo toks, kad jis visai nebegalvojo, kokie 
gali būti šio valgymo padariniai. Narkotikai? Nuodai? 
Koks skirtumas! Trumpas miegas ar amžinas miegas — 
jam buvo visai nesvarbu. Jis vėl atsigulė ir vėl užmigo — 
kelioms valandoms, kelioms naktims, kelioms paroms... 

Galų gale po tokio slogaus miego Raulis d'Andrezi 
iš tam tikrų pojūčių suprato, jog pamažu grįžta sąmonė, 
kaip kad gali nuspėti tunelio pabaigą iš šviesos 
mirgėjimo, nušviečiančio niūrias sienas. Pojūčiai buvo 
gan malonūs. Be jokios abejonės, tai buvo sapnai, 
švelniai liūliuojantys, lydimi vienodų tęstinių garsų. Jie 
privertė Raulį atsimerkti, ir tada jis pastebėjo 
stačiakampius paveikslo rėmus, kuriuose nutapytoji 
drobė nuolat keitėsi, vėrėsi nauji peizažai - tai spindin- 
tys, tai rūškani, tai užtvindyti saulės ar skendintys 
auksinėse sutemose. 

Dabar jam tereikėjo ištiesti ranką, kad pasiektų 
maistą. Jis po truputį jį ragavo, užgerdamas aromatin- 
gu vynu, kol pajuto skonį. Atrodė, kad kartu su vynu 
grįžta energija. Akys prašviesėjo. Paveikslo rėmai pa- 
virto atdaru langu, pro kurį matėsi kalvų virtinė, pie- 
vos ir kaimų varpinės. 

Jis buvo atsidūręs jau kitame, visai mažyčiame 
kambarėlyje, ir jam pasirodė, kad čia jau yra gyvenęs. 
Kada? Čia buvo jo drabužiai, jo patalynė, jo knygos. 

Aukštyn vedė kopėčios. Kodėl jis nelipo jomis, kol 
turėjo į6gos? Jam pakako tik panorėti, ir galėjo lipti. 
Jis pakėlė galva dangtį ir staiga atsidūrė beribėje 
erdvėje. Ir kairėje, ir dešinėje tyvuliavo upė! Jis sušnabž- 
dėjo: 

Nerūpestingosios denis... Sena... Dviejų Įsimylėjėlių 
šlaitas... 

Jis žengė keletą žingsnių į priekį. 

Žozina buvo čia, ji sėdėjo iš vytelių pintame krėsle. 

Iš tiesų nebuvo jokios tarpinės pakopos tarp kovin- 
go kerštingumo bei pykčio, kuriuos jai jautė, ir tarp tos 
meilės ir geismo, kuris jį buvo apėmęs nuo galvos iki 
kojų. Beje, argi jis kada troško jai bent mažiausio keršto, 
argi kada jautė jai bent mažiausią pyktį? Viskas pasken- 
do begaliniame troškime suspausti ją savo glėbyje. 

Priešė? Vagilė? Galbūt nusikaltėlė? Ne. Tik mote- 
ris, pirmiausia moteris. Ir kokia moteris! 

Kaip visada, ji buvo apsirengusi labai paprastai, 
užsidėjusi lengvutėlį vualį, kuris švelnino jos plaukų 
blizgesį ir teikė jai panašumo su Bernardino Luinio 
Mergele. Kaklas buvo apnuogintas, šilto ir švelnaus 
atspalvio. Jos gražios rankos gulėjo ant kelių. Ji grožėjosi 
stačiai besileidžiančiu Dviejų Įsimylėjėlių šlaitu. Ir 
negalėjo būti nieko švelnesnio ir tyresnio už šį veidą, 
paženklintą nejudrios ir paslaptingos šypsenos. 

Raulis jau beveik palietė ją tuo metu, kai Žozefina jį 
pastebėjo. Ji truputį paraudo ir nuleido akis, bet jos 
nedrąsus žvilgsnis spinduliavo pro ilgas tamsias blaks- 
tienas. Jokia jaunuolė niekuomet neparodys daugiau 
drovumo ir nekaltos baimės, mažiau nenatūralumo ir 
koketiškumo. 

Raulis buvo sujaudintas. Ji bijojo šio pirmojo susiti- 
kimo. Ar jis neįžeidinės? Ar nepuls ant jos, nemuš, ar 

šlykščiai neužgaulios? O gal pasitrauks su panieka, kas 
būtų baisiau už viską? Raulis drebėjo kaip vaikas. Šią 
minutę jam niekas nerūpėjo, vien tai, kas amžinai bus 
svarbu įsimylėjėliams: bučiniai, susikibusios rankos, 
atodūsiai, beprotiškai aistringi Žvilgsniai ir geidulingai 
virpančios lūpos. 

Jis puolė priešais ją ant kelių. 


X 


Sužalota ranka 


Atpildas už tokią meilę - tai tyla, kuriai ji yra pasmerk- 
ta. Net kai lūpos kalba, ištartų žodžių garsas neįkvepia 
gyvybės niūriai vienišųjų minčių tylai. Kiekvienas 
pasinėręs savyje ir niekuomet neįsiskverbs į kito sielą... 
Stumiantis į neviltį dialogas, dėl kurio Raulis, visad 
pasiruošęs atverti sielą, vis labiau ir labiau kentėjo. 

Ji, Žozina, irgi turėjo kentėti, tai galėjai pastebėti iš 
tam tikrų didelio nuovargio apraiškų. Kartais atrodė, 
kad ji tuoj tuoj ims ir atsivers, o juk tai suartina myli- 
muosius dar labiau nei glamonės. Kartą ji taip ėmė verk- 
ti Raulio glėbyje, raudojo su tokia širdgėla, jog jis jau 
laukė jos persilaužimo. Bet ji netrukus susitvardė, ir jis 
pajuto, kad ji dar labiau nutolo nuo jo nei anksčiau. 

“Ji negali pasitikėti, - galvojo jis. - Ji yra iš tų būtybių, 
kurios gyvena savyje, begalinėje vienatvėje. Ji yra tarsi 
belaisvė to savo įvaizdžio, kurį pati susikūrė, belaisvė 
tos paslapties, kurią pati susigalvojo ir kuri ją laiko sa- 
vo nematomuose tinkluose. Kaip Kaliostro duktė, ji 
įpratusi prie niūraus paslaptingumo, sudėtingų situacijų, 
intrigų, slaptų darbų. Papasakosi kam nors bent vieną 

iš šių machinacijų — vadinasi, įduosi į rankas giją, kuri 
ves per labirintą. Ji to bijojo ir tūnojo užsisklendusi sa- 
vyje“. 

Raulis tylėjo lygiai kaip ir ji ir saugojosi užuominų 
apie jų bendrus žygius ir apie tą problemą, kurios spren- 
dimo ieškojo. Ar ji jau turėjo tą puošniąją dėžutę? Ar 
žino tą žodį, kuris atidarytų užraktą? Ar jau buvo įkišusi 
ranką į legendinio stulpelio kiaurymę ir pasiėmė iš ten 
tūkstančių tūkstančius brangakmenių? 

Apie tai ir apie visa kita - nė žodžio. 

Beje, nuo to laiko, kai jie praplaukė Ruaną, jų san- 
tykiai atšalo. Vėl prasidėjo pokalbiai pakuždomis. 
Kiekvieną vakarą nepavargstančiais mažaisiais arkliu- 
kais pakinkyta karieta išveždavo Žozefiną Balzamo. 
Kur? Į kokius žygius? Raulis atkreipė dėmesį, kad trys 
abatijos yra netoli upės: Sen Žorž de Bošervilio, 
Žiumježo ir Sen Vandrilio. Bet jei jie tebesidomėjo 
šiomis apylinkėmis, vadinasi, arba niekas dar 
neišsisprendė, arba ji paprasčiausiai užplaukė ant sek- 
lumos. 

Ši mintis jį staiga pastūmėjo vėl imtis veiklos. Jis 
pasiėmė savo dviratį, kurį buvo palikęs prie užeigos ne- 
toli d'Etigo dvaro, ir nuvažiavo pas Brižitos motiną, 
gyvenančią Lilbonos apylinkėse. Čia jis sužinojo, kad 
prieš dvylika dienų - tai atitiko Žozefinos Balzamo 
kelionės laiką — našlė Ruselen užrakino savo namus ir 
išvažiavo, kaip pati sakė, pas dukterį į Paryžių. Išvakarėse, 
kaip tvirtino kaimynai, ją aplankė viena ponia. 

Tik dešimtą valandą vakaro Raulis sugrįžo į baržą, 
kuri stovėjo į pietvakarius nuo pirmojo upės vingio už 
Ruano. Pačioje kelio pabaigoje jis pralenkė Žozinos 
karietą, kurią sunkiai traukė išvargę mažieji Leonardo 
arklėkai. Privažiavęs pakrantę Leonardas nušoko nuo 
pasostės, atidarė dureles, pasilenkė ir vėl atsitiesė, per 
petį persimetęs Žozinos kūną be gyvybės ženklų. Rau- 
lis pribėgo artyn. Jie abu pernešė jaunąją moterį į jos 

kajutę, kur ją ėmėsi globoti baržoje tarnaujantys upei- 
viai. 

— Pasirūpinkite ja, - šiurkščiai paliepė Leonardas. — 
Ji tik apalpusi. Bet nesantaika liepsnoja. Kad niekas 
neiškeltų kojos iš čia! 

Jis vėl sėdo karieton ir išvažiavo. 

Visą naktį Žozefina Balzamo klejojo, murmėjo 
nerišlius žodžius, bet Raulis nieko negalėjo suprasti. 
Kitą dieną negalavimas praėjo. Bet vakare Raulis, 
nuvažiavęs į gretimą kaimą, gavo Ruano laikraštį. Tarp 
įvairių šio regiono žinučių jis perskaitė ir tokią: 


Vakar po vidurdienio Kodebeko žandarmerijai vienas 
medkirtys pranešė, jog girdėjo moterį šaukiantis pagalbos. 
Šis šauksmas sklido iš senos kalkių gesinimo krosnies 
Molevrijė miško pakraštyje. Ten buvo pasiųstas žandarų 
brigados vadas ir vienas žandaras. Kai šiedu valdžios at- 
stovai prisiartino prie pamiškės, kur buvo ta krosnis, šlaito 
viršuje pamatė du vyrus, tempiančius moterį prie uždaros 
karietos, šalia kurios ten, pamiškėje, stovėjo kita moteris. 
Kol žandarai apėjo tą šlaitą, karieta nuvažiavo. Jie puolė 
vytis, ir šis persekiojimas neabejotinai turėjo baigtis leng- 
va tvarkos saugotojų pergale. Bet karietą traukė dvejetas 
tokių greitų arklių, o važnyčiotojas taip gerai žinojo visus 
šio krašto kelius, kad jiems pavyko pasislėpti į šiaurę 
einančiuose kalnų keliuose tarp Kodebeko ir Montevilio. 
Tuo metu sutemo, ir kol kas dar nepavyko nustatyti, kur 
ši kompanija išsinešdino. 


“Niekas to ir nesužinos, — pats sau pasakė Raulis, 
visai tuo įsitikinęs. —- Tik aš galiu atkurti, kaip viskas 
buvo, nes aš vienintelis žinau jų išvykimo ir atvykimo 
vietą". 

Ir Raulis dar pamąstęs padarė savo išvadas. 

“Prie senosios kalkių gesinimo krosnies, neginčytina, 

len. Žozefina Balzamo ir Leonardas ją išviliojo iš Lil- 
bonos ir uždarė čia, kur kasdien patys atvažiuodavo ir 
mėgindavo išgauti reikiamą informaciją. Be abejo, va- 
kar tardymas buvo ypač žiaurus. Našlė Ruselen šaukėsi 
pagalbos. Atvyko žandarai. Teko bėgti viską metus. Pa- 
vyko pasprukti. Pakeliui belaisvė buvo uždaryta į kitą 
iš anksto paruoštą kalėjimą, ir šikart tai reiškė išsigel- 
bėjimą. Bet dėl visų išgyventų emocijų Žozefiną Balza- 
mo ištiko nervinis šokas. Toli gražu nebe pirmą kartą 
gyvenime. Ji apalpo“". 

Raulis išskleidė štabo žemėlapį. Nuo Molevrijė miško 
iki Nerūpestingosios tiesiu keliu bus apie trisdešimt 
kilometrų. Kažkur netoliese nuo šio kelio, gal kiek kai- 
riau, gal kiek dešiniau, yra įkalinta našlė Ruselen. 

“Taigi, - mąstė Raulis, - mūšio laukas nužymėtas, ir 
aš nevėluodamas išeisiu į areną". 

Jau kitą dieną jis ėmėsi darbo: bastėsi Normandijos 
keliais, klausinėjo žmonių ir stengėsi nustatyti “dviejų 
arklėkų traukiamos senos karietos" kelionių maršrutus 
ir sustojimo vietas. Logiškai mąstant, šie ieškojimai 
neišvengiamai turėjo baigtis sėkme. 

Tomis dienomis Žozefinos Balzamo ir Raulio 
meilė buvo ypač karšta ir aistringa. Jaunoji moteris, 
žinodama, kad jos ieško policija, dar neužmiršusi 
incidentų motušės Vaser užeigoje Dudevilyje, nedrįso 
išlipti iš Nerūpestingosios ir važinėti po Ko kraštą. Po 
kiekvienos ekspedicijos Raulis rasdavo ją čia ir jie 
puldavo vienas kitam į glėbį, degdami troškimu 
mėgautis meilės teikiamais malonumais, kurie netru- 
kus galėjo baigtis. 

Jų džiaugsmas buvo skausmingas tarsi dviejų 
įsimylėjėlių, kuriuos likimas išskyrė. Džiaugsmas buvo 
įtarus, apnuodytas abejonių. Vienas kitą jie įtarinėjo 
turint slaptų ketinimų ir, kai jų lūpos susijungdavo, abu 
žinojo, kad vienas kitą mylėdami jie elgiasi taip, lyg vie- 
nas kito neapkęstų. 


GRAFIENĖ de KALIOSTRO 153 


“Aš tave myliu, aš tave myliu“, - beprotiškai kartojo 
Raulis, o širdies gilumoje tuo pat metu ieškojo būdų, 
kaip ištraukti Brižitos Ruselen motiną iš grafienės de 
Kaliostro nagų. 

Kartais jie spausdavo glėbyje vienas kitą taip nuož- 
miai, kaip du kovojantys priešininkai. Jų glamonėse bu- 
vo brutalumo, jų akyse - grasinimų, mintyse - neapy- 
kantos, jų švelnume - nevilties. Galėtum sakyti, kad jie 
iš pasalų ieškojo silpniausių viens kito vietų, kur smūgis 
būtų lemiamas. 

Vieną naktį Raulis prabudo nuo kažko nemalonaus: 
Žozina buvo atėjusi prie jo lovos ir pasišviesdama lem- 
pa žiūrėjo į jį. Jis krūptelėjo. Ne dėl to, kad žavingame 
Žozinos veide nebuvo matyti įprastinės jos šypsenos. 
Kodėl ši šypsena Rauliui pasirodė tokia pikta ir Žiauri? 

— Ką čia darai, ko tu nori iš manęs? 

— Nieko... nieko, - tarstelėjo ji išsiblaškiusi ir nuėjo. 

Bet paskui grįžo prie Raulio ir parodė jam fotogra- 
fiją. 

— Aš ją radau tavo portfelyje. Neįtikėtina, tu saugai 
kažkokios moters portretą. Kas ji? 

Jis atpažino Klarisą d'Etig ir atsakė dvejodamas: 

— Aš nežinau... atsitiktinai. 

— Tik nemeluok, - šiurkščiai tarė ji. —- Negi manai, 
kad aš niekuomet nesu jos mačiusi ir nežinau apie jūsų 
santykius? Ji buvo tavo meilužė, ar ne? 

— Ne, ne, niekuomet, - skubiai paneigė jis. 

— Ji buvo tavo meilužė, — pakartojo ji, —- aš tuo 
įsitikinusi. Ji tave myli, ir viskas tebėra po senovei. 

Jis gūžtelėjo pečiais, bet kai norėjo apginti jaunąją 
mergaitę, Žozina jį pertraukė: 

— Pakaks, Rauli. Aš tave įspėjau, juo geriau. Aš jos 
neieškosiu, bet jei kada nors aplinkybėms susiklosčius 
ji pasitaikys mano kelyje - juo blogiau jai. 

— Ir juo blogiau tau, Žozina, jei tu paliesi bent vieną 
jos plaukelį! — neatsargiai sušuko Raulis. 

Ji išblyško. Jos smakras lengvai virpėjo ir, dėdama 
ranką ant Raulio kaklo, ji sušnabždėjo: 

— Taigi tu drįsti stoti prieš mane!.. Prieš mane!.. 

Jos ranka, visai šalta, mėšlungiškai susigniaužė. Rau- 
liui pasirodė, kad ji ruošiasi jį pasmaugti, ir jis vienu 
ypu atsikėlė iš lovos. Savo ruožtu ji išsigando, tikėdamasi 
puolimo ir išsitraukė iš savo korsažo durklą, kurio 
ašmenys sublizgėjo prietemoj. 

Stovėdami akis į akį, jie atidžiai stebėjo vienas kitą, 
ir tai buvo taip nemalonu, kad Raulis sumurmėjo: 

— O! Žozina, kaip liūdna! Ar gali būti, kad mes 
priėjome iki šito"? 

Abu buvo vienodai susijaudinę, ji klestelėjo į krėslą, 
o jis puolė jai po kojų. 

— Pabučiuok mane, Rauli... pabučiuok mane... ir ne- 
begalvokime nieko. 

Jie aistringai apsikabino, bet Raulis pastebėjo, kad 
ji nenumetė durklo, ir būtų pakakę menkiausio jos ju- 
desio, kad jis įsmigtų jam į nugarą. 

Tą pačią dieną aštuntą valandą ryto Raulis išėjo iš 
Neriipestingosios. 

“Aš negaliu nieko išjos tikėtis, - mąstė jis. - Meilės — 
taip, ji mane myli, ir nuoširdžiai, ji, kaip ir aš, norėtų, 
kad ši meilė niekada neišblėstų. Bet taip negali būti. O 
širdies gilumoje ji - mano priešas. Ji nepasitiki niekuo, 
0 manimi - pirmiausia". 

Iš tikrųjų ji taip ir liko jam mįslė. Nepaisydamas visų 
įtarimų, visų įkalčių, nepaisydamas to, kad piktavališ- 
kumas joje gožia kitus jausmus, jis nenorėjo pripažinti, 
kad ji galėtų įvykdyti nusikaltimą. Mintys apie žmogžu- 
dystę niekaip negalėjo derintis su šiuo švelniu veideliu, 
kurio negalėjo sudarkyti nei neapykanta, nei pyktis. Ne, 
Žozefinos rankos nebuvo suteptos krauju. 

Bet Raulis prisiminė Leonardą ir neabejojo, kad jis 
galėjo pasmerkti motiną Ruselen patiems siaubingiau- 
siems kankinimams. 

Iš Ruano iki Duklero ir toliau kelias ėjo per sodus, 
kurie augo Senos pakrantėse ir palei aukštas baltas krei- 
dines uolas prie upės. Jose žiojėjo pragraužtos olos, ku- 
rios darbininkams ir valstiečiams atstojo sandėliukus 
įrankiams pasidėti, o kartais — ir patiems pernakvoti. 
Raulis atkreipė dėmesį, kad vienoje iš šių grotų trys 
vyriškiai pina krepšius iš gretimai prie upės augančių 
nendrių. Iki pat šios vietos driekėsi neaptvertas daržas 
ir sodas. 

Atidžiai juos stebėjęs iš kelių įtartinų smulkmenų 
Raulis nustatė, kad tėvas Korbiu ir du jo sūnūs — bra- 
konieriai, plėšikai ir šiaip prastos reputacijos Žmonės — 
buvo vieni iš tų, kurie tai vienur, tai kitur pasitarnau- 
davo Žozefinai Balzamo. Jis pagalvojo, kad šita grota - 
irgi viena iš tų pastogių, užeigų, pašiūrių, kalkių gesini- 
mo krosnių ir kt., kuriomis Žozefina Balzamo naudo- 
josi visame krašte. 

Šiuos įtarimus reikėjo patikrinti, ir, žinoma, neat- 
kreipiant dėmesio. Jis ieškojo vietos, iš kur būtų geriau 
matyti priešo pozicijos. Pakilęs į uolą jis pasuko prie 
Senos miško keliuku, besileidžiančiu į negilią daubą. 
Čia jo dviratis riedėjo tarp tankiai suaugusių medelių 
ir erškėčių krūmų žemyn, į pačią daubą, kur vienoje 
vietoje buvo matyti keturių ar penkių metrų ola. 

Čia jis praleido dvi dienas ir dvi naktis, maitindama- 
sis atsineštu maistu ir miegodamas po atviru dangumi. 
Pats būdamas nematomas tarp vešlių ir aukštų žolių, 
jis stebėjo trijų vyriškių gyvenimą. Antrąją dieną iš nu- 
girsto pokalbio Raulis sužinojo: Korbiu vyrai akylai sau- 
go našlę Ruselen, kurią nuo tos dienos, kai buvo pa- 
skelbtas aliarmas Molevrijė, jie kaip belaisvę laikė savo 
urve. 

Kaip ją išvaduoti? Arba bent jau kaip pakliūti į vidų 
ir išgauti iš nelaimingosios tą informaciją, kurią ji, be 
abejo, atsisakė suteikti Žozefinai Balzamo? Atsižvelg- 
damas į Korbiu įpročius, Raulis sukūrė ir atmetė 

daugybę planų. Bet trečiosios dienos rytą jis iš savo 
stebėjimo vietos pamatė Nerūpestingąją, kuri plaukė Se- 
na ir ruošėsi prisišvartuoti už kokio kilometro aukščiau 
grotos. 

Penktą valandą vakaro du asmenys nusileido laipte- 
liais iš baržos ir.nuėjo palei upę. Iš eisenos jis atpažino 
Žozefiną Balzamo, nors ji ir buvo persirengusi kaimietės 
drabužiais. Ją lydėjo Leonardas. 

Jie sustojo prieš Korbiu grotą ir šnektelėjo su jais 
kaip su atsitiktinai sutiktais žmonėmis. Paskui apsi- 
žvalgę, ar kelias tikrai tuščias, jie skubiai įsmuko į daržą. 
Leonardo nebesimatė, jis pradingo grotos viduje. Žoze- 
fina Balzamo pasiliko lauke ir atsisėdo ant senos 
klibančios kėdės krūmų pavėsyje. 

Senasis Korbiu ravėjo savo sodą. Sūnūs po medžiu 
pynė nendrinius krepšius. 

“Tardymas vėl prasideda, - pagalvojo Raulis d'An- 
drezi. - Kaip gaila, kad negaliu jame dalyvauti". 

Jis stebėjo Žoziną, kurios veidą beveik visai slėpė 
plačios atlenktos šiaudinės skrybėlės atbrailos. Tokias 
skrybėles per karščius paprastai dėvi kaimo moterys. 

Ji sėdėjo nejudėdama, truputį susikūprinusi, alkū- 
nėmis atsirėmusi į kelius. 

Laikas bėgo, Raulis svarstė, ko reikėtų griebtis, tik 
staiga jam pasirodė, kad netoli savęs girdi vaitojimą, 
paskui išgirdo ir prislopintus šauksmus. Taip, jie buvo 
girdėti visai šalia, kažkur jį supančių žolių tankumyne. 
Ar galėjo taip būti? 

Jis nušliaužė iki tos vietos, kur dejonės geriausiai 
girdėjosi, ir netrukus viską suprato. Uolos kyšulys dau- 
bos pakraštyje buvo užverstas akmenimis ir uolų nuolau- 
žomis, o tarp jų buvo nedidelė plytų krūvelė, vos beįžiū- 
rima po puvenų ir žolių šaknų raizgalyne. Tai buvo ka- 
mino likučiai. 

"Tuomet viskas tapo aišku. Korbiu grota turėjo baig- 
tis akligatviu gan giliai oloje, kur ir buvo išdaužyta an- 


GRAFIENĖ de KALIOSTRO 157 


ga į viršų, kažkada galbūt tarnavusi kaip dūmtraukis. 
Štai šia anga, pro uolienų nuolaužas garsas sklido iki 
pat viršaus. 

Dar porą kartų pasigirdo širdį veriantis klyksmas. 
Raulis galvojo apie Žozefiną Balzamo. Atsisukęs atgal 
jis galėjo ją matyti mažo darželio pakrašty. Ji tebesėdėjo 
palinkusi, nejudėdama, tik išsiblaškiusi pešiojo nastur- 
čių žiedlapius. Raulis galvojo, jis norėjo galvoti, kad ji 
nieko negirdi. Galbūt ji net nežino?.. 

Nepaisant to, Raulis drebėjo iš pasipiktinimo. Ne- 
svarbu — dalyvauja siaubingame nelaimingosios tardy- 
me, ar ne — vis tiek ji yra nusikaltėlė! Ir abejonės, ku- 
rios dažnai apnikdavo Raulį, išsisklaidė susidūrus su 
tokia žiauria tikrove. Viskas, ką Raulis žinojo ir ko 
nenorėjo žinoti, viskas buvo teisybė, nes ji vadovavo, 0 
Leonardas tik apsiimdavo viską atlikti, nes ji nebūtų 
atlaikiusi tokių siaubingų reginių. 

Raulis atsargiai nurinko plytas ir nustūmė į šonus 
žemes. Kai jis baigė šį darbą, dejonės nutilo, bet 
girdėjosi kalbant beveik pašnibždomis. Jam vėl teko im- 
tis darbo ir išvalyti viršutinę angos dalį. Tada, įkišęs 
žemyn galvą, stipriai įsikibęs į sienelių nelygumus, jis 
ėmė klausytis. Girdėjosi du balsai: vienas Leonardo, ki- 
tas moteriškas, be jokios abejonės, našlės Ruselen. Ne- 
laimingoji atrodė visai nusilpusi, apimta neapsakomo 
siaubo. 

— Taip... taip, - murmėjo ji, - aš tuoj pasakysiu, kaip 
žadėjau, bet esu tokia nuvargusi!.. Atleiskite man, ge- 
rasis pone... Be to, tie įvykiai tokie seni... nuo to laiko 
jau praėjo dvidešimt ketveri metai... 

— Gana plepėti, - niurnėjo Leonardas. 

Tai atsitiko per karą su Prūsija, prieš dvidešimt ket- 
verius metus... Ir kai prūsai priartėjo prie Ruano, kur 
mes gyvenome, pas mano vargšą vyrą, O jis buvo vežikas, 
apsilankė du ponai... du ponai, kurių mes niekad 
anksčiau nebuvom matę. Jie su savo manta norėjo pa- 

siekti kaimą, kaip ir daugelis kitų tuo metu. Jie sutarė 
dėl kainos ir nieko nelaukdami, nes labai skubėjo, 
išvažiavo krovininiu vežimu, kurį važnyčiojo mano vy- 
ras. Nelaimei, po rekvizicijos mes turėjome tik vieną 
arklį, ir tą nelabai kokį. Be to, jis nuolat tampė krovi- 
nius... Už dešimties kilometrų nuo Ruano jis krito ir 
daugiau nebeatsikėlė... 

Tie ponai drebėjo iš baimės, nes prūsai galėjo pasi- 
rodyti kiekvieną akimirką... Tuo metu pro šalį važiavo 
vienas žmogelis iš Ruano, kardinolo de Bonšozo tar- 
nas ir patikėtinis ponas Žoberas - jį mano vyras gerai 
pažinojo. Jie šnektelėjo. Tiedu ponai norėjo nupirkti iš 
jo arklį ir pasiūlė didelę sumą pinigų. Žoberas atsisakė. 
Jie prašė, maldavo, grasino... Paskui puolė jį kaip pamišę 
ir smarkiai sumušė, nepaisydami mano vyro malda- 
vimų... Išnaršę kabrioletą, pasiėmė ten rastą puošnią 
dėžutę, pasikinkė į krovininį vežimą Žobero arklį ir, 
palikę jį mirštantį, nuvažiavo. 

— Palikę jį jau negyvą, - patikslino Leonardas. 

— Taip, mano vyras tai sužinojo po mėnesio, kai galėjo 
grįžti į Ruaną. 

— O tada jis apie tai niekam nepranešė? 

— Taip... be abejo... galbūt jis privalėjo tai padaryti, — 
sutrikusi ištarė našlė Ruselen, - tiktai... 

— Tiktai, - pasišaipė Leonardas, - tie ponai papirko 
ji, kad tylėtų, ar ne? Dėžutėje, kuri buvo atidaryta jo 
akivaizdoje, buvo brangenybės... jie atidavė jūsų vyrui 
jo grobio dalį... 

— Taip... taip... - ištarė ji, - žiedus. Septynis žiedus... 
bet ne dėl to jis tylėjo... Vargšas mano vyras sirgo... Jis 
mirė netrukus po to, kai sugrįžo. 

— O ta dėžutė? 

— Ji liko tuščiame vežime. Mano vyras ją parsivežė 
kartu su žiedais. Aš, kaip ir jis, niekam to nepasakojau. 
Tai jau sena istorija, be to, bijojau skandalo... Juk galėjo 
apkaltinti mano vyrą. Verčiau tylėti. Aš su savo dukra 

išvažiavau į Lilboną, ir tik kai Brižita nuėjo dirbti į 
teatrą, ji pasiėmė žiedus... prie kurių aš niekuomet 
nenorėjau prisiliesti... Štai ir viskas, mano gerasis po- 
ne, ir nebeklausinėkite manęs daugiau. 

Leonardas vėl nusišaipė: 

— Kaipgi! Viskas... 

— Aš daugiau nieko nežinau, - baimingai ištarė našlė 
Ruselen. 

— Betgi ta jūsų istorija visai mums nerūpi. Aš čia ka- 
muojuos su jumis, norėdamas išgirsti visai ką kitą... ir 
jūs tai puikiai žinote, po galais! 

— Ką? 

— Raides, kurios buvo išgraviruotos dėžutės viduje, 
po dangteliu... 

— Tos raidės buvo pusiau išsitrynusios, prisiekiu, ge- 
rasis pone, ir aš niekuomet nemėginau jų perskaityti. 

— Norėčiau tuo patikėti. Bet grįžkime prie to paties: 
kur ta dėžutė? 

— Aš jau sakiau jums: ją iš manęs paėmė kaip tik 
išvakarėse prieš jums atvykstant į Lilboną su ponia... ta 
ponia su plonu šydu. 

— Dėžutę paėmė... kas? 

— Vienas asmuo. 

— Vienas asmuo, kuris jos ieškojo. 

— Ne, atsitiktinai pamatė palėpėje. Dėžutė jai pati- 
ko kaip senovinis meno kūrinys. 

— Koks šios moters vardas, aš jau šimtą kartų jus šito 
klausiau. 

— Negaliu to pasakyti. Ji yra padariusi man daug ge- 
TO gyvenime, o tai reikštų atlyginti jai blogiu, dideliu 
blogiu, ir aš nekalbėsiu... 

— Ji pati pirmoji lieptų jums kalbėti... 

— Galbūt... galbūt... bet kaip tai sužinoti? Aš negaliu 
to sužinoti. Aš negaliu jai parašyti... Mes kartkartėmis 
pasimatome... Klausykite, mes turėtume susitikti 
ateinantį ketvirtadienį... trečią valandą... 

— Kur? 

— Negaliu... aš neturiu teisės... 

— Ką! Ar vėl reikia pradėti? - nekantriai suburbėjo 
Leonardas. 

Našlė Ruselen išsigando. 

— Ne! ne! O gerasis pone, ne! Aš jūsų prašau! 

Ji suklykė iš skausmo. 

— O! Banditas!.. Ką jis man daro?.. Ak! Mano vargšė 
ranka... 

— Kalbėk gi, po velnių! 

— Taip, taip... aš jums pažadu... 

Bet nelaimingosios balsas prislopo. Ji visai neteko 
jėgų. Tačiau Leonardas jos nepaleido, ir Raulis išgirdo 
tik keletą padrikų žodžių, kuriuos vapėjo iškamuota mo- 
teris: 

— Taip... štai... reikia atsirasti ketvirtadienį... prie se- 
no švyturio... Bet ne... Aš neturiu teisės... geriau mir- 
siu... darykite, ką norite... tikrai... geriau aš mirsiu... 

Ji nutilo. Leonardas suurzgė: 

— Nagi! Ką? Kas šiai senai užsispyrėlei? Tikiuosi, 
nenumirė?.. Ak! Kvaile, tu prabilsi!.. Aš tau duodu 
dešimt minučių apsigalvoti!.. 

Durys atsidarė, paskui užsidarė. Be abejo, jis nuėjo 
informuoti grafienės de Kaliostro apie išgautus prisipa- 
žinimus ir paklausti naujų nurodymų dėl tolesnio tar- 
dymo. Raulis atsistojęs matė juos abu ten, apačioje, 
sėdinčius vieną greta kito. Leonardas susijaudinęs pa- 
sakojo, Žozina klausėsi. 

Niekšai! Raulis nekentė jų abiejų, tiek vieno, tiek 
antro. Našlės Ruselen dejonės jį sukrėtė, ir jis visas 
drebėjo iš pykčio. Niekas pasaulyje negalėjo sutrukdyti 
jam išgelbėti šitą moterį. 

Kaip buvo įpratęs, jis ėmė veikti tą pačią minutę, kai 
tik jam pačiam paaiškėjo logiška veiksmų seka. Tokiu 
atveju dvejodamas rizikuoji viską sugadinti. Sėkmė pri- 
klauso nuo drąsos, su kuria įveiki dar nežinomas kliūtis. 

Jis pažvelgė į savo priešininkus. Visi penki buvo to- 
lokai nuo grotos. Jis greit įlindo į kaminą, šįkart žemyn 
kojomis. Jis ketino pamėginti kaip galima švelniau 
pralįsti tarp nuolaužų, bet tučtuojau buvo įtrauktas stai- 
gios griūties ir vienu ypu nukrito iš viršaus į apačią, ly- 
dimas akmenų ir plytų sukelto trenksmo. 

“Po galais! - pagalvojo jis, - kad tik jie lauke nieko 
nebūtų išgirdę!" | 

Jis įtempė klausą. Niekas neatėjo. 

Buvo taip tamsu, kad jis pamanė tebesąs pačiame 
ugniakure. Bet ištiesęs rankas nustatė, kad anga eina 
tiesiai į grotą, arba, tiksliau, į siaurą patalpą grotos ga- 
le, ir tokią ankštą, kad staiga jo ranka atsitrenkė į kitą 
ranką, kuri jam pasirodė labai karšta. Kai akys apsipra- 
to su tamsa, Raulis pamatė du į jį įsispitrijusius žibančius 
vyzdžius, iš baimės pabalusį ir perkreiptą veidą. 

Nei virvių, nei raiščių. Ir kam? Belaisvė buvo tokia 
silpna ir įbauginta, kad apie pabėgimą negalėjo būti nė 
kalbos. 

Jis pasilenkė prie senutės ir tarė jai: 

— Nebijokite. Aš išgelbėjau iš mirties jūsų dukterį 
Brižitą — ji irgi būtų tapusi tų pačių dabar dėl dėžutės ir 
žiedų jus kankinančių galvažudžių auka. Aš jūsų 
pėdsakais einu nuo tos dienos, kai išvykote iš Lilbonos, 
ir tuoj jus išgelbėsiu, bet tik su sąlyga, kad niekuomet 
nieko nepasakosite, kas čia įvyko. 

Bet kam visa tai aiškinti šiai nelaimingajai, kuri 
nepajėgia ką nors suprasti? Negaišdamas jis čiupo ją į 
glėbį ir persimetė per petį. Paskui perėjo grotą ir švelniai 
stumtelėjo duris, kurios, kaip ir tikėjosi, buvo tik pri- 
vertos. 

Šiek tiek tolėliau Leonardas ir Žozina tebesikalbėjo. 
Už jų ten, kur baigėsi daržas, vingiavo baltas kelias į 
nemažą Diuklero miestą. Šiame kelyje buvo matyti į jį 
važiuojančių ir iš ten grįžtančių dviračių krovininių 
valstiečių vežimaičių. 

Tada nutaikęs palankų momentą jis staiga atidarė 
duris, greitai nubėgo daržo šlaitu žemyn ir atšlaitėje 
paguldė našlę Ruselen. 

Tuoj pat netoliese pasigirdo šauksmai. Visi Korbiu 
su Leonardu priešaky, visi keturi nieko negalvodami 
staiga puolė pasiruošę kovoti. Bet ką jie galėjo padary- 
ti? Iš vienos pusės artėjo vežimas. Iš kitos pusės irgi. 
Pulti Raulį visų šių liudytojų akivaizdoje ir atsiimti našlę 
Ruselen aršiai kaunantis - tai reikštų pasiduoti į teisin- 
gumo rankas, užsitraukti neišvengiamas kvotas ir rep- 
resijas. Ir jie sustojo. Tai Raulis ir buvo numatęs. 

Jis ramių ramiausiai sustabdė mažą senu arkliu 
pakinkytą briką, kuriuo važiavo dvi vienuolės plačiais 
gobtuvais, ir paprašė jų pasirūpinti vargše moterimi, 
kurią pasakė radęs pakelėje apalpusią, vežimo sutraiš- 
kytais pirštais. 

Gerosios seserys, kurios Diuklere rūpinosi prieglau- 
da ir ligonine, skubiai šokosi padėti. Jos pasodino našlę 
Ruselen į briką ir susupo ją į skaras. Ji nebuvo atgavusi 
sąmonės ir kliedėjo, mosuodama sužalota ranka, ku- 
rios nykštys ir smilius buvo ištinę ir kruvini. 

Brikas pamažu nutolo. 

Raulis liko stovėti, sukrėstas šios sužalotos rankos 
vaizdo, ir buvo taip susijaudinęs, kad net nepastebėjo 
Leonardo ir trijų Korbiu vyrų manevro - jie ėmė supti 
jį ratu. Kai jis pamatė aplink save keturis vyrus, 
mėginančius jį prispiesti prie daržo... Kelyje nesimatė 
jokio valstiečio, situacija buvo labai palanki Leonardui. 
Jis išsitraukė peilį. 

— Paslėpk šitą ir palik mus, - paliepė Žozina. - Ir 
jūs, Korbiu. Ir jokių kvailysčių, supratote? 

Ji tebesėdėjo kėdėje visą tą laiką ir tik dabar pasirodė 
tarp krūmų. 

Leonardas užprotestavo: 

— Jokių kvailysčių? Kvailystė jį čia palikti. Dabar, kai 
jis mūsų rankose! 

— Eik! — pareikalavo ji. 

— Bet ši moteris... ši moteris mus išduos! 

— Ne. Našlė Ruselen nesuinteresuota kalbėti. Prie- 
šingai. 

Leonardui nutolus, ji priėjo prie pat Raulio. 

Jis ilgai Žiūrėjo į ją, 17 tokiu žvilgsniu, kad, atrodė, ji 
sutriko ir ėmė juokauti, norėdama nutraukti tylą. 

— Kiekvienam ateina eilė, ar ne, Rauli? Sėkmė lydi 
tai vieną, tai kitą iš mudviejų. Šiandien tavo viršus. Ry- 
toj... Bet kas gi tau? Tu toks keistas! Ir toks griežtas 
žvilgsnis... 

Jis aiškiai ištarė: 

— Sudie, Žozina. 

Ji pablyško. 

— Sudie? — pakartojo ji. - Tu nori pasakyti “iki pasi- 
matymo“. 

— Ne, sudie. 

— Tada... tada... tai reiškia, kad tu nebenori manęs 
matyti? 

— Aš nebenoriu tavęs matyti. 

Ji nuleido akis. Jos blakstienos virpčiojo. Jos lūpos 
šypsojosi, bet šypsena buvo be galo skausminga. 

Galų gale ji sušnibždėjo: 

— Kodėl, Rauli? 

— Aš pamačiau tai, — tarė jis, - ko negaliu... ko nie- 
kada negalėsiu tau atleisti. 

— Ką? 

— Šios moters ranką. 

Ji atrodė nusilpusi ir sumurmėjo: 

— O! Aš suprantu... Leonardas su ja blogai pasielgė... 
Aš jam buvau griežtai uždraudusi... ir maniau, kad ji 
pasiduos po paprasčiausių grasinimų. 

— Meluoji, Žozina. Tu girdėjai šios moters klyksmą, 
kaip girdėjai jį ir Molevrijė miške. Leonardas tik vyk- 
dytojas, bet žudyti skatini tu, Žozina. Tai tu pasiuntei 
savo bendrą į mažąjį namelį Monmartre, įsakiusi užmuš- 

ti Brižitą Ruselen, jei ji priešinsis. Tai tu neseniai įmaišei 
nuodų į miltelius, kuriuos turėjo išgerti Bomanjanas. 
Tai tu praėjusiais metais nužudei du Bomanjano drau- 
gus, Demi Sent Eberą ir Žoržą d'Iznovalį. 

Ji pasipiktino. 

— Ne, ne, aš tau neleisiu... tai netiesa, ir tu tai Žinai, 
Rauli. 

Jis gūžtelėjo pečiais. 

— Taip, legenda apie kitą moterį, sukurta dėl visa ko... 
kita, panaši į tave moteris daro nusikaltimus, tuo tarpu 
tu, Žozefina Balzamo, tu pasitenkini ne tokiais bruta- 
liais nuotykiais! Aš buvau patikėjęs šia legenda. Aš lei- 
dausi įpainiojamas į visas šias istorijas apie identiškas 
moteris, apie Kaliostro dukrą, anūkę, proanūkę. Bet 
dabar baigta, Žozina. Jei užmerkdavau akis, kad 
nematyčiau to, kas man kėlė siaubą, pamatęs šią 
sužalotą ranką buvau priverstas pažvelgti tiesai į akis. 

— Tai melas, Rauli! Klaidingos interpretacijos. Aš 
nepažinojau tų dviejų žmonių, apie kuriuos tu kalbi. 

Jis nuvargusiu balsu atsakė: 

— Galbūt. Gal aš ir klystu, bet Žinau tik viena: nuo 
šiol niekada nežvelgsiu į tave per tą paslaptingą tave 
slėpusį rūką. Tu man pasirodei tokia, kokia esi, tai yra — 
nusikaltėlė. 

Ir negarsiai pridūrė: 

— Ir netgi ligonė. Nesumeluotas tik tavo grožis. 

Ji tylėjo. Šiaudinės skrybėlės šešėlis dar švelnino jos 
skaistų veidą. Užgaulūs mylimojo žodžiai jos visai 
neįžeidė. Ji buvo be galo gundanti ir kerinti. 

O Raulis buvo susijaudinęs iki sielos gelmių. Ji dar 
niekuomet jam neatrodė tokia graži ir geidžiama, ir jis 
klausė pats savęs, ar tik neišsikraustė iš proto, kad nori 
atgauti laisvę, kurią rytoj gal prakeiks. Ji patvirtino: 

— Mano grožis nėra melas, Rauli, ir tu sugrįši, nes 
esi tas, kuriam aš graži. 

— Aš nesugrįšiu. 

— Jei nebenorėsi gyventi be manęs, Nerūpestingoji 
čia pat. Aš tavęs lauksiu rytoj... 

— Aš ten negrįšiu, — ištarė jis, jausdamas, kad po 
minutės kitos gali pulti prieš ją ant kelių. 

— Tai kodėl tu drebi? Kodėl toks išblyškęs? 

Jis suprato, kad jį išgelbės tik tylėjimas ir kad reikia 
bėgti nieko nesakius ir neatsisukant. 

Raulis atstūmė į jį įsikibusias Žozinos rankas ir nuėjo. 


XI 


Senasis švyturys 


Visą naktį pirmais pasitaikiusiais keliais Raulis mynė 
pedalus, ne tiek norėdamas atsekti pėdsakus, kiek pa- 
tirti išganingąjį nuovargį. Rytą visai be jėgų jis apsisto- 
jo viename Lilbonos viešbutyje. 

Uždraudęs žadinti jis užsirakino trigubu užraktu ir 
išmetė raktą pro langą. Raulis miegojo daugiau kaip 
dvidešimt keturias valandas. 

Kai apsirengė ir susitvarkė, jo mintys vėl ėmė suktis 
apie tai, kaip kuo greičiau sėsti ant savo dviračio ir 
skubėti į Nerūpestingąją. Jis kovojo su meile. 

Raulis buvo labai nelaimingas. Anksčiau niekad 
nepatyręs kančių, visada pildęs mažiausias savo užgai- 
das, jis niršo dėl jį apėmusios nevilties, kuriai taip leng- 
vai būtų galėjęs padaryti galą. 

“Kodėl gi nenusileidus? - klausė jis pats savęs. - Po 
dviejų valandų aš jau būčiau ten. Ir kas tuomet sutruk- 
dytų man išvykti po keleto dienų, kai būsiu geriau 
pasiruošęs su ja išsiskirti?" 

Bet jis negalėjo to daryti. Sužalotos rankos vaizdas 
persekiojo jį ir diktavo jo elgesį, vertė prisiminti visus 
kitus barbariškus, bjaurius veiksmus ir neleido grįžti. 

Tai padarė Žozina: Žozina žudė, Žozinos ranka 
nesudrebėjo, jai atrodė visai paprasta ir natūralu žudyti 
dar ir dar, jei tai padės įgyvendinti jos sumanymus. O 
Raulis bijojo nusikalsti. Jis jautė fizinį pasibjaurėjimą, 
jo prigimtis maištavo. Mintis, kad jis galėjo būti įtrauktas 
į nešvarius darbelius, kur praliejamas kraujas, kėlė jam 
siaubą. O siaubingiausia buvo tai, kad ši tragiška tikrovė 
neatskiriamai susijusi su moterimi, kurią jis mylėjo. 

Jis pasiliko, bet kokių prireikė pastangų! Kiek kartų 
Raulis tramdė raudą! Kokiomis dejonėmis liejosi bejėgis 
jo maištas! Žozina jam tiesė savo gražiąsias rankas, jos 
lūpos laukė jo bučinių. Kaip atsispirti geidulingos 
būtybės kvietimui? 

Pirmą kartą suvokęs, koks didelis jo egoizmas, jis tik 
dabar suprato, kokių begalinių kančių suteikė Klarisai 
d'Etig. Jis įsivaizdavo jos ašaras, jos širdį veriantį apvil- 
to gyvenimo sielvartą. Kamuojamas sąžinės graužaties, 
jis mintyse skyrė jai švelniausius žodžius, prisiminė 
jaudinančias jų meilės valandas. 

Raulis padarė dar daugiau. Žinodamas, kad mergi- 
nos laiškų niekas netikrina, jis išdrįso jai parašyti. 


Atleiskite man, brangioji Klarisa. Aš pasielgiau su Ju- 
mis kaip paskutinis niekšas. Drįstu tikėtis geresnės atei- 
ties ir kilniaširdiško Jūsų atlaidumo. Dar kartą atsiprašau, 
brangioji Klarisa, atleiskite. Raulis. 


“Ak! - galvojo jis, — kaip greitai būdamas šalia jos 
pamirščiau visą šią bjaurastį! Juk svarbiausia — ne 
skaisčios akys ir švelnios lūpos, o dora ir išdidi širdis, 
kaip Klarisos". 

Tačiau jis dievino tik Žozinos akis ir dviprasmišką 
šypseną ir, kai svajojo apie šios moters glamones, jam 
mažai terūpėjo, kad jos širdis nėra nei dora, nei išdidi. 

Tuo metu Raulis ėmėsi ieškoti senojo švyturio, apie 
kurį buvo užsiminusi našlė Ruselen. Turėdamas galvo- 

je, kad ji gyveno Lilbonoje, jis neabejojo, kad ši vietovė 
yra jos apylinkėse, ir tai nulėmė jo maršruto pasirinkimą 
pirmąjį vakarą. 

Jis neapsiriko. Truputį pasiklausinėjęs, pirmiausia 
sužinojo, kad senasis, pagal paskirtį nebenaudojamas 
švyturys yra Tankarvilio pilį juosiančiuose miškuose, ir 
dar — kad šio švyturio savininkas buvo patikėjęs raktus 
našlei Ruselen, kuri kiekvieną savaitę, visada ketvirta- 
dieniais, eidavo ten šio to patvarkyti. Šie raktai papras- 
čiausiai atsidūrė jo rankose po vieno naktinio žygio. Da- 
bar dvi dienos jį teskyrė nuo to momento, kai, iš visko 
sprendžiant, asmuo, turintis dėžutę, turėtų susitikti su 
našle Ruselen, o kadangi ji, būdama belaisvė ir ligota, 
negalėjo atšaukti paskirto pasimatymo, viskas klostosi 
taip, kad Raulis galėtų dalyvauti tokiame svarbiame su- 
sitikime. 

"Tokia perspektyva ji nuramino. Jis ir vėl prisiminė 
tas problemas, kurios jau kelios savaites nedavė jam 
ramybės ir kurių sprendimas, atrodė, vis artėjo. 

Kad išvengtų lemtingo atsitiktinumo, Raulis išvaka- 
rėse apžiūrėjo pasimatymo vietą, o ketvirtadienį visa 
valanda anksčiau skubiu žingsniu perkirto Tankarvilio 
mišką. Sėkmė jam atrodė garantuota, ir jis iš anksto 
mėgavosi džiaugsmu ir didžiavosi savimi. 

Parkui nepriklausanti šių miškų dalis driekėsi iki Se- 
nos ir dengė uolas. 

Nuo pagrindinės sankryžos vingiavo daug kelių, ir 
vienas jų kilo tarpekliu ir stačiais šlaitais iki skardingo 
iškyšulio, kur sunkiai įžiūrimas stovi apleistas švyturys. 
Visą savaitę ši vietovė būna visiškai tuščia. Sekmadie- 
niais kartais čia gali sutikti vieną kitą praeivį. 

Jei kas užlipdavo į bokštelį, iš čia atsiverdavo didin- 
gas vaizdas į Tankarvilio kanalą ir upės žiotis. Bet 
apačioje tuo metu viskas skendo žalumoje. 

Pirmajame aukšte buvo vienintelis gan didelis kam- 
barys su dviem kėdėmis viduje ir iškirstais dviem lan- 

gais, pro kuriuos matėsi dilgėlių ir kitokių piktžolių 
priaugęs aptvaras. 

Prisiartinęs Raulis sulėtino žingsnį. Jam atrodė, o ir 
ne be pagrindo, kad bręsta svarbūs įvykiai. Tai turėjo būti 
ne tik paprastas susitikimas su kažkokiu asmeniu, kur 
galutinai bus atskleista didžioji paslaptis, bet ir apskritai 
lemiamas mūšis, kur priešas bus galutinai įveiktas. 

O tas priešas buvo grafienė de Kaliostro — ta Ka- 
liostro, kuri, kaip ir jis, girdėjo iš našlės Ruselen išgautus 
parodymus, ir kuri, negalėdama susitaikyti su pralai- 
mėjimu, nesivaržydama griebtis bet kokių veikimo prie- 
monių, turėjo lengvai surasti šį seną švyturį, kur, atro- 
do, žada vykti paskutinysis dramos veiksmas. 

— Ir ne tik tai, - tarė jis pusbalsiu, tyčiodamasis pats 
iš savęs. — Aš klausiu savęs, ar ji nedalyvaus šiame pasi- 
matyme, oO iš tiesų viliuosi, kad ji ten bus. Aš vėl ją pa- 
matysiu, ir mes abu, nugalėtojai, pulsime viens kitam į 
glėbį. 

Per žemą akmeninę sienelę, nusėtą butelių šukėmis, 
Raulis pateko į aptvarą. Tarp piktžolių nebuvo matyti 
jokios brydės. Bet juk galima įveikti sieną ir kitoje vie- 
toje ir įšokti pro vieną iš šoninių langų. 

Raulio širdis daužėsi. Jis suspaudė kumščius, pasi- 

“Koks aš kvailas! —- pagalvojo jis. - Kodėl turi būti 
spąstai?" 

Jis atsirakino sutrūnijusių durų spyną ir įėjo. 

Užpuolimas buvo staigus. Kažkas slėpėsi kambario 
gilumoje, tuoj už durų. Jis neturėjo laiko atsisukti į 
užpuoliką. Vos jį instinktyviai pajutęs, bet nespėjęs net 
pamatyti, jis jau buvo su virvine kilpa ant kaklo tem- 
piamas į priekį, o kažkieno kelis brutaliai įsirėžė jam į 
inkstus. 

Dusdamas, skausmo laužiamas perpus, jis turėjo pa- 
klusti priešininko valiai ir, netekęs pusiausvyros, buvo 
pargriautas ant Žemės. 

— Švariai atlikta, Leonardai! - suvapėjo jis. - Gražus 
revanšas! 

Raulis klydo. "Tai buvo ne Leonardas. Iš pasirodžiusio 
vyriško profilio jis atpažino Bomanjaną. Tad kol Bo- 
manjanas rišo jam rankas, jis atitaisė savo klaidą ir sa- 
vo nustebimą išsakė paprasčiausiais žodžiais: 

— Nagi, žiūrėk, čia ekskunigas! 

Virvė, kuria Raulis buvo sučiuptas, buvo pririšta prie 
žiedo, įtvirtinto tiesiai virš lango priešingoje sienoje. Tarsi 
šiek tiek sutrikęs Bomanjanas nervingais judesiais atidarė 
šį langą ir praskleidė supuvusias langines. Paskui per 
žiedą tarsi per skridinį jis patraukė virvę ir privertė Raulį 
paėjėti. Pro praskleistas langines jis pastebėjo tuščią 
erdvę, kuri nuo pat vertikalios uolos viršūnės, kur buvo 
iškilęs švyturys, Žiojėjo virš akmenynų ir didžiulių medžių 
kamienų, kurių lapija gožė horizontą. 

Bomanjanas pasuko Raulį, prispaudė jo nugarą prie 
langinių ir surišo jam riešus ir kulkšnis. 

Taigi viskas dabar atrodė taip: jei tik Raulis mėgintų 
pajudėti į priekį, slankiojančiu mazgu užrišta virvė jį 
uždusintų. Antra vertus, jei įsivaizduotum, kad Boman- 
janas nori atsikratyti savo aukos, jam pakaktų tik stai- 
giai stumtelėti, langinės sulūžtų, ir Raulis sūpuodamasis 
pakibtų virš prarajos. 

“Nuostabi pozicija rimtam pokalbiui“, — pasišaipė 
Raulis. 

Beje, jis buvo apsisprendęs. Jei Bomanjanas ketino 
leisti jam pasirinkti — mirti ar papasakoti viską, ką jis, 
Raulis, buvo sužinojęs, siekdamas atskleisti didžiąją 
paslaptį, be mažiausios dvejonės, - jis kalbės. 

— Aš jūsų paslaugoms, - pasakė jis. - Klauskite. 

— Nutilk, - sukomandavo kaip visad piktas Boman- 
janas. Jis įgrūdo jam į burną vatos gniužulą ir prispaudė 
ji kaklaskare, kurią surišo ant pakaušio. 

— Dar vienas garsas, —- pasakė jis, — vienas judesys, ir 
aš kumščiu pasiųsiu tave į tą tuščią erdvę. 

Sekundėlę Bomanjanas žvelgė į jį taip, tarsi klaustų 
savęs, ar nereikėtų kuo greičiau įvykdyti šio sumany- 
mo. Bet staiga nusisuko ir sunkiai svyruodamas perėjo 
kambarį, kaukšėdamas į plokštėmis klotas grindis, ir 
atsitūpė tarpdury ant slenksčio, iš kur pro plyšį galėjo 
matyti, kas dedasi lauke. 

“Blogai, - pagalvojo labai sunerimęs Raulis. - Juo 
blogiau kad aš čia nieko nebesuprantu. Kaip jis čia 
atsidūrė? Ar aš turiu manyti, kad tai jis yra našlės Ru- 
selen geradarys, tas, kurio ji nenorėjo kompromituo- 
ti?" 

Bet ši hipotezė jo nepatenkino. 

“Ne, čia kažkas kita. Aš įkliuvau į žabangas, bet ki- 
taip, per neatsargumą ir naivumą. Aišku, šis tipas Žinojo 
viską apie Ruselen aferą, žinojo apie pasimatymus, 
žinojo, kokią valandą jie turi įvykti ir, žinodamas, kad 
našlė buvo pagrobta, stebėjo pats ir pavedė stebėti ki- 
tiems Lilbonos ir Tankarvilio apylinkes... štai tuomet 
jie ir pamatė mane čia ir mano keliones pirmyn atgal... 
ir tada spąstai... ir tada..." 

Šį kartą Raulis tuo buvo tvirtai įsitikinęs. Nugalėjęs 
Bomanjaną Paryžiuje, čia jis ką tik pralaimėjo antrąjį 
raundą. Savo ruožtu nugalėtojas Bomanjanas prikabi- 
no jį prie langinės tarsi šikšnosparnį, kuris prisikabina 
prie sienos, ir dabar tykojo kito žmogaus, kad jį (ar ją) 
pagrobtų ir išplėštų jo paslaptį. 

Tačiau viena Rauliui buvo neaišku. Kodėl Bomanja- 
nas elgėsi lyg laukinis Žvėris, pasiruošęs pulti auką? Ne- 
atrodo, kad jo ir šio asmens susitikimas būtų visai tai- 
kus. Bomanjanui tereikėjo išeiti, paprasčiausiai palaukti 
lauke, ir jam pasakyti: 

— Ponia Ruselen negaluoja ir siunčia vietoj savęs ma- 
ne. Ji norėtų pamatyti dėžutės dangtyje įspaustą įrašą. 

“Nebent, - galvojo Raulis, - nebent Bomanjanas 
neturėtų pagrindo numatyti, kad pasirodys trečiasis as- 
muo... ir kad jis nesisaugo... ir nesiruošia atakai..." 

Pakako, kad toks klausimas Rauliui kiltų, ir jis jau 
žinojo tikslų atsakymą. Galvodamas, kad Bomanjanas 
jam, Rauliui, paspendė spąstus, jis tebuvo tik iš dalies 
teisus. Pasala buvo dviguba, bet ko gi Bomanjanas galėjo 
taip karštligiškai tykoti? Ko, jei ne Žozefinos Balzamo? 

“Taip ir yra! Taip ir yra! - nusprendė Raulis, nutvieks- 
tas tiesos žaibo. — Taip ir yra! Jis įspėjo, kad ji gyva. 
Taip, kitą dieną Paryžiuje, susidūręs su manim, jis turėjo 
pajusti šį siaubingą dalyką, ir tai buvo dar viena mano 
iškrėsta kvailystė... klaida dėl patyrimo stokos. Pažiū- 
rėkim! Ar aš būčiau taip kalbėjęs, ar būčiau taip veikęs, 
jei Žozefina nebūtų gyva? Kaipgi! Aš ką tik pasakiau 
šiam vyriškiui, kad perskaičiau, kas buvo parašyta tarp 
eilučių jo laiške baronui Godfrua, kad dalyvavau gar- 
siajame susirinkime pas baroną d'Etigą ir gerai supra- 
tau, kuo jis baigėsi grafienei de Kaliostro! Ir toks vaiki- 
nas, kaip aš, turintis akis, paliktų likimo valiai šią moterį! 
Taigi pirmyn! Jei aš buvau susirinkime, tai buvau ir uolų 
take! Buvau ir paplūdimyje, kai jie sėdo į valtį! Ir aš 
išgelbėjau Žozefiną Balzamo! Ir mes mylėjomės... Ne 
paskutiniąją žiemą, kaip aš teigiau, bet jau po Žozinos 
tariamos mirties!.." Štai ką Raulis ruošėsi pasakyti Bo- 
manjanui. 

Vienus įrodymus papildė kiti. Įvykiai siejosi vieni su 
kitais kaip vienos grandinės grandys. 

Įsivėlusi į aferą su Ruselen ir todėl ieškoma Boman- 
jano, ji taip pat turėjo klaidžioti apie senąjį švyturį. 
Įsitikinęs tuo, Bomanjanas paspendė spąstus. Raulis į 
juos pakliuvo. Dabar Žozinos eilė... 

Būtų galima pasakyti, kad staiga pats likimas pano- 
ro patvirtinti Raulio mintis. Tą pačią sekundę, kai jis 
baigė samprotauti, nuo kelio, einančio palei kanalą uolų 
papėdėje, pasigirdo vežimo dardėjimas, ir Raulis tuoj 
atpažino mažų Leonardo arklėkų žinginę. 

Bomanjanas savo ruožtu turėjo žinoti, ko laukia, nes 
jis staiga pakilo ir įsiklausė. 

Kanopų bildesys nutilo, paskui vėl pasigirdo, tik re- 
tesnis. Vežimas kilo stačiu uolėtu taku, vedančiu 
plokščiakalnio link, iš kur atsiskiria vežimu neprava- 
žiuojamas miško takas, kertantis ir stačius senojo 
švyturio šlaitus. 

Po penkių minučių turėtų pasirodyti Žozefina Bal- 
zamo. 

Kiekviena sekundė didino Bomanjano susijaudinimą 
ir įniršį. Jis vapėjo nerišliais skiemenimis. Jo romanti- 
nio artisto kaukė nukrito, instinktyvus noras žudyti 
iškreipė jo bruožus, ir staiga tapo aišku, kad šis noras, 
šis laukinis instinktas nukreiptas prieš Raulį, prieš 
Žozefinos Balzamo mylimąjį. 

Kojos vėl mechaniškai kaukšėjo grindiniu. Boman- 
janas žengė pats to nejausdamas, jis ir užmuš pats to 
nežinodamas, kaip girtas žmogus. Jo rankų raumenys 
įsitempė. Jo sugniaužti kumščiai tiesėsi stipriai smū- 
giuoti, tarsi nepaslanki, tolydi, neįveikiama jėga būtų 
stūmusi juos prie jaunuolio krūtinės. 

Dar keletas Žingsnių ir Raulis jau supsis tuščioje 
erdvėje. 

Jis užmerkė akis, tačiau visai nepasidavė ir ieškojo, 
kaip išsaugoti nors šiokią tokią viltį. 

“Virvė nutrūks, — pagalvojo jis, - o akmenys, ant 
kurių nukrisiu, bus apaugę samanomis. Iš tiesų ponui 
Arsenui Liupenui d'Andrezi lemtis nelėmė būti pakar- 
tam. Jei būdamas tokio amžiaus aš negaliu išsipainioti 
iš nuotykių, vadinasi, iki šiol buvę palankūs man dievai 
nebeketina manimi rūpintis! Tokiu atveju nėra ko ap- 
gailestauti!" 

Jis prisiminė savo tėvą Teofrastą Liupeną, jo gim- 
nastikos ir akrobatikos pamokas... Sušnabždėjo Klari- 
sos vardą... 

Tačiau smūgio nebuvo. Nors Raulis pajuto Boman- 
janą esant čia pat, atrodė, kad priešo šuolį kažkas 
sulaikė. 

Raulis atmerkė akis. Bomanjanas stovėjo tiesiai 
priešais jį išsitiesęs visu savo aukštu ūgiu. Tačiau jis 
nejudėjo, jo rankos buvo sudėtos, o veidas, kur mintis 
apie žmogžudystę įspraudė bjaurią grimasą, rodė, kad 
sprendimas pakeistas. 

Raulis pasiklausė ir nieko neišgirdo. Bet galbūt Bo- 
manjanas, kurio jausmai labai sudirgę, girdėjo Žozefiną 
Balzamo? 

Iš tikrųjų jis traukėsi atatupstas ir staiga paskubo- 
mis vėl užėmė savo poziciją durų dešinėje. 

Raulis visa tai matė priešais save. Bomanjano išvaizda 
buvo atstumianti. Medžiotojas pasaloje, atrėmęs į petį 
šautuvą, dar ir dar kartą kartojantis šį judesį, kad galėtų 
tą patį padaryti norimą akimirką. Taigi Bomanjano ran- 
kos konvulsiškai skėtėsi įvykdyti nusikaltimą. Jos ruošėsi 
smaugti, tolo atitinkamu atstumu viena nuo kitos, 
mėšlungiškai lenkėsi jų kaip nagai suriesti pirštai. 

Raulį apėmė siaubas. Jo bejėgiškumas buvo baisus 
ir virto kančia. 

Nors Raulis žinojo, kad visos pastangos bergždžios, 
jis grūmėsi, kad nutrauktų virves. O! Jei jis būtų galėjęs 
rėkti! Bet kamšalas ir raištis stelbė jo riksmus, o virvės 
veržė jo kūną. 

Lauke, visiškoje tyloje, pasigirdo žingsniai. 
Sugirgždėjo užtvaras. Sijonas sušiugždeno lapus. Pabi- 
ro žvirgždo akmenėliai. 

Prie sienos prisiplojęs Bomanjanas kilstelėjo alkūnes. 
Atrodė, tarsi jo rankos, drebančios tarytum vėjo judi- 
namas skeletas, jau būtų apsivijusios aplink aukos kaklą 
ir jį laikytų — šiltą, pulsuojantį. 

Raulis sustaugė po savo raiščiu. Paskui durys atsida- 
rė, ir drama prasidėjo. Ji vyko visai taip, kaip Bomanja- 
nas buvo numatęs ir kaip Raulis ją įsivaizdavo. 

Moters siluetas, o tai ir buvo Žozefina Balzamo, 
pasirodė tarpdury ir tuoj buvo partrenktas Bomanjano 
letenų. Pasigirdusią silpną dejonę užgožė žudiko inkštimas. 

Raulis trypčiojo ant palangės: dar niekada jis taip 
nemylėjo Žozinos kaip šią agonijos minutę. Jos klai- 
dos, jos nusikaltimai? Argi tai svarbu! Ji buvo pati 
gražiausia būtybė pasaulyje, ir visas šis grožis, ši kerinti 
šypsena, šis glamonėms sutvertas žavingas kūnas tuoj 
bus sunaikinti. Negali tikėtis jokios pagalbos. Nėra jo- 
kios jėgos, kuri galėtų sutramdyti neįveikiamą šio žvėries 
J€84. 

Žozefiną Balzamo išgelbėjo kaip tik šis staigus meilės 
protrūkis. Tokią meilę galėjo nugalėti tik mirtis, ir kaip 
tik staigus jos proveržis paskutinę sekundę sutrukdė 
užbaigti juodą darbą. 

Išsekęs, slegiamas nevilties, kuri staiga virto bepro- 
tybe, Bomanjanas nuriedėjo žeme raudamasis plaukus 
ir trankydamas galvą į grindų plokštes. 

Pagaliau Raulis atsikvėpė: nors Žozefina Balzamo 
nejudėjo, jis buvo įsitikinęs, kad ji gyva. Iš tiesų, lėtai, 
tarsi pabusdama iš siaubingo košmaro, ji pakilo, apim- 
ta nevilties, kuri, atrodė, ją sugniuždys, bet paskui 
atsitiesė, rami ir pilna pasitikėjimo savimi. 

Žozefina buvo apsivilkusi apsiaustą su pelerina ir 
užsidėjusi skrybėlaitę, nuo kurios driekėsi didelėmis 
gėlėmis siuvinėtas šydas. Ji nusimetė apsiaustą ir liko 
tik su suknele, pro užpuoliko perplėštą korsažą švietė 
apnuoginti jos pečiai. 

Ji nusviedė į šalį ir suglamžytą skrybėlaitę su šydu. 
Dabar jos plaukai laisvai krito nuo abiejų smilkinių sun- 
kiomis rusvomis garbanomis. Jos skruostai paraudo, 
akys žibėjo. 

Paskui stojo ilga tyla. Du vyrai sutrikę stebėjo ją ne- 
be kaip priešininkę, meilužę ar auką, bet paprasčiausiai 
kaip spindinčią moterį, kurios burtus ir žavesį jie juto. 
Raulis susijaudinęs, Bomanjanas - priblokštas, bet abu 
gėrėjosi ja su vienodu užsidegimu. 

Pirmiausia ji prie lūpų pridėjo mažą metalinį švilpu- 
ką, kurį Raulis gerai prisiminė. Leonardas turėjo budėti 

netoliese ir tuoj atbėgti išgirdęs šį kvietimą. Bet ji apsi- 
galvojo. Kam jį kviesti, kai dabar ji pati yra įvykių 
šeimininkė? 

Žozefina pasuko prie Raulio, nurišo jam nuo bur- 
nos raištį ir tarė: 

— Tu nesugrįžai, Rauli, kaip aš tikėjausi. Ar sugrįši? 

Jei Raulis būtų buvęs laisvas, būtų ją karštai 
priglaudęs prie krūtinės. Bet kodėl ji neatrišo jo virvių ? 
Kokia slapta mintis jai trukdė? 

Jis pasakė: 

— Ne... viskas baigta. 

Ji truputį pasistiebė ir, prispaudusi savo lūpas prie 
j0 lūpų, sušnibždėjo: 

— Viskas baigta? Tu esi beprotis, mano Rauli! 

Bomanjanas krūptelėjo ir žingtelėjo į priekį, nesi- 
tverdamas pykčiu dėl šios nelauktos glamonės. Kadan- 
gi jis bandė pagriebti ją už rankų, ji pasisuko ir netikėtai 
ligšiolinę jos ramybę pakeitė tikrieji ją draskantys jaus- 
mai — pasibjaurėjimas ir begalinė pagieža Bomanjanui. 

Ji pratrūko staiga ir su tokia jėga, kokios Raulis nė 
neįtarė ją turint. 

— Neliesk manęs, niekše! Ir negalvok, kad aš tavęs 
bijau. Šiandien tu vienas, ir aš ką tik įsitikinau, kad tu 
niekuomet neišdrįsi manęs nužudyti. Tu esi bailys. Ta- 
vo rankos drebėjo. Mano rankos nesudrebės, Boman- 
janai, kai išmuš tavo valanda. 

Jis traukėsi nuo jos prakeiksmų ir grasinimų, o 
Žozefina Balzamo, apimta neapykantos, puolė: 

— Bet tavo valanda dar neatėjo. Tu dar per mažai 
kentėjai... Tu visai nekentėjai, nes manei, kad aš mirusi. 
"Tu kenti dabar, kai Žinai, kad aš gyva ir kad myliu. Taip, 
girdi, aš myliu Raulį. Iš pradžių jį pamilau, kad tau 
atkeršyčiau, o dabar aš jį myliu be jokio išskaičiavimo, 
nes aš nebegaliu jo pamiršti. Vargu, ar jis tai Žino, vargu 
ar aš Žinojau šitai. Bet praėjus keletui dienų po to, kai jis 
paliko mane, pajutau, kad jis yra visas mano gyvenimas. 

Aš nežinojau, kas yra meilė, o meilė ir yra šitai, meilė — 
tai šis įniršis, kuris ir skatina mane veikti. 

Ji buvo apimta beprotybės kaip ir tas, kurį ji kanki- 
no. Atrodė, jos meilės prisipažinimai jai pačiai suteikia 
tiek pat skausmo kaip ir Bomanjanui. Raulis, 
žvelgdamas į ją, greičiau juto nepalankumą jai nei 
džiaugsmą. Geismo, susižavėjimo ir meilės liepsna, 
kurią jis vėl buvo pajutęs pavojaus akivaizdoje, galuti- 
nai užgeso. Žozinos grožis ir žavesys nyko kaip miražas, 
0 jos, beje, nepasikeitusiame veide Raulis teįžiūrėjo 
nemalonų žiaurios ir sergančios sielos atspindį. 

Ji įnirtingai tebepuolė Bomanjaną, o jis atsikirtinėjo 
pavydulingo pykčio protrūkiais. Iš tikrųjų stebėtina, kaip 
tuo metu, kai tuoj tuoj turėjo paaiškėti didžioji paslap- 
tis, turėjo būti surastas taip ilgai ieškotas atsakymas, 
šie du žmonės viską pamiršo savo aistrų įkarštyje. 
Didžioji praėjusių amžių paslaptis, brangakmenių su- 
radimas, legendinis stulpelis, puošnioji dėžutė su įrašu, 
našlė Ruselen, žmogus, turėjęs ateiti čia ir atverti tiesą... 
Kažkokie niekai, kurie ir vienam, ir antram tiek ir 
terūpėjo. Meilė juos įtraukė kaip triukšminga srovė. Ne- 
apykanta ir aistra stojo į amžiną kovą, draskančią 
įsimylėjėlių širdis. 

Bomanjano pirštai vėl užsirietė kaip plėšrūno nagai, 
O jo virpančios rankos tiesėsi smaugti. O ji aklai ir 
nežabotai tebeniršo, ir jam tiesiai į akis svaidė savo 
meilės prakeiksmus! 

— Aš jį myliu, Bomanjanai. Tave deginanti ugnis ir 
manyje siaučia, tai meilė, kaip ir tavoji, kur susipynu- 
sios žmogžudystė ir mirtis. Taip, aš jį užmušiu anksčiau, 
nei sužinosiu, kad jis turi kitą, arba kad jis manęs nebe- 
myli. Bet jis mane myli, Bomanjanai, myli, tu girdi, jis 
mane myli. 

Nelauktai iš perkreiptos Bomanjano burnos pasigir- 
do juokas. Jo pyktis baigėsi sardoniško kvailo juoko 
priepuoliu. 

— Jis tave mvli, Žozefina Balzamo? Tu teisi, jis tave 
myli! Jis tave myli kaip visas moteris. Tu esi graži, ir jis 
tavęs geidžia. Pasirodo kita, ir jis jos taip pat nori. O tu, 
Žozefina Balzamo, tu irgi kenti pragaro kančias. Prisi- 
pažink! 

— Tai buvo pragaras, taip, - tarė ji, - kai aš galvojau, 
kadjis išdavė mane. Bet taip nėra, ir tu kvailai mėgini... 

Ji nutilo. Bomanjanas šaipėsi taip piktdžiugiškai, kad 
ji išsigando. Paskui nerimo kupinu balsu tylutėliai pra- 
kalbo: 

— Kur įrodymas?.. Duok man nors vieną įrodymą... 
Netgi ne įrodymą... ženklą... ką nors, kas priverstų ma- 
ne suabejoti... Ir aš jį užmušiu kaip šunį. 

Ji ištraukė iš savo korsažo mažą kuoką, kurios kotas 
buvo iš banginio ūso kauliuko, o “galva" - švininis ru- 
tulys. Jos žvilgsnis suakmenėjo. 

Bomanjanas metė repliką: 

— Aš tau nepasakysiu nieko, dėl ko tu galėtum su- 
abejoti, aš tau pasakysiu tai, kuo gali būti tikra. 

— Kalbėk... Pasakyk vardą. 

— Klarisa d'Etig, - tarė jis. 

Ji gūžtelėjo pečiais. 

— Aš Žinau... nereikšmingas meilės nuotykis. 

— Gan reikšmingas jam, nes jis prašė jos rankos. 

— Jis prašė jos rankos! Bet gi ne, tai neįmanoma... 
Aš teiravausi... Jie susitiko du ar tris kartus kaime, ne 
daugiau. 

— Daugiau, nei tu manai, jis praleido naktį šios 
mažytės kambaryje. 

— Tu meluoji! Meluoji! - suriko ji. 

— Verčiau sakyk, kad jos tėvas meluoja, nes užvakar 
vakare man tai pasakė Godfrua d'Etigas. 

— O iš kur jis tai ištraukė? 

— Pati Klarisa jam pasakė. 

— Bet tai absurdas! Merginos to neprisipažįsta. 

Bomanjanas nusijuokė: 

— Būna atvejų, kai jos yra priverstos tai padaryti. 

— Ką? Ką tu nori tuo pasakyti? 

— Sakau tau, kaip yra... Tai ne atvirai viską išpasako- 
jusi.meilužė, tai motina... motina, norinti, kad jos po 
širdim nešiojamas kūdikis turėtų tėvo pavardę, tai mo- 
tina, kuri reikalauja vedybų. 

Žozefina Balzamo atrodė sugluminta, neatgaunanti 
žado. 

— Vedybų! Vedybų su Rauliu! Baronas d'Etigas 
sutiktų?.. 

— Žinoma! 

— Melagis! - sušuko ji. - Bobų plepalai! O gal ne, gal 
tai tavo išmonė. Čia nėra nei krislelio tiesos. Jie nieka- 
da daugiau nebesimatė. 

— Jie susirašinėjo. 

— Įrodyk, Bomanjanai! Tučtuojau įrodyk! 

— Tau pakaks laiško? 

— Laiško? 

— Laiško, kurį jis parašė Klarisai. 

— Rašyto prieš keturis mėnesius? 

— Prieš keturias dienas. 

— Tu jį turi? 

— Štai jis. 

Nerimastingai jų klausęsis Raulis sudrebėjo. Jis 
atpažino voką ir popierių - tai buvo laiškas, kurį jis bu- 
vo išsiuntęs iš Lilbonos Klarisai d'Etig. 

Žozina paėmė dokumentą ir skaitė jį tyliai, skieme- 
nuodama: 


Atleiskite man, brangioji Klarisa. Aš pasielgiau su Ju- 
mis kaip paskutinis niekšas. Drįstu tikėtis geresnės atei- 
ties ir kilniaširdiško Jūsų atlaidumo. Dar kartą atsiprašau, 
brangioji Klarisa, atleiskite. Raulis. 


Jai vos užteko jėgų perskaityti visą laišką, kuris 
paneigė jos žodžius ir labiausiai įžeidė jos savimeilę. Ji 

susverdėjo. Jos akys ieškojo Raulio akių. Jis pajuto, kad 
Klarisa pasmerkta mirti, ir visa savo esybe suprato, kad 
Žozefina Balzamo tejaučia vien neapykantą. 

Bomanjanas paaiškino: 

— Tai Godfrua perėmė šį laišką ir man jį atnešė, 
norėdamas paklausti patarimo. Vokas buvo antspau- 
duotas Lilbonoje, taip aš vėl aptikau judviejų pėdsakus. 

Kaliostro tylėjo. Jos veide atsispindėjo tokia gili 
kančia, kad būtų buvę galima susigraudinti ir pagailėti 
jos skruostais lėtai riedančių ašarų, jei jos skausmo 
aiškiai nebūtų stelbęs didžiulis noras keršyti. Ji kūrė 
planus. Ji spendė spąstus. 

Purtydama galvą ji tarė Rauliui: 

— Aš tave buvau įspėjusi. 

— Įspėtas vyrus vertas dviejų, - atsakė jis šelmiškai. 

— Nesišaipyk! — sušuko ji, išvesta iš kantrybės. — Tu 
žinai, ką tau buvau sakiusi, ir kad jai būtų buvę geriau 
niekuomet nestoti skersai kelio mūsų meilei. 

— Ir tu lygiai taip pat žinai, ką tau buvau sakęs, — 
atkirto Raulis taip pat iššaukiamai. - Jei kada nors pa- 
liesi nors vieną jos plaukelį... 

Ji suvirpėjo. 

— O! Kaip gali taip tyčiotis iš mano kančios ir stoti 
kitos moters pusėje?.. Prieš mane? O! Rauli, juo blo- 
giau jai. 

— Nesibaimink! — atšovė jis. — Ji saugi, nes aš ją glo- 
boju. 

Bomanjanas stebėjo juos, džiaugdamasis jų nesuta- 
rimu ir visa ta juose verdančia neapykanta. Bet Žozefina 
Balzamo nutarė baigti - juk tuščias laiko gaišinimas 
kalbėti apie kerštą, kuris įvyks, kai ateis laikas. Dabar ji 
turėjo kitų rūpesčių. Suklususi ji sumurmėjo: 

— Kažkas susšvilpė, ar ne, Bomanjanai? Tai mane 
įspėja vienas iš mano vyrų, saugančių alėjas, kuriomis 
galima ateiti iki čia. Žmogus, kurio laukiame, turi pasi- 
rodyti. Aš manau, tu irgi jos lauki? 

Iš tiesų Bomanjano buvimas čia ir jo slapti kėslai ne- 
buvo labai aiškūs. Kaip jis galėjo žinoti tikslią pasima- 
tymo dieną ir valandą? Kokių ypatingų duomenų, 
susijusių su Ruselen afera, jis turėjo? 

Ji žvilgtelėjo į Raulį. Jis tebebuvo tvirtai pririštas ir 
negalėjo sutrukdyti įvykdyti sumanymus, jis nedalyvaus 
paskutiniame mūšyje. Bet, atrodo, Bomanjanas jau kėlė 
jai nerimą, tad ji nuviliojo jį durų link, tarsi būtų norėjusi 
pasitikti laukiamą asmenį pirmoji. Tuo momentu, kai 
tik ji išėjo, pasigirdo žingsniai. Ji sugrįžo atgal, stumte- 
lėjo Bomanjaną ir atlaisvino taką Leonardui. 

Jis gyvai nužvelgė abu vyrus, paskui atsistojo prie 
grafienės de Kaliostro ir pasakė jai į ausį keletą žodžių. 

Ji atrodė apstulbinta ir suvapėjo: 

— Ką tu sakai?.. Ką tu pasakei?.. 

Ji nusisuko, kad paslėptų savo jausmus, bet Rauliui 
pasirodė, kad ją apėmė beribis džiaugsmas. 

— Nejudėkime, - tarė ji... - Ateina... Leonardai, imk 
savo revolverį. Kai peržengs slenkstį, taikyk. 

Ji šiurkščiai užsipuolė Bomanjaną, kuris mėgino ati- 
daryti duris. 

— Betgi jūs pamišęs? Kas yra? Pasilikite čia. 

Kadangi Bomanjanas nesustojo, fi supyko. 

— Kodėl jūs norite išeiti? Juk jūs pažįstate šį asmenį 
ir norite jam sutrukdyti... arba gal išsivesti jį?.. Ką?.. 
Atsakykite!.. 

Bomanjanas nepaleido rankenos, o Žozina mėgino 
jį sulaikyti. Matydama, kad jai nepavyks, ji pasisuko prie 
Leonardo ir laisvąja ranka parodė jam kairįjį Boman- 
jano petį — tai buvo mostas, įsakantis sužeisti, bet ne- 
sunkiai. Akimirksniu Leonardas iš savo kišenės išsitrau- 
kė durklą ir lengvai jį įsmeigė į priešininko petį. 

Bomanjanas suurzgė: 

— O! Paleistuvė... - ir susmuko ant plokštėmis klotų 
grindų. 

Ji ramiai tarė Leonardui: 

— Padėk man, ir paskubėkime. 

Jie abu nupjovė galą virvės, kuria buvo surištas Rau- 
lis, ir surišo Bomanjanui rankas ir kojas. Paskui jį paso- 
dino ir atrėmė prie sienos, o Žozefina apžiūrėjo žaizdą, 
pridengė ją nosinaite ir tarė: 

— Tai niekis... pora trejeta valandų ranka bus nutir- 
pusi... Užimkime savo pozicijas. 

Jie nutykino į pasalą. 

Visa tai ji atliko neskubėdama, ramia veido išraiška, 
saikingais, lyg iš anksto numatytais judesiais. 
Paprasčiausiai keletas trumpų įsakymų. Bet jos balsas, 
net prikimęs, įgavo tokį triumfo akcentą, kad Raulio 
nerimas vis didėjo, ir jis jau norėjo šaukti, įspėti jį ar 
tąją, kuri savo ruožtu tuoj užkibs ant masalo. 

Nair ką? Niekas negalėjo pasipriešinti abejotiniems 
grafienės de Kaliostro sprendimams. Beje, jis nebeži- 
nojo, ką toliau daryti. Jo smegenys išseko nuo absurdiš- 
kų minčių. O paskui... o paskui... buvo per vėlu. Iš jo 
lūpų išsprūdo dejonė: įėjo Klarisa d'Etig. 


AII 


Beprotybė ir genialumas 


Iki tol Raulis tejautė baimę greičiau tik morališkai, pa- 
vojus grėsė tik jam ir grafienei de Kaliostro. Jis 
pasitikėjo savimi ir laiminga savo žvaigžde. Jis Žinojo, 
kad Kaliostro sugebės apsiginti nuo Bomanjano. 

Bet Klarisa! Žozefinos Balzamo akivaizdoje Klarisa 
buvo tarsi auka, pakliuvusi į gudraus ir žiauraus priešo 
nagus. Ir nuo šiol Raulio baimė peraugo į savotišką, 
fiziškai juntamą siaubą, nuo kurio iš tiesų plaukai 
šiaušėsi ir kūnas ėjo pagaugais. Žiaurus Leonardo at- 
vaizdas šį siaubą dar padidino. Raulis negalėjo pamiršti 
našlės Ruselen ir ištinusių jos pirštų. 

Iš tiesų jis buvo teisingai atspėjęs prieš valandą ei- 
damas į susitikimą, kad laukia didelis mūšis ir kad jam 
teks susikirsti su Žozefina Balzamo. Iki tol tebuvo pa- 
prasti apsišaudymai, tarsi priešakinių būrių susirėmimai. 
Dabar prasidėjo mirtina visų priešininkų kova, ir Rau- 
lis dalyvavo joje surištomis rankomis, su virve ant kak- 
lo. Pasirodžius Klarisai d'Etig, jo bejėgiškumas dar 
padidėjo. 

“Taigi, - galvojo jis, - dabar aš daug ką supratau. 
Siaubinga padėtis, ir iš dalies aš dėl to kaltas, o mano 
brangioji Klarisa yra ir mano auka". 

Mergina taip ir sustingo vietoje, pamačiusi į ją grės- 
mingai nukreiptą Leonardo revolverį. Ji atėjo linksma, 
kaip atostogų dieną einama susitikti su kažkuo, kas tei- 
kia malonumą, o pateko į patį šio smurto ir piktadarybės 
scenos vidurį, kur jos mylimasis stovėjo priešais ją ne- 
judantis, bejėgis. 

Ji suvapėjo: 

— Kas čia, Rauli? Kodėl jūs surištas? 

Ji ištiesė rankas jo link ne tiek maldaudama pagal- 
bos, kiek siūlydama savąją. Bet ką jiedu galėjo padaryti! 

Jis pastebėjo, koks sukritęs jos veidas ir koks begali- 
nis nuovargis atsispindi jos akyse, ir vos susitvardė 
nepravirkęs, kai pagalvojo, kokią skausmingą išpažintį 
ji atliko savo tėvui ir kokie yra padarytosios klaidos pa- 
dariniai. 

Nepaisydamas visko Raulis ryžtingu balsu jai tarė: 

— Aš neturiu ko bijoti, Klarisa, o jūs juo labiau. Aš 
atsakau už viską. 

Ji apžvelgė visus ją supančius žmones, be galo nu- 
stebo atpažinusi po kauke baigiantį uždusti Bomanjaną 
ir nedrąsiai paklausė Leonardo: 

— Ko jiems iš manęs reikia? Visa tai mane gąsdina... 
Kas mane čia iškvietė? 

— Aš, madmuazele, - tarė Žozefina Balzamo. 

Žozinos grožis jau buvo nustebinęs Klarisą. Įsižiebė 
mažytė viltis, kad iš šios žavingos moters gali laukti tik 
pagalbos ir užtarimo. 

— Kas jūs esate, ponia? Aš jūsų nepažįstu... 

— Užtat aš jus pažįstu, - patvirtino Žozefina Balza- 
mo. Atrodė, kad ją erzino merginos grakštumas ir 
švelnumas, bet ji tramdė savo pyktį. - Jūs esate barono 
d'Etigo duktė... Ir aš dar žinau, kad jūs mylite Raulį 
d'Andrezi. 

Klarisa paraudo ir neprieštaravo. Žozefina Balza- 
mo paliepė Leonardui: 

— Eik, uždaryk vartus. Užnerk grandinę, užkabink 
spyną, kurią tu atsinešei, ir pastatyk seną nuvirtusį 
stulpelį su užrašu “Privati nuosavybė". 

— Ar man pasilikti lauke? — paklausė Leonardas. 

— Taip, tu man dabar nebereikalingas, - pasakė 
Žozina taip, kad Raulį apėmė siaubas. - Pasilik lauke. 
Nereikia, kad mums kas sutrukdytų... Jokiu būdu. 

Leonardas privertė Klarisą atsisėsti ant vienos iš 
dviejų kėdžių, užlaužė už nugaros jai rankas ir norėjo 
pririšti riešus prie kėdės atlošo. 

— Nereikia, - ištarė Žozefina Balzamo, - palik mus. 

Zozefina paeiliui apžiūrėjo visas tris savo aukas, vi- 
sas beginkles ir bejėges. Ji buvo padėties šeimininkė. 
Šiame mūšio lauke ir mirties akivaizdoje ji galėjo pa- 
skelbti savo nepakeičiamą nuosprendį. 

Raulis nenuleido nuo jos akių, stengdamasis atspėti, 
ką ji ketina daryti. Labiau už viską jį jaudino Žozinos 
ramybė. Jokio karščiavimosi, jokio blaškymosi, kuris, 
be abejo, būtų apėmęs bet kurią kitą tokioje situacijoje 
atsidūrusią moterį. Bet ir jokio džiūgavimo. Dargi 
kažkoks liūdesys, tarsi ji būtų veikusi stumiama vidinių 
jėgų, kurių nepajėgia nugalėti. 

Pirmą kartą jis pagalvojo, kad Žozina fatališka 
būtybė, nors tai paprastai slėpė jos grožis, jos puikioji 
šypsena. Šiaip ar taip, galbūt fatalizmas ir buvo jos pa- 
slaptingos prigimties esmė ir prasmė? 

Ji atsisėdo šalia Klarisos, ant kitos kėdės, ir, įbedusi 
į ją žvilgsnį, lėtai, sausu ir monotonišku balsu pradėjo: 

— Prieš tris mėnesius, panele, jauna moteris buvo 
vogčiomis pagrobta, kai tik išlipo iš traukinio, ir nuvežta 
į barono d'Etigo pilį, kur didelėje nuošalioje salėje bu- 
vo susirinkę bemaž dešimt to krašto bajorų, tokių, kaip 
Bomanjanas, kurį čia matote, ir jūsų tėvas. Aš jums ne- 
pasakosiu visko, kas buvo kalbėta šiame susirinkime ir 

kokių įžeidimų teko patirti iš žmonių, kurie pretenda- 
vo būti jos teisėjais. Tik pasakysiu, kad po suvaidinto 
bylos nagrinėjimo vakare, kai visi susirinkimo dalyviai 
jau buvo išsiskirstę, jūsų tėvas ir jo pusbrolis Beneto 
išvežė šią moterį į pajūrį, pririšo ją valtyje pramuštu 
dugnu, į kurią dar įbogino didžiulį akmenį ir, nutempę 
tolyn nuo kranto, paliko ją jūros platybėse. 

Apstulbusi Klarisa sušmabždėjo: 

— Tai netiesa! Tai netiesa!.. Mano tėvas to niekad 
nebūtų padaręs... Tai netiesa! | 

Nekreipdama dėmesio į įnirtingus Klarisos protes- 
tus Žozefina Balzamo kalbėjo toliau: 

— Vienas žmogus dalyvavo šiame susirinkime, 
sąmokslininkams visai nė neįtariant, jis sekė du žudi- 
kus — juk kitaip jų nepavadinsi, ar ne? Jis prisikabino 
prie valties ir išgelbėjo auką tuomet, kai žudikai 
nuplaukė į krantą. Iš kur jis ten atsirado? Viskas verčia 
manyti, kad naktį prieš tai ir tą rytą jis praleido jūsų 
kambaryje, ir jūs jį priėmėte ne kaip sužadėtinį, nes jūsų 
tėvas atsisakė jam suteikti šį titulą, bet kaip meilužį. 

Šie kaltinimai ir įžeidimai Klarisai buvo netikėtas 
baisus smūgis. Nuo pat pirmos minutės ji nedalyvavo 
kovoje negalėdama nei pasipriešinti, nei apsiginti. 

Išblyškusi, netekusi jėgų ji susigūžė kėdėje vaito- 
dama: | 

— O! Ponia, ką jūs kalbate! 

— Tai, ką jūs pati pasakėte savo tėvui, - atsakė grafienė 
de Kaliostro. - Jūs buvote priversta viską prisipažinti 
tėvui, taigi užvakar vakare viską pasipasakojote. Ar man 
reikia patikslinti dar smulkiau ir papasakoti jums, kas 
atsitiko jūsų meilužiui? Tą pačią dieną, kai nuplėšė jums 
šlovę, Raulis d'Andrezi paliko jus ir nuėjo paskui 
moterį, kurią išgelbėjo iš siaubingiausios mirties nagų, 
atsidavė jai visu kūnu ir siela, tapo jos mylimuoju, gy- 
veno jos gyvenimą ir prisiekė jai niekuomet nebesima- 
tyti su jumis. Ši priesaika buvo labai kategoriška: “Aš 

jos niekuomet nemylėjau, - pasakė jis. - Tai buvo tik 
meilės nuotykis. Tai jau praeitis. Viskas baigta". 

Bet visai atsitiktinai, per menką nesusipratimą, ši mo- 
teris aptiko, kad Raulis susirašinėja su jumis ir parašė 
šį laišką, kuriame prašo jūsų atleidimo ir suteikia jums 
vilties ateičiai. Dabar jūs suprantate, kad aš turiu šiokią 
tokią teisę laikyti jus savo priešu... ir net mirtinu priešu, — 
kurčiu balsu pridūrė grafienė de Kaliostro: Klarisa 
tylėjo. Jos baimė augo, ji vis labiau būgštaudama atidžiai 
žvelgė į malonų ir kartu pasibaisėtiną veidą moters, kuri 
atėmė iš jos Raulį ir pasiskelbė jos priešu. Virpėdamas 
iš gailesčio ir nė kiek neabejodamas, kaip supyks 
Žozefina Balzamo, Raulis pakartojo: 

— Jei aš ir esu davęs kada iškilmingą priesaiką, Kla- 
risa, tai tik tuomet, kai prisiekiau, kad nė vienas plau- 
kelis nenukris nuo jūsų galvos. Nebijokite. Po dešimties 
minučių jūs išeisite iš Čia gyva ir sveika. 

Žozefina Balzamo nekreipė dėmesio į jo žodžius. 
Neskubėdama ji vėl prakalbo: 

- Štai mes ir išsiaiškinome tarpusavio santykius. Per- 
eikime prie faktų, aš kalbėsiu labai trumpai. Jūsų tėvas, 
panele, jo draugas Bomanjanas ir jų sėbrai siekia 
įgyvendinti bendrą sumanymą, to paties tikslo siekiu ir 
aš, galiausiai tam aistringai atsidavė ir Raulis. Štai kodėl 
tarp mūsų vyksta nuolatinė kova. Dabar visi mes vie- 
naip ar kitaip esame susiję su tokia ponia Ruselen. Ji 
turėjo senovinę dėžutę, kurios mums visiems reikia, bet 
ją atidavė kitam asmeniui. Mes ją primygtinai kvotėme, 
tačiau neišgavome šios personos vardo, mat atrodo, ji 
daug gero padariusi poniai Ruselen ir šioji nenori jos 
kompromituoti. Visa, ką mums pavyko sužinoti — tai 
sena istorija, kurią aš tuoj trumpai jums išdėstysiu. Mūsų 
nuomone, ir jums ji turėtų rūpėti. 

Raulis pradėjo suprasti, kur link suka Kaliostro ir 
kokį tikslą neišvengiamai turi pasiekti. Tai buvo taip 
siaubinga, kad jis įsiutęs sušuko: 

— Ne, ne, tik ne tai! Ne tai! Yra dalykų, apie kuriuos 
negalima kalbėti. 

Atrodė, Žozefina jo nė negirdėjo ir nepermaldauja- 
mai kalbėjo toliau: 

— Tai štai. Prieš dvidešimt ketverius metus per 
Prancūzijos ir Prūsijos karą du Žmonės bėgo nuo 
užkariautojų, juos vežė ponas Ruselenas. Ruano 
apylinkėse šie žmonės užmušė tarną, vardu Žoberas, 
kad galėtų pagrobti iš jo arklį. Su šiuo arkliu jie 
išsigelbėjo išsiveždami ir dėžutę su brangenybėmis, 
kurią buvo nugvelbę iš savo aukos. Vėliau ponas Ruse- 
lenas, kurį jie buvo prievarta išsivežę ir kuriam davė 
keletą beverčių žiedų kaip jo grobio dalį, taigi ponas 
Ruselenas grįžo į Ruaną pas savo žmoną ir ten netru- 
kus mirė - taip sugniuždė jį ši žmogžudystė ir dalyvavi- 
mas joje prieš savo valią. Tada žudikai suabejojo, ar našlė 
visko neišplepės, ir atvyko pas ją... Bet aš tikiuosi, pa- 
nele, kad jūs puikiai suprantate, apie ką kalbu? 

Klarisa klausėsi taip išsigandusi ir sutrikusi, kad Rau- 
lis sušuko: 

— Nutilk, Žozina, daugiau nė žodžio! Tai niekšiška ir 
absurdiška. Ko tu iš jos nori? 

Ji nutildė Raulį: 

— Ko? Kad būtų pasakyta visa tiesa. Tu mus metei, ją 
ir mane. Tad tegul susilygina mūsų kančios! 

— Ak! Beširdė! — beviltiškai sumurmėjo jis. 

Žozefina Balzamo pasisukdama į Klarisą patiks- 
lino: 

— Jūsų tėvas ir pusbrolis Beneto nuo tol sekė našlę 
Ruselen ir, žinoma, barono d'Etigo “dėka" ji įsikūrė 
Lilbonoje, kur jam buvo patogiau ją kontroliuoti. Ga- 
liausiai po daugelio metų atsirado kažkas, kas galėjo 
daugiau ar mažiau sąmoningai atlikti šį darbą: tai bu- 
vote jūs, panele. Našlė Ruselen jus pamilo taip, jog ne- 
beliko reikalo bijoti, kad ji galėtų imtis kokių nors 
priešiškų veiksmų. Už nieką pasaulyje ji nebūtų išdavusi 

tėvo šios mažos mergaitės, kuri kartkartėmis ateidavo 
pas ją pažaisti. Šie vizitai, aišku, buvo slapti, kad jokios 
gijos negalėtų dabarties susieti su praeitimi. Šiuos vizi- 
tus kartais pakeisdavo susitikimai kur nors apylinkėse, 
prie senojo švyturio ar kitur. 

Vieno tokio vizito metu jūs atsitiktinai palėpėje pas 
našlę pastebėjote dėžutę, kurios mes su Rauliu ieškome, 
ir, kai užsigeidėte, parsinešėte ją namo į d'Etigo dvarą. 
Taigi, kai mes su Rauliu sužinojome iš našlės Ruselen, 
kad dabar dėžutę turi asmuo, kurios vardo ji nenorėjo 
pasakyti, ir kad tas asmuo jai yra padaręs daug gero, ir 
kad jos abi susitiks tam tikrą dieną ir valandą, mes ne- 
dvejodami priėjome prie išvados, kad pakaks ateiti į 
senąjį švyturį, į našlės Ruselen buvusią darbo vietą, kad 
sužinotume teisybę. 

Ir pamatę jus, mes iškart įsitikinome, kad tie du 
žudikai buvo ne kas kita, kaip Beneto ir baronas d'Eti- 
gas, tie patys, kurie ir mane paliko mirti jūroje. 

Klarisa verkė, jos pečiai krūpčiojo nuo raudos. Rau- 
lis neabejojo, kad jos tėvo nusikaltimai jai nebuvo 
žinomi, bet neabejojo ir tuo, kad priešo mestas kaltini- 
mas į dienos šviesą išvilko tuos dalykus, į kuriuos ji iki 
tol nebuvo atkreipusi dėmesio, ir dabar staiga privertė 
patikėti, kad jos tėvas žudikas. Koks sukrėtimas! Ir kaip 
tiksliai Žozefina Balzamo nusitaikė! Su kokia siaubin- 
ga išmone budelis kankino savo auką! Kaip rafinuotai, 
tūkstantį kartų Žiauriau už fizines kančias, kurias našlei 
Ruselen suteikė Leonardas, Žozefina Balzamo atsiker- 
šijo už Klarisos nekaltumą! 

— Taip, - negarsiai kalbėjo ji. - Žudikas... Jo turtai, 
jo pilis, jo arkliai, visa tai įsigyta nusikalstamu būdu. Ar 
ne, Bomanjanai? Tu, tu irgi galėsi paliudyti, nes kaip 
tik dėl to turėjai jam tokią didelę įtaką. Atskleidęs šią 
paslaptį, nesvarbu kaip, tu galėjai priversti juos šokti 
pagal savo dūdelę ir, pasinaudodamas jų padarytu pir- 
muoju nusikaltimu ir savo turimais įkalčiais, galėjai pri- 

versti juos užmušti dar ir tuos, kurie tau kliudė, Bo- 
manjanai... Aš tai žinau! O! Jūs - banditas! 

Jos akys ieškojo Raulio akių. Atrodė, kad ji mėgina 
atsiprašyti už savo nusikaltimus, primindama apie Bo- 
manjano ir jo sėbrų darbelius. Bet jis jos griežtai 
paklausė: 

— Na ir kas? Ar tu baigei? Ar dar kankinsi šį vaiką? 
Ko tu dar nori? 

- Kad ji prabiltų, - pareiškė Žozina. 

— Jei ji kalbės, ar tu ją paleisi? 

— Taip. 

— Tuomet klausinėk. Ko nori paklausti? Apie dėžutę? 
Apie tą įrašą jos viduje? 

Bet ar Klarisa būtų norėjusi atsakyti, ar ne, ar ji 
žinojo tiesą, ar ne, - ji neįstengė ištarti nė žodžio, atrodė, 
net nesuprato užduoto klausimo. 

Raulis ėmėsi ją raminti: 

— Įveikite savo skausmą, Klarisa. Tai paskutinis 
išbandymas, ir viskas bus baigta. Aš prašau, atsakyki- 
te... Juk šis klausimas neslepia nieko, kas galėtų 
prieštarauti jūsų sąžinei. Jūs nesate prisiekusi laikyti 
paslaptį. Jūs nieko neišduosite... Tokiu atveju... 

Meilus Raulio balsas apramino merginą. Jis tai pa- 
juto ir paklausė: 

— Kas atsitiko tai dėžutei? Jūs ją parsinešėte į d'Eti- 
go dvarą? 

— Taip, - vos girdimai atsiduso ji. 

— Kodėl? 

— Ji man patiko... Užgaida... 

— Jūsų tėvas ją pamatė? 

— Taip. 

— Tą pačią dieną? 

— Ne, jis ją pamatė po keletos dienų. 

— Jis ją iš jūsų paėmė? 

— Taip. 

— Kodėl? 

— Paėmė, ir tiek. 

— Bet jūs turėjote laiko ją apžiūrėti? 

— Taip. 

— Ir matėte įrašą dangtelio vidinėje pusėje? 

— Taip. 

— Senovinį įrašą, grubiai išgraviruotą? 

— Taip. 

— Jūs galėjote jį iššifruoti? 

— Taip. 

— Tai padaryti nebuvo sunku? 

— Ne, bet aš įstengiau tai padaryti. 

— Ar jūs prisimenate įrašą? 

— Galbūt... aš nežinau... Tai buvo lotyniški žodžiai. 

— Lotyniški žodžiai? Gerai pagalvokite... 

— Ar aš turiu teisę?.. Jei tai tokia didelė paslaptis, ar 
aš galiu ją atskleisti?.. - suabejojo Klarisa. 

— Galite, Klarisa, patikėkite manimi... Jūs galite tai 
padaryti, nes niekas pasaulyje neturi išskirtinės teisės 
ją sužinoti: nei jūsų tėvas, nei jo draugai ar aš. Ši pa- 
slaptis ir bus to, kas pirmas ją atskleis. 

Ji pakluso. Jei Raulis taip sako, vadinasi, taip ir yra. 

— Taip... taip... be abejo, jūs teisus. Bet aš neteikiau jo- 
kios reikšmės šiam įrašui, ir dabar turiu gerai pagalvoti, 
kad prisiminčiau... Ir kad išversčiau tai, ką perskaičiau... 
"Ten buvo rašoma apie akmenį... ir apie karalienę... 

— Reikia, kad prisimintumėt, Klarisa, reikia, - mal- 
davo Raulis, kuriam kėlė nerimą labai rūškana grafienės 
de Kaliostro mina. 

Lėtai, suraukusi kaktą ir įtempusi atmintį, dėliodama 
po žodį ir vėl pasitaisydama mergina pagaliau ištarė: 

— Na štai... prisiminiau... Štai tas sakinys, kurį aš 
perskaičiau... Penki lotyniški žodžiai... Tokia tvarka... 
Ad lapidem currebat olim regina... 

Vos spėjo ištarti paskutinį skiemenį, Žozefina Bal- 
zamo, dar agresyviau nusiteikusi, priėjo prie merginos 
ir sušuko: 

— Melas! Mes jau seniai žinome šią formulę! Bo- 
manjanas gali tai patvirtinti. Juk taip, Bomanjanai, mes 
ją žŽinome?.. Ji meluoja, Rauli, ji meluoja. Siuos pen- 
kis žodžius kardinolas de Bonšozas minėjo savo 
užrašuose ir jiems teikė tiek mažai reikšmės, nes jie 
neturi jokios prasmės ir aš netgi nenorėjau apie juos 
kalbėti. Akmens link kažkada bėgo karalienė. Bet kur 
yra tas akmuo ir apie kokią karalienę sukasi kalba? 
Štai jau dvidešimt metų jo ieškoma. Ne, ne, čia kas 
kita. 

Ją vėl apėmė tas baisus pyktis, kuris neišsiliejo nei 
šauksmais, nei judesiais, bet kunkuliavo jos viduje, ir jį 
buvo galima atspėti iš tam tikrų ženklų ir ypač iš jos 
nuožmumo ir visai pasikeitusios kalbos. 

Pasilenkusi prie merginos ir ją tujindama ji tiesiog 
skandavo: 

— Tu meluoji!.. Tu meluoji! Yra vienas žodis, kuris 
apibendrina šiuos visus penkis... Koks? Yra formulė... 
Viena... Kokia? Atsakyk. 

Klarisa tylėjo. Raulis ėmė maldauti: 

— Pagalvokite, Klarisa... Prisiminkite... Ar, be šių 
žodžių, jūs nematėte dar vieno?.. 

— Aš nežinau... Aš nemanau... - išstenėjo mergina. 

— Prisiminkite... Jums reikia prisiminti... Tai jūsų 
išsigelbėjimo kaina. 

Bet pats Raulio tonas ir jo begalinis noras padėti 
Klarisai erzino Žozefiną Balzamo. 

Ji suspaudė merginos ranką ir įsakė: 

— Kalbėk, o jei ne... 

Klarisa kažką šnabždėjo, bet nieko konkretaus 
nepasakė. Grafienė de Kaliostro šaižiai sušvilpė švil- 
puku. 

Beveik tuoj pat tarpduryje išdygo Leonardas. 

Ji pro dantis dusliai sukomandavo: 

— Išvesk ją, Leonardai... ir pradėk tardyti. 

Raulis suspurdėjo savo raiščiuose. 

— Ak! Bailė, niekšė! - sušuko jis. — Ką jūs jai darysi- 
te? Bet argi tu moteris? Leonardai, jei tu prisiliesi prie 
šito vaiko, prisiekiu Dievu, vieną gražią dieną... 

— O kaip tu bijai dėl jos! - pasišaipė Žozefina Balza- 
mo. — Aha! Tave sukrečia net mintis, kad jai gali tekti 
kentėti! Po velnių! Jūs tiesiog abu sutverti vienas kitam. 
Žudiko duktė ir vagis! Betgi tikrai vagis, - sugriežė ji dan- 
timis, grįždama prie Klarisos. - Tavo meilužis vagis ir nie- 
kas kitas! Jis visą laiką gyveno tik iš vagysčių. Jis vogė dar 
būdamas vaikas. Jis vogė, kad tau galėtų padovanoti gėlių 
ir tą mažą sužadėtuvių žiedelį, kurį nešioji ant piršto. Jis 
įsilaužėlis, jis sukčius, apgavikas. Netgi pats jo vardas, jo 
graži pavardė d' Andrezi, — pati paprasčiausia apgavystė. 
Raulis d'Andrezi? Kurgi ne! Arsenas Liupenas, štai jo tik- 
rasis vardas. Įsimink jį, Klarisa, jis išgarsės. O aš mačiau jį 
“dirbantį", tavo meilužį! Meistras! Nuostabus apsukru- 
mas! Kokia puiki pora būsite, jei tik aš čia neįsimaišysiu, 
ir kokių įgimtų gabumų turės jūsų vaikas - Arseno Liupe- 
no sūnus ir barono Godirua vaikaitis. 

Mintis apie vaiką iš naujo pakurstė Žozefinos pyktį, 
ji tiesiog pasiuto: 

— Leonardai... 

— O! Beširdė, - metė jai, nebežinodamas ko griebtis 
Raulis. Koks niekšiškumas! Tu nusiėmei kaukę. Žozefina 
Balzamo! Užteks vaidinti komediją! Tu tiesiog budelis! 

Bet ji buvo neperkalbama, ji troško įvykdyti savo 
barbarišką norą skaudinti ir kankinti merginą. Ji pati 
pastūmė Klarisą durų link, kad Leonardas ją išsivestų. 

— Niekšas! Pabaisa! - rėkė Raulis. - Tik paliesk bent 
vieną jos plaukelį, tu girdi... bent vieną!.. Jūsų laukia 
mirtis! O pabaisos! Tik palieskite ją! 

Jis taip stipriai pasimuistė savo raiščiuose, kad visas Bo- 
manjano įrenginys sugriuvo, surūdijusi langinė atsiplėšė 
nuo vyrių ir nukrito į kambarį už Raulio nugaros. 

Priešo stovykloje akimirksniu kilo panika. Nors virvės 
šiek tiek atsilaisvino, bet tebebuvo tvirtos ir tebepan- 

čiojo belaisvį, taigi priešams nebuvo ko baimintis. Leo- 
nardas išsiėmė revolverį ir nusitaikė Klarisai į smilkinį. 

— Dar vienas žingsnis, vienas judesys ir šauk! - suko- 
mandavo Kaliostro. 

Raulis sustingo. Jis neabejojo, kad Leonardas tą 
pačią sekundę įvykdytų įsakymą, ir kad mažiausias ju- 
desys nedelsiant pasmerktų Klarisą mirčiai. Tuomet... 
Tuomet reikia pasiduoti! Nebėra jokių būdų ją išgelbėti! 

Žozefina Balzamo neišleido jo iš akių. 

— Dabar, - tarė ji, - tu būsi protingesnis. 

— Ne, - atsakė jis valdydamasis, - ne, bet aš galvoju. 

— Apie ką? 

— Aš jai pažadėjau, kad ji bus laisva ir kad neturėtų 
nieko bijoti. Aš turiu ištesėti savo pažadą. 

— Galbūt truputį vėliau, - pasakė ji. 

— Ne, Žozina, tu ją tuoj pat paleisi. 

Ji pasisuko į savo sėbrą. 

— Tu pasiruošęs, Leonardai? Eik, ir prašyčiau paskubėti! 

— Sustok, — pareikalavo Raulis tokiu valdingu balsu, 
kad ji nenorom pakluso. 

— Sustok, — pakartojo jis, — ir paleisk ją... Ar girdi, 
Žozina, aš noriu, kad tu ją paleistum... Aš nekalbu apie 
tai, kad jūs atidėtumėte savo niekšiškus sumanymus ar 
jų atsisakytumėte. Aš kalbu apie tai, kad jūs turite 
tučtuojau paleisti iš čia Klarisą d'Etig ir plačiai atidary- 
ti jai šias duris. 

Raulis turėjo labai pasitikėti savimi, o jo tvirta valia 
turėjo remtis labai svarbiais motyvais, kad galėtų ją taip 
įsakmiai pareikšti. 

Tai paveikė net Leonardą, ir jis neryžtingai stabtelėjo. 
Klarisa, galbūt dar nepajutusi viso šios scenos siaubin- 
gumo, šiek tiek pažvalėjo. 

Kaliostro pritrenkta sumurmėjo: 

— Vėl žodžiai? Kokia nauja gudrybė... 

— Faktai, — patvirtino jis. - Arba greičiau vienas fak- 
tas, kuris pranoksta visus kitus ir prieš kurį tu nusilenksi. 

— Ką tai reiškia? — paklausė grafienė vis labiau jau- 
dindamasi. - Ko tu nori? 

— Aš ne noriu... Aš reikalauju. 

— Ko? 

— Nedelsiant paleisti Klarisą, leisti jai laisvai iš čia 
išeiti ir kad nei Leonardas, nei tu nepajudėtumėte nė 
per žingsnį. 

Ji pradėjo juoktis ir paklausė: 

— Ir daugiau nieko? 

— Ir daugiau nieko. 

— Ir mainais tu man siūlai... 

— Tą paslaptingą žodį. 

Ji sudrebėjo. 

— Tai tu jį Žinai? 

— Taip. 

Drama staiga pasikeitė. Iš to įnirtingo antagonizmo, 
kuris juos supriešino, iš kurio plaukė ir neapykanta, ir 
meilės prakeiksmai, ir pavydas, atrodė, liko vien tik 
susirūpinimas didžiuoju reikalu. Įkyri mintis atkeršyti 
nublanko. Tūkstančių tūkstančiai brangakmenių Rau- 
lio valia suspindo prieš jos akis. 

Bomanjanas pusiau gulomis godžiai gaudė kiekvieną 
žodį. Palikusi Klarisą savo sėbro priežiūrai, Žozina 
paėjėjo Raulio link ir tarė: 

— Ar užteks tik sužinoti tą žodį? 

- Ne, - atsakė Raulis. - Reikia dar jį išsiaiškinti. Šios 
formulės prasmė paslėpta po šydu, kurio pirmučiausia 
reikia atsikratyti. 

— Ir kaip tu galėjai? 

— Taip, aš jau turėjau šiokių tokių sumanymų kaip 
tai padaryti. Bet staiga man nušvito akys. 

Ji žinojo, kad Raulis tokiomis aplinkybėmis nejuokauja. 

— Paaiškink, - tarė ji, - ir Klarisa išeis iš čia. 

— Tegu ji iš pradžių išeina, - atsakė jis, - o tada aš 
paaiškinsiu. Žinoma, aš paaiškinsiu ne su virve ant kaklo 
ir surištomis rankomis, bet laisvas, be jokių pančių. 

— Absurdas. Tada viskas pasikartos. O dabar aš esu 
padėties šeimininkė. 

— Jau nebe, - tvirtai pasakė jis. —- Tu priklausai nuo 
mano valios. Dabar aš diktuoju savo sąlygas. 

Ji gūžtelėjo pečiais, tačiau negalėjo susilaikyti nepa- 
sakiusi: 

— Prisiek, kad kalbi tik tiesą. Prisiek savo motinos 
atminimu. 

Jis oriai ištarė: 

— Aš tau prisiekiu savo motinos atminimu, kad 
praėjus dvidešimčiai minučių po to, kai Klarisa peržengs 
šį slenkstį, nurodysiu tau tikslią vietą, kur yra akmeni- 
nis stulpas, tiksliau tariant, kur yra daugelio Prancūzijos 
abatijų sukaupti turtai. 

Ji norėjo atsikratyti tų neįtikimų burtų, kuriais Rau- 
lis ją staiga apžavėjo, pateikdamas savo pasakišką 
pasiūlymą, ir pasipriešino: 

— Ne, ne, tai ne spąstai... Tu nieko nežinai... 

— Ne tik aš Žinau, - atsakė jis, - bet ir dar kai kas. 

— Kas dar? 

— Bomanjanas ir baronas. 

— Tai neįmanoma. 

— Pagalvok. Bomanjanas užvakar buvo pas d'Etigą. 
Ko? Baronas atidarė dėžutę, ir jie kartu tyrinėjo įrašą. 
Taigi jei yra ne tik kardinolo paminėtieji penki žodžiai, 
jei yra vienas magiškas žodis, kuris juos apibendrina ir 
kuris atveria paslaptį, tai jie jį pamatė ir dabar jį žino. 

— Na ir kas! - šūktelėjo ji, stebėdama Bomanjaną. — 
Aš jį turiu savo rankose. 

— Bet tu neturi savo rankose Godfrua d'Etigo ir 
galbūt šią valandą jis ten su savo pusbroliu, abu Bo- 
manjano pasiųsti pirmieji, kad ištirtų vietą ir pasiruoštų 
iškelti seifą. Ar supranti, koks pavojus gresia? Ar su- 
pranti, kad kiekviena sugaišta minutė - tai galbūt pra- 
rastas tavo šansas? 

Ji buvo pašėlusiai užsispyrusi. 

— Aš nieko nesuprasiu, nebent Klarisa prabils. 

— Ji nekalbės dėl vienos paprastos priežasties: ji dau- 
giau nieko nežino. 

— Na, tuomet kalbėsi tu, jei jau taip neatsargiai man 
prisipažinai. Kodėl turėčiau ją paleisti? Kodėl turėčiau 
tavęs klausyti? Kol Klarisa Leonardo rankose, man te- 
reikia panorėti, ir aš išgausiu tai, ką tu Žinai. 

Raulis palingavo galva. 

— Ne, - atsakė jis, — pavojus praėjo. Audra nutolo. 
Galbūt išties tau tereikėtų panorėti, bet tu jau nebegali 
panorėti šito. Tam tu nebeturi jėgų. 

Tai buvo tiesa. Raulis buvo tuo įsitikinęs. Bloga, 
žiauri, “pragaro būtybė“, kaip sakė Bomanjanas, bet 
vis tiek ji - moteris. Linkusi į nervines krizes, grafienė 
de Kaliostro darė bloga greičiau dėl ligos priepuolių 
nei apgalvotai, dėl pamišimo priepuolių, kurie pasireiš- 
kė isterija ir savotišku nuovargiu, skausmingu ir mora- 
liniu, ir fiziniu nuovargiu. Raulis neabejojo, kad šią 
akimirką tai nepasikartos. 

— Nagi, Žozefina Balzamo, - tarė jis, - pagalvok 
logiškai. Tavo gyvenimas pastatytas ant kortos: ar turėsi 
nesuskaičiuojamus turtus, ar ne. Argi tu nori atsižadėti 
visų savo pastangų tuo momentu, kai aš tau jau siūlau 
šiuos turtus? 

Jos pasipriešinimas silpo. Žozefina Balzamo dar 
tarstelėjo: 

— Aš nepasitikiu tavimi. 

— Tai netiesa. Tu puikiai Žinai, kad aš įvykdysiu savo 
pažadus. Jei tu dvejoji... Bet tu nebedvejosi. Širdies gilu- 
moje tu jau priėmusi sprendimą, ir tai geras sprendimas. 

Ji dar pasvarstė porą minučių, paskui mostelėjo ran- 
ka, o tai reiškė: “Aš vėliau susirasiu šią mergiūkštę, ji 
niekur nepasislėps nuo mano keršto". 

— Prisieki savo motinos atminimu? - pasitikslino ji. 

— Prisiekiu savo motinos atminimu, visu tuo, kas ma- 
nyje yra gražaus ir gero. Aš viską tau išklosiu. 

— Gerai, - sutiko ji. - Bet tu nepersimesi akis į akį nė 
vienu žodeliu su Klarisa. 

— Nė vienu žodeliu. Juk aš neturiu jai pranešti jokių 
paslapčių. Aš tenoriu, kad ji būtų laisva. 

Ji įsakė: 

— Leonardai, paleisk mergiščią ir atrišk jį. 

Visa Leonardo povyza rodė, kad jis tam nepritaria, 
bet jis buvo per daug pavergtas, kad galėtų nepaklusti. 
Jis pasitraukė nuo Klarisos, paskui pabaigė nupjauti vir- 
ves, kurios dar pančiojo Raulį. Tokiomis sąlygomis Rau- 
lio kūno padėtis buvo ne pati geriausia. Jis palankstė 
kojas, atliko porą trejetą pratimų rankomis ir giliai at- 
siduso. 

— Ak! Taip man labiau patinka! Neturiu jokio polin- 
kio žaisti belaisvius. Išvaduoti geruosius ir nubausti pik- 
tądarius, štai kas man rūpi. Drebėk, Leonardai! 

Jis priėjo prie Klarisos ir tarė: 

— Aš prašau jus atleisti už viską, kas čia ką tik įvyko. 
Pažadu, tai niekuomet nepasikartos. Nuo šiol aš jus glo- 
bosiu. Ar jums užteks jėgų išeiti iš čia? 

— Taip... taip... - atsakė ji. - Bet kaip jūs? 

"— O! Aš niekuo nerizikuoju. Svarbiausia, kad jūs 
išsigelbėtumėte. Bet bijau, kad neįstengsite toli nueiti. 

„— Aš nueisiu toli. Vakar tėvas mane atvežė pas vieną 
draugę, o rytoj iš ten pasiims. 

— Netoli nuo čia? 

— Taip. 

— Daugiau nieko nesakykite, Klarisa. Visa informa- 
cija gali atsisukti prieš jus pačią. 

Jis nuvedė ją iki durų ir mostelėjo Leonardui, kad 
tas eitų atrakinti užtvaro spynos. Kai Leonardas nuėjo, 
Raulis pakartojo: 

— Būkite atsargi ir nieko nebijokite, visiškai nieko. 
Mes susirasime vienas kitą, kai išmuš skirta valanda, o 
ji netruks ateiti, nors aplinkybės mus verčia išsiskirti. 

Jis uždarė paskui ją duris. Klarisa buvo išgelbėta. 

Tada jis įžūliai ištarė: 

— Kokia žavinga būtybė! 

Vėliau, pasakodamas šį epizodą iš savo didžiojo nuo- 
tykio su Žozefina Balzamo, Arsenas Liupenas negalėjo 
susilaikyti nesijuokęs: 

— Et! Aš juokiuosi, kaip juokiausi tuo momentu ten, 
1r prisimenu, kaip pirmą kartą atlikau vieną iš tų mažųjų 
antreša, kuriais nuo tol gan dažnai pažymėdavau savo 
sunkiausias pergales... O šioji buvo velniškai sunki. Iš 
tiesų aš džiūgavau. Klarisa laisva, man atrodė, kad vis- 
kas pasibaigė. Aš užsidegiau cigaretę ir, kai Žozefina. 
Balzamo atsistojo prieš mane norėdama priminti man 
mūsų susitarimą, aš nemandagiai išpūčiau dūmus jai 
tiesiai į veidą. 

— Chuliganas! — suburbėjo ji. 

— Epitetas, kurį kaip kamuolį permečiau jai atgal, 
buvo paprasčiausiai nepadorus. Prašom atleisti man, 
tai daugiau pokštas nei nešvankybė. O paskui... Pas- 
kui... Ar man rūpėjo analizuoti tuos kraštutinumus ir 
prieštaringus jausmus, kuriuos kėlė ši moteris? Aš ne- 
sigiriu, kad tyrinėjau savo psichologiją ir elgiausi su ja 
kaip džentelmenas. Tuo pat metu aš ją žvėriškai mylėjau 
ir žvėriškai jos neapkenčiau. Bet nuo to momento, kai 
ji užsipuolė Klarisą, ėmiau ja šlykštėtis ir niekinti. Aš 
nebepastebėdavau net žavingo jos grožio, o tik tai, kas 
slypėjo po kauke, ir man staiga pasirodė, kad tai plėšrus 
žvėris, kuriam aš tarsi juokais ir sviedžiau šlykštų 
įžeidimą. 

Arsenas Liupenas dabar gali juoktis, o tuomet situ- 
acija buvo dramatiška ir, be abejo, mažai tereikėjo, kad 
Kaliostro ar Leonardas paguldytų jį vienu šūviu. 

Ji iškošė pro dantis: 

— O! Kaip aš tavęs nekenčiu! 

— Ne labiau nei aš, - nusišaipė jis. 

— Tu juk žinai, kad tarp Klarisos ir Žozefinos Balza- 
mo dar ne viskas baigta. 

— Ne labiau nei tarp Klarisos ir Raulio d'Andrezi, — 
paprieštaravo jis. 

— Niekšas! — sumurmėjo ji. —- Tu nusipelnysi... šūvio 
iš revolverio... 

— Neįmanoma, mano brangioji! 

— Per daug nepasitikėk manim, Rauli! 

— Neįmanoma, patikėk manim. Tu labai mane bran- 
gini, iš tiesų! Aš esu tas ponas, kuris atstoja milijardą. 
Sunaikink mane, ir tavo milijardas išgaruos, o Kaliost- 
ro dukra! Matai, kaip tu mane gerbi! Kiekvieną mano 
smegenų ląstelė - tai tarytum brangakmenis... 

Mažas švino gabalėlis štai čia, ir tu turėsi maldauti 
savo tėvo vėlių... Aš kartoju tau, mano mažoji Žozefina, 
aš esu “tabu", nuo galvos iki kojų! Klaupkis ir bučiuok 
man ranką! — štai ką geriausio tu gali padaryti. 

Jis pravėrė šoninį langelį, pro kurį buvo matyti ap- 
tvaras, ir įkvėpė oro: 

- Čia tvanku. Žinoma, Leonardas atsiduoda plėkais. 
Žiūrėk, Žozefina, tavo budelis tebelaiko ranką su re- 
volveriu kišenėje. 

Žozefina treptelėjo koja. 

— (Gana kvailysčių! — sušuko ji. - Tu iškėlei savo 
sąlygas ir Žinai manąsias. 

— Kapšiukas arba gyvybė! 

— Kalbėk, ir tuojau pat, Rauli. 

— Kaip tu skubi. Pirmiausia aš nustačiau dvidešimties 
minučių laiko tarpą, kad įsitikinčiau, jog Klarisos jau 
nebepasieks tavo aštrūs nagai, 0 tos minutės dar toli 
gražu nepraėjo. Be to... 

— Kas dar? 

- Be to, negi nori, kad aš per penkias minutes išpai- 
niočiau problemą, prie kurios bergždžiai triūsiama jau 
daug daug metų. 

Ji buvo priblokšta. 

— Ką nori tuo pasakyti? 

— Nieko nepaprasto. Aš tik prašau nedidelio atokvėpio. 

— Atokvėpio? Bet kodėl? 

— Kad galėčiau iššifruoti... 

— Ką? Tu dar nežinai?.. 

— To žodžio, įmenančio mįslę? Dievaži, ne. 

— Ak! Tu pamelavai! 

— Nereikia tokių žodžių, Žozefina. 

— Tu pamelavai, nes tu prisiekei... 

— Mano vargšės motinos atminimu, taip, ir aš nesigi- 
nu. Bet nereikia painioti skirtingų dalykų. Aš neprisie- 
kiau, kad žinau tiesą. Aš prisiekiau, kad tau pasakysiu 
tiesą. 

— Kad pasakytum, reikia žinoti. 

— Kad sužinotum, reikia pagalvoti, o tu man neduo- 
di tam laiko! Po velnių! Truputį tylos... ir kad Leonar- 
das paleistų savo revolverio rankeną; tai mane trikdo. 

Dar labiau nei šie juokeliai grafienę de Kaliostro er- 
zino pats pašiepiamas ir įžūlus Raulio kalbos tonas. 

Išvargusi, pati jausdama savo grasinimų tuštybę, ji 
jam tarė: 

— Daryk, kaip išmanai. Aš tave pažįstu, tu tesėsi sa- 
vo pažadą. 

Jis sušuko: 

— O! Tu mane papirksi romumu... Aš niekada 
negalėjau atsispirti meilumui... Gargon, raštinės reikme- 
nis! Paduok man ryžinio popieriaus, kalibrio plunksną, 
šilkmedžio uogų kraujo ir citrono žievės rašyklinę, kaip 
yra sakęs vienas poetas. 

Jis išsitraukė iš savo portfelio pieštuką ir vizitinę 
kortelę, ant kurios jau buvo tam tikra tvarka surašyti 
žodžiai. Jis nusižymėjo keletą linijų ir taip sujungė vie- 
nus žodžius su kitais. Paskui atvirkštinėje lapo pusėje 
užrašė lotyniškąją formulę: 

Ad lapidem currebat olim regina. 

— Kažkokia virtuvinė ši lotynų kalba! — pusbalsiu 
tarstelėjo jis. - Man rodos, aš būčiau suradęs geresnį 
variantą norėdamas parašyti tą patį. Galų gale tebūnie 

kaip yra. Taigi karalienė kūlversčiais dumia prie ak- 
mens... Pažiūrėkit į laikrodį, Žozefina. 

Jis nebesijuokė. Gal porą minučių jo veide atsispin- 
dėjo begalinis susikaupimas, tarsi į tuštumą įbestas 
žvilgsnis bylojo apie gilų susimąstymą. Tačiau jis matė, 
kad Žozina jį stebi susižavėjusi ir begalinio pasitikėjimo 
kupinu žvilgsniu, ir išsiblaškęs nusišypsojo jai neatitrūk- 
damas nuo savo minčių. 

— Tu Žinai tiesą? — paklausė ji. 

Virvėmis surištas Bomanjanas nerimastingu veidu 
klausėsi jų pokalbio. Negi iš tikrųjų tuoj bus iškelta 
aikštėn ta baisi paslaptis? Visiškoje tyloje praslinko dar 
viena ar pora minučių. Žozefina Balzamo paklausė: 

— Kas tau, Rauli? Tu atrodai labai susijaudinęs? 

— Taip, taip, labai susijaudinęs, — atsakė jis. — Visa ši 
istorija, visi akmeniniame stulpe vidur laukų paslėpti 
brangakmeniai - gan įdomu. Bet tai yra niekis, Žozina, 
niekis palyginti su pačiu sumanymu. Tu negali įsivaiZ- 
duoti, kaip tai keista... ir kaip gražu! Kokia poezija ir 
koks naivumas! 

Jis nutilo, paskui, po akimirkos, pamokomai patvir- 
tino: 

- Žozina, viduramžių vienuoliai buvo avigalviai. - Ir 
pridūrė atsistodamas: - Dieve mano! Taip, pamaldžios 
personos, bet aš kartoju rizikuodamas įžeisti tavo 
įsitikinimus, — jie avigalviai! Jei stambus finansininkas 
sugalvotų apsaugoti savo seifą ant jo užrašydamas: “ Ati- 
daryti draudžiama“, jį laikytume avigalviu, ar ne? Na 
tai štai: vienuolių pasirinktas būdas apsaugoti savo tur- 
tus yra beveik toks pat naivus. 

Ji sušnabždėjo: 

— Ne... ne... tai neįtikima! Tu neatspėjai!.. Tu apsi- 
rinki!.. 

— Tokie pat avigalviai buvo ir visi tie, kurie ilgai 
ieškojo ir nieko nesurado. Akli žmonės! Menkapročiai! 
Kaip! Tu, Leonardai, Godfrua d'Etigas, Bomanjanas, 

jo draugai, visas Jėzuitų ordinas, Ruano arkivyskupas 
— jūs prieš akis turėjote šiuos penkis žodžius, ir jums to 
nepakako! Po velnių! Pradžios mokyklos mokinys 
išsprendžia tokio sunkumo užduotis. 

Ji pastebėjo: 

— Iš pradžių kalba sukosi apie vieną žodį, ne penkis. 

— Betgi čia yra tas žodis, velniai griebtų! Kai aš tau 
ką tik sakiau, kad turėdami dėžutę Bomanjanas ir ba- 
ronas turėjo išsiaiškinti šį būtiną žodį, norėjau tave tik 
pagąsdinti ir priversti paleisti Klarisą! Bet šie ponai nie- 
ko ten nepamatė. O tas reikalingas žodis vis dėlto ten 
yra! Jis slypi čia, šiuose lotyniškuose žodžiuose! Užuot 
blyškus iš baimės prie šios miglotos formuluotės, kaip 
kad visi darėt, reikėjo paprasčiausiai ją perskaityti, su- 
jungti penkias pirmąsias raides ir imti aiškintis šį naują 
iš penkių inicialų sudarytą žodį. 

Ji tyliai pasakė: 

— Mes apie jį galvojome... žodis Alkor, ar ne? 

— Taip, žodis Alkor. 

— Na gerai! Ir kas iš to? 

— Kaip tai kas? Betgi šis žodis viską pasako! Ar tu 
žinai, ką jis reiškia? 

— Tai arabiškas žodis, kuris reiškia “išmėginimą, 
išbandymą". 

— O ką šiuo vardu vadina arabai ir visos tautos? 

— Žvaigždę. 

— Kokią žvaigždę? 

- Žvaigždę iš Didžiųjų Grįžulo ratų žvaigždyno. Bet 
tai neturi jokios reikšmės. Kokią sąsają čia galima 
įžvelgti? 

Raulis apgailestaudamas nusišypsojo. 

— Atrodo, akivaizdu! Žvaigždės pavadinimas negali 
būti kaip nors susijęs su laukų ežiaženklio stulpo vieta. 
Visi taip kvailai samprotauja ir prieina aklavietę. Ne- 
laimingieji! Bet man kaip tik tada ir nušvito akys, kai iš 
lotyniško užrašo žodžių penkių pirmųjų raidžių suda- 


204 Maurice Leblanc 


riau žodį Alkor! Aš turiu šį žodį - talismaną, šį 
stebuklingą žodį, o antra vertus, jau anksčiau buvau 
pastebėjęs, kad viskas šioje istorijoje sukasi apie skaičių 
septyni (septyni vienuoliai, septynios kandeliabro atšakos, 
septyni įvairiaspalviai akmenys, įdėti į septynis Žiedus). 
Tad dabar iš karto, ar girdi, iš karto kažkaip intuityviai 
supratau, kad Alkoro žvaigždė priklauso Didžiųjų 
Grįžulo ratų žvaigždynui. Ir problema buvo išspręsta. 

— Išspręsta?.. Kaip! 

— Po velnių! Juk Didžiųjų Grįžulo ratų žvaigždyną 
sudaro kaip tik septynios pagrindinės žvaigždės. Septy- 
nios! Visuomet skaičius septyni! Ar pajutai sąsają? Ar 
turiu tau priminti, kad arabai išsirinko ir astronautai 
pritarė šiam vardui Alkor todėl, kad ši visai mažytė 
išbandymas, kad tas akmuo turi gerą regėjimą, nes gali 
ją įžiūrėti plika akimi. Alkor, - tai, ką reikia matyti, tai, 
ko ieškote, tai užmaskuotas daiktas, paslėptas lobis, ne- 
matomas granitinis stulpas, į kurį dedami brangakme- 
niai, tai — seifas. 

Žozina, visa susijaudinusi artėjant lemtingajai mi- 
nutei, sumurmėjo: 

— Nesuprantu. 

Raulis buvo pasistatęs savo kėdę tarp Leonardo ir 
lango, kurį buvo pravėręs, kad prireikus tą pačią 
sekundę galėtų pabėgti. Kalbėdamas jis visą laiką 
atidžiai stebėjo Leonardą, kuris atkakliai tebelaikė sa- 
vo ranką kišenėje. 

— Tu tuoj suprasi, - pasakė Raulis. —- Tai taip aišku. 
Žiūrėk. - Jis parodė vizitinę kortelę, kurią laikė ranko- 
se. - Žiūrėk. Šią kortelę nešiojuosi jau keletą savaičių. 
Nuo pat mūsų ieškojimų pradžios aš atlase tiksliai 
pasižymėjau tas septynias abatijas, kurių pavadinimus 
buvau užsirašęs kortelėje. Štai kaip jos, visos septynios, 
išsidėsčiusios viena kitos atžvilgiu. Dabar, kai sužinojau 
tą Žodį, man užteko tik sujungti septynis taškus linijo- 

mis, kad galėčiau konstatuoti šį neįtikėtiną, Žozina, 
stebuklingą, milžinišką, bet labai natūralų atradimą, kad 
toks piešinys tiksliai atkartoja Didžiuosius Grįžulo ratus. 


Fekanas 


Valmontas 


Krišė le Valasas 
Sen Vandrilis Sen Zoržas 


Montiviljė 


Ziumježas 


Ar tu gerai perpratai šį nuostabų dalyką? Septynios 
Ko šalies abatijos, septynios svarbiausios abatijos, kur 
suplaukia visos krikščioniškosios Prancūzijos turtai, yra 
išsidėsčiusios kaip septynios pagrindinės Didžiųjų 
Grįžulo ratų žvaigždės! Čia negali būti jokios klaidos. 
Jei paimsi atlasą ir nukopijuosi, tai bus kabalistinis 
Didžiųjų Grįžulo ratų piešinys. Tada man ir paaiškėjo 
visa tiesa. Toj pačioj vietoj, kur Alkoro žvaigždė yra 
dangiškoje figūroje, neišvengiamai ežiaženklis stulpas 
turi būti ten pat žemėlapio piešinyje. Ir kadangi Alko- 
ras danguje yra truputį dešiniau žvaigždės, esančios 
Didžiųjų "Grįžulo ratų uodegos vidury, tas stulpas 
neišvengiamai privalo būti truputį dešiniau ir žemiau 
abatijos, kuri atitinka šitą žvaigždę, tai yra truputį 
dešiniau ir žemiau Žiumježo abatijos, kažkada buvu- 
sios galingiausios ir turtingiausios Normandijoje. Tai 
neišvengiama, matematiškai tikslu. Stulpas yra čia ir 
niekur kitur. 

O dabar kodėl gi nepamąsčius? Pirma, truputį į pie- 
tus ir į rytus nuo Žiumježo, mažiau kaip už mylios nuo 
jo, prie pat Senos, tikrai yra Mesnil su Žiumježo kai- 
melis, kuriame išlikę Agnesės Sorel, karaliaus Karolio 
VII meilužės, dvaro griuvėsiai. Antra, abatiją su dvaru 
jungė požeminis tunelis, kurio angą ir dabar dar gali 

pamatyti. Išvada: legendinis stulpelis yra netoli Agnesės 
Sorel dvaro, Senos pakrantėje, ir legenda, be abejo, nori, 
kad karaliaus meilužė, meilės karalienė, bėgtų šio ak- 
mens link, nežinodama, kad jame yra brangakmeniai, 
atsisėstų ir žiūrėtų į senąja Normandijos upe plaukiantį 
karališkąjį laivą. 

Ad lapidem currebat olim regina. 

Gili tyla suartino Raulį d Andrezi ir Žozefiną Bal- 
zamo. Šydas buvo pakeltas. Šviesa išginė šešėlius. 
Atrodė, kad abipusė jų neapykanta buvo numalšinta. 
Jų nepermaldaujamuose konfliktuose prasidėjo paliau- 
bos, liko tik nustebimas, kad pavyko prasiskverbti į pa- 
slaptingosios praeities draudžiamas sritis, kurias laikas 
ir erdvė gynė nuo žmonių smalsumo. Sėdėdamas šalia 
Žozefinos, įbedęs akis į savo ranka nupieštą paveikslėlį, 
Raulis kurčiai, šiek tiek egzaltuotai kalbėjo: 

— Taip, labai neatsargūs buvo vienuoliai, kurie 
užšifravo paslaptį tokiu aiškiu žodžiu! Bet kokie jie 
poetiški, naivūs ir žavūs! Kokia graži mintis sujungti 
savo žemiškuosius turtus su pačiu dangumi! Didieji 
mąstytojai, didieji astronomai, kaip ir jų protėviai iš 
Chaldė, visi jie sėmėsi įkvėpimo ten, aukštybėse: 
žvaigždžių keliai valdė jų gyvenimą, ir žvaigždynų jie 
prašydavo vieną naktį budėti prie jų lobių. Kas žino, 
gal ir jų septynių abatijų įkūrimo vietos buvo pasirink- 
tos iš anksto, kad būtų atkurta normandų žemėje 
milžiniška Didžiųjų Grįžulo ratų figūra?.. Kas žino... 

Lyrinis Raulio jausmų protrūkis buvo visai supran- 
tamas, bet liko neužbaigtas. Raulis nepasitikėjo Leo- 
nardu, bet visai pamiršo Žozefiną Balzamo. O ji staiga 
tvojo jam savo kastetu per galvą. 

Tai buvo tikrai tas, ko galiausiai Raulis turėjo tikėtis, 
nes Kaliostro buvo įpratusi griebtis tokių pasalūniškų 
atakų. Apsvaigintas jis susilenkė dvilinkas ant savo 
kėdės, paskui parpuolė ant kelių, galiausiai išsitiesė vi- 
su ilgiu ant Žemės. 

Jis padrikai vapėjo: 

— Iš tiesų... po velnių! Aš nebesu “tabu"'... 

Jis naiviai pasišaipydamas pasakė, kad, be abejo, yra 
labai panašus į savo tėvą Teofrastą Liupeną, ir pridūrė: 

— Niekšė!.. Jokios pagarbos genijui!.. O! Beširde, vie- 
toj širdies tavo krūtinėje plaka akmuo... Juo blogiau 
tau, Žozefina, mes būtume galėję pasidalyti lobį. Dabar 
aš jį Visą pasiimsiu sau. 

Ir jis neteko sąmonės. 


AIII 


Vienuolių seifas 


Tai buvo tarsi nokautas, kokį patiria boksininkai, gavę 
smūgį į jautrią vietą. Bet atsigaivaliojęs Raulis suprato, 
kad atsidūrė tokioje pat padėty kaip ir Bomanjanas — 
abu dabar buvo belaisviai ir abu sėdėjo atremti nuga- 
romis į sieną. Jis dėl to nė kiek nenustebo. 

Ne daugiau Raulis nustebo ir pamatęs, kad Žozefina 
Balzamo guli priešais duris ant dviejų kėdžių, apimta 
tokio nervinio priepuolio, kokį jai sukeldavo per daug 
stiprūs ir ilgai trunkantys išgyvenimai. Smūgis, kurį ji 
sudavė Rauliui, ir sukėlė krizę. Jos sėbras Leonardas 
rūpinosi ja ir davė uostyti druskos. 

Jis, matyt, buvo pasikvietęs dar vieną bendrininką, 
nes Raulis pamatė įeinant paauglį, kurio vardą Žinojo: 
tai buvo Dominikas, tas pats, kuris sėdėjo karietoje prie 
Brižitos Ruselen namų. 

— Po velnių, - ištarė atvykėlis, pastebėjęs du belais- 
vius, - būta peštynių. Bomanjanas! D'Andrezi! Šeimi- 
ninkės sunki ranka. O rezultatas - apalpimas? 

— Taip. Bet jau praeina. 

— Ką darysim? 

— Nunešim ją į karietą, paskui aš nuvešiu ją į 
Nerūpestingąją. 

— O aš? 

— Tu pasaugosi šiuodu, - atsakė Leonardas, rodyda- 
mas į belaisvius. 

— Velniai rautų! Nelabai patogūs klientai. Man tai 
nepatinka. 

Jie ėmėsi kelti Kaliostro. Bet atsimerkusi ji tylutė- 
liai ėmė duoti nurodymus, nė neįtardama, kad Rau- 
lio klausa tokia gera, jog gali girdėti ir tyliausią po- 
kalbį: 

— Ne. Ašeisiu viena. Leonardai, tu pasiliksi čia. Rei- 
kia, kad saugotum Raulį. 

— Leisk man visiems laikams pabaigti su juo! — 
sušvokštė Leonardas, tujindamas Kaliostro. - Jis, šis 
vaikėzas, mums užtrauks nelaimę. 

— Aš jį myliu. 

— Jis tavęs nebemyli. 

— Taip. Bet jis sugrįš pas mane. Aš jo taip nepaliksiu. 

— Tai ką gi tu nusprendei? 

— Nerūpestingoji turi būti Kodebeke. Aš ten pailsėsiu 
iki paryčių. Man tai būtina. 

— O lobis? Reikia žmonių, kad tokio dydžio akmenį 
galėtum pajudinti. 

- Šįvakar paprašysiu įspėti brolius Korbiu, kad jie 
mane rytoj rytą susirastų Žiumježe. Tada užsiimsiu Rau- 
liu... jei tik... Ak! Kol kas nieko daugiau dabar manęs 
neklausk... Aš labai išvargusi... 

— O Bomanjanas? 

— Jį paleisim, kai lobį jau turėsiu savo rankose. 

— Ar nebijai, kad Klarisa mus išduos? Žandarmerija 
džiūgaus apsupdama senąjį švyturį. 

— Absurdas! Manai, ji pasiųs žandarus ten, kur įsipai- 
niojęs jos tėvas ir Raulis? 

Ji pakilo nuo savo kėdės ir tuoj pat vėl susmuko de- 
juodama. Praėjo keletas minučių. Pagaliau didžiausio- 

mis valios pastangomis ji atsistojo ir pasirėmusi į Domi- 
niką priėjo prie Raulio. 

- Jis vis dar neatsigauna, - sumurmėjo ji. - Saugok jį 
akylai, Leonardai, ir kitą taip pat. Jei tik vienas iš jų 
paspruktų, mes atsidurtume pavojuje. 

Ji lėtai išėjo. Leonardas palydėjo Kaliostro iki senos 
karietos ir po kurio laiko, užrakinęs užtvaro spyną, 
sugrįžo nešinas maisto krepšeliu. Paskui pasigirdo arklių 
kanopų kaukšėjimas akmenuotu keliu. 

Raulis jau tikrino savo raiščių tvirtumą, vis svarsty- 
damas: 

“Truputį silpnoka, iš tiesų, šeimininke! Pirma: pasa- 
koti, kad ir kaip tyliai, apie savo reikaliukus prie liudy- 
tojų. Antra: patikėti tokius stipruolius, kaip Bomanja- 
nas ir aš, vienam žmogui prižiūrėti... Štai klaidos, ku- 
rios įrodo prastą fizinę savijautą". 

Tiesa, didelis Leonardo patyrimas apsunkino bet 
kokį bandymą pabėgti. 

— Palik ramybėj savo virves, - paliepė įeidamas Leo- 
nardas. - Jei ne - trenksiu... 

Baisusis kalėjimo sargas ėmėsi papildomų priemo- 
nių, kurios turėjo palengvinti jo užduotį. Jis sujungė 
virves, kuriomis buvo surišti abu belaisviai, ir apvynio- 
jojas apie kėdės atlošą. Kėdę jis pastatė nelygioj vietoj 
ir padėjo ant jos Žozefinos Balzamo paliktą durklą. Vie- 
nam iš belaisvių vos vos krustelėjus, kėdė iškart par- 
virsdavo. 

— Tu ne toks kvailas, kaip atrodai, - pasakė jam Raulis. 

Leonardas suurzgė: 

— Dar vienas žodis, ir trenksiu. 

Jis ėmė valgyti ir gerti, o Raulis surizikavo paerzinti: 

— Gero apetito! Jei kas liks, nepamiršk manęs. 

Leonardas atsistojo iškėlęs kumščius. 

— Pakaks, senas drauguži, - pažadėjo Raulis. - Aš 
laikau liežuvį už dantų. Tai ne taip sotu kaip tavo kum- 
piai, bet aš tuo pasitenkinsiu. 

Bėgo valandos. Atslinko sutemos. 

Atrodė, kad Bomanjanas miega. Leonardas rūkė 
pypkę. Raulis kalbėjosi su savimi ir pats sau priekaiš- 
tavo, kodėl buvo toks neatsargus su Žozina: “Turėjau 
nepasitikėti ja... Kada pagaliau įgausiu proto! Kaliost- 
ro toli gražu manęs neįvertina, bet koks sprendimas! Ji 
puikiai moka įvertinti situaciją ir neturi jokių skrupulų! 
Vienintelė kliūtis, trukdanti jai tapti tobula pabaisa — 
nusilpę nervai. Šiandien tai man tikra laimė, nes dėl to 
aš pirma jos galėsiu atvykti į Mesnil su Žiumježą. 

Raulis net neabejojo, kad galės ištrūkti iš Leonardo 
nagų. Jis buvo pastebėjęs, kad raiščiai ant čiurnų 
atsileidžia nuo tam tikrų judesių, ir, mėgindamas 
išlaisvinti savo dešiniąją koją, jis su pasitenkinimu 
įsivaizdavo puikų smūgį batu Leonardui į smakrą. 
Prasidėjo pašėlusios lenktynės lobio link. 

Kambaryje tirštėjo sutemos, Leonardas uždegė 
žvakę, surūkė paskutinę pypkę ir išgėrė paskutinį stiklą 
vyno. Paskui jį apėmė snaudulys, tai pastebėję belais- 
viai apsidžiaugė. Atsargumo dėlei jis laikė rankoje 
žvakę, tad varvantis ir deginantis vaškas jį kartkartėmis 
pažadindavo. Tuomet jis mesdavo vieną žvilgsnį į kali- 
nius, kitą - į dvigubą virvę, naudojamą vietoj aliarmo 
signalo, ir vėl užsnūsdavo. 

Raulis nepastebimai pamažu vadavosi iš virvių ir jau 
šį tą pasiekė. Turėjo būti apie devinta valanda vakaro. 

“Jei galėsiu išvykti apie vienuoliktą valandą, - mąstė 
jis, - apie pusiaunaktį būsiu Lilbonoje, ir čia pavaka- 
rieniausiu, O apie trečią valandą ryto pasieksiu šventąją 
vietą ir apyaušriu vienuolių seifą jau turėsiu savo ran- 
kose. Taip, savo rankose, ir nereikės man nei brolių Kor- 
biu, nei nieko kito". 

Bet pusę vienuoliktos jo padėtis tebebuvo tokia pat. 
Kad ir kokie atsileidę atrodė mazgai, jie nepasidavė, ir 
Raulis jau baigė prarasti paskutinę viltį, kai staiga jam 
pasirodė, kad girdi kažkokį šnaresį, kuris skyrėsi nuo 

visų nakties garsų, iš kurių susideda didžioji nakties ty- 
la - lapų šnarėjimo, ant šakos sujudėjusio paukščio ar 
vėjelio šuoro. 

Tas šnaresys pasikartojo du kartus, ir jis įsitikino, jog 
tai sklinda pro pravertą šoninį langelį, kurį Leonardas 
buvo nerūpestingai užstūmęs. 

Išties viena sąvara, atrodo, vėrėsi į vidų. Raulis stebė- 
jo Bomanijaną. Tas irgi klausėsi ir žiūrėjo ten pat. 

Tuo metu priešais juos sėdintis Leonardas pabudo, 
apsideginęs pirštus, apsižvalgė ir vėl nurimo. Šnaresys, 
akimirksniu nutilęs, vėl pasigirdo. Tai reiškė, kad kiek- 
atidžiai stebimas. 

Kas gi čia galėjo būti? Vartai buvo užrakinti, tad 
reikėjo perlipti sieną, kuri buvo nusėta butelių šukėmis, 
o tai galėjo padaryti tik kas nors iš aplinkinių, žinančių, 
kurioj vietoj tos šukės nurinktos. Kas? Valstietis? Bra- 
konierius? Ar tai pagalba? Bomanjano draugas? O gal 
koks valkata? 

Pasirodė sunkiai patamsy įžiūrima galva. Gan aukšto- 
ka palangė nebuvo didelė kliūtis. 

Tą pat akimirką Raulis įžiūrėjo moterišką siluetą ir, 
dar kaip reikiant nespėjęs pamatyti, suprato, kad ši mo- 
teris buvo ne kas kitas kaip Klarisa. 

Koks susijaudinimas jį apėmė! Kaip Žozefina Bal- 
zamo apsiriko, manydama, kad Klarisa neišdrįs ateiti į 
pagalbą! Susirūpinusi, drebėdama iš baimės dėl jam 
gresiančio pavojaus, įveikdama nuovargį ir baimę, mer- 
gina turėjo pasilikti netoli senojo švyturio ir laukti nak- 
ties. 

Ir dabar ji ryžosi neįmanomam žygiui, kad išgelbėtų 
tą, kuris ją taip Žiauriai buvo išdavęs. 

Ji žengė tris žingsnius. Leonardas vėl atsibudo, bet, 
laimė, jis buvo atsukęs jai nugarą. Klarisa stabtelėjo, o 
kai jis vėl užmigo, žengė dar porą žingsnių ir atsidūrė 
šalia jo. 

Žozefinos Balzamo durklas gulėjo ant kėdės. Ji jį 
paėmė. Ar ji ruošėsi Leonardą nusmeigti? 

Raulis persigando. Dabar geriau apšviestas mergi- 
nos veidas jam atrodė iškreiptas laukinio noro. Bet jų 
žvilgsniai susitiko, ji pajuto jo tylų įsakymą ir nuleido 
durklą. Raulis truputį pasilenkė, kad šiek tiek atsileistų 
virvė, kuria jis buvo pririštas prie kėdės. Bomanjanas 
padarė tą patį. 

Tada lėtai, nesudrebėjusi, viena ranka pakėlusi virvę, 
ji brūkštelėjo per ją geležtės ašmenimis... 

Likimas taip lėmė, kad priešas nepabustų. Klarisa jį 
tikrai būtų nudūrusi. Nenuleisdama nuo jo akių, nebo- 
dama mirtino pavojaus, ji atsitūpė prie Raulio ir ap- 
graibomis ieškojo jo raiščių. Pagaliau riešai buvo laisvi. 

Jis sušnabždėjo: 

— Duok man peilį. 

Ji pakluso. Bet kita, be Raulio, ranka buvo greitesnė. 
Bomanjanas, kuris savo ruožtu kantriai ištisas valan- 
das vadavosi iš raiščių, spėjo nučiupti ginklą. 

Įniršęs Raulis sugriebė jį už rankos. 

Jei Bomanjanas išsipančiotų iš raiščių pirma jo ir 
pabėgtų, Raulis prarastų bet kokią viltį užkariauti lobį. 
Kova buvo arši, kova be judesio, kur abu kovėsi iš visų 
jėgų, turėdami omeny, kad nuo mažiausio triukšmo gali 
atsibusti Leonardas. 

Klarisa drebėdama iš baimės parpuolė ant kelių, ne 
tiek maldaudama juos abu liautis, kiek bijodama par- 
kristi ant žemės. 

Bet Bomanjano žaizda, kad ir nedidelė, neleido jam 
ilgai priešintis. Jis pasidavė. 

Tuo metu Leonardas pakrutino galvą, atmerkė akį 
ir pamatė prieš jį atsivėrusį reginį: du pasirengę susi- 
kauti vyrai ir klūpanti Klarisa d'Etig. 

Tai truko keletą sekundžių, keletą siaubingų sekun- 
džių, nes nebuvo nė menkiausios abejonės, jog Leo- 
nardas, išvydęs šią sceną, paleis į savo priešus keletą 

šūvių iš revolverio. Bet jis to nepamatė. Jo bereikšmis 
žvilgsnis, nors ir įbestas į juos, jų nepasiekė. Vokai užsi- 
verė sąmonei nepabudus. 

Tada Raulis nukirto paskutiniuosius raiščius. Dabar 
jis stovėjo laisvas, su durklu rankoje. Kol Klarisa kėlėsi, 
jis sušnabždėjo: 

— Bėk... Gelbėkis... 

— Ne, - papurtė ji galvą ir parodė Bomanjano pusėn, 
nenorėdama palikti Leonardo kerštui šio antrojo be- 
laisvio. 

Raulis prieštaravo, bet ji buvo nepermaldaujama. 
Nebeturėdamas jėgų priešintis, jis ištiesė peilį savo 
priešui. 

- Ji teisi, - sušnopavo jis... - Žaiskime pagal taisyk- 
les. Imk, išsinarpliok... Bet nuo šiol kiekvienas žaisime 
savo Žaidimą. 

Jis nusekė paskui Klarisą. Vienas paskui kitą jie išlipo 
pro langą. Jau aptvare ji paėmė jį už rankos ir nuvedė 
prie sienos toje vietoje, kur buvo praardyta landa. 

Raulio padedama, Klarisa pralindo pro ją. Bet kai 
pats Raulis atsidūrė kitapus sienos, jis nieko 
nebepamatė. 

— Klarisa, - pašaukė jis, - kurgi jūs? 

Miškai skendėjo bežvaigždėj nakty. Pasiklausęs jis 
išgirdo lengvus greitus žingsnius netolimuose brūzgy- 
nuose. Jis ėmė skverbtis ten, bet medžių šakos ir 
gervuogių krūmai pastojo jam kelią ir privertė grįžti į 
taką. 

— Ji bėga nuo manęs, — pagalvojo jis. - Kai buvau 
įkalintas, ji rizikavo viskuo, kad mane išlaisvintų. Da- 
bar, kai esu laisvas, ji nebenori manęs matyti. Mano 
išdavystė, pabaisiška Žozefina Balzamo, šis bjaurus nuo- 
tykis — visa tai kelia jai pasibjaurėjimą. 

Bet kai tik Raulis pasiekė jau pažįstamą takelį, kažkas 
nusirito nuo sienos, pro kurią jis pats buvo pralindęs. 
"Tai spruko Bomanjanas. Ir staiga iš tos pačios pusės 

pasipylė šūviai. Raulis vos spėjo pasislėpti. Leonardas, 
užsikoręs ant sienos ties landa, šaudė į tamsą. 

Taigi apie vienuoliktą valandą vakaro trys priešinin- 
kai vienu metu pasileido prie Karalienės akmens, 
esančio už vienuolikos mylių. Kaip jie ruošėsi ten nu- 
sigauti, ką ketino daryti? Dabar viskas priklausė tik 
nuo jų. 

Iš vienos pusės buvo Bomanjanas ir Leonardas, abu 
turintys sėbrų ir galingas organizacijas. Kas, kad Bo- 
manjano laukia draugai, o Leonardas gali vėl susitikti 
grafienę Kaliostro? Grobis vis vien atiteks pačiam 
greičiausiam. O Raulis buvo jaunesnis ir judresnis. Jei 
jis nebūtų padaręs kvailystės — palikęs dviračio Lilbo- 
noje, - sėkmė jam būtų buvusi garantuota. 

Reikia pripažinti, kad jis nedelsdamas atsisakė min- 
ties rasti Klarisą ir kad jo vienintelis rūpestis dabar bu- 
vo rasti lobį. Per vieną valandą jis įveikė dešimt kilo- 
metrų, skyrusių jį nuo Lilbonos. Vidurnaktį Raulis 
pažadino savo viešbučio patarnautoją, paskubomis 
užkando ir, įsimetęs į lagaminą du nedidelius dinamito 
sprogmenis, kuriais buvo pasirūpinęs prieš keletą dienų, 
apžergė savo mašiną. Ant vairo jis buvo užvyniojęs 
drobinį maišą brangakmeniams. 

Jo apskaičiavimai buvo tokie: “Nuo Lilbonos iki Mes- 
nil su Žiumježo - aštuonios su puse mylios... 

Taigi aš ten būsiu prieš auštant. Pradėjus švisti, atra- 
siu stulpą ir dinamitu jį išsprogdinsiu. Galimas daly- 
kas, Kaliostro ir Bomanjanas mane užtiks darbo 
įkarštyje. Tuomet dalybos. Tuo blogiau trečiajam". 

Pravažiavęs Kodebeką an Ko jis pėsčiomis pasivarė 
dviratį pylimu, kuris tarp pievų ir nendrynų vedė į Seną. 
Kaip ir tą pavakarę, kai jis prisipažino mylįs Žozefiną 
Balzamo, Nerūpestingoji buvo čia, toje pačioje vietoje, 
šešėlyje slėpdama savo masyvų siluetą. 

Jis pamatė šviesos ruoželį, sklindantį pro uždengtą 
langą iš jaunosios moters kajutės. 

“Ji turėtų rengtis", - pagalvojo jis. - Arklėkai užsuks 
jos paimti... Galbūt Leonardas paskubins ekspediciją... 
Per vėlu, ponia!" 

Raulis iš visų jėgų ėmė minti pedalus. Bet po pusva- 
landžio, besileisdamas labai stačiu šlaitu, jis pajuto, kaip 
vienas dviračio ratas atsitrenkė į kažkokią kliūtį, ir jis 
sunkiai žlegtelėjo prie akmenų krūvos. 

Tučtuojau iš kažkur išdygo du žmonės, nukreipė 
žibintą į skardį, kur gulėjo Raulis, ir kažkieno balsas 
sušuko: 

— Tai jis! Čia negali būti niekas kitas! Aš teisingai 
buvau pasakęs: “Ištieskime virvę, ir važiuodamas pro 
čia jis paklius mums į rankas". 

Tai buvo Godfrua d'Etigas, o Beneto iškart jį pataisė: 

— Jis bus mūsų... jei sutiks su tuo, plėšikas! 

Kaip persekiojamas žvėris, Raulis įkišo galvą į 
spygliuotų gervuogių krūmynus. Jis susiplėšė drabužius, 
bet buvo nebepasiekiamas. Kiti tuščiai keikėsi ir plūdosi. 
Jie negalėjo jo surasti. 

— Gana ieškoti, - pasigirdo silpnas balsas iš karietos. 
Tai buvo Bomanjanas. - Svarbiausia — sugadinti jo 
mašiną. Užsiimk tuo, Godfrua, ir sprunkame. Arklys 
užtektinai priduso. 

— O jūs, Bomanjanai, ar jūs galite?.. 

— Galiu ar ne, reikia vykti... Bet dėl Dievo! Netekau 
viso savo kraujo per tą prakeiktą žaizdą... Tvarstis ne- 
laiko. 

Raulis girdėjo, kaip kojomis buvo trypiami ir laužomi 
jo dviračio ratai. Beneto nutraukė dangalus nuo abiejų 
žibintų, ir arklys, gavęs botago kirtį, patraukė smarkia 
žingine. 

Raulis pabėgėjo paskui vežimą. 

Jis buvo įsiutęs. Už jokius pinigus jis nebūtų pasi- 
traukęs iš kovos. Čia jau kalba ėjo ne vien apie milijonų 
milijonus, bet apie tai, kas suteiktų visam jo gyvenimui 
nuostabią prasmę: jis buvo toks atkaklus dar ir iš 

savimeilės. Iššifravęs neiššifruojamą paslaptį, jis turėjo 
pirmasis pasiekti tikslą. Nebūti ten, pačiam nepasiimti 
1r leisti paimti kitiems — tai būtų buvęs neapsakomas 
pažeminimas iki grabo lentos. 

Tad nepaisydamas nuovargio jis bėgo atsilikęs kokį 
šimtą metrų nuo vežimo, drąsinamas minties, kad dar 
niekas neprarasta, kad jo priešininkai lygiai kaip ir jis 
bus priversti ieškoti šio stulpo vietos, ir čia jis įgaus 
pranašumą. 

Pagaliau jam nusišypsojo sėkmė. Artindamasis prie 
Žiumježo, jis pastebėjo priešaky siūbuojantį žibintą ir 
išgirdo skambų varpelio tilindžiavimą. Vežimas su 
priešininkais nuvažiavo tiesiai, O jis sustojo. 

Tai buvo Žiumježo klebonas, kuris vaiko lydimas 
grįžo į miestelį, suteikęs paskutinį patepimą. Raulis 
paėjėjo keliu su juo, pasiteiravo, kur yra smuklė ir, 
prisistatęs kaip archeologijos mėgėjas, prakalbo apie 
keistą akmenį, apie kurį esą buvo girdėjęs. 

— Karalienės dolmenas... kažkas panašaus... taip man 
minėjo. Negalimas daiktas, kad jūs, pone abate, nežino- 
tumėte šios įdomybės? 

— Dievaži, pone, - sulaukė jis atsakymo. - Man atro- 
do, kad čia bus tas, kurį mes vadiname Agnesės Sorel 
akmeniu. 

— Mesnil su Žiumježe, ar ne? 

— Taip, taip, vos už vienos mylios nuo čia. Bet tai 
jokia įdomybė... Iš žemės kyšančių mažų uolų krūva. 
Aukščiausia iš jų apie vieną ar porą metrų iškilusi virš 
Senos. 

— Bendruomenės žemėje, jei neklystu? 

— Prieš keletą metų jos buvo bendruomenės, bet da- 
bar parduotos vienam mano parapijiečiui, ponui Simo- 
nui Tiuilarui, kuris norėjo praplėsti savo valdas. 

Virpėdamas iš džiaugsmo, Raulis atsisveikino su 
šauniuoju klebonu. Jis pasirūpino išsamia informacija, 
kuri buvo juolab naudinga, kad jis galėjo išvengti gan 

didelio Žiumježo miestelio ir pasukti vingiuotais ke- 
liais, vedančiais į Mesnilą. Tokiu būdu jis pralenkė 
priešininkus. 

“Jeigu tik jiems nešaus į galvą mintis susirasti vietinį 
palydovą, be abejonės, jie bus priversti klaidžioti. 
Neįmanoma važnyčioti naktį ir dar tokiais klaidžiais ke- 
liais. Kurį pasirinkti? Kur rasti tą akmenį? Bomanja- 
nas visai netekęs jėgų, o Godfrua neišspręs šios lygties. 
Taigi aš išlošiau partiją“. 

Iš tiesų truputį prieš tris jis pralindo pro kartį, kita- 
pus kurios jau buvo pono Simono Tiuilaro nuosavybė. 

Keleto degtukų šviesoje jis apžvelgė pievą, kurią pas- 
kubomis buvo kirtęs skersai. Jam pasirodė, kad palei 
upę eina nauja užtvanka. Jis pasiekė ją iš dešinės ir 
paėjėjo į kairę. Bet nenorėdamas išeikvoti savo degtukų 
atsargų, Raulis daugiau nieko nebegalėjo įžiūrėti. 

Horizonte ėmė šviesėti dangus. 

Jis luktelėjo, susijaudinęs, šypsodamasis iš laimės ir 
kupinas švelnumo. Akmeninis stulpas buvo visai šalia, 
už keleto žingsnių. Per amžių amžius galbūt tokią štai 
nakties valandą slapčiomis ėjo vienuoliai į šį plačiosios 
žemės tašką paslėpti savo turtų. Visi kaip vienas vie- 
nuolyno vyresnieji ir iždininkai žygiavo požemiu, 
vedančiu nuo abatijos į rūmus, kai kurie, be abejo, at- 
plaukdavo valtimis senąja normandų upe, tekančia pro 
Paryžių, pro Ruaną, kuri savo vilnimis skalavo tris ar 
keturias iš septynių šventųjų abatijų. 

Ir štai jis, Raulis d'Andrezi, ruošėsi atskleisti didžiąją 
paslaptį! Jis bus paveldėtojas tų tūkstančių tūkstančių 
vienuolių, kurie kadaise be atilsio dirbo, sėjo ir 
nuiminėjo derlių visoje Prancūzijoje! Koks stebuklas. 
Įgyvendinti jo amžiuje tokią svajonę! Būti lygiam su 
pačiais galingiausiais ir karaliauti tarp viešpataujan- 
čiųjų! 

Šviesėjančiame danguje blyško Didieji Grįžulo ra- 
tai. Greičiau buvo galima nuspėti nei pamatyti šviečiantį 

Alkoro taškelį — lemtingąją žvaigždę, kuri begalinėje 
erdvėje panėšėjo į nedidelį granito luitą, ant kurio Rau- 
lis tuoj uždės savo užkariautojo ranką. Vanduo ramio- 
mis bangelėmis teškeno į krantą. Upės paviršius niro iš 
tamsos, ir tamsūs lapai sublizgo. 

Jis vėl užkopė ant užtvankos. Jau ėmė ryškėti aplin- 
kos kontūrai ir spalvos. Iškilminga akimirka! Jo širdis 
stipriai daužėsi krūtinėje. Ir staiga už trisdešimties 
žingsnių nuo savęs jis pamatė kalvelę, kuri šiek tiek de- 
formavo lygią pievą ir iš kur žolių slepiamos kyšojo ke- 
lios pilkos uolos viršūnės. 

— Štai ten... - sušnabždėjo jis, sujaudintas iki sielos 
gelmių. - Štai ten... aš pasiekiau tikslą... 

Jo rankos čiupinėjo kišenės gilumoje du dinamito 
sprogmenis, o akys karštligiškai ieškojo paties aukš- 
čiausio akmens, apie kurį jam buvo kalbėjęs Žiumježo 
klebonas. 

Ar tai bus šis? O gal anas? Jam pakaks kelių sekun- 
džių įkišti sprogmenis į žolių priaugusius uolos plyšius. 
Po trijų minučių jis susikraus deimantus ir rubinus į 
maišą, kurį buvo nusikabinęs nuo savo dviračio vairo. 
Jei kokių jų trupinėlių ir liks tarp nuolaužų - tuo ge- 
riau jo priešams! 

Raulis pamažu, žingsnis po žingsnio, ėjo į priekį ir, 
kuo labiau artėjo prie kalvelės, tuo labiau ji jam darėsi 
nepanaši į tą, kokią tikėjosi išvysti. Jokio aukštesnio ak- 
mens... Jokios viršūnės... Nieko panašaus į tai, kas 
primintų Puikiosios ponios akmenį, ant kurio ji ateida- 
vo pasėdėti ir laukti prie upės vingio atplaukiančių 
karališkųjų laivų. Jokių kyšulių. Priešingai - kas gi atsi- 
tiko? Gal koks netikėtas upės potvynis ar audra būtų 
neseniai pakeitę tai, ką išsaugojo amžiai? Arba gal... 

Dviem šuoliais Raulis įveikė tuos dešimt žingsnių, 
skyrusių jį nuo tikslo. 

Jam išsprūdo keiksmažodis. Prieš akis atsivėrė siau- 
binga tikrovė. Kalvelės vidurys buvo išraustas. Stulpas, 

tas legendinis stulpas, tikrai buvo čia, bet suskaldytas, 
sudaužytas, sutrupintas, jo skeveldros mėtėsi Žiojėjan- 
čios duobės pakraščiais, kur akmenys buvo pajuodę, o 
apdegusi žolė vietomis dar teberūko. Nė vieno bran- 
gakmenio. Nė kruopelytės aukso ar sidabro. Priešas jau 
pabuvojo čia... 

Išvydęs šį baisų vaizdą, Raulis nebegalėjo čia pasilikti 
nė minutės. Sustingęs, netardamas nė žodžio, jis žvalgėsi 
aplink klaidžiojančiu žvilgsniu ir mašinaliai kilnojo visas 
nuolaužas, prieš keletą valandų atlikto darbo įrodymus, 
ir pastebėjo moteriškų kulniukų įspaudus, bet nenorėjo 
iš to daryti logiškos išvados. Jis paėjėjo keletą metrų, 
užsidegė cigaretę ir atsisėdo nugara į duobę. 

Jis nebenorėjo galvoti. Pralaimėjimas, ir ypač toks, 
kokį jam surežisavo jinai, buvo per daug sunkus, kad jis 
dar galėtų nagrinėti jo padarinius ir priežastis. Tokiais 
atvejais pirmiausia reikia atgauti ramybę ir šaltakrau- 
jiškumą. 

Bet ankstesni ir vakar vakaro įvykiai vis dėlto nedavė 
jam ramybės. Norėjo jis to ar nenorėjo, bet mintys su- 
kosi apie Žozefinos Balzamo veiksmus. Jis matė ją 
spinduliuojančią blogiu ir tokiu momentu įgaunančią 
reikalingos energijos. Ilsėtis, kai išmuš jos valanda? Na 
jaune! O arjis pats būtų ilsėjęsis? O Bomanjanas, kad 
ir sužeistas, ar jis būtų leidęs sau atsikvėpti? Ne, 
Žozefina Balzamo negalėjo padaryti tokios klaidos. 
Prieš sutemstant ji atvažiavo į šią pievą su savo sėbrais 
ir dar dienos šviesoje, o paskui jau pasišviesdama 
žibintais vadovavo darbams. 

Ir kai jis, Raulis, spėjo ją esant už užuolaidomis 
pritemdytų jos kajutės langų, ji nesiruošė paskutiniajai 
ekspedicijai, bet buvo ką tik iš jos sugrįžusi. Sugrįžusi 
nugalėtoja, nes ji niekad neleido mažiems atsitiktinu- 
mams, tuščioms dvejonėms ir bereikalingiems skrupu- 
lams pastoti jai kelio ir nedelsdama įgyvendindavo sa- 
vo sumanymus. 

Daugiau kaip dvidešimt minučių ilsėdamasis iš už 
priešais esančių kalvų išlindusios saulės spinduliuose Rau- 
lis mąstė apie karčią realybę, kuri užtemdė jo karališkas 
svajones. Ir jis turėjo būti gerokai paskendęs savo minty- 
se, jei neišgirdo ir nepamatė, kaip keliu privažiavo ir su- 
stojo vežimas, o iš jo išlipo trys vyrai. Jie pakėlė kartį, perėjo 
pievą, ir Raulis tik tuomet atsitokėjo, kai vienas iš jų, priėjęs 
prie kalvos, iš nevilties suriko. 

Tai buvo Bomanjanas. Du jo draugai, d'Etigas ir Be- 
neto, jį prilaikė. 

Jei Raulis buvo taip stipriai nusivylęs, tai koks nusi- 
minimas turėjo apimti žmogų, kuris visą savo gyvenimą 
ieškojo šio paslaptingo lobio! Mirtinai išblyškęs, paklai- 
kusiomis akimis, kruvina drobule, kuria buvo aptvars- 
tyta jo žaizda, jis bukai žvelgė į nuniokotą plotą, kur 
buvo išniekintas stebuklingasis akmuo, kaip į patį bai- 
siausią reginį pasaulyje. 

Galima sakyti, kad jam sugriuvo visas pasaulis, ir jis 
pilnom išgąsčio ir siaubo akimis žvelgė į šią prarają. 

Raulis priėjo prie jų ir sumurmėjo: 

— Taiji. 

Bomanjanas neatsakė. Ar dar buvo galima abejoti, 
kad tai ne jos darbai? Ar šios moters paveikslas neside- 
rino prie viso to, kas buvo likę čia, ar nesisiejo su bai- 
siom nelaimėm, sukrėtimais, kataklizmais, pragariškom 
kančiom? Ar bevertėjo pulti ant žemės, kaip padarė jo 
kompanionai, ir raustis šiame chaose, kad atrastų 
užmirštą kruopelę lobio? Ne! Ne! Čia pabuvojo raga- 
na, liko tik dulkės ir pelenai. Ji buvo didžioji rykštė, 
kuri viską niokoja ir žudo. Ji buvo pats velnio įsikūni- 
jimas. Ji buvo niekingumas ir mirtis! 

Bomanjanas atsitiesė, kaip visuomet, teatrališkas ir 
romantiškas, apsižvalgė aplinkui skausmingu žvilgsniu 
ir, staiga persižegnojęs, stipriai įsmeigė sau į krūtinę 
durklą, tą patį durklą, kuris priklausė Žozefinai Bal- 
zamo. 

Šis judesys buvo toks staigus ir nelauktas, kad nie- 
kas nebūtų galėjęs jam sukliudyti. Kol jo draugai ir Rau- 
lis suvokė, kas atsitiko, Bomanjanas nusirito į duobę 
tarp skeveldrų ir to, kas dar buvo likę iš vienuolių sau- 
gyklos. Jo draugai puolė jam iš paskos. Jis dar kvėpavo 
ir vapėjo: 

— Kunigą... kunigą... 

Beneto skubiai pasišalino. Atbėgo valstiečiai. Jis jų 
kažko paklausė ir įšoko į vežimą. 

Klūpodamas prie duobės Godfrua d'Etigas meldėsi 
ir mušėsi į krūtinę... Be abejo, Bomanjanas jam buvo 
pasakęs, kad Žozefina Balzamo dar gyva ir žino apie 
visus jų nusikaltimus. Šitai ir Bomanjano savižudybė 
varė jį iš proto. Siaubas iškreipė jo veidą. 

Raulis pasilenkė prie Bomanjano ir tarė: 

— Aš jums prisiekiu, kad surasiu ją. Aš jums prisie- 
kiu, kad atimsiu iš jos turtus. 

Neapykanta ir meilė buvo persipynę merdinčiojo 
širdyje. Tiktai šie vieninteliai žodžiai galėjo pratęsti jo 
gyvenimą dar kelias minutes. Agonijoje, sužlugus vi- 
soms svajonėms, jis desperatiškai kabinosi į viską, kas 
buvo susiję su kerštu ir bausme. 

Jo akys šaukėsi Raulio, šis pasilenkė dar arčiau ir 
išgirdo jį vapant: 

— Klarisa... Klarisa d'Etig... vesk ją... Klausyk... Kla- 
risa nėra barono duktė... Jis man tai prisipažino... tai 
duktė moters, kurią mylėjo... 

Raulis sunkiai ištarė: 

— Aš prisiekiu, kad ją vesiu... aš jums prisiekiu... 

- Godfrua... - pašaukė Bomanjanas. 

Baronas tebesimeldė. Raulis paplekšnojo jam per 
petį ir palenkė jį virš Bomanjano, kuris neaiškiai vapėjo: 

— Klarisa ištekės už d'Andrezi... aš to noriu... 

— Taip... taip... — linktelėjo baronas, nepajėgdamas 
priešintis. 

— Prisiek. 

— Aš prisiekiu. 

— Savo amžinuoju išganymu? 

— Savo amžinuoju išganymu. 

— Tu jam atiduosi savo pinigus, kad jis atkeršytų už 
mus... visus turtus, kuriuos esi prisivogęs... Prisieki? 

— Prisiekiu savo amžinuoju išganymu. 

— Jis žino apie visus tavo nusikaltimus. Jis turi įrody- 
mų. Jei nepaklusi, jis tave išduos. 

— Aš paklusiu. 

— Būk prakeiktas, jei meluoji. 

Bomanjano balsas maišėsi su kimiais atodūsiais, ir 
vis sunkiau darėsi suprasti jo žodžius. Prigulęs šalia jo, 
Raulis juos vos besugaudė: 

— Rauli, tu persekiok ją... reikia iš jos atimti brange- 
nybes... Tai demonas... Klausyk... Aš sužinojau... Hav- 
re... Ji turi laivą Jonvabalį... Klausyk... 

Jis nebeturėjo jėgų kalbėti. Tačiau Raulis dar išgirdo: 

— Eik... tuoj pat... ieškok jos... nuo šiandien... 

Jo akys užsimerkė. 

Jis pradėjo gargaliuoti. 

Godfrua d'Etigas parklupęs duobėje be perstojo 
mušėsi į krūtinę. 

Raulis nuėjo. 

Vakare Paryžiaus laikraštis naujienų skyrelyje išspaus- 
dino tokią žinutę: 


Ponas Bomanjanas, aktyvių rojalistų sluoksniuose ge- 
rai žinomas advokatas, apie kurio mirtį per klaidą jau 
buvo pranešta Ispanijoje, nusižudė šįryt Mesnil su 
Žiumježo kaime, Senos pakrantėje. 

Šios savižudybės priežastys labai paslaptingos. Du su 
juo buvę draugai, ponai Godfrua d 'Etigas ir Oskaras de 
Beneto, pasakoja, kad šiąnakt jie miegojo Tankarvilio pi- 
lyje, kur buvo pakviesti keletui dienų, ir Bomanjanas juos 
prižadino. Jis buvo sužeistas ir be galo susijaudinęs. Jis 
pareikalavo, kad draugai tuoj kinkytų arklį ir nedelsdami 

vyktų į Žiumježą, o iš čia - į Mesnil su Žiumježą. Kodėl 
reikėjo vykti į šią nuošalią pievą? Kodėl jis nusižudė? Tiek 
klausimų, į kuriuos neįmanoma rasti atsakymų. 


Kitą dieną Havro laikraščiai išspausdino keletą 
naujienų, kurias reziumuoja šis straipsnis: 


Praėjusią naktį princas Lavornefas, atvykęs į Havrą 
išbandyti jachtos, kurią buvo neseniai nusipirkęs, tapo bai- 
sios dramos liudytoju. Jis plaukė Prancūzijos krantų link. 
Ne toliau kaip už pusės mylios pasirodė liepsna, ir pasi- 
girdo sprogimas. Šis sprogimas buvo girdėti daugelyje 
pakrantės vietovių. 

Princas Lavornefas tučtuojau nukreipė savo jachtą į 
nelaimės vietą, kur rado plūduriuojančias kelias laivo 
nuolaužas. Ant vienos jų buvo jūreivis. Jis nedelsiant bu- 
vo įkeltas į jachtą. Bet vos spėjęs pasakyti, kad laivas va- 
dinosi “Jonvabaliu" ir priklausė grafienei de Kaliostro, 
staiga vel šoko į vandenį šaukdamas: 

— Šrai ji... štai ji. Iš tiesų žibintų šviesoje pasirodė kita 
laivo nuolauža, į kurią buvo įsikibusi moteris. Jos galva 
kyšojo virš vandens. Vyriškiui pavyko ją pasiekti ir kilstelėti, 
bet ji įsikabino į jį taip beviltiškai, kad paralyžiavo jo ju- 
desius. Jie abu dingo, ir visos paieškos buvo bergždžios. 
Sugrįžęs į Havrą princas Lavornefas davė parodymus, ku- 
riuos patvirtino keturi jo ekipažo nariai. 


Laikraštis dar pridūrė: 


Naujausia informacija leidžia manyti, kad grafienė de 
Kaliostro buvo avantiūristė, gerai žinoma Pelegrini pavar- 
de, o kartais ji pasivadindavo Balzamo. Policija ją perse- 
kiojo ir porą kartų buvo jau beveik sučiupusi Ko krašto 
apylinkėse, kur paskutiniuoju metu ji veikė. Matyt, ji bu- 
vo nusprendusi išvykti į užsienį, bet su sėbrais žuvo per 
savo jachtos “Jonvabalis" katastrofą. 

Be to, sklinda gandai, nors negalime tvirtinti, kad jie 
pagrįsti, jog tam tikros grafienės de Kaliostro avantiūros 
yra artimai susijusios su paslaptingąja Mesnil su Žiumježo 
drama. Kalbama apie atkastą ir pavogtą lobį, apie 
sąmokslą, senovinius dokumentus. 

Bet čia mes pasineriame į spėliojimus. Stabtelėkime ir 
palikime šį reikalą išsiaiškinti teisingumui. 


Tos dienos, kai buvo išspausdintos šios eilutės, 
popietę, tai yra praėjus lygiai šešiasdešimčiai valandų 
po Mesnil su Žiumježo dramos, Raulis įėjo į barono 
Godfrua kabinetą jo dvare, į tą patį kabinetą, kur prieš 
keturis mėnesius buvo įsibrovęs naktį. Kiek daug kelių 
per tą laiką išvaikščiota ir kaip šis paauglys nuo tol 
suvyriškėjo! 

Du pusbroliai, susėdę prie vienakojo stalelio, rūkė 
ir gėrė konjaką iš didelių taurių. 

Be įžangos Raulis pasakė: 

— Aš atėjau prašyti panelės d Etig rankos ir manau... 

Jis nebuvo tinkamai apsirengęs piršlyboms. Nei 
skrybėlės, nei kepurės. Ant kupros — sena jūreivio 
palaidinė. Apsimovęs per trumpomis kelnėmis, basnir- 
čia įsispyręs į batus be raištelių. 

Bet Raulio išvaizda domino Godfrua d Etigą ne la- 
biau nei jo atėjimo tikslas. Įdubusiomis akimis, dar la- 
biau iškankintu veidu jis ištiesė Rauliui šūsnį laikraščių 
ir kankinio balsu ištarė: 

— Skaitėte? Kaliostro? 

— Taip, Žinau, - atsakė Raulis. 

Jis nemėgo šio žmogaus ir negalėjo susilaikyti nepri- 
dūręs: 

— Tuo geriau mums, ar ne? Tikra Žozefinos de Bal- 
zamo mirtis turėtų jus išvaduoti nuo sunkios naštos. 

— Bet kas toliau?... Kokie bus padariniai? — sumur- 
mėjo baronas. 

— Kokie padariniai"? 

— Teisingumas. Jie pamėgins išnarplioti šį reikalą. Jau 
kalbant apie Bomanjano savižudybę buvo minima ir Ka- 
liostro. Jei teisingumo organai sumegs visas šios bylos 
gijas, jie eis toliau, iki galo. 

— Taip, - pajuokavo Raulis, - iki našlės Ruselen, iki 
pono Žobero nužudymo, tai yra iki jūsų ir jūsų pusbro- 
lio Beneto. 

Vyrai sudrebėjo. Raulis juos nuramino: 

— Būkite ramūs abu. Teisingumas neprisikas iki visų 
šių tamsių istorijų. Priešingai, stengsis jas palaidoti 
užmarštyje. Bomanjaną globojo įtakingos jėgos, kurios 
nemėgsta nei skandalų, nei dienos šviesos. Byla bus 
užtrinta. Mane labiau neramina ne teisingumas, o kas 
kita... 

— Kas? — paklausė baronas. 

— Žozefinos Balzamo kerštas. 

— Bet juk ji mirusi... 

— Netgi mirusios jos reikia prisibijoti. Todėl aš ir 
atėjau. Sodo gilumoje čia yra nedidelis tuščias sargo 
namelis. Aš ten įsikursiu... iki vedybų. Praneškite apie 
tai Klarisai ir pasakykite, kad nieko nepriimtų... netgi 
manęs. Tačiau ji turbūt nenorės atsisakyti šios sužadė- 
tuvių dovanos, kurią prašau jai nuo manęs įteikti. 

Ir Raulis ištiesė nustebusiam baronui didžiulį nenu- 
sakomo grynumo safyrą, nugludintą taip, kaip gludin- 
davo brangakmenius senovėje... 


AIV 


Pragaro būtybė 


— Įsakykite išmesti inkarą, - sušnabždėjo Žozefina, - ir 
pasirūpinkite valtimi. 

Virš jūros kybojo tirštas rūkas ir kartu su nakties tam- 
sa trukdė įžiūrėti net Etreto žiburius. Pro nepermatomą 
debesį neprasiskverbė net Antifero švyturio šviesa, ir 
princo Lavornefo jachta plaukė apgraibomis. 

— Iš ko spėji, kad matyti krantas? — paklausė Leo- 
nardas. 

— Iš to, kad noriu ten būti, - atsakė de Kaliostro. 

Jis supyko. 

— Šis žygis — tai beprotybė, gryniausia beprotybė! 
Kaipgi! Štai jau porą savaičių, kaip mes sėkmingai 
užbaigėme tą reikalą ir tavo dėka, aš tai pripažįstu, lai- 
mėjome pačią nuostabiausią pergalę. Visa brangak- 
menių dėžė dabar Londone. Nebegresia joks pavojus. 
Kaliostro, Pelegrini, Balzamo, markizė de Belmont — 
viskas liko upės dugne, kai sudužo Jonvabalis. Tai buvo 
nuostabi tavo idėja ir tu energingai vadovavai iki pat ją 
įgyvendinant. Dvidešimt liudytojų krante matė 
sprogimą. Visiems tu mirusi, šimtą kartų mirusi. Kaip 

ir aš, kaip ir visi tavo bendrai. Jei kam šautų į galvą 
atgaivinti istoriją apie vienuolių lobį, tektų konstatuo- 
ti, kad jis nugrimzdo į dugną kartu su Jonvabaliu, tiks- 
liai nežinia, kurioje vietoje, ir kad akmenys išsibarstė 
jūroje. Šia jachtos katastrofa ir šia mirtimi, patikėk, tei- 
singumo organai yra sužavėti ir per daug nesigilins į 
tai, nes aukštesniuose sluoksniuose skubama užtrinti 
Bomanjano-Kaliostro bylą. Taigi viskas klostosi puikiai. 
Tuesi padėties šeimininkė ir visų savo priešų nugalėtoja. 
Bet dabar pats elementariausias atsargumas verčia mus 
palikti Prancūziją ir sprukti iš Europos kuo toliau, o tu 
nusprendei grįžti į tą pačią vietą, kur patyrei tiek 
nelaimių, nusprendei akis į akį susidurti su vieninteliu 
savo priešininku. Ir kokiu priešininku, Žozina! Jis tie- 
siog genialus, be galo protingas, be jo tu niekada 
nebūtum atradusi lobio. Sutik, kad tai beprotybė. 

Ji sumurmėjo: 

— Meilė ir yra beprotybė. 

— Tada atsisakyk. 

— Aš negaliu, negaliu. Aš jį myliu. 

Ji pasirėmė alkūnėmis ant turėklų ir suspaudusi galvą 
delnais beviltiškai sušnabždėjo: 

— Aš jį myliu... Tai pirmas kartas... kitiems vyrams 
esu niekas. O Raulis... Ak! Aš nenoriu apie jį kalbėti... 
Tik per jį aš patyriau vienintelį džiaugsmą savo gyveni- 
me... Nežinojau, kas yra laimė... Bet nežinojau ir kas 
yra skausmas... O paskui... Paskui laimė baigėsi... Ir man 
liko tik kančia... Ji siaubinga, Leonardai. Mintis, kad 
jis tuoj ves... kad kita gyvens jo gyvenimu... ir kad iš jų 
meilės gims vaikai... ne, tai nepakeliama! Geriau bet 
kas nei šitai!.. Verčiau jau viskuo rizikuoti, Leonardai. 
Verčiau mirti. 

Jis tyliai pratarė: 

— Mano vargšė Žozina... 

Jie gan ilgam nutilo, Žozina vis tebestovėjo sulinku- 
si ir bejėgė. 

Paskui ji atsitiesė, nes artinosi valtis, ir staiga valdin- 
gai ir griežtai tarė: 

— Betgi aš niekuo nerizikuoju, Leonardai. Man tas 
pats - mirti ar jo netekti. 

— Nieko sau! Ką gi tu ketini daryti? 

— Pagrobti jį. 

— O! O! Tu tikiesi... 

— Viskas paruošta. Apgalvota iki menkiausių smulk- 
menų. 

— Kaip? 

— Dominikui padedant. 

— Dominikui? 

— Taip, prieš pat Rauliui atvykstant į d'Etigo dvarą, 
Dominikas ten nuo tos dienos pasisamdė arklininku. 

— Bet Raulis jį pažįsta... 

— Raulis jį gal porą kartų matė, bet tu juk žinai, kaip 
Dominikas geba nusigrimuoti. Visiškai neįmanoma, kad 
jis jį pastebėtų tarp kitų dvaro arklidžių tarnų. Taigi 
Dominikas mane kasdien informuoja ir vykdo mano nu- 
rodymus. Aš žinau, kelintą valandą Raulis keliasi ir ei- 
na gulti, Žinau, kaip jis gyvena, žinau viską, ką jis vei- 
kia. Žinau, kad jis dar nesimatė su Klarisa, bet vedy- 
boms jau ruošiami dokumentai. 

— Ar jis neklysta? 

— Dominikas girdėjo Raulio ir Godfrua d'Etigo po- 
kalbio nuotrupas tą dieną, kai Raulis atvyko į pilį. Jis 
neabejoja, kad aš mirusi. Bet Raulis norėjo, kad prieš 
mane, net prieš mirusią, būtų imtasi visų įmanomų at- 
sargumo priemonių. Taigi jis stebi, tyko, eina sargybą 
prie pilies, klausinėja valstiečius. 

— Bet Dominikas vis dėlto leidžia tau atvykti? 

— Taip, bet tik vienai valandai. Staigus, stiprus smūgis 
naktį - ir bėgam. 

— Šįvakar? 

— Šįvakar tarp dešimtos ir vienuoliktos valandos. 
Raulis gyvena nuošaliame sargo namelyje, netoli to se- 

no bokšto, kur mane buvo nusivedęs Bomanjanas. Šis 
prie pat pylimo prisiglaudęs namelis į kaimo pusę tetu- 
ri vieną langą pirmame aukšte ir jokių durų. Kad ten 
patektum, jei langinės uždarytos, reikia eiti pro 
didžiuosius sodo vartus ir patekti į vidų. Šįvakar du rak- 
tai bus po dideliu akmeniu prie įėjimo. Miegantį Raulį 
susuksime į jo čiužinį ir plačius apklotus ir atnešime 
čia. Ir tą pačią akimirką išplauksime. 

— Tai viskas? 

Žozefina Balzamo akimirką dvejojo, paskui aiškiai 
atsakė: 

— Viskas. 

— O Dominikas? 

— Jis plauks su mumis. 

— O tu jam nedavei specialaus nurodymo? 

— Kokio? 

— Dėl Klarisos. Tu jos nekenti, šios mažylės. Tad aš 
bijau, ar tik tu nedavei Dominikui kokios užduoties... 

Žozina vėl sudvejojo prieš atsakydama: 

— Tai su tavim nesusiję. 

— Tačiau... 

Valtis jau slydo laivo pašonėje. Žozina juokaudama 
pareiškė: 

— Klausyk, Leonardai, nuo tada, kai iš tavęs pada- 
riau princą Lavornefą ir aprūpinau puikiai įrengta jach- 
ta, tu tapai visai nekuklus. Nelaužysime mūsų susita- 
rimų, gerai? Aš vadovauju, o tu paklūsti. Šiaip ar taip, 
tu turi teisę išgirsti keletą paaiškinimų. Tu juos jau 
girdėjai. Elkis taip, lyg tau jų pakaktų. 

— Manjų pakanka, - pasakė Leonardas, - ir aš prisi- 
pažįstu, kad tu viską puikiai suplanavai. 

— Juo geriau. Lipkim. 

Ji pirmoji nusileido į valtį ir ten įsitaisė. 

Leonardas ir keturi jų bendrai nulipo jai iš paskos. 
Du iš jų čiupo irklus, o ji atsisėdusi valties gale kaip 
įmanoma tyliau įsakinėjo. 

— Mes lenkiame Amonto uostą, — pasakė ji po 
ketvirčio valandos, nors jos sėbrams atrodė, kad plau- 
kia kaip akli. 

Ji laiku pastebėdavo upėje iš vandens kyšančias uo- 
las ir nustatydavo kryptį pagal kitiems nematomus at- 
skaitos taškus. 

Tik sugirgždėję po kiliu akmenukai juos įspėjo, kad 
jie jau priplaukė krantą. 

Jie paėmė ją ant rankų ir pernešė į sausumą, kur 
„paskui ištraukė ir valtį. 

— Tu įsitikinusi, kad mes nesutiksime muitininkų? — 
sušvokštė Leonardas. 

— Žinoma. Paskutinėj telegramoj Dominikas tai ga- 
rantavo. 

— Jis neateis mūsų pasitikti? 

— Ne. Aš jam parašiau, kad pasiliktų pilyje su baro- 
no žmonėmis. Jis prisijungs prie mūsų vienuoliktą 
valandą. 

— Kur? 

— Prie Raulio namelio. Pakaks kalbėti. 

Visi sugužėjo ant Klebono laiptų ir tylomis ėmė kopti 
į viršų. 

Nors buvo šešiese, nesigirdėjo jokio triukšmo, nuo 
pirmos iki paskutinės minutės niekas net atidžiausiai 
klausydamasis nebūtų supratęs, kad jie lipa laiptais. 

Viršuje rūkas buvo ne toks tirštas, pro jo properšas 
kartkartėmis pasimatydavo kelios spindinčios žvaigždės. 
Kaliostro galėjo įžiūrėti d'Etigo dvarą, pro kurio prie- 
kinius langus skverbėsi šviesa. Benuvilio bažnyčios var- 
pas išmušė dešimtą valandą. Žozina krūptelėjo. 

— Ak! Šito varpo skambėjimas... Aš atpažįstu... 
Dešimt dūžių kaip ir tąkart... Dešimt dūžių! Vieną po 
kito aš juos skaičiavau eidama mirti. 

— Tu gerai atkeršijai, - tarė Leonardas. 

— Bomanjanui, - taip, bet kitiems? 

— Kitiems irgi. Abu pusbroliai pusiau pamišę. 

— Tai tiesa, - pasakė ji, - bet tik po valandos aš pasi- 
jusiu visai atkeršijusi. Tuomet ir pailsėsiu. 

Jie palaukė, kol užplaukė rūko šuoras, kad nei vie- 
no jų siluetas neišryškėtų plikoje lygumoje, kurią turėjo 
pereiti. Paskui Žozefina Balzamo pasuko takeliu, ku- 
riuo ją anuomet nešė Godfrua ir jo draugai, ir kiti, ne- 
tardami nė žodžio, nusekė jai iš paskos. Javai buvo nu- 
pjauti. Šen bei ten kūpsojo didžiulės stirtos. 

Netoli dvaro takelis leidosi žemyn tarp gervuogių 
krūmų, teko eiti be galo atsargiai. 

Prieš akis iškilo aukštų sienų siluetas. Dar keletas 
žingsnių ir jų apsuptyje dešinėje pasirodė sargo na- 
melis. 

Vienu mostelėjimu Kaliostro juos sustabdė. 

— Palaukite manęs. 

— Aš turiu eiti su tavim? — paklausė Leonardas. 

— Ne. Aš sugišiu jūsų pasiimti, ir mes visi įeisime pro 
sodo vartus, kurie yra ten, priešais, kairėje. 

Taigi ji žengė į priekį viena, taip atsargiai statydama 
kojas, kad joks akmenėlis negalėjo nuriedėti iš po jos 
batelių ir joks augalas nesušlamėjo, paliestas jos suk- 
nelės. Pastatas vis artėjo ir galiausiai ji jau buvo vietoje. 

Žozefina ranka palietė uždarytas langines. Jos vos 
laikėsi privertos, Dominikas ir čia buvo prikišęs nagus. 
Žozefina Balzamo pravėrė jas taip, kad atsirastų plyšys. 
Pro jį prasiskverbė šviesos pluoštelis. 

Ji prispaudė kaktą ir pažvelgusi vidun pamatė kam- 
barį su lova nišoje. 

Raulis jau buvo atsigulęs. Lempa su kristalo sukučiu, 
ant kurios buvo uždėtas kartoninis gaubtas, spindinčiu skri- 
tuliu nušvietė jo veidą, pečius, knygą, kurią jis skaitė, ir jo 
drabužius, sulankstytus ant kitos kėdės. Jis atrodė be galo 
jaunas, kaip vaikas, kuris sutelkęs dėmesį mokosi, bet ko- 
voja su miegu. Jo galva retkarčiais nusvirdavo. Jis pabus- 
davo, stengdavosi skaityti, bet ir vėl imdavo snausti. 

Galiausiai užvertęs knygą jis užgesino lempą. 

Pamačiusi tai, ką norėjo pamatyti, Žozefina Balza- 
mo paliko savo postą ir grįžo pas savo bendražygius. Ji 
jau buvo davusi nurodymus, bet dėl visa ko juos pano- 
ro dar pakartoti ir dešimt minučių primygtinai aiškino: 

— Tikrai jokio nereikalingo šiurkštumo. Ar girdi, Leo- 
nardai! Jis neturi kuo gintis, jums nereikės griebtis 
ginklų. Jūs penkiese, ir to pakaks. 

— Ojei jis priešinsis? — paklausė Leonardas. 

— Jūs turite taip veikti, kad jis negalėtų pasipriešinti. 

Ji pagal Dominiko atsiųstus piešinius taip gerai 
orientavosi aplinkoje, kad nedvejodama atėjo iki 
didžiųjų sodo vartų. Raktai buvo sutartoje vietoje. Ji 
atrakino vartus ir pasuko prie įėjimo į namelį. 

Durys lengvai atsidarė. Ji įėjo, paskui ją įsekė ir jos 
sėbrai. Per plokštėmis išklotą vestibiulį jie pasuko prie 
miegamojo slenksčio, ir Žozefina tylutėliai stumtelėjo 
duris. 

Tai buvo lemiamas momentas. Jei Raulis dar nebu- 
vo pažadintas, jei jis tebemiegojo, Žozefinos Balzamo 
planas bus įgyvendintas. Ji pasiklausė. Niekas net 
nekrutėjo. Tada ji pasitraukė, kad praleistų į priekį 
penketą vyriškių ir, staiga apšvietusi kišeniniu Žibintu 
lovą, paleido savo gaują. 

Užpuolimas buvo toks greitas, kad miegantysis galėjo 
atsibusti tik tada, kai bet koks pasipriešinimas būtų 
buvęs bergždžias. 

Vyrai suvyniojo jį į apklotą ir užlenkė abu galus, pas- 
kui akimirksniu surišo virvėmis, padarydami iš jo tarsi 
ilgą skalbinių ryšulį. Ši scena neužtruko nė minutės. Nie- 
kas nešaukė, niekas neužkliudė nė vieno baldo. 

Kaliostro triumfavo dar kartą. 

— Gerai, — tarė ji susijaudinusi, ir tai rodė, kad ši 
triumfo akimirka jai be galo svarbi... Gerai... Mes jį tu- 
rime... ir šįkart imsimės visų atsargumo priemonių. 

— Ką mes turėsim daryti? — paklausė Leonardas. 

— Vežkite jį į laivą. 

— O jei jis šauksis pagalbos? 

— Užkimšim jam burną. Bet jis tylės... Eikite. 

Leonardas priėjo prie jos, kai bendražygiai kėlė 
belaisvį. 

— Tu neisi su mumis? 

— Ne. 

— Kodėl? 

— Aš tau jau sakiau, laukiu Dominiko. 

Jis uždegė lempą ir pakėlė gaubtą. 

— Kokia tu išblyškusi! — tyliai tarė jai Leonardas. 

— Galbūt, - atsakė ji. 

— Tai dėl jos, tos mažylės, ar ne? 

— Taip. 

— Dominikas dabar ten? Kas žino? Būtų pats laikas 
jam sukliudyti... 

— Netgi jei dar būtų laiko, - atsakė ji, - mano nusi- 
statymas nepasikeistų. Tai, kas turi įvykti, įvyks. Baig- 
tas reikalas. Eik. 

— Kodėl mes turime išeiti pirma tavęs? 

— Vienintelis Raulis gali kelti pavojų. Kai tik Raulis 
bus laive gerai saugomas, nėra ko bijoti. Spruk ir palik 
mane. 

Ji atidarė langą, pro kurį jie iššoko ir ištraukė kalinį. 

Kaliostro užvėrė langines, paskui uždarė langą. 

Po akimirkos suskambo bažnyčios varpas. Ji 
suskaičiavo vienuolika dūžių. Skambinant vienuoliktąjį 
kartą grafienė priėjo prie kitos sienos, einančios į sodo 
pusę, ir įtempė klausą. Pasigirdo tylus švilptelėjimas, į 
kurį ji atsakė pabelsdama koja į vestibiulio plokštę. 

Atbėgo Dominikas. Jie susitiko kambaryje ir, dar jai 
nespėjus užduoti baisiojo klausimo, jis paskubomis 
sumurmėjo: | 

— Viskas padaryta. 

— Ak! - šūktelėjo ji, tokia sutrikusi, kad susvirdulia- 
vo ir atsisėdo. 

Jie ilgam nutilo. Dominikas vėl pratarė: 

— Ji nesikankino. 

— Ji nesikankino? - pakartojo ji. 

— Ne, ji miegojo. 

— Tu įsitikinęs"? 

— Kadjji mirė? Po velnių! Smeigiau į širdį tris kartus. 
Paskui turėjau drąsos dar pabūti... kad pamatyčiau... 
Bet tai nebuvo sunku. Ji nebekvėpavo... Rankos visai 
atšalo. 

— Ojei pastebės? 

— Neįmanoma. Į jos kambarį įeis tik rytą. Tiktai ta- 
da... pamatys. 

Jie nedrįso pažvelgti vienas į kitą. Dominikas ištiesė 
ranką. Žozefina iš savo korsažo ištraukė banknotų ir 
padavė jam. 

— Ačiū, - ištarė jis. - Bet jei tai reikėtų pakartoti, aš 
atsisakyčiau. Ką turiu daryti? 

— Išeiti. Prabėgomis tu pasivysi kitus, ko! jie pasieks 
valtį. 

— Jie nešasi Raulį d'/Andrezi? 

— Taip. 

— Juo geriau, jis mane vertė nertis iš kailio šias dvi 
savaites. Jis nepasitikėjo. Ak!.. Dar vienas klausimas... 
Kur brangakmeniai? 

— Jie mūsų rankose. 

— Nebegresia joks pavojus? 

— Jie yra vieno banko seife Londone. 

— Ar jų ten daug? 

— Pilnas lagaminas. 

— Velniai rautų! Ir daugiau kaip šimtas tūkstančių 
frankų man, a? 

— Daugiau. Bet paskubėk... Nebent norėtum palauk- 
ti... 

— Ne, ne, - greitai ištarė jis. - Aš skubu išvykti kuo 
toliau... Toliausiai, kaip įmanoma. O jūs? 

— Aš paieškosiu, ar čia nėra kokių mums pavojingų 
popierių, o paskui jus pasivysiu. 

Jis išėjo. Grafienė Kaliostro tuoj ėmė raustis stalo ir 
mažo sekretero stalčiuose ir nieko neradusi išvertė 10- 
vos galvūgalyje sulankstytų drabužių kišenes. 

Jos dėmesį patraukė portfelis. Jame buvo pinigų, 
vizitinių kortelių ir fotografija. 

Tai buvo Klarisos d Etig fotografija. 

Žozefina Balzamo ilgai žiūrėjo į ją, ir jos veide ne- 
buvo neapykantos, bet žvilgsnis buvo griežtas. 

Paskui ji sustingo vienoje iš tų mįslingų savo pozų, 
kai akys įbestos į nežinia kokį skausmingą reginį, o 
lūpose tebežaidžia švelni šypsena. 

Priešais ją buvo veidrodis, kuriame atsispindėjo jos 
atvaizdas. Grafienė žiūrėjo į jį, abiem alkūnėmis 
atsirėmusi į židinio marmurą. Jos šypsena pagyvėjo, tarsi 
ji būtų suvokusi savo grožį ir tas būtų ją pralinksminę. 
Ji nusimetė ant pečių rudo vilnonio audinio galvos 
apdangalą ir pasitaisė ant kaktos lengvutėlį šydą, kuris 
visuomet dengė jos plaukus ir darė ją panašią į Bernar- 
dino Luinio Nekaltąją Mergelę. 

Taip ji žvelgė į save keletą minučių. Paskui vėl 
užsisvajojo. Išmušė ketvirtį po vienuolikos. Grafienė Ka- 
liostro nepakrutėjo. Būtum galėjęs sakyti, kad ji miega, 
miega nejudėdama, plačiai atmerktomis akimis. 

Tačiau 1lgainiui šių akių Žvilgsnis tapo miglotas, jos 
po truputį ėmė kažką įžiūrėti. Taip kartais būna per 
sapną, kai visos padrikos ir nerišlios idėjos virsta viena 
vis aiškesne mintimi, vis tikslesniu vaizdu. Koks gi bu- 
vo tas nerimą keliantis vaizdas, kurį ji tarėsi matanti ir 
prie kurio tuščiai mėgino priprasti? Nišoje iš visų pusių 
apsupta užuolaidų stovėjo lova. Taigi už tų užuolaidų 
turėjo būti tuščia erdvė, laisva vieta, bet galėjai pama- 
nyti, kad jas judina kažkieno plaštaka. Ir ši plaštaka 
įgavo vis realesnius kontūrus. Paskui pasirodė visa ran- 
ka, o virš jos išlindo galva. 

Žozefina Balzamo, įpratusi prie spiritizmo seansų, 
kur šešėlis piešia šmėklas, vardu pašaukė tą, kurį jos 

įaudrinta vaizduotė vertė pasirodyti iš sutemų. Šmėkla 
buvo apsirengusi baltai, ir Žozefina nežinojo, ar jos bur- 
nos grimasa reiškė meilią šypseną, ar pyktį. 

Ji sušnabždėjo: 

— Rauli... Rauli... Ko tu iš manęs nori? 

Šmėkla praskleidė vieną užuolaidą ir nuėjo išilgai 
lovos. 

Žozefina suvaitojo ir užsimerkė, paskui tučtuojau at- 
sistojo. Haliucinacija nepranyko, ir ta būtybė artinosi 
kliudydama daiktus ir trikdydama tylą. Žozefina norėjo 
bėgti. Bet staiga jos petį suspaudė kažkokia ranka, ir ji 
buvo tikrai ne šios šmėklos. Linksmas balsas sušuko: 

— Nagi, mano geroji Žozina, aš noriu tau duoti vieną 
patarimą: paprašyk princo Lavorneto, kad tau pasiūlytų 
nedidelį poilsio kruizą. Tau jo reikia, mano geroji 
Žozina. Kaipgi! Tu mane laikai šmėkla, mane, Raulį 
d'Andrezi! Nors esu su naktiniais marškiniais ir kelnė- 
mis, tačiau nesu tau nepažįstamas. 

Kol jis vilkosi kostiumą ir rišosi kaklaraištį, ji kar- 
tojo: 

— Tu! Tu!.. 

— Dieve mano, taip, aš! 

Ir sėsdamasis šalia jos gyvai jai kalbėjo: 

— Tik, brangi drauguže, nebark princo Lavornefo ir 
negalvok, kad jis man leido pasprukti dar kartą. Betgi 
ne, ne, tai, ką jie, jis ir jo draugai nusinešė, buvo 
paprasčiausias čiužinys ir kimštas manekenas, susuptas į 
apklotus. O aš, aš nebuvau išlindęs iš šios vietos, kur 
pasislėpiau, kai tik tu pasitraukei iš savo posto už lango. 

Zozefina Balzamo stovėjo sustingusi ir negalėjo nė 
pajudėti, tarsi kažkas būtų stipriai ją sumušęs. 

— Po velnių, - tarė jis, — tu kaip nesava! Gal nori 
stiklinaitės likerio, kad atsigautum? Beje, aš tau 
prisipažinsiu, Žozina, kad suprantu tavo krachą ir 
nenorėčiau būti tavo vietoje. Visi tavo draugeliai išėjo... 
Jokios pagalbos nesulauksi greičiau kaip po valandos... 

ir priešais tave uždarame kambaryje — aš, Raulis. Yra 
dėl ko nuliūsti! Nelaimingoji Žozina... Kokia nesėkmė!.. 

Jis pasilenkė ir pakėlė Klarisos fotografiją. 

— Kokia ji graži, ta mano sužadėtinė, ar ne tiesa? Aš 
su malonumu žiūrėjau, kaip tu ja ką tik gėrėjaisi. Ar 
žinai, kad po kelių dienų bus mūsų vestuvės? 

Kaliostro sumurmėjo: 

— Ji mirusi. 

— Iš tiesų, — tarė jis, — aš girdėjau apie tai kalbant. 
Tas jauniklis ką tik nudūrė ją jos pačios lovoje, ar ne? 

— Taip. 

— Durklo smūgiu? 

— Trimis dūriais tiesiai į širdį, - atsakė ji. 

— Ak! Būtų užtekę ir vieno, - pastebėjo Raulis. 

Ji lėtai, tarsi pati sau, pakartojo: 

— Ji mirusi, ji mirusi. 

Jis nusišaipė. 

— Ko tu nori? Tai atsitinka nuolat ir nuolat. Ir dėl 
tokios smulkmenos aš savo planų nekeisiu. Aš ją vesiu, 
mirusią ar gyvą. Susitvarkysime kaip pajėgsime... Tu ge- 
rai susitvarkei... 

- Ką tu nori tuo pasakyti? - paklausė Žozefina Bal- 
zamo, jau pradėjusi nerimauti dėl šių juokų. 

— Nagi, žiūrėk. Baronas tave paskandino pirmąjį 
kartą. Antrą kartą tu nuskendai kartu su savo laivu, su 
Jonvabaliu. Betgi tai netrukdo tau būti čia! Taip pat ir 
trys durklo smūgiai į širdį Klarisai negali sutrukdyti man 
ją vesti. O pirmiausia, ar tu pati tiki tuo, ką kalbi? 

— Taip, ją nudūrė vienas iš mano vyrų. 

— Arba bent jau pasakė tau, kad nudūrė. 

Ji žiūrėjo į jį. 

— Kodėl jis turėtų meluoti? 

— Po velnių! Kad gautų dešimt banknotų po tūkstantį, 
kuriuos tu jam davei. 

— Dominikas negali manęs išduoti. Jis neišduotų 
manęs dėl šimto tūkstančių frankų. Be to, jis gerai žino, 

kad aš jį tuoj surasčiau. Jis manęs laukia kartu su ki- 
tais. 

— Ar tu įsitikinusi, kad jis tavęs laukia, Žozina? 

Ji sudrebėjo. Jai pasirodė, kad kaunasi vis siaurėjan- 
čiame rate. Raulis palingavo galvą. 

— Kaip kurioziška, kad mes abu - ir tu, ir aš- kartkar- 
tėmis taip apsikvailiname. Argi tu, mano geroji Žoze- 
fina, galėjai būti tokia naivi ir manyti, jog aš bent 
minutėlę patikėjau, kad Jonvabalis sprogo, o Pelegrini- 
Kaliostro paskendo. Manęs neįtikino princo Lavorne- 
fo prasimanymai. Kaip galėjai neatspėti, kad berniu- 
kas, kuris nėra kvailys ir kurį tu rengei savo mokykloje — 
ir kokioje mokykloje, Mergele Marija! — skaitys tavo 
žaidimą kaip atverstą Bibliją. 

Iš tiesų, kaip patogu — laivas paskendo! Padaryta 
daugybė nusikaltimų, rankos suteptos žmonių krauju, 
policija lipa ant kulnų. Tada senas laivas paskandina- 
mas ir nuskęstama kartu su viskuo. O paskui galima 
pakeisti kailį. Ir po šiek tiek laiko vėl pradedama žudyti, 
kankinti ir skandinti rankas kraujyje, tik jau pasivadi- 
nus kitu vardu. Tai kitiems, senute! O aš, kai perskaičiau 
apie tavo laivo katastrofą, pasakiau sau: “Dairykis, ir 
akylai!" Ir atėjau čia. 

Truputį patylėjęs Raulis kalbėjo toliau: 

— Pažiūrėk, Žozefina, tavo vizitas buvo neišvengia- 
mas! Ir tu neišvengiamai turėjai pasiruošti jam kokio 
nors sėbro padedama. Neišvengiamai princo Lavorne- 
fo jachta vieną vakarą turėjo plaukti pro čia! Ir 
neišvengiamai tu turėjai kopti tais pačiais laiptais, ku- 
riais tave buvo nuleidę paguldytą ant neštuvų. Ir ką gi! 
Aš griebiausi visų atsargumo priemonių, ir mano 
pirmučiausias rūpestis buvo apsižvalgyti, ar neišvysiu 
kokio pažįstamo veido. Būti bendrininku - tai jau tik- 
rojo amato pradžia. 

Ir iš pirmo žvilgsnio aš atpažinau poną Dominiką, 
nes jį jau buvau matęs tavo karietoje, prie Brižitos Ru- 

selen durų, nors tu to ir nežinojai: Dominikas tavo tar- 
nas, bet baimė pakliūti žandarams į rankas ir mano laz- 
dos smūgiai taip sušvelnino jo lojalumą, kad nuo tol jis 
tarnauja man ir tai įrodė siųsdamas tau melagingus 
pranešimus, netikrus raktus ir kiekvienam žingsnyje ma- 
no nurodymu spęsdamas tau spąstus, į kuriuos ir 
įkliuvai. Jis užsidirbo dešimt banknotų iš tavo kišenės, 
kurių niekuomet nebepamatysi, nes tavo lojalusis tar- 
nas mano globojamas sugrįžo į pilį. 

Tai štai kur mes esame, mano geroji Žozina. Žinoma, 
aš galėjau tave apsaugoti nuo šios nedidelės komedijos 
ir paprasčiausiai pasitikti tave čia, kad galėčiau paspaus- 
ti ranką. Bet aš norėjau pasižiūrėti, kaip tu vadovauji 
operacijai ir pasislėpęs užkulisiuose pamatyti, kaip su- 
tiksi žinią apie tariamą Klarisos d'Etig nužudymą. 

Žozina pasitraukė atatupsta. Raulis nebejuokavo. 
Pasilenkęs prie jos, tramdydamas balsą, jis kalbėjo: 

— Šiek tiek emocijų... vos vos... tai viskas, ką tu paju- 
tai. Tu patikėjai, kad šis vaikas mirė, nužudytas tavo 
įsakymu, ir tai tau nieko nereiškė! Kitų gyvybės tu ne- 
vertini! Jai dvidešimt metų, visas gyvenimas prieš akis... 
Pati jaunystė, pats grožis... Tu visa tai sunaikinti taip, tar- 
si gliaudytum riešutą! Jokio sąžinės graužimo. Žinoma, 
tu dėl to nesidžiaugi... bet ir neverki. Iš tiesų tu apie tai 
negalvoji. Aš prisimenu, kad Bomanjanas tave vadino 
pragaro būtybe. Tai mane papiktino. Tačiau tai teisingi 
žodžiai. Tavyje yra dalelė pragaro. Tu esi savotiška pa- 
baisa, apie kurią negaliu galvoti be baimės. Bet ar tu pa- 
ti, Žozefina Balzamo, ar tu pati kartais nesibijai? 

Ji stovėjo nuleidusi galvą, abiem kumščiais suspau- 
dusi smilkinius, kaip dažnai darydavo. Negailestingi 
Raulio žodžiai nesukėlė staigaus įsiūčio ir pasipiktini- 
mo audros, kaip jis tikėjosi. Raulis jautė, kad ją apėmė 
ta reta būsena, kai gali pati pažvelgti į savo sielos gel- 
mes, kai negali nusigręžti nuo tos baisios vizijos ir kai 
prisipažinimo žodžiai išsprūsta savaime. 


GRAFIENE de KALIOSTRO 241 


Jis nebuvo labai nustebintas. 

Šiaip jau šios minutės neturėjo būti labai retos 
pakrikusių nervų būtybės gyvenime, nes iš pažiūros ne- 
jautri, tokių nervinių krizių metu ji sutrikdavo. Įvykiai 
klostėsi ne taip, kaip ji buvo numačiusi. O Raulio pasi- 
rodymas ją taip nuvylė, kad ji nebegalėjo atsitiesti 
priešais tą priešą, kuris taip skaudžiai ją įžeidė. 

Pasinaudojęs tuo, Raulis meilikaujamu balsu 
paklausė: 

— Žozina, ar ne tiesa, jog kartais išsigąsti pati savęs? 
Būna, kad tu pati sau keli siaubą? 

Žozinos sielvartas buvo toks didelis, kad ji sumur- 
mėjo: 

— Taip... taip... kartais... bet nereikia man apie tai 
kalbėti... aš nenoriu žinoti. Nutilk... nutilk... 

— Atvirkščiai, - tarė Raulis, - reikia, kad tu žinotum... 
Jei baisiesi tokiais veiksmais, tai kodėl taip elgiesi? 

— Aš negaliu kitaip elgtis, - atsakė ji be galo nuvar- 
gusiu balsu. 

— Bet mėgini? 

— Taip, aš mėginu, kovoju, bet visada viskas baigiasi 
pralaimėjimu. Buvau išmokyta blogio... Aš darau blo- 
ga, kaip kad kiti gera... Man blogis - kaip oras, kuriuo 
kvėpuoju... To norėjo... 

— Kas? 

Jis neaiškiai išgirdo du žodžius: “mano motina“ ir 
tučtuojau vėl paklausė: 

- Tavo motina? Šnipė? Tai ji sukūrė visą šitą Kaliostro 
istoriją? 

— Taip... Bet nekaltink jos... Ji mane labai mylėjo... 
Tik jai nesisekė... Ji tapo neturtinga, vargšė ir norėjo, 
kad man sektųsi... kad aš būčiau turtinga... 

— Betgi tu buvai graži. Grožis moteriai - didžiausias 
turtas. Pakanka grožio. 

— Mano motina irgi buvo graži, Rauli, bet grožis jai 
nieko neatnešė. 

— Tu panaši į ją? 

— Galėjai net apsirikti. O tai ir buvo mano pražūtis. 
Ji norėjo, kad pratęsčiau jos didįjį sumanymą... Kaliost- 
ro įpėdinės... 

— Ji turėjo dokumentus? 

— Popiergalį... popierių su keturiomis mįslėmis, kurį 
viena iš jos draugių buvo radusi senoje knygoje... ir ku- 
ris tikrai atrodė parašytas Kaliostro ranka... Tai ją ap- 
svaigino... kaip ir pasisekimas pas imperatorienę 
Eugeniją. Todėl aš turėjau tai pratęsti. Dar visai vaikui 
ji man tai įkalė į galvą, taip mane išauklėjo. Tai turėjo 
būti mano kasdienė duona... mano likimas... Aš buvau 
Kaliostro duktė... Aš perėmiau savo gyvenimą iš jos ir 
iš jo... nuostabų gyvenimą, koks būna romanuose... visų 
garbinamos, pasaulį valdančios avantiūristės gyvenimą... 
Jokių skrupulų... Jokios sąžinės... Aš turėjau atkeršyti 
už viską, ką ji pati iškentėjo... Prieš mirtį ji pasakė: 
“Atkeršyk už mane“. 

Raulis pamąstė, paskui tarė: 

— Tebūnie taip. Bet nusikaltimas?.. Poreikis žudyti? 

Jis neišgirdo jokio atsakymo ir vėl tarė: 

— Tavo motina ne viena tave auklėjo, Žozina, ne vie- 
na tave paruošė blogiui. Kas buvo tavo tėvas? 

Jis tarėsi išgirdęs Leonardo vardą. Bet ar ji norėjo 
pasakyti, kad Leonardas buvo jos tėvas, ar kad Leonar- 
das buvo Žmogus, išvytas iš Prancūzijos tuo pat metu 
kaip ir jos motina-šnipė, ir tai atrodo gan tikėtina, - ar 
kad Leonardas ją paruošė nusikaltimams? 

Raulis nieko daugiau nebesužinojo ir nebegalėjo pra- 
siskverbti į tas tamsiąsias sferas, kur tarpsta blogieji ins- 
tinktai ir kur bręsta visa, kas stokoja pusiausvyros, visa, 
kas sugedę ir suirę, visos ydos, visos tuštybės, kraujo 
troškimas, visos žiaurios ir nenugalimos aistros, kurios 
mums nepavaldžios. 

Jis daugiau jos nebekamantinėjo. Ji tyliai verkė, ir 
jis juto ašaras ir bučinius ant savo rankų, į kurias ji taip 

beprotiškai buvo įsikabinusi; jis tiesiog neišdrįso jų 
atplėšti. Į jo širdį smelkėsi išdavikiškas gailestis. Tą blogį 
įkūnijanti būtybė darėsi žmogiška, tapo ligos apsėsta 
moterimi, kuri patyrė neįveikiamų jėgų spaudimą ir 
kurią turbūt reikėjo teisti atlaidžiau. 

— Neatstumk manęs, - sakė ji. - Tu esi vienintelė būtybė 
pasaulyje, kuri galėtų mane išgelbėti nuo blogio. Aš tai 
iškart pajutau. Tavyje yra sveikas pradas, nešantis gėrį... 
O! Meilė... meilė... Tik ji mane nuramintų... O aš niekuo- 
met nieko nemylėjau, tik tave... Ir jei tu mane paliksi... 

Švelnios lūpos visiškoj nevilty palietė Raulį. Begalinė 
palaima ir geismas sukėlė užuojautą, kuri palaužia vyrų 
valią. 

Ir jei Kaliostro būtų pasitenkinusi šia nuolankia gla- 
mone, gal ir jis pats būtų pasidavęs pagundai pasilenkti 
ir dar kartą paragauti šių besisiūlančių lūpų skonio. Bet 
ji pakėlė galvą, perbraukė rankomis išilgai pečių, apka- 
bino jo kaklą ir pažvelgė į jį. Ir šito žvilgsnio pakako, 
gundytoją, kuri naudojasi savo akių švelnumu ir savo 
lūpų Žavumu. 

Žvilgsnis suartina mylimuosius. Bet Raulis jau žinojo, 
kas slypi už šios žavios, naivios ir skausmingos išraiškos. 
Veidrodinis tyrumas neatpirko viso to niekšiškumo ir 
negarbingo elgesio, kurį jis taip aiškiai matė. Raulis po 
truputį atitoko, išsivadavo iš pagundos ir, atstūmęs jį 
apsikabinusią sireną, tarė: 

— Tu prisimeni... vieną dieną... baržoje... Mes išsigan- 
dome vienas kito, tarsi būtume norėję vienas kitą pa- 
smaugti. Tas pats ir šiandien. Jei vėl pulsiu į tavo glėbį — 
aš žuvęs. Rytoj, poryt - mirtis. 

Ji atsitiesė, iš karto priešiškai nusiteikusi ir pikta. Ją 
vėl užvaldė puikybė, ir tuoj kilo audra, be jokios perei- 
namosios pakopos privertusi žengti iš tos sustingusios 
erdvės, kur juos užgaišino meilės prisiminimas, į bega- 
linę neapykantos ir provokacijų sritį. 

— Betgi taip, - vėl pradėjo Raulis, - iš tikrųjų nuo 
pat pirmosios dienos mes buvome žiauriausi priešai. 
Abu tik ir tegalvojome apie vienas kito pralaimėjimą. 
Ypač tu! Aš buvau varžovas, įsibrovėlis... Tavo smege- 
nyse mano paveikslas visada siejosi su mirtimi. 
Norėdama to ar ne, tu mane buvai pasmerkusi. 

Ji papurtė galvą ir agresyviai ištarė: 

— Iki šios dienos - ne. 

— Bet dabar - taip, ar ne? Tikrai, - sušuko jis, - da- 
bar kas kita! Dabar aš tyčiojuosi iš tavęs, Žozefina. Mo- 
kinys tapo mokytoju, o tai aš ir norėjau įrodyti, leisda- 
mas tau ateiti čia ir sutikdamas vėl kovoti. Aš vienas 
leidausi smūgiuojamas tavo ir tavo gaujos. Ir štai mes 
vienas priešais kitą, ir tu nieko negali man padaryti. 
Vien pakrikas atsitraukimas iš visų pozicijų? Klarisa gy- 
va. Aš laisvas. Taigi, mano gražuole, pasitrauk iš mano 
gyvenimo, tu esi sutriuškinta, ir aš tavęs nekenčiu. 

Jis tiesiai į akis jai svaidė užgaulius žodžius, kurie ją 
čaižė tarsi rykštės. Ji buvo išblyškusi. Jos veidas persi- 
kreipė, ir pirmą kartą šios moters nesikeičiančiame 
grožyje galėjai įžvelgti tam tikrų nuopuolio ir nuvytimo 
ženklų. 

Ji sugriežė dantimis: 

— Aš atkeršysiu už save. 

— Tai neįmanoma, - pasišaipė Raulis, - aš tau nukir- 
pau nagus. Tu bijai manęs. Štai kas nuostabiausia ir tai 
mano nuopelnas: tu manęs bijai. 

— Aš tam paskirsiu visą savo gyvenimą, - sumurmė- 
jo ji. 

— Nieko nepadarysi. Aš žinau visus tavo triukus. Tu 
pralaimėjai. Baigta. 

Ji palingavo galvą. 

— Aš turiu kitų priemonių. 

— Kokių? 

- Šie nesuskaičiuojami turtai... tie turtai, kuriuos 
užkariavau. 

— Kieno dėka? - linksmai paklausė Raulis. - Jei ir 
buvo sparnuotas skrydis šiame keistame nuotykyje, tai 
ar ne aš jį įkvėpiau? 

— Galbūt. Bet aš Žinojau, kaip veikti, kad jis patektų 
į mano rankas. Ir tai svarbiausia. Tu niekad nepritrūksti 
žodžių. Bet reikėjo veiksmo, ir aš tai atlikau. Klarisa 
gyva, tu laisvas, tu šauki - pergalė! Bet Klarisos gyvybė 
ir tavo laisvė, Rauli, yra tokie menki dalykai palyginti 
su tuo, kas buvo mūsų dvikovos objektas, tai yra su 
tūkstančių tūkstančiais brangakmenių. Tikrasis mūšis 
vyko čia, Rauli, ir aš jį laimėjau, nes lobis priklauso man. 

— Negali Žinoti! - tarė jis pašaipiu balsu. 

— Betgi taip, jis priklauso man. Aš pati sukišau 
nesuskaičiuojamus brangakmenius į lagaminą, kuris ma- 
no akyse buvo aprištas ir užantspauduotas, ir jį nuga- 
benau iki Havro, įdėjau į Jonvabalio triumą ir pati iš 
ten jį ištraukiau prieš susprogdinant šį laivą. Dabar jis 
Londone, banko saugykloje, aprištas ir užantspauduo- 
tas, kaip ir buvo... 

— Taip, taip, - supratingai pritarė Raulis, — virvė vi- 
sai nauja, dar kieta ir švari... užantspauduota penkis 
kartus violetiniu vašku, su inicialais Ž. B... Žozefina 
Balzamo. O lagaminas, pintas iš vytelių, su odiniais 
diržais ir rankenomis... Toks visai paprastas, nepatrau- 
kiantis dėmesio. 

Kaliostro pakėlė į jį apstulbusias akis: 

— Tai tu žinai?.. Iš kur?.. 

— Mes buvome pasilikę kartu, lagaminas ir aš, keletą 
valandų, - pasakė jis juokdamasis. 

Ji aiškiai ištarė: 

— Melas! Tu paistai nesąmones... Aš nebuvau pali- 
kusi lagamino nė sekundei, nuo pat Mesnil su Žiumježo 
pievos iki saugyklos. 

— Bet tu jį nuleidai į Jonvabalio triumą. 

— Aš sėdėjau ant suveriamų geležinių durelių į triu- 
mą, 0 mano žmogus budėjo prie langelio, pro kurį tu 

būtum galėjęs patekti, ir taip visą laiką, ko! buvome Hav- 
TO prieuostyje. 

— Aš tai Žinau. 

— Iš kur tu gali Žinoti? 

— Aš buvau triume. 

Siaubinga frazė! Jis ją pakartojo, paskui nustėrusiai 
Žozefinai Balzamo linksmai papasakojo: 

— Mesnil su Žiumježe sėdėdamas priešais susprog- 
dintą stulpą aš taip mąsčiau: jei ieškosiu Žozefinos, ne- 
rasiu jos. Man reikia atspėti, kur ji bus šiandien pava- 
kare, pačiam ten nusigauti pirma jos ir, kai ji atvyks, 
jau būti vietoje, paskui, pirmai progai pasitaikius, 
nudžiauti brangakmenius. Taigi persekiojama policijos, 
mano ieškoma, trokšdama saugiai paslėpti lobį, tu 
neišvengiamai turėjai bėgti, tai yra išvykti į užsienį. 
Kaip? Savo laivu, Jonvabaliu. 

Vidurdienį aš jau buvau Havre. Pirmą valandą trys 
tavo ekipažo vyrai nuėjo į barą išgerti kavos, ir aš, perė- 
jęs denį, nusileidau į triumą ir užsiglaudžiau už dėžių, 
statinių ir maisto krepšių. Šeštą valandą atvykai tu ir 
pati nuleidai savo lagaminą tiesiai man į rankas... 

— Tu meluoji... tu meluoji... - įniršusi suburbėjo Ka- 
liostro. 

Jis kalbėjo toliau: 

— Dešimtą valandą atėjo Leonardas. Jis buvo perskai- 
tęs vakarinius laikraščius ir žinojo apie Bomanjano 
savižudybę. Vienuoliktą valandą buvo pakeltas inkaras. 
Vidurnaktį atviroje jūroje prie jūsų priplaukia kitas lai- 
vas. Leonardas, tapęs princu Lavornefu, vadovavo per- 
sikraustymui. Visi jūreiviai, visi vertingesni ryšuliai — 
visa tai perėjo nuo vieno denio ant kito ir, suprantama, 
svarbiausia — lagaminas, kurį tu iškėlei iš triumo gilu- 
mos. O paskui - po velnių Jonvabalį. 

Prisipažinsiu, kad tada patyriau keletą bjaurių 
minučių. Aš buvau vienas. Nei ekipažo, nei krypties. 
Atrodė, kad Jonvabalį, įsikabinęs į vairą, vairuoja gir- 

tuoklis. Tai priminė vaikų žaislą, kurį prisukai, ir jis su- 
kasi, sukasi... Ir dar, aš atspėjau tavo planą: kad kažkur 
padėta bomba, kad mechanizmui suveikus įvyks spro- 
gimas... Buvau išpiltas prakaito. Šokti į vandenį? Jau 
buvau benusprendžiąs tai padaryti, kai nusiaudamas ba- 
tus aptikau, kad Jonvabalio kilvateryje lynu pririšta ant 
bangų keterų šokinėja valtelė. Džiaugsmas man pakir- 
to rankas ir kojas, bet tai buvo išsigelbėjimas. Po dešim- 
ties minučių ramiai sėdėdamas aš pamačiau už keleto 
šimtų metrų sutemose sušvitusią liepsną ir išgirdau 
sprogimą, kaip griaustinio aidą nusiritusį vandens 
paviršiumi. Sprogo Jonvabalis... Kitą naktį, gerokai 
bangų pasuptas, priartėjau prie kranto netoli Antifero 
kyšulio. Puoliau į vandenį, pasiekiau krantą ir tą pačią 
dieną prisistačiau čia... kad pasiruoščiau tavo puikia- 
jam apsilankymui, mano brangioji Žozefina. 

Kaliostro klausėsi nepertraukdama ir gana ramiai. 
Tiek nereikalingų žodžių - tarsi bylojo visa jos povyza. 
Svarbiausia buvo lagaminas. O kad Raulis buvo 
pasislėpęs laive ir kad paskui išsigelbėjo — tai neturėjo 
jokios reikšmės. 

Tačiau ji vis nedrįso ištarti paskutinio klausimo, ge- 
rai žinodama, kad Raulis ne toks žmogus, kuris tiek 
rizikuotų, neturėdamas kito tikslo, tik išsigelbėti pats. 
Ji buvo mirtinai išblyškusi. 

— Na, gerai! - tarė Raulis. - Tu manęs nieko neklau- 
si? 

„ - Ko turėčiau tavęs klausti? Tu pats viską pasakei. 
Aš pasiėmiau lagaminą. Ir paskui padėjau į patikimą 
vietą. 

— Ir nepatikrinai? 

— Dievaži, ne. Kam atidarinėti? Virvės ir antspaudai 
nepaliesti. 

— O ar nepastebėjai skylės šone, atsiradusios tarp 
vytelių? 

— Skylės? 


248 Maurice Leblanc 


— Po velnių! Negi tu manai, kad aš tas dvi valandas 
šalia lagamino praleidau nieko neveikdamas? Matai, 
Žozefina, aš vis dėlto nesu toks kvailas! 

— Na ir?.. - vos girdimai pralemeno ji. 

— Na ir, mano vargše drauguže, - po truputį, kant- 
riai, aš iškrapščiau visą lagamino turinį, taigi... 

— Taigi? 

— Kai tu jį atidarysi, ten nerasi nieko, tik tiek pat 
sveriančių nelabai vertingų maisto produktų... kurių aš 
turėjau po ranka... kurių galėjau rasti maisto krepšiuose. 
Keletą svarų pupelių, lęšių... pagaliau prekių, kurios 
turbūt nevertos, kad mokėtum nuomos mokestį už seifą 
viename iš Londono bankų. 

Ji pamėgino protestuoti ir sušnabždėjo: 

— Tai netiesa... neįmanoma, kad tu būtum galėjęs... 

Iš sieninės spintos jis išėmė mažą plokščiadugnę 
taurelę ir iš jos papylė ant delno du ar tris tuzinus 
deimantų, rubinų, safyrų ir nerūpestingai juos pakratė, 
priversdamas sužaižaruoti. 

— Yra ir kiti, — tarė jis. - Žinoma, sprogimo grėsmė 
man sutrukdė paimti viską, ir vienuolių turtai išsibarstė 
vandens gelmėse. Bet vis dėlto jaunuoliui yra dėl ko 
džiaugtis ir apsišarvoti kantrybe, ar ne? Ką tu pasakysi, 
Žozefina? Tu neatsakai? Bet po paraliais! Ehė! Aš ti- 
kiuosi, kad tu nesiruoši apalpti? A! Šios prakeiktos mo- 
terys, jos negali prarasti milijardo nenualpusios. Ko- 
kios išglebėlės! 

Žozefina nenualpo, kaip kad Raulis buvo sakęs. Mir- 
tinai išblyškusi ji atsitiesė, ištiesė į priekį rankas. Ji 
norėjo užgauti priešą. Ji norėjo jam smogti. Bet ji du- 
so. Jos rankos graibė orą kaip skęstančiojo rankos van- 
dens paviršių, ir ji kimiai vaitodama krito ant lovos. 

Raulis nesijaudindamas palaukė, kol pasibaigs krizė. 
Bet jis dar turėjo keletą žodžių ir pasišaipė: 

— Na, gerai! Aš tave sutriuškinau? Tu patyrei nokau- 
tą? Visišką pralaimėjimą, ar ne? Aš ir norėjau tave pri- 

versti tai pajusti, Žozefina. Tu išvyksi iš čia įsitikinusi, 
kad nieko negali man padaryti ir kad geriau atsisakyti 
visų savo nedorų gudrybių. 

Nepaisydamas tavęs, aš būsiu laimingas, ir Klarisa 
taip pat, ir mes turėsime daug vaikų. Tai tiek tiesos, su 
kuria tu turi sutikti. 

Jis ėmė vaikštinėti ir dar linksmiau kalbėjo: 

— Na, ko tu nori, tave ištiko nesėkmė. Tu ėmei ka- 
riauti su vaikinu, kuris yra tūkstantį kartų už tave stip- 
resnis ir suktesnis, mano vargše mergaite. Aš pats esu 
apstulbintas savo jėgos ir suktumo! Po galais! Koks 
apsukrumas, gudrumas, kokia intuicija, energija ir 
aiškiaregystė. Tikras genijus! Niekas nuo manęs ne- 
pasprunka. Savo priešų sumanymus skaitau lyg 
atverstą knygą. Man žinomos visut visutėlės jų min- 
tys. 

Taigi dabar tu man atsuki nugarą, ar ne? Tu parpuo- 
lusi ant lovos, ir aš nematau tavo žavingo veido. Na ge- 
rai! Aš puikiai suprantu, kad tu dabar kiši ranką į savo 
korsažą, tuoj išsitrauksi revolverį ir tuoj... 

Jis nebaigė sakinio. Kaliostro staigiai atsisuko su re- 
volveriu rankoje. 

Nuaidėjo šūvis. Bet Raulis, kuris tam ruošėsi, suspėjo 
sučiupti ranką, ją užlaužti ir nukreipti į pačios Žozefinos 
Balzamo pusę. Ji nukrito sužeista į krūtinę. 

Ši scena buvo tokia brutali ir atomazga tokia nelauk- 
ta, kad jis taip ir liko stovėti pritrenktas priešais šį stai- 
ga tapusį nejudrų kūną perbalusiu veidu. 

Bet jis visai nesijaudino. Jis negalvojo apie tai, kad ji 
galėtų būti mirusi, ir iš tiesų pasilenkęs išgirdo, kad širdis 
plaka ritmingai. Žirklėmis jis prakirpo korsažą. Kulka 
praslydo skersai ir apdraskė kūną aukščiau juodojo ap- 
gamo, kuris buvo matyti ant dešiniosios krūties. 

— Nesunkus sužeidimas, — tarė jis, galvodamas, kad 
tokios būtybės mirtis būtų buvusi teisingas ir pageidau- 
tinas dalykas. 

Jis tebelaikė rankoje žirkles smaigaliais į priekį ir 
klausė savęs, ar ne jo pareiga sudarkyti šį per daug 
tobulą grožį, suranduoti visą kūną ir padaryti taip, kad 
ši sirena nebega!ėtų kenkti. Gilus kryžiaus ženklas vei- 
de, baisus, neišdildomas randas — kokia būtų teisinga 
bausmė ir koks naudingas atsargumas! Kiek būtų 
išvengta nelaimių ir nusikaltimų. 

Jam neužteko drąsos ir jis nepanoro pasisavinti šios 
teisės. Be to, jis kažkada ją taip mylėjo... 

Raulis ilgai žvelgė į ją nejudėdamas, su begaliniu 
liūdesiu. Kova jį išsekino. Ji buvo jo pirmoji didelė 
meilė, ir šis jausmas, kuris naiviai širdžiai atneša tiek 
gaivumo ir kurio prisiminimą ji taip švelniai saugo, jam 
paliks tik pagiežą ir neapykantą. Visam gyvenimui. Lūpų 
kamputyje įsirėš nusivylimo raukšlelė, o širdyje liks siel- 
varto randas. 

Ji giliai atsiduso ir atsimerkė. 

Tada Raulis pajuto nenugalimą poreikį daugiau jos 
nebematyti ir netgi nebegalvoti apie ją. 

Jis pravėrė langą ir pasiklausė. Jam pasirodė, kad nuo 
uolos girdi žingsnius. Pasiekęs pakrantę Leonardas turėjo 
suprasti, kad nešasi tik skudurinę lėlę ir, be abejo, turėjo 
sunerimti dėl Žozefinos Balzamo ir skubėti jai į pagalbą. 

— Tegu jis randa ją čia ir tegu nešasi! - pagalvojo jis. — 
Temiršta ji ar tegyvena! Tebūna laiminga ar nelaimin- 
ga! Manį tai nusispjauti... Nieko daugiau nenoriu apie 
ją Žinoti. Pakaks! Pakaks šio pragaro! 

Ir, netaręs nė žodžio, net nepažvelgęs į moterį, kuri 
tiesė į jį rankas ir jį maldavo, jis išėjo... 

Kitą rytą Raulis paprašė pranešti apie jo vizitą Kla- 
risai d Etig. 

Kad per daug anksti neprisiliestų prie jos žaizdų, ku- 
rios, kaip spėjo, buvo tokios jautrios, jis dar nebuvo 
matęsis su šia mergina. Bet ji žinojo, kad jis čia, ir stai- 
ga jis suprato, kad laikas padarė savo. Skruostai buvo 
rausvesni. Akyse švietė viltis. 

— Klarisa, — tarė jis, — pačią pirmą dieną jūs 
pažadėjote viską man atleisti... 

— Aš neturiu už ką jums atleisti, Rauli, - tvirtai atsakė 
mergina, kurios mintys dabar sukosi apie tėvą. 

—“Taip, Klarisa, esu padaręs jums daug blogo. Aš esu 
padaręs daug blogo ir pats sau, tad dabar prašau ne tik 
jūsų meilės, bet ir jūsų rūpesčio bei globos. Man reikia 
jūsų, Klarisa, kad užmirščiau baisius praeities vaizdus, 
kad atgaučiau pasitikėjimą ir kad galėčiau kovoti su gan 
bjauriomis ydomis, kurios tūno manyje ir mane trau- 
kia... ten, kur aš nenorėčiau eiti. Jei jūs man padėsite, 
esu tikras, kad būsiu garbingas žmogus. Aš nuoširdžiai 
pažadu jums, kad būsite laiminga. Ar norite būti mano 
žmona, Klarisa? 

Ji padavė jam ranką. 


Epilogas 


Kaip Raulis ir manė, visa plačiausia intrigų sistema, tar- 
navusi pasakiškam lobiui užgrobti, liko šešėlyje. Boman- 
jano savižudybė, Pelegrini nuotykiai, paslaptingoji 
grafienės de Kaliostro asmenybė, jos pabėgimas, Jon- 
vabalio nuskendimas - tiek įvairių faktų, kurių teisin- 
gumo organai negalėjo arba nenorėjo sieti vienų su ki- 
tais. Kardinolo-arkivyskupo memuarai buvo sunaikinti 
arba dingo. Bomanjano kompanionai išsiskirstė ir ne- 
prakalbo. Niekas nieko nesužinojo. Kaip tik todėl ir 
Raulio niekas negalėjo įtarti dalyvavus šioje aferoje, tai- 
gi jo vedybos praėjo nepastebėtos. Kokio stebuklo dėka 
jam pavyko vesti, pasivadinus vikontu dAndrezi? Be 
abejo, iškrėsti šį miklų pokštą jį įgalino dvi saujos 
brangakmenių iš lobio. Taip perkama daug susitarimų. 
Taigi aišku, kad Liupeno vardas vieną dieną buvo su- 
maniai nuslėptas. Jokioje civilinių įrašų knygoje 
nebegalėjai pamatyti nei Arseno Liupeno, nei jo tėvo 
Teofrasto Liupeno pavardės. Įstatymiškai liko tik vikon- 
tas Raulis dAndrezi, kuris išvyko į kelionę po Europą 
su vikontiene, buvusia Klarisa d'Etig. 

Šiuo laikotarpiu įvyko du reikšmingi įvykiai. Klarisa 
pagimdė dukrą, kuri tuoj pat mirė, o po keleto savaičių 
ji sužinojo apie tėvo mirtį. 

Godfrua d'Etigas ir jo pusbrolis Beneto iš tiesų nu- 
skendo plaukiodami valtele. Nelaimingas atsitikimas? 
Savižudybė? Du pusbroliai paskutiniais savo gyvenimo 
mėnesiais buvo laikomi pamišėliais, tad buvo nutarta, 
kad jie užsimušė. Buvo iškelta versija, kad čia 
nusikaltėlių darbas, buvo kalbų apie iškylų jachtą, kuri 
nuskandinusi valtį ir pasprukusi. Bet - jokių įrodymų. 

Taip susiklosčius situacijai, Klarisa nenorėjo perim- 
ti savo tėvo turto. Ji padovanojo jį labdaringosioms 
įstaigoms. Prabėgo dar keletas metų — žavingų ir 
nerūpestingų. Raulis ištesėjo vieną savo pažadą, kurį 
buvo davęs Klarisai: ji buvo nepaprastai laiminga. 

Kito pažado jis neištesėjo: jis netapo garbingu 
žmogum, šito jis negalėjo padaryti. Jam į kraują buvo 
įaugęs poreikis imti, sukčiauti, mistifikuoti, mulkinti ir 
linksmintis kitų sąskaita. Jis buvo kontrabandininkas, 
sukčius, vagišius, piratas, sąmokslininkas ir svarbiau- 
sia —- gaujos vadas. Be to, Kaliostro mokykloje jis ne be 
tam tikro pasididžiavimo suvokė, kad turi tikrai 
neeilinių savybių, kurios išskiria jį iš kitų. Jis tikėjo sa- 
vo talentu. Jis manė turįs teisę į fantastišką likimą, kitokį 
nei visų tuo pat metu gyvenusių žmonių likimai. Jis bu- 
vo už visus viršesnis. Jis buvo mokytojas. 

Taigi Klarisai nieko nežinant ir net neįtariant, jis kūrė 
sumanymus ir sėkmingai tvarkė reikalus, tad jo autori- 
tetas vis labiau augo, o antgamtiški gabumai plėtojosi. 

Bet man svarbiausia, - sakydavo jis sau, - kad Klari- 
sai nieko netrūktų ir kad ji būtų laiminga! Jis gerbė sa- 
vo žmoną. Ji niekada nesužinos esanti vagies žmona. 

Jų laimė truko penketą metų. Šeštųjų metų pradžioje 
Klarisa mirė gimdydama. Ji paliko sūnų, vardu Žanas. 

Kitą dieną sūnus dingo, ir neliko jokio pėdsako, pa- 
gal kurį Raulis būtų galėjęs surasti, kas ir kaip galėjo 
įsėlinti į mažytį namelį Oteilyje, kur jis gyveno. Raulis 
žinojo, kas smogė šį smūgį, čia negalėjo kilti jokių 
abejonių. Raulis neabejojo, kad prie dviejų pusbrokių 

nuskendimo rankas bus prikišusi Kaliostro, be to, jis 
jau buvo sužinojęs, kad Dominikas nunuodytas, tad ne- 
dvejodamas nusprendė, kad pagrobimą suorganizavo 
Kaliostro. Liūdesys jį pakeitė. Netekęs Žmonos ir 
sūnaus, kurie būtų galėję jį sulaikyti, jis ryžtingai ėmėsi 
veiklos, kuri jį taip traukė. Nuo tos dienos jis tapo Ar- 
senu Liupenu. Daugiau jokių išlygų, jokio atsargumo. 
Priešingai: skandalai, provokacijos, arogancija, tuštybės 
ir pajuokos demonstravimas, jo vardas ant sienų, jo 
vizitinė kortelė ant seifų: Arsenas Liupenas, nagi! 

Jam patiko vadintis ir grafu Bernaru d'/Andrezi (jis 
buvo pavogęs iš savo giminės užsienyje mirusio pusbro- 
lio dokumentus), ir Horacijum Velmontu, ir pulkinin- 
ku Sparmientu, ir kunigaikščiu Šarmerasu, ir princu 
Sarninu arba don Luisu Perena - visur ir visada, dangs- 
tymasis įvairiausiomis kaukėmis, jis ieškojo Kaliostro 
ir savo sūnaus Žano. 

Jis nesurado sūnaus. Jis niekuomet nebepamatė 
Žozefinos Balzamo. Ar ji dar buvo gyva? Ar ji drįsta 
rodytis Prancūzijoje? Ar ji vis dar persekioja ir žudo? 
Ar jis nujautė, kad virš jo nuo pat išsiskyrimo minutės 
kybanti amžina grėsmė taps kokiu nors dar Žiauresniu 
kerštu nei jo vaiko pagrobimas? 

Arsenas Liupenas turėjo nugyventi visą savo gyveni- 
mą, įgyvendinti beprotiškus sumanymus, patirti antžmo- 
giškus išbandymus, pasiekti neregėtas pergales, jausti 
besaikes aistras, - kol įvykiai susiklostė taip, kad jis jau 

